Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
កំហុសធំៗ ៤ ធ្វើឲ្យអ្នកបង់រំលស់ផ្ទះមួយចំនួនជួបបញ្ហាលុយកាក់ និងមិនអាចបង់បន្ដបាន	https://business-cambodia.com/articles/four-mistake	មនុស្សភាគច្រើនសុទ្ធតែមានក្ដីស្រមៃចង់បានផ្ទះសមល្មមមួយ សម្រាប់ធ្វើជាទ្រនំរស់នៅជួបជុំគ្រួសារ។ ហេតុនេះហើយទើបមានអ្នកខ្លះសុខចិត្តប្រើប្រាស់សេវាបង់រំលស់ ដើម្បីសម្រេចនូវក្ដីស្រមៃមួយនេះឱ្យបានកាន់តែឆាប់រហ័ស។ ទន្ទឹមនឹងនោះគេក៏ឃើញដែរថា មានមនុស្សមួយចំនួនកំពុងរងទុក្ខព្រោះតែការបង់រំលស់ផ្ទះនេះ រហូតមានករណីខ្លះ បង់បានច្រើនឆ្នាំអស់លទ្ធភាព ត្រូវគេយកផ្ទះវិញ ឬខ្លះទៀតបង់យូរខែបានតែការប្រាក់ មិនថយថ្លៃផ្ទះក៏មានដែរ។ ហើយខាងក្រោមនេះជាកំហុសធ្ងន់ទាំង៤ ដែលធ្វើឱ្យអ្នកបង់រំលស់ផ្ទះមួយចំនួនជួបបញ្ហាអស់ទាំងហ្នឹង៖   ១. ចូលចិត្តគិតអីងាយៗ៖ មានលុយតិចតែចង់ឆាប់បានផ្ទះនៅ គ្រាន់តែគេនិយាយថាមានលក្ខខណ្ឌងាយបង់ ក៏រត់ទៅបង់ភ្លាម រកឯណាបានកាន់លុយ ២ពាន់ដុល្លារ អាចរស់នៅផ្ទះតម្លៃរាប់ម៉ឺន? ងាយណាស់ត្រូវទេ? ពិតមែនហើយងាយចូលនៅក៏ងាយជាប់អន្ទាក់ដែរ។ ពិនិត្យមើលតារាងបង់ប្រាក់ គេថារំលស់គ្មានការប្រាក់ ប៉ុន្តែជាក់ស្ដែងគេគុណតម្លៃយកចំណេញរួចអស់ហើយ អ៊ីចឹងមានន័យថារំលស់អត់ការប្រាក់តែរំលស់រាប់ឆ្នាំ។   ២. មិនសិក្សាពីកម្ចីទិញផ្ទះ៖ មនុស្សមួយចំនួនទិញផ្ទះ មានលុយមិនគ្រប់តែ មិនគិតសិក្សាពីកម្ចីទិញផ្ទះជាមួយនឹងធនាគារទេ។ ផ្ទុយទៅវិញបែរជា រំពឹងចង់បង់រំលស់ជាផ្ទាល់ជាមួយនឹងម្ចាស់ផ្ទះ ទាំងមិនដឹងទេថាវាមានការប្រាក់ខុសគ្នាដាច់ពីប្រព័ន្ធធនាគារ។   តាមពិតទៅក៏មានបុរីមួយចំនួនបានសហការជាមួយនឹងធនាគារដៃគូ ហើយគេសិក្សាពីប្រភពចំណូលយើងច្បាស់លាស់មុននឹងសម្រេចចិត្តឱ្យរំលស់ផ្ទះ ដើម្បីសុវត្ថិភាព។ ប៉ុន្តែមនុស្សមួយចំនួនមិនចូលចិត្តអ្វីស្មុគស្មាញទេ គេប្រុងប្រយ័ត្នថាគេតឹងតែង មិនខ្ចីទិញទេ រត់ទៅរកកន្លែងណាដែលមានលក្ខខណ្ឌងាយៗវិញ ចុងក្រោយមានអីអាសន្នជាន់កតែម្ដង។   ៣. មិនប្រមាណខ្លួន៖ មានករណីខ្លះទៀតអត់មានចាញ់បោកអ្នកណាទេ គឺចាញ់បោកខ្លួនឯងតែម្ដង។ ពួកគេសម្រេចចិត្តបង់រំលស់ផ្ទះ ទាំងចំណូលប្រផិតប្រផើយ ព្រោះតែជឿពាក្យមួយឃ្លាថា «បើមិនឆ្លៀតរំលស់ពេលនេះ តើពេលណាបានផ្ទះនៅនឹងគេ?» មែនហើយពាក្យនេះមិនខុសទេ តែក៏មិនត្រូវទាំងស្រុងដែរ។ ឱ្យត្រូវយ៉ាងម៉េចបើគ្រាន់តែបង់រំលស់ផ្ទះភ្លាម បន្ទុកកើនភ្លាម លុយរកមកចាយមិនគ្រប់ ត្រូវខំប្រមូលដើម្បីបង់ប្រចាំខែឱ្យគ្រាន់ ពេលខ្លះមានអាសន្នត្រូវខ្ចីបុលគេមកបង់ឱ្យគេទៀត។ ចុះបើសិនជាករណីរកបាត់បង់ចំណូល ឬចំណូលប្រចាំខែធ្លាក់ចុះ សុខៗកន្លែងការងារគេកាត់ប្រាក់ខែ តើបានលុយមកពីណាសងគេ?   ៤. ខ្វះព័ត៌មាន៖ នេះជាបញ្ហាគោលមួយដែលមនុស្សភាគច្រើនប្រឈមខ្លាំង មនុស្សអាចសម្រេចចិត្តខុសព្រោះតែខ្វះព័ត៌មាន។ អ្នកខ្លះទិញផ្ទះ សម្រេចចិត្តបង់រំលស់ ទាំងមិនធ្លាប់ដឹងទេថា នៅធនាគារគេមានទទួលប្រឹក្សាពីការបង់រំលស់ទាំងអស់ហ្នឹង។ ខ្លះទៀតឮតែគេថា មិនបានសិក្សាអ្វីជាក់លាក់សោះ ក៏សម្រេចចិត្តតាមគេ ចុងក្រោយ ចង់មិនចង់ក៏មានបញ្ហា។   សូមជម្រាបផងដែរថា បើទោះបីជាមានហេតុផលជាច្រើនដែលអាចនាំឱ្យកើតមានបញ្ហា ប៉ុន្តែហេតុផលដ៏ធំបំផុតមួយគឺការខ្វះព័ត៌មាន ដូច្នេះហើយមុនពេលអ្នកសម្រេចចិត្តទៅលើរឿងសំខាន់អ្វីមួយ ដូចជាការទិញ ឬរំលស់ផ្ទះ គួរណាតែធ្វើការសិក្សាស្វែងយល់ឱ្យបានច្រើន ប្រមូលព័ត៌មានឱ្យច្បាស់ ទើបមិនសូវមានហានិភ័យខ្លាំង៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T09:56:43.420Z", "category": "អចលនទ្រព្យ", "views": 167, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចង់ចំណេញតាមដានផង! ហាងឆេងមាសប្រែប្រួលខ្លាំងខណៈមនុស្សព្រួយបារម្ភពីបញ្ហានេះនៅអាមេរិក	https://business-cambodia.com/articles/global-gold-price-fluctuated	នៅប៉ុន្មានថ្ងៃចុងក្រោយនេះ ហាងឆេងមាសនៅលើទីផ្សារអន្តរជាតិបានបន្តឡើងថ្លៃយ៉ាងគំហុកហើយបើគិតត្រឹមរសៀលថ្ងៃនេះហាងឆេងមាសនៅលើទីផ្សារអន្តជាតិបានឡើងដល់៣,១១៧ដុល្លារក្នុងមួយអោន(ស្មើនឹង៣,៧៥៥ដុល្លារក្នុងមួយតម្លឹង)   ចំពោះមូលហេតុដែលជាកត្តាធំធ្វើឲ្យហាងឆេងមាននៅតែបន្តកើនឡើងគឺដោយសារតែមានការព្រួយបារម្ភពីបញ្ហាសង្រ្គាមពាណិជ្ជកម្មជាសកលខណៈ Donald Trump កំពុងអនុវត្តគិតពន្ធនាំចូលកាន់តែច្រើនឡើងៗ។ ជាក់ស្ដែងកាលពីពេលថ្មីៗនេះលោក Donald Trump បានឲ្យដឹងថាអាមេរិកនឹងដាក់ពន្ធនាំចូលថ្មីគឺពន្ធនាំចូលរថយន្តចំនួន២៥%។   តាមពិតទៅនៅដើមឆ្នាំ២០២៥នេះហាងឆេងមាសបានឡើងថ្លៃចំនួន១៨ភាគរយពោលគឺឡើងថ្លៃរហូតដល់ទៅ១៥ដងឯនោះ។   ក្រៅពីការព្រួយបារម្ភពីបញ្ហាសង្រ្គាមពាណិជ្ជកម្ម កត្តាធំមួយទៀតដែលធ្វើឲ្យបានជួយរុញតម្លៃហាងឆេងមាសកន្លងមកគឺធនាគារកណ្ដាលនៃប្រទេសជាច្រើនបានប្រមូលទិញមាសស្តុកទុកដែលធ្វើឲ្យតម្រូវការមាសមានការកើនឡើង។ ហើយគួរផ្សំនឹងបញ្ហានៃការដាក់ពន្ធនាំចូលរបស់អាមេរិកទៀតនោះធ្វើឲ្យមាសនៅតែបន្តឡើងថ្លៃជាបន្តបន្ទាប់។ គួរបញ្ជាក់ផងដែរថាគិតត្រឹមថ្ងៃនេះ ហាងឆេងមាសនៅស្រុកខ្មែយើងឡើងដល់៣៦៩ដុល្លារក្នុងមួយជី៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T08:21:46.184Z", "category": "ហិរញ្ញវត្ថុ", "views": 1251, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រសួងទេសចរណ៍ថៃ បង្ហាញអំពីចំនួនទឹកប្រាក់ ដែលគ្រោងចាយលើ កម្មវិធីសង្រ្តាន្កឆ្នាំថ្មី	https://business-cambodia.com/articles/song-kran-meed-yesr-thailnd-2025	កាលពីដើមខែមីនា អាជ្ញាធរទេសចរណ៍ថៃ (TAT) បានបង្ហាញអំពី កញ្ចប់ថវិកាសម្រាប់ចំណាយពិធីបុណ្យសង្រ្កាន្តឆ្នាំថ្មី នៅឆ្នាំ២០២៥ ដែលមានចំនួន៧លានដុល្លារ ដោយក្នុងនោះគេរំពឹងថានឹងរកចំណូលមកវិញបាន៧៨៩លានដុល្លារ។   អភិបាលក្រសួងទេសចរណ៍  លោកស្រី Thapanee Kiatphaibool បានបញ្ជាក់ថាភ្ញៀវទេសចរអន្តរជាតិដែលនឹងមកកម្សាន្តនៅប្រទេសថៃនឹងមានចំនួន៤៧ម៉ឺននាក់ ហើយភ្ញៀវជាតិមានចំនួន៤.៤លាននាក់។   បន្ថែមពីនោះលោកស្រី Thapanee Kiatphaibool បានគូសបញ្ជាក់ថា ប្រាក់ចំណូលសរុប ត្រូវបានគេរំពឹងថានឹងកើនឡើង ចំនួន៨ភាគរយ  ដែលបានមកពីពិធីបុណ្យសង្ក្រាន្ត «Maha World Water Festival 2025» ខណៈដែលរដ្ឋាភិបាលគ្រោងនឹងរៀបចំទូទាំងប្រទេស៕ឮ	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T08:19:23.136Z", "category": "ភាពជាអ្នកដឹកនាំ", "views": 406, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
កុំលេងសើច! នេះជាសញ្ញាធំៗ៣ ដែលបង្ហាញថានឹងមានរលកស៊ូណាមី ក្នុងពេលខាងមុខដ៏ខ្លី	https://business-cambodia.com/articles/3-sign-of-tsunami	ស៊ូណាមី ជារលកសមុទ្រយក្ស កើតឡើងដោយសារចលនាកញ្ឆក់ភ្លាមៗនាផ្ទៃបាតសមុទ្រ ដែលមានឥទ្ធិពលសម្លាប់ជីវិតមនុស្ស សត្វ និងបំផ្លាញទ្រព្យសម្បត្តិដ៏មហាសាល។ ខាងក្រោមនេះ គឺជាសញ្ញាធំៗ៣ ដែលបង្ហាញថាអាចនឹងមានរលកស៊ូណាមី ក្នុងពេលដ៏ខ្លីខាងមុខ៖   ១/. ការរញ្ជួយដី៖ ភាគច្រើននៃស៊ូណាមី បង្កឡើងដោយការរញ្ជួយដី ជាពិសេសការរញ្ជួយដីនៅឯព្រំនៃផ្លាកសំបកផែនដីពីរ នាបាតសមុទ្រ។ ការប៉ះទង្គិចបែបនេះបញ្ចេញថាមពលដ៏មហិមា បង្កើតបានជារលកដែលនឹងក្លាយទៅជាស៊ូណាមី។     ២/. បន្ទុះភ្នំភ្លើងក្រោមបាតសមុទ្រ៖ ៨០% នៃស៊ូណាមីទូទាំងពិភពលោក កើតឡើងក្នុងមហាសមុទ្រប៉ាស៊ីភិច។ ក្នុងនោះភាគច្រើនកើតនៅតាមតំបន់ “ខ្សែក្រវ៉ាត់ភ្នំភ្លើង” ដែលជាតំបន់បន្ទុះភ្នំភ្លើង និង រញ្ជួយដីសកម្ម ដូចជានៅតាម ប្រទេសជប៉ុន ភីលីពីន ឥណ្ឌូណេស៊ី ឆ្នេរខាងលិចនៃទ្វីបអាមេរិក រួមទាំងអាឡាសកា និង ទ្វីបអាមេរិកខាងត្បូងជាដើម។   ៣/. ការប្រែប្រួលទឹកសមុទ្រ៖ ទឹកសមុទ្ររីង ឬស្រក់ខុសប្រក្រតី ជាសញ្ញាដ៏សំខាន់មួយមុនពេលមានការផ្ទុះរលកស៊ូណាមី។ ប្រសិនបើអ្នកឃើញទឹកសមុទ្រស្រក់ចន្លោះពី ២០ម៉ែត្រ ឬឈានដល់ច្រើនគីឡូម៉ែត្រភ្លាមៗ ឬក្នុងរយៈពេលខ្លី សូមរកទីទួលសុវត្ថិភាព។     យ៉ាងណាមិញ រលកយក្សស៊ូណាមិដែលបំផ្លិចបំផ្លាញធំបំផុតនៅក្នុងកំណត់ត្រាមុនឆ្នាំ ២០២៥ គឺជាគ្រោះមហន្តរាយដែលបានសម្លាប់មនុស្សប្រហែល ៤០,០០០ នាក់ក្នុងឆ្នាំ ១៧៨២ បន្ទាប់ពីគ្រោះរញ្ជួយដីនៅសមុទ្រចិនខាងត្បូង។ នៅឆ្នាំ ១៨៨៣ មនុស្សប្រហែល ៣៦,៥០០ នាក់ត្រូវបានសម្លាប់ដោយរលកយក្សស៊ូណាមិនៅសមុទ្រជ្វាខាងត្បូងបន្ទាប់ពីការផ្ទុះនៃភ្នំភ្លើង Krakatoa របស់ប្រទេសឥណ្ឌូនេស៊ី៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T07:46:21.139Z", "category": "ហិរញ្ញវត្ថុ", "views": 14028, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អបអរសាទរ! ក្រុមហ៊ុន KBT Central បើកសម្ពោធហាងកាបូបជាផ្លូវការជាមួយនឹងប្រេនកាបូបដ៏ស្រស់ស្អាតពីឌូបៃ	https://business-cambodia.com/articles/kbt-central-	កាលពីថ្មីៗកន្លងទៅនេះ ក្រុមហ៊ុន KBT Central បានរៀបចំកម្មវិធីបើកសម្ពោធហាងកាបូបជាមួយផ្លូវការជាមួយនឹងកាបូបដ៏ស្រស់ស្អាតមានតម្លៃធូរថ្លៃពីប្រទេសឌូបៃ កម្មវិធីនេះដែរក៏មានការអញ្ជើញចូលរួមពីសំណាក់ភ្ញៀវកិត្តិយសជាច្រើនព្រមទាំងតារាចម្រៀង តារាសម្តែងលំដាប់ជួរមុខនៅក្នុងប្រទេសកម្ពុជាផងដែរ។ នៅក្នុងកម្មវិធីសម្ពោធនេះដែរ លោកស្រី អ៊ឹង សុខគីម ដែលជាអគ្គនាយិការបស់ក្រុមហ៊ុន KBT Central បានមានប្រសាសន៍ថា ចំពោះកាបូបដែលមាននៅក្នុងហាង KBT គឺសំបូរទៅដោយកាបូបបែបនារីៗសាកសមបំផុតសម្រាប់យុវវ័យជាពិសេសនោះគឺប្រេន Original ដែលនាំចូលផ្តាច់មុខពីប្រទេសអារ៉ាប់ជាមួយនឹងប្រេន SUSEN និង Chrisbella ផ្ទាល់តែម្តង។ អគ្គនាយិការបស់ក្រុមហ៊ុន KBT Central បាននិយាយថាបន្តទៀតថា សម្រាប់ចំណុចពិសេសរបស់កាបូបដែលមាននៅក្នុងហាង KBT ទី១នោះគឺម៉ូត ទី២គឺស្បែក។ សម្រាប់បងប្អូនដែលទិញយកទៅប្រើប្រាស់វិញគឺទន់រលោងតែម្តងហើយបើស្ពាយទៅខាងក្រៅវិញគឺមិនជាន់ម៉ូឌគេឡើយ ដោយសារតែកាបូបដែលមានលក់នៅក្នុងហាង KBT គឺមានការកែច្នៃម៉ូតឱ្យមើលទៅមានភាពល្អឥតខ្ចោះតែម្តង។ ជាមួយគ្នានោះដែរ សម្រាប់ប្រជាពលរដ្ឋខ្មែរដែលចង់ទិញកាបូបយកទុកមកប្រើប្រាស់ប្រចាំថ្ងៃ ឬទុកទៅកម្មវិធីនានាអាចទិញកាបូបពីហាង KBT បានព្រោះចំណាយក្រោម ១០០ដុល្លារប៉ុណ្ណោះបងប្អូននឹងទទួលបានកាបូបដ៏ស្រស់ស្អាតនៅប្រេន Chrisbella មិនឱ្យទាស់ចិត្តនោះទេ។ ជាចុងក្រោយ លោកស្រី អ៊ឹង សុខគីម ដែលជាអគ្គនាយិការបស់ក្រុមហ៊ុន KBT Central ក៏បានថ្លែងអំណរអរគុណដល់អតិថិជនទាំងអស់ដែលតែងតែគាំទ្រនៅហាងកាបូបរបស់លោកស្រីតាំងពីឡាយលក់តាមអនឡាញរហូតមកដល់ថ្ងៃនេះ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T07:29:00.789Z", "category": "PR", "views": 161, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដីត្រូវប៉ាន់ មនុស្សមានការងារធ្វើ! ដើមឆ្នាំ២០២៥ ខេត្ដសំណាង២នេះ ទទួលបានគម្រោងវិនិយោគច្រើនជាងគេ	https://business-cambodia.com/articles/two-province	នៅរយៈពេល ២ ខែដើមឆ្នាំ២០២៥ នេះកម្ពុជាទទួលបានគម្រោងវិនិយោគសរុបចំនួន ១១២ គម្រោង និងមានទុនវិនិយោគសរុបចំនួន ១០៦៩ ដុល្លារ និងអាចបង្កើតឱកាសការងារប្រមាណ ៧ ម៉ឺនកន្លែងផងដែរ។ បើប្រៀបធៀបរយៈពេលដូចគ្នានឹងឆ្នាំ២០២៤ នៅរយៈពេល ២ ខែដើមឆ្នាំ២០២៥ នេះគម្រោងវិនិយោគមានការកើនឡើងរហូតដល់ទៅ ៤៣ គម្រោងឯណោះ។   យ៉ាងណាយោងតាមរបាយការណ៍របស់ក្រុមប្រឹក្សាអភិវឌ្ឍន៍កម្ពុជា (CDC) បានឲ្យឃើញថាមានតែខេត្ដចំនួន ២ ប៉ុណ្ដោះដែលទទួលបានគម្រោងវិនិយោគច្រើនជាងគេ ពោលគឺមានច្រើនជាង ២០ គម្រោងគម្រោងដោយក្នុងនោះនោះរួមមាន៖   ១. ខេត្ដកំពង់ស្ពឺ   បើតាមរបាយការណ៍រយៈពេល ២ ខែនេះខេត្ដកំពង់ស្ពឺគឺទទួលបានគម្រោងវិនិយោគចំនួន ២៧ គម្រោង។ ដោយក្នុងនោះនៅខែមករា ទទួលបានគម្រោងវិនិយោគចំនួន ១៩ និងនៅក្នុងខែកុម្ភៈ ទទួលបាន ៨ គម្រោងផងដែរ។     ២. ខេត្ដស្វាយរៀង   សម្រាប់ខេត្ដស្ថិតដែលនៅជាប់ព្រំដែននេះវិញ ក៏ទទួលបានគម្រោងវិនិយោគមិនតិចនោះដែរ សម្រាប់រយៈពេល ២ ខែដើមឆ្នាំ២០២៥នេះ។ ជាក់ស្ដែងតាមរបាយការណ៍ CDC ខេត្ដស្វាយរៀងគឺទទួលបានគម្រោងវិនិយោគសរុបចំនួន ២៤ ដោយក្នុងនោះនៅខែមករា ទទួលបាន ១១ គម្រោង និងខែកុម្ភៈ ទទួលបានចំនួន ១៣ គម្រោង៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T04:33:35.057Z", "category": "អចលនទ្រព្យ", "views": 13725, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កម្ពុជាប្រកាសផ្តល់ជំនួយ ជាទឹកប្រាក់ ដល់មីយ៉ាន់ម៉ា ក្រោយគ្រោះរញ្ជួយដី	https://business-cambodia.com/articles/cambodia-fund-earthquake-in-bumma	កាលពីថ្ងៃទី៣០ ខែមីនា ឆ្នាំ២០២៥ នាកិច្ចប្រជុំបន្ទាន់ពិសេសរបស់រដ្ឋមន្រ្តីការបរទេសអាស៊ាន ក្រោយគ្រោះរញ្ជួយដីនៅមីយ៉ាន់ម៉ានិងថៃ ឯកឧត្តម ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីការបរទេស និងសហប្រតិបត្តិការអន្តរជាតិ បានប្រកាសផ្តល់ជំនួយសង្គ្រោះបន្ទាន់ដំបូងចំនួន ១០០.០០០ ដុល្លារ (ដប់ម៉ឹនដុល្លារ អាមេរិក) ដល់ប្រទេសមីយ៉ាន់ម៉ា ជាការសាមគ្គីភាពដ៏រឹងមាំរបស់កម្ពុជាជាមួយគ្រួសារអាស៊ាន។    ទន្ទឹមនឹងនេះ ឯកឧត្តម ប្រាក់ សុខុន ក៏បានពាំនាំការបួងសួង និងចូលរួមរំលែកទុក្ខដោយស្មោះរបស់កម្ពុជា ជូនចំពោះរដ្ឋាភិបាល និងប្រជាជនមីយ៉ាន់ម៉ា និងថៃ ចំពោះសោកនាដកម្មបាត់បង់ជីវិតប្រជាជន និងការបំផ្លិចបំផ្លាញយ៉ាងខ្លាំង ដែលបណ្តាលមកពីគ្រោះរញ្ជួយដីនាពេលថ្មីៗនេះ។   បន្ថែមពីនោះ ឯកឧត្តម ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីការបរទេស និងសហប្រតិបត្តិការអន្តរជាតិ បានស្វាគមន៍ចំពោះភាពសកម្មនៃយន្តការឆ្លើយតបគ្រោះមហន្តរាយអាស៊ាន និងការគាំទ្រពីអន្តរជាតិ ព្រមទាំងបានអំពាវនាវឱ្យមានបទឈប់បាញ់នៅក្នុងប្រទេសមីយ៉ាន់ម៉ា ដើម្បីផ្តោតលើសន្តិភាព និងធានាថាជំនួយមនុស្សធម៌បន្ទាន់នឹងបានទៅដល់ដៃអ្នកដែលត្រូវការ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T04:13:26.519Z", "category": "ភាពជាអ្នកដឹកនាំ", "views": 605, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
លាភធំណាស់! ក្រុមហ៊ុនកែច្នៃសាច់មកពីប្រេស៊ីល នឹងមកបោះទុនជាង ១០០លាន$ បង្កើតរោងចក្រក្បែរខាងប្រទេសកម្ពុជា	https://business-cambodia.com/articles/jbs-investment-in-vietnam	ក្រុមហ៊ុនកែច្នៃសាច់ JBS ដែលមកពីប្រទេសប្រេស៊ីល នឹងបោះទុនវិនិយោគរហូតដល់ទៅ ១០០លានដុល្លារអាមេរិកដើម្បីបង្កើតរោងចក្រចំនួនពីរនៅវៀតណាម ក្នុងគោលបំណងត្រៀមពង្រីកវត្តមានរបស់ខ្លួននៅក្នុងតំបន់អាស៊ីអាគ្នេយ៍។ នេះបើយោងតាមការចុះផ្សាយដោយសារព័ត៌មានរ៉យទ័រ។   ប្រភពខាងលើបានឱ្យដឹងថា រោងចក្រនេះនឹងផលិតសាច់គោ សាច់ជ្រូក និងបសុបក្សី ហើយនឹងប្រើប្រាស់វត្ថុធាតុដើមជាចម្បងដែលនាំចូលពីប្រទេសប្រេស៊ីលគោលដៅគឺផ្គត់ផ្គង់វៀតណាមនិងប្រទេសផ្សេងទៀតក្នុងតំបន់ផងដែរ។   លោក Renato Costa នាយកប្រតិបត្តិក្រុមហ៊ុន Friboi ផ្នែកសាច់គោរបស់ JBS បាននិយាយនៅក្នុងសេចក្តីថ្លែងការណ៍ថា "រោងចក្រថ្មីនៅក្នុងប្រទេសវៀតណាមនឹងមិនត្រឹមតែជាការពង្រីកសមត្ថភាពផលិតកម្មប៉ុណ្ណោះទេ ប៉ុន្តែការវិនិយោគដែលមានគោលបំណងបង្កើតតម្លៃសម្រាប់សេដ្ឋកិច្ចក្នុងស្រុក បង្កើតការងារដែលមានជំនាញ និងរួមចំណែកដល់សន្តិសុខស្បៀងនៅទូទាំងអាស៊ីអាគ្នេយ៍។   ជាមួយគ្នានោះដែរ ចំពោះកន្លែងដំបូងដែលក្រុមហ៊ុន JBS ត្រូវសាងសង់នោះគឺនៅ Khu công nghiệp Nam Đình Vũ រួមទាំងមជ្ឈមណ្ឌលភស្តុភារដែលមានសមត្ថភាពផ្ទុកគ្របដណ្តប់លើការកែច្នៃមុន និងសកម្មភាពវេចខ្ចប់។ ចំណែករោងចក្រទីពីរនឹងត្រូវបានសាងសង់នៅភាគខាងត្បូងប្រទេសវៀតណាមពីរឆ្នាំបន្ទាប់ពីរោងចក្រទីមួយចាប់ផ្តើមប្រតិបត្តិការវានឹងរួមបញ្ចូលហេដ្ឋារចនាសម្ព័ន្ធស្រដៀងគ្នារួមទាំងមជ្ឈមណ្ឌលដឹកជញ្ជូន និងរោងចក្រកែច្នៃផងដែរ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T04:08:56.928Z", "category": "ចាប់ផ្តើមអាជីវកម្ម", "views": 296, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
Elon Musk ថាអង្គភាព DOGE អាចជួយសន្សំថវិការដ្ឋដល់ ១០០០ ពាន់លា.ន$ ដោយធ្វើរឿងធំ២នេះ	https://business-cambodia.com/articles/elon-musk-with-doge	មហាសេដ្ឋី Elon Musk ដែលជាក្បាលម៉ាស៊ីនៃអង្គភាពប្រសិទ្ធិភាពរដ្ឋាភិបាល (DOGE) បានដាក់គោលដៅកាត់បន្ថយការចំណាយសរុបរបស់រដ្ឋាភិបាលអាមេរិកចំនួន ១០០០ ពាន់លានដុល្លារ នៅចុងខែឧសភា ឆ្នាំ២០២៥។ នេះបើយោងតាមការឲ្យដឹងពី New York Post នាថ្ងៃទី៣០ ខែមីនា។   ថ្លែងក្នុងបទសម្ភាសន៍ជាមួយ Fox News នៅថ្ងៃទី ២៧ ខែមីនា ឆ្នាំ២០២៥ លោក Elon Musk បានបង្ហាញការតាំងចិត្តយ៉ាងខ្លាំងលើគោលដៅនេះ និងបានលើកឡើងថា៖ «ការកាត់បន្ថយថវិកា ១៥% ដោយការលុបបំបាត់កាកសំណល់ និងការក្លែងបន្លំ គឺពិតជាអាចធ្វើទៅបាន។ រដ្ឋាភិបាលគ្មានប្រសិទ្ធភាព ហើយមានការខ្ជះខ្ជាយ និងការក្លែងបន្លំច្រើន។ ដូច្នេះយើងជឿជាក់ថា យើងអាចកាត់បន្ថយថវិកាបាន ១៥% ដោយមិនប៉ះពាល់ដល់សេវាសំខាន់ៗរបស់រដ្ឋាភិបាលនោះឡើយ»។ និងអះអាងថាអង្គភាព DOGE កំពុងសន្សំសំចៃបាន ៤ ពាន់លានដុល្លារ ក្នុងមួយថ្ងៃ។   គួរជម្រាបផងដែរថា ក្រោយទទួលភារកិច្ចដឹកនាំការិយាល័យប្រសិទ្ធភាពរដ្ឋាភិបាល ចាប់តាំងពីចុងខែមករាមក មហាសេដ្ឋី Elon Musk បានជួយសម្រួលដល់ការកាត់បន្ថយការចំណាយរបស់ទីភ្នាក់ងារសហព័ន្ធ ដោយជំរុញឲ្យមានការបញ្ឈប់ការងារ និងបិទអង្គភាពមួយចំនួន ជាពិសេសបានគាស់កកាយ និងរកឃើញរឿងរ៉ាវមិនប្រក្រតីក្នុងរដ្ឋបាលចាស់ ខណៈលោកបានសម្រេចលុបឈ្មោះខ្មោចរហូតដល់ ៣,២លាននាក់ ចេញពីបញ្ជីអ្នកទទួលបានផលប្រយោជន៍ពីរបបសន្តិសុខសង្គម ដោយក្នុងចំណោមអ្នកទាំងនោះភាគច្រើនមានអាយុ១២០ឆ្នាំ ហើយខ្លះច្រើនជាងនេះទៅទៀត៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T03:37:31.813Z", "category": "ហិរញ្ញវត្ថុ", "views": 168, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
១ឆ្នាំរញ្ជួយដី១៥០០ដង! ជប៉ុនមានវិធីសាស្រ្ត៥យ៉ាង ដើម្បីការពារប្រជាជនពីគ្រោះរញ្ជួយដី	https://business-cambodia.com/articles/japan-earthquake-expermination-and-prevent-living-	យោងតាមរបាយការណ៍របស់ EarthScope រាយការណ៍ដោយ National Geographic បានឱ្យដឹងជារៀងរាល់ឆ្នាំជប៉ុនជួបគ្រោះរញ្ជួយដីប្រមាណ១៥០០ដង  បើរាប់ទាំងស្ថានស្រាលរហូតមិនអាច មានអារម្មណ៍ដឹងថារញ្ជួយដី។ ជាប្រទេសដែលគំរាមកំហែងដោយការរញ្ជួយដីរាល់ថ្ងៃនេះហើយទើបប្រទេសជប៉ុនបានរកវិធីដើម្បីរស់នៅនិងសម្របខ្លួនជាមួយការរញ្ជួយដី។   ក្នុងនោះមានវិធីសាស្រ្ត៥យ៉ាងដែលសង្គមជប៉ុនបាននឹងកំពុងធ្វើ ដើម្បីការពារប្រជាជនពីគ្រោះរញ្ជួយដី និងកាត់បន្ថយគ្រោះមហន្តរាយឱ្យនៅកម្រិតទាបបំផុត៖   ១. សង់សំណង់សម្រាប់ ការរញ្ជួយដី   ដោយសារភាពទៀងទាត់នៃការរញ្ជួយដីនៅក្នុងប្រទេសជប៉ុន ផ្ទះទាំងអស់ត្រូវបានសាងសង់ឡើងដើម្បីទប់ទល់នឹងការរញ្ជួយកម្រិតខ្លះ។ ផ្ទះនិងអគារនៅប្រទេសជប៉ុនត្រូវបានសាងសង់ឡើង តាមស្តង់ដារការពារការរញ្ជួយដីយ៉ាងតឹងរ៉ឹងដែលបានកំណត់ដោយច្បាប់។   ច្បាប់ទាំងនេះក៏អនុវត្តចំពោះរចនាសម្ព័ន្ធផ្សេងទៀតដូចជាសាលារៀន និងអគារការិយាល័យ ហើយប្រហែល ៨៧% នៃអគារនៅទីក្រុងតូក្យូអាចទប់ទល់នឹងការរញ្ជួយដី។   ២. ប្រព័ន្ធទូរស័ព្ទទូទាំងប្រទេស ក្រើនរំឮកប្រចាំថ្ងៃ   រាល់ស្មាតហ្វូននៅក្នុងប្រទេសជប៉ុនត្រូវបានដំឡើងជាមួយនឹងប្រព័ន្ធប្រកាសអាសន្នគ្រោះរញ្ជួយដី និងរលកយក្សស៊ូណាមិ ប្រហែលពី៥ ទៅ ១០ វិនាទីមុនពេលគ្រោះមហន្តរាយមកដល់។   ដើម្បីឱ្យប្រជាជនស្វែងរកការការពារយ៉ាងឆាប់រហ័សប្រសិនបើចាំបាច់។ ប្រព័ន្ធប្រកាសអាសន្ននៅលើទូរស័ព្ទនឹងស្រែកថា Jishin desu! Jishin desu! («មានការរញ្ជួយដី») រហូតដល់ការរញ្ជួយដីឈប់។   ៣. ប្រព័ន្ធអប់រំពីគ្រោះរញ្ជួយដីតាមសាលារៀន   សាលារៀននៅក្នុងប្រទេសជប៉ុនតែងអប់រំកុមារតាំងពីក្មេងៗឱ្យ ធ្វើសមយុទ្ធចេះការពារខ្លួនពីរញ្ជួយដីជាទៀងទាត់ រៀងរាល់ម្តងក្នុងមួយខែ។   ក្នុងនោះវិធីសាស្រ្តទូទៅបំផុតក្នុងអំឡុងពេលសមយុទ្ធគឺសម្រាប់កុមារត្រូវឱនចុះក្រោមតុរបស់ពួកគេហើយសង្កត់លើជើងតុរបស់ពួកគេរហូតដល់ការរញ្ជួយបញ្ចប់។ ប្រសិនបើលេងនៅខាងក្រៅ កុមារត្រូវបានបង្រៀនឱ្យទៅត្រង់កណ្តាលនៃទីធ្លាចំហរ ដើម្បីជៀសវាងការប៉ះទង្គិចដោយកំទេចកំទី។   ៤. គ្រប់ផ្ទះមានឧបករណ៍សង្គ្រោះការរញ្ជួយដី   គ្រួសារនីមួយៗត្រូវរៀបចំឧបករណ៍សង្គ្រោះការរញ្ជួយដី ដោយម្ចាស់ផ្ទះបានស្តុកទុកជាមួយនឹងឧបករណ៍សង្គ្រោះ បឋម ដបទឹក អាហារ ស្រោមដៃ របាំងមុខ ពិល និងសូម្បីតែវិទ្យុដែលផ្សាយព័ត៌មានថ្មីៗជាប្រចាំ។   ៥. បង្កើតផ្លូវរូងក្រោមដី សម្រាប់បញ្ចេញទឹក   ស្នាដៃវិស្វកម្មសម្រាប់រំដោះទឹកពីរលកយក្សស៊ូណាមិគឺផ្លូវរូងក្រោមដីនៅ ទីក្រុងតូក្យូ។ រូងក្រោមដីនោះអាចប្រមូលទឹកជន់លិច ដែលបណ្តាលមកពីគ្រោះមហន្តរាយធម្មជាតិដូចជាព្យុះស៊ីក្លូន និងរលកយក្សស៊ូណាមិ ហើយបង្ហូរទឹក ទៅក្នុងទន្លេវិញ។     ផ្លូវរូងក្រោមដីនឹងជួយប្រសិនបើតំបន់នេះត្រូវបានវាយប្រហារដោយការរញ្ជួយដី និងបង្កជារលកយក្សស៊ូណាមិ ដើម្បីរំដោះទីក្រុងពី ជន់លិចដ៏ធំណាមួយ។ ផ្លូវរូងក្រោមដីមូយនៅ Tokyo ប្រទេសជប៉ុន ត្រូវចំណាយពេល ១៣ ឆ្នាំដើម្បីសាងសង់ និងចំណាយអស់ ៣ពាន់លានដុល្លារ។   សូមជម្រាបថាប្រទេសជប៉ុនគឺជាប្រទេសមួយក្នុងចំណោមប្រទេសដែលងាយរងគ្រោះ រញ្ជួយដីបំផុតនៅក្នុងពិភពលោក ព្រោះវាស្ថិតនៅលើកំពូលនៃបន្ទះ Tectonic បួនដែលប៉ះគ្នាឥតឈប់ឈរ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-31T03:22:13.153Z", "category": "ភាពជាអ្នកដឹកនាំ", "views": 567, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ពេលព្រឹកព្យាយាមធ្វើផង! ទម្លាប់ពេលព្រឹកព្រលឹម៤ បើធ្វើបាននឹងជួយឲ្យហិរញ្ញវត្ថុអ្នកកាន់តែប្រសើរឡើង	https://business-cambodia.com/articles/morning-habits-that-you-should-know	តាមពិតបើអ្នកអាចក្រោកពីព្រឹកព្រលឹមគឺវាផ្ដល់អត្ថប្រយោជន៍ច្រើនយ៉ាងសម្រាប់ជីវិត ជាពិសេសបើអ្នកអាចប្ដូរទម្លាប់ក្រោកពីព្រឹកព្រលឹមវាក៏ជាសកម្មភាពដែលជួយផ្ដល់អត្ថប្រយោជន៍ដល់ស្ថានភាពហិរញ្ញវត្ថុរបស់អ្នកផងដែរ។ ទាក់ទងនឹងការក្រោកពីព្រឹកព្រលឹមនេះដែរ ខាងក្រោមនេះគឺជាទម្លាប់ពេលព្រឹកព្រលឹមចំនួន៤ដែលអាចជួយឲ្យដល់ស្ថានភាពហិរញ្ញវត្ថុរបស់អ្នកកាន់តែប្រសើរឡើងពោលគឺអ្នករស់នៅមិនជួបបញ្ហាលុយកាក់ហើយលុយរបស់អ្នកអាចនឹងកើនឡើងផងដែរ។ ១. ធ្វើការឆ្លុះបញ្ចាំងពីខ្លួនឯង  ក្រោកពីព្រឹកហើយចាយពេលគិតពីរឿងសំខាន់ៗដែលត្រូវធ្វើប្រចាំថ្ងៃគឺពិតជាល្អ។ ការឆ្លុះបញ្ចាំងពីខ្លួនឯងធ្វើឲ្យអ្នកមានផែនការនិងគោលបំណងច្បាស់លាស់។ ជាពិសេសរឿងសំខាន់២ពេលអ្នកកំពុងព្យាយាមដោះបំណុលនោះគឺការធ្វើការឆ្លុះបញ្ចាំងពីខ្លួនឯងនៅពេលព្រឹកគឺអាចជួយអ្នកឲ្យមានផ្នត់គំនិតកំណត់នូវការចំណាយនិងសន្សំលុយប្រចាំថ្ងៃបានល្អ។ ជាពិសេសគឺជួយឲ្យយើងផ្ដោតលើគោលដៅរបស់អ្នក។ ២. ធ្វើសកម្មភាពយ៉ាងសកម្ម  ការក្រោកពីព្រឹកគឺធ្វើឲ្យយើងមានអារម្មណ៍ស្រស់ថ្លាក្នុងការបំពញកិច្ចការបានល្អ។ តាមពិតទៅទម្លាប់ក្រោកពេលព្រឹកគឺយើងអាចធ្វើសកម្មភាពបានច្រើនហើយសកម្មភាពទាំងនោះក៏អាចជួយដល់ផ្នែកហិរញ្ញវត្ថុរបស់អ្នកផងដែរ។ ឧទាហរណ៍បើអ្នកក្រោកពីព្រឹកអ្នកអាចឆុងកាហ្វេញ៉ាំដោយខ្លួនឯងដោយមិនចាំបាច់ចំណាយលុយទិញដែលធ្វើឲ្យអ្នកអាចសន្សំសំចៃលុយទៅតាមខ្ទង់ចំណាយប្រចាំខែរបស់អ្នក។ ៣. ទម្លាប់សុខភាពល្អ  ត្រូវចាំថាបើអ្នកមានរបៀបរស់នៅដែលមានសុខភាពល្អវានឹងជួយឲ្យហិរញ្ញវត្ថុរបស់អ្នកក៏ល្អដូចគ្នា។ បើអ្នកក្រោកពីព្រឹកហើយធ្វើអាហារសុខភាពញ៉ាំខ្លួនឯង ធ្វើលំហាត់ប្រាណ ឬសមាធិ នឹងធ្វើឲ្យអ្នកមានសុខភាពល្អហើយកាលណាអ្នកមានសុខភាពល្អ អ្នកនឹងមានកម្លាំងធ្វើការរកស៊ីរកលុយបានកាន់តែច្រើន។ ៤. ចំណេញពេលវេលាច្រើន ការក្រាកពីព្រឹកព្រលឹមគឺអ្នកនឹងចំណេញពេលពោលគឺមានពេលវេលាច្រើនសម្រាប់បំពេញកិច្ចការសំខាន់ៗដែលអ្នកចង់ធ្វើចង់សម្រេចបានក្នុងថ្ងៃនេះ។ ត្រូវចាំថាពេលវេលាពិតជាសំខាន់ណាស់ទោះត្រឹមតែ១០នាទីក៏អាចធ្វើឲ្យពិភពលោកផ្លាស់ប្ដូរបានដែរ។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-30T13:26:53.391Z", "category": "ហិរញ្ញវត្ថុ", "views": 2367, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
មិនទាន់មានអ្វីជាដុំកំភួន កុំទិញរបស់ទាំង៥នេះថ្លៃពេក បើអនាគតចង់មានបានដូចគេដូចឯង	https://business-cambodia.com/articles/do-not-buy-this-thing-too-expensive	បើអ្នកមិនទាន់សល់អ្វីជាដុំកំភួនទេនោះ អ្នកគួរផ្ដោតសំខាន់លើការគ្រប់គ្រងលុយដែលខ្លួនរកបានពោលគឺបើផ្ដោតលើការរកចំណូលឲ្យបានច្រើនហើយលុយដែលរកបានប្រើប្រាស់ឲ្យមានប្រសិទ្ធភាព ប្រើឲ្យចំណេញកើតកូនកើតចៅទើបជីវភាពអ្នកកាន់តែធូធាឡើង។ ទាក់ទងរឿងលុយកាក់នេះដែរ ថ្ងៃនេះ Business  Cambodia សូមចែករំលែកនូវរបស់៥ដែលអ្នកមិនគួរទិញថ្លៃពេកប្រសិនបើអ្នកមិនទាន់សល់លុយ សល់ទ្រព្យជាដុំកំភួន។  ១. ផ្ទះ បើយើងមិនទាន់មានប្រភពចំណូលរឹងមាំ មិនទាន់សល់ទ្រព្យជាដុំកំភួនទេនោះ អ្នកមិនគួរទិញផ្ទះថ្លៃពេកលើសពីលទ្ធភាពនោះទេព្រោះការទិញផ្ទះគឺជាការចំណាយដ៏ច្រើនបំផុតក្នុងជីវិតរបស់អ្នក។  ជាទូទៅមនុស្សជ្រើសរើសទិញផ្ទះតាមរយៈការបង់រស់លស់ហើយការបង់រំលស់គឺត្រូវបង់រាប់ឆ្នាំ។ ដូច្នេះបើអ្នកទិញផ្ទះថ្លៃពេកនោះ មួយខែៗយកលុយមកបង់រំលស់ផ្ទះ ហើយរស់នៅរងសម្ពាធលុយកាក់ ខ្វះខាតលុយចំណាយលើរឿងសំខាន់ៗ ហើយស៊ីអត់ស៊ីឃ្លានពោលគឺខ្វះខាតលុយសម្រាប់សម្រេចគោលដៅផ្សេងៗ ២. ឡាន បើមិនទាន់មានអ្វី កុំទិញឡានថ្លៃពេកព្រោះឡានគឺតម្លៃរបស់វាធ្លាក់ថ្លៃយ៉ាងឆាប់រហ័ស។ ជាក់ស្ដែងឡានថ្លៃបើអ្នកទិញថ្មីបើកចេញពីហាងលក់ឡានភ្លាមនោះតម្លៃវាធ្លាក់ចុះ១០%ភ្លាម។ លើសពីនេះឡានគឺជាបំណុលបើអ្នកមិនអាចប្រើប្រាស់វាដើម្បីបង្កើតប្រាក់ចំណូល។ ដូច្នេះអ្នកគួរទិញឡានតម្លៃសមល្មមហើយទុកលុយធ្វើអ្វីដែលបានបង្កើតចំណូលបានច្រើន ៣. ទូរស័ព្ទ ទូរស័ព្ទគឺជារបស់ពេញនិយមនាពេលបច្ចុប្បន្ន ពោលគឺអ្នកទាំងចំណូលតិចឬចំណាយច្រើនក្ដីសុទ្ធតែចង់បានទូរស័ព្ទទំនើបមកប្រើប្រាស់ប្រចាំថ្ងៃ។ ប៉ុន្ដែទូរស័ព្ទនេះគឺមិនខុសពីឡាននោះទេដោយតម្លៃរបស់វាធ្លាក់ថ្លៃយ៉ាង់ឆាប់រហ័ស ហើយមនុស្សមួយចំនួនទិញមកប្រើប្រាស់ធម្មតាមិនប្រើដើម្បីបង្កើតចំណូលឡើយ។ ៤. នាឡិកា នាឡិកាសុទ្ធតែអាចមើលម៉ោងបានដូចគ្នាមិនថានាឡិកាតម្លៃទាបឬថ្លៃនោះទេ។ ដូច្នេះបើអ្នកចំណូលនៅទាបគួរទិញនាឡិឡាតម្លៃធូថ្លៃតាមលទ្ធភាពទៅបានហើយ។ ៥. គ្រឿងអលង្ការ មនុស្សមួយចំនួនចូលចិត្តគ្រឿងអលង្ការពាក់ឡើងធ្ងន់ខ្លួនខណៈដែលគ្រឿងអលង្ការទាំងនោះមិនបានផ្ដល់ជាប្រភពចំណូលឡើយហើយគ្រឿងអលង្ការខ្លះក៏មិនកើនតម្លៃដែរ។ អញ្ចឹងអ្នកមិនគួរចំណាយច្រើនលើគ្រឿងអលង្ការឡើយ។ គួរបញ្ជាក់ផងដែរថាបើអ្នកមិនទាន់សល់អ្វីទេនោះមិនគួរចំណាយលុយច្រើនពេកទិញរបស់ដែលបានរៀបរាប់ខាងលើច្រើននោះទេ តែផ្ទុយទៅវិញអ្នកគួរផ្ដោតយកលុយទៅប្រើប្រាស់ឲ្យមានសិទ្ធភាពតាមរយៈវិនិយោគកើចំណេះជំនាញដើម្បីរកចំណូលបានកាន់តែច្រើន យកលុយទៅវិនិយោគនិងរកស៊ី ហើយនៅពេលយើងរកចំណូលបានច្រើន សល់ទ្រព្យ សល់លុយនោះរបស់ទាំងនេះអ្នកនឹងទទួលបានជាមិនខានឡើយ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-30T13:20:58.743Z", "category": "ហិរញ្ញវត្ថុ", "views": 1992, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
អ្នកមានដីត្រៀម! ក្រុមហ៊ុនចំនួន ១២ គ្រោងបោះទុនវិនិយោគ ២០០ លានដុល្លារនៅក្នុងខេត្ដ១នេះ	https://business-cambodia.com/articles/project-in-takeo-province	ជាដំណឹងរីករាយសម្រាប់អ្នកខេត្ដតាកែវ ខណៈក្រុមហ៊ុនវិនិយោគជាច្រើន គ្រោងបោះទុនប្រមាណ ២០០ លានដុល្លារបើករោងចក្រជាច្រើនវិស័យនៅក្នុងខេត្ដមួយនេះ។ អ្វីដែលពិសេសតាមរយៈការវិនិយោគនេះក៏នឹងផ្ដល់ឱកាសការងារជាច្រើនកន្លែងជូនដល់ប្រជាពលរដ្ឋក្នុងតំបន់ផងដែរ។     យោងតាមការបញ្ជាក់ពីឯកឧត្ដម វ៉ី សំណាង អភិបាលនៃគណៈអភិបាលខេត្ដតាកែវ នៅថ្ងៃទី៣០ ខែមីនា ឆ្នាំ២០២៥ បានឲ្យដឹងយ៉ាងដូច្នេះថា «ក្រុមហ៊ុនចំនួន១២ គ្រោងបោះទុនវិនិយោគ ២០០លានដុល្លារ លើវិស័យវាយនភ័ណ្ឌកាត់ដេរសំលៀកបំពាក់, កាបូប, ស្បែកជើង, គ្រឿងសំអាង នឹងមានវត្តមាននៅលើទឹកដីខេត្តតាកែវឆាប់ៗនេះ ដែលផ្តល់ឱកាសការងារជូនបងប្អូនប្រជាពលរដ្ឋ ជំហានទី១ ១៣.០០០នាក់»។     កាលពីពេលកន្លងទៅថ្មីៗនេះ ឯកឧត្តមអភិបាលខេត្តខាងលើក៏បានសម្ដែងក្ដីរំពឹងថា ក្នុងរយៈពេលប៉ុន្មានឆ្នាំខាងមុខ ខេត្តតាកែវនិងមានការរីកចម្រើនឥតឈប់ឈរ ជាពិសេសជីវភាពរបស់បងប្អូនប្រជាពលរដ្ឋនឹងមានជីវភាពធូធារតាមរយៈការចូលមកវិនិយោគទុនរបស់វិនិយោគិនទាំងនេះផងដែរ។   សូមជម្រាបថា យោងតាមរបាយការណ៍របស់ក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC នៅក្នុងរយៈពេល ២ ខែដើមឆ្នាំ២០២៥ ខេត្ដតាកែវទទួលបានគម្រោងវិនិយោគចំនួន ៧ ហើយ។ ដោយក្នុងនោះនៅក្នុងខែមករាទទួលបាន ៤ គម្រោង និងខែកុម្ភៈទទួលបាន ៣ គម្រោង៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-30T10:08:49.665Z", "category": "អចលនទ្រព្យ", "views": 46148, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កុំលេងសើច! ប្តីប្រពន្ធ ចង់ឆាប់ធូ.រធារ គ្រួសារមានសុភមង្គល ត្រូវដោះស្រាយរឿងធំៗ៤នេះភ្លាម	https://business-cambodia.com/articles/solve-4-big-problems	សុភាសិតខ្មែរពោលថា “សំណាបយោងដី ស្រីយោងប្រុស” ប្រដូចទៅនឹងគូស្វាមីភរិយាត្រូវចេះយល់ចិត្ត អធ្យាស្រ័យ និងយកអាសាទុក្ខធុរគ្នា ទើបគ្រួសារចម្រុងចម្រើន។ ខាងក្រោមនេះគឺជារឿងធំៗ៤ ដែលអ្នកជំនាញផ្នែកហិរញ្ញវត្ថុលោក Dave Ramsey ប្រាប់ឲ្យប្ដីប្រពន្ធគ្រប់គូ ត្រូវរួមគ្នាដោះស្រាយឲ្យបាន បើចង់កសាងជីវភាពធូរធារ និងមានសុភមង្គលក្នុងគ្រួសារ៖   ១/. បញ្ហាជំនឿ៖ ជំនឿរបស់មនុស្សម្នាក់ៗជារឿងសំខាន់ (មិនមែនសំដៅលើសាសនាទេ) ព្រោះការជឿទៅលើអ្វីមួយមានឥទ្ធិពលខ្លាំងចំពោះសកម្មភាព និងរបៀបដែលមនុស្សរស់នៅ។ ជាប្ដីប្រពន្ធនឹងគ្នា គួរតែមានជំនឿជឿជាក់ស្រដៀងគ្នា ទើបងាយយោគយល់ឱ្យគ្នាទៅវិញទៅមក។   ២/. បញ្ហាទំនាក់ទំនងគ្រួសារ៖ បើទោះបីជាក្រោយរៀបការអ្នកមិនស្នាក់នៅជាមួយឪពុកម្ដាយខាងណាក៏ដោយ ក៏ការរៀបចំទំនាក់ទំនងគ្រួសារទាំងសងខាងនៅតែសំខាន់សម្រាប់ការរស់នៅសម្រាប់ប្តីប្រពន្ធគ្រប់រូប។ ក្នុងនាមជាដៃគូជីវិត អ្នកត្រូវចេះពិភាក្សាគ្នាអំពីភាពសំខាន់នៃសមាជិកគ្រួសារទាំងសងខាង ហើយដាក់ព្រំដែនមួយ ដើម្បីកំណត់រវាងគ្រួសារតូចរបស់អ្នក ជាមួយនឹងសមាជិកគ្រួសារផ្សេងទៀត។ មានន័យថារាល់បញ្ហាក្នុងគ្រួសារតូច មិនត្រូវអនុញ្ញាត ឬរត់ទៅរកឪពុកម្ដាយ ឬសមាជិកខាងណាមួយឱ្យចូលមកដោះស្រាយឬកាត់ក្ដីជំនួសអ្នកទាំងពីរឡើយ។   ៣/. របៀបចិញ្ចឹមកូន៖ បញ្ហាសំខាន់មួយទៀតនៃគ្រួសារគឺ កាតព្វកិច្ចចិញ្ចឹមកូនៗ និងថវិកាសម្រាប់ផ្គត់ផ្គង់ពួកគេ។ ដូច្នេះដើម្បីចៀសផុតពីបញ្ហានេះ តម្រូវឱ្យអ្នកជាប្ដីប្រពន្ធត្រូវចេះរួមដៃគ្នារៀបផែនការឱ្យបានហ្មត់ចត់ មុននឹងសម្រេចចិត្តយកកូន។ កុំចាំដល់មានកូនទើបសន្សំ តែត្រូវគិតគូរតាំងពីអ្នករៀបការតែម្ដង ទើបចិញ្ចឹមកូនប្រកបដោយភាពជោគជ័យ និងមិនមានវិប្បដិសារី។   ៤/. បញ្ហាលុយកាក់៖ លុយជាបញ្ហាសំខាន់បំផុតមួយរបស់មនុស្សគ្រប់រូប។ ដើម្បីសម្រេចផែនការគ្រួសារ និងជោគជ័យរឿងលុយកាក់ប្ដីប្រពន្ធត្រូវធ្វើរឿង៥យ៉ាងឱ្យបាន ទី១.ពិភាក្សាពីគោលដៅដែលចង់បាន៥ឆ្នាំខាងមុខ ទី២.ជ្រើសរើសអ្នកណាកាន់លុយ ទី៣.បែងចែកកញ្ចប់លុយជា៤ធំៗ(កញ្ចប់សន្សំ,កញ្ចប់ចំណាយ, កញ្ចប់បង្កើតចំណូល និងកញ្ចប់អនុវត្តន៍តាមផែនការ) ទី៤.បង្កើតចំណូលឱ្យបាន៣ប្រភព(ចំណូលប្រចាំថ្ងៃ,ប្រចាំខែ និងប្រចាំឆ្នាំ) និងទី៥.ឧស្សាហ៍ពិនិត្យមើលផែនការនិងលទ្ធផល។   យ៉ាងណាមិញ ជីវិតគ្រួសារ រមែនតែងមានគ្រប់រសជាតិ មិនថាផ្អែម ល្វីង ជូរចត់ តែសំខាន់ត្រូវចេះអត់ឱនឲ្យគ្នា ប្តីប្រឹងរក ប្រពន្ធខំទុក អនាគតគ្រួសារនឹងរស់នៅរុងរឿង មានសុភមង្គល៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:39:52", "date_created": "2025-03-30T06:08:32.313Z", "category": "ហិរញ្ញវត្ថុ", "views": 8707, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ទីតាំងអគារផ្សារសុវណ្ណា នឹងក្លាយជាសកលវិទ្យាល័យ បង្រៀនជំនាញពិសេសទាំង១០នេះ	https://business-cambodia.com/articles/sovanna-building-mall-become-university-	ផ្សារទំនើបសុវណ្ណាបានបិទទ្វារផ្អាកដំណើរការក្នុងអំឡុងឆ្នាំ២០១៩។ នៅឆ្នាំ២០២៥នេះទីតាំងអគារបានប្រែក្លាយ ទៅជា សកលវិទ្យាល័យបច្ចេកវិទ្យា និងវិទ្យាសាស្ត្រកម្ពុជា-ចិន ដែលមានបង្រៀនជំនាញ ថ្នាក់បរិញ្ញាបត្រ សិក្សារយៈពេល៤ឆ្នាំ ភាសាចិនបូកនឹងជំនាញវិជ្ជាជីវៈចំនួន១០  និងថ្នាក់ភាសាចិនទូទៅ HSK1~HSK6 ដូចខាងក្រោម។     ១. ភាសាចិន + ជំនាញគ្រប់គ្រងទេសចរណ៍   ២. ភាសាចិន + ជំនាញបណ្តាញកុំព្យូទ័រ   ៣. ភាសាចិន + ជំនាញពាណិជ្ជកម្មអេឡិចត្រូនិច   ៤. ភាសាចិន + ជំនាញគ្រប់គ្រងភស្តុភារកម្ម   ៥. ភាសាចិន + ជំនាញវិស្វកម្មសេវាកម្មរថយន្ត   ៦. ភាសាចិន + ជំនាញបច្ចេកវិទ្យាថាមពលកើតឡើងវិញ   ៧. ភាសាចិន + ជំនាញបច្ចេកវិទ្យាបណ្តាញអ៊ីនធឺណែតក្នុងវិស័យឧស្សាហកម្ម   ៨. ភាសាចិន + ជំនាញបច្ចេកវិទ្យាវិស្វកម្មAI   ៩. ភាសាចិន + ជំនាញបច្ចេកវិទ្យាវិស្វកម្មSoftware   ១០. ភាសាចិន + ជំនាញវិស្វកម្មមេកាត្រូនិច   អគារសិក្សាថ្មីនឹងផ្តល់បរិយាកាសសិក្សារដោយមានបន្ទប់ថ្នាក់រៀន និងបន្ទប់ពិសោធន៍តាមតម្រូវការវិជ្ជាជីវៈ និងបំពាក់ឧបករណ៍ទំនើបៗ សម្រាប់សិស្សអនុវត្តជាក់ស្តែង និងស្របតាមស្តង់ដារឧស្សាហកម្មអន្តរជាតិ។   ដូច្នេះសម្រាប់ព័ត៌មានបន្ថែមសូមទំនាក់ទំនងលេខ 069 212 189 ឬតេលេក្រាម (https://t.me/cicuts_ccutech) ឬទៅកាន់មានអាស័យដ្ឋាន៖ អគារអូឡាំព្យា The Fortune Tower (C7) ជាន់ទី 13-14 ផ្លូវ 182 កែងផ្លូវ 161 សង្កាត់វាលវង្ស ខណ្ឌ៧មករា រាជធានីភ្នំពេញ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-30T05:08:32.101Z", "category": "ភាពជាអ្នកដឹកនាំ", "views": 660, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
នាយករដ្ឋមន្រ្តីជប៉ុន ផ្ញើសារក្តុកក្តួលដល់ថៃ ខណៈមន្រ្តីការបរទេសផ្ញើទៅមីយ៉ាន់ម៉ា បន្ទាប់ពីរញ្ជួយដី	https://business-cambodia.com/articles/japan-send-condolences-about-earth-quake-	នាយករដ្ឋមន្ត្រីជប៉ុនលោក Shigeru Ishiba បានផ្ញើសារទៅកាន់ប្រទេសថៃ ខណៈដែលរដ្ឋមន្ត្រីការបរទេស Takeshi Iwaya បានផ្ញើសារទៅកាន់ប្រទេសថៃ និងប្រទេសមីយ៉ាន់ម៉ា បន្ទាប់ពីគ្រោះរញ្ជួយធ្ងន់ធ្ងរកាលពីថ្ងៃទី២៨ ខែមីនា។ នេះបើតាមការចុះផ្សាយរបស់ Japan Time។   ក្នុងនោះលោក Ishiba បានថ្លែងនៅក្នុងសារ ចេញផ្សាយដោយការិយាល័យនាយករដ្ឋមន្ត្រីថា៖ «ខ្ញុំមានការសោកស្ដាយចំពោះព័ត៌មានដែលថាការរញ្ជួយដីដែលបានវាយប្រហារនៅភាគកណ្តាលនៃប្រទេសមីយ៉ាន់ម៉ាកាលពីថ្ងៃទី២៨ ខែមីនាបានបណ្តាលឱ្យមានការខូចខាតយ៉ាងធំ ខ្ញុំសូមចូលរួមរំលែកទុក្ខដ៏ក្រៀមក្រំបំផុតចំពោះអ្នកដែលបានរងផលប៉ះពាល់ យើងឈរជាមួយព្រះរាជាណាចក្រថៃ ដែលជាមិត្តដ៏ល្អរបស់យើង»។   ទន្ទឹមនឹងនោះ លោក Iwaya រដ្ឋមន្ត្រីការបរទេសជប៉ុន ក៏បានបញ្ជេញសារថា៖ «សូមចូលរួមរំលែកទុក្ខយ៉ាងក្រៀមក្រំចំពោះអ្នករងគ្រោះទាំងអស់ ខ្ញុំសូមអធិស្ឋានដោយស្មោះសម្រាប់ការស្តារឡើងវិញយ៉ាងឆាប់រហ័សនៃអ្នកដែលរងផលប៉ះពាល់ក៏ដូចជាការស្ដារឡើងវិញនូវតំបន់ដែលរងគ្រោះដោយគ្រោះមហន្តរាយ។ យើងឈរជាមួយប្រជាជនមីយ៉ាន់ម៉ា ដែលជាមិត្តជិតស្និទ្ធរបស់យើងនៅក្នុងពេលវេលាដ៏លំបាកនេះ» ។   សូមជម្រាបថាចំនួនអ្នកស្លាប់ដោយសារការរញ្ជួយដីដ៏ធំមួយដែលបានវាយប្រហារប្រទេសមីយ៉ាន់ម៉ា និងប្រទេសថៃបានកើនដល់១០០០ នាក់កាលពីថ្ងៃសៅរ៍។   ក្នុងនោះការរញ្ជួយដីកម្រិត ៧.៧ រ៉ិចទ័របានវាយប្រហារយ៉ាងដំណំនៅភាគពាយព្យនៃទីក្រុង Sagaing ភាគកណ្តាលនៃប្រទេសមីយ៉ាន់ម៉ានៅរសៀល ថ្ងៃទី២៨ ខែមីនា ឆ្នាំ២០២៥ ដែលបានជះឥទ្ធិពលដល់ទីក្រុងបាងកកប្រទេសថៃ ធ្វើឱ្យមានការខូចខាតមួយចំនួនធំ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-30T04:43:50.469Z", "category": "ភាពជាអ្នកដឹកនាំ", "views": 68, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ផ្សារទំនើបសុវណ្ណា ត្រូវបានប្រែក្លាយជាទីតាំងសិក្សារបស់សាកលវិទ្យាល័យល្បី១នេះ បន្ទាប់ពីបិទទ្វារជាច្រើនឆ្នាំ	https://business-cambodia.com/articles/sovanna-supermarket-	ផ្សារទំនើបសុវណ្ណា នៅពេលនេះត្រូវបានរៀបចំក្លាយជាទីតាំងបង្រៀនសិស្ស និស្សិត របស់សាកលវិទ្យាល័យបច្ចេកវិទ្យា និងវិទ្យាសាស្ត្រកម្ពុជា-ចិន បន្ទាប់ពីផ្សារទំនើបដ៏ល្បីឈ្មោះមួយនេះត្រូវបានផ្អាកដំណើរការកាលពីចុងឆ្នាំ២០១៩ កន្លងទៅ។     យោងតាមការបញ្ជាក់ពីសាកលវិទ្យាល័យបច្ចេកវិទ្យា និងវិទ្យាសាស្ត្រកម្ពុជា-ចិន នៅលើបណ្ដាញសង្គមហ្វេសប៊ុក បានឲ្យដឹងថា «នៅថ្ងៃទី ២៦ ខែមីនា ពិធីបើកការដ្ឋានសាងសង់អគារសិក្សាថ្មីសាកលវិទ្យាល័យបច្ចេកវិទ្យា និងវិទ្យាសាស្ត្រកម្ពុជា-ចិនត្រូវបានប្រារព្ធឡើង។ អគារសិក្សាថ្មីនឹងផ្តល់បរិយាកាសសិក្សារដោយមានបន្ទប់ថ្នាក់រៀន និងបន្ទប់ពិសោធន៍តាមតម្រូវការវិជ្ជាជីវៈ និងបំពាក់ឧបករណ៍ទំនើបៗ សម្រាប់សិស្សអនុវត្តជាក់ស្តែង និងស្របតាមស្តង់ដារឧស្សាហកម្មអន្តរជាតិ»។   សូមជម្រាបថា ផ្សារទំនើបសុវណ្ណា ត្រូវបានវិនិយោគសាងសង់ដោយក្រុមហ៊ុនវិនិយោគទុនអាណិកជនកម្ពុជា  (OCIC) របស់លោកអ្នកឧកញ៉ាបណ្ឌិត ពុង ឃាវសែ ដែលបានបើកដំណើរការកាលពីឆ្នាំ២០០៨ និងត្រូវផ្អាកដំណើរការនៅក្នុងអំឡុងខែកញ្ញា ឆ្នាំ២០១៩។ ផ្សារទំនើបនេះ មានកម្ពស់ចំនួន ៥ ជាន់មានទំហំសរុបប្រហែល ១១,១៨៤  ម៉ែត្រការ៉េ លាតសន្ធឹងលើផ្ទៃដី ៥០,០០០ ម៉ែត្រការ៉េ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-30T04:23:32.702Z", "category": "អចលនទ្រព្យ", "views": 13503, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្ថាប័នជំនាញ៖ ពេលមានគ្រោះរញ្ជួយដី នេះជារបៀបការពារខ្លួនឱ្យមានសុវត្ថិភាព	https://business-cambodia.com/articles/how-to-prevent-yourself-from-earth-quake-	ផ្អែកតាមស្ថាប័នជំនាញស្ទាបស្ទង់ភូមិសាស្ត្រអាមេរិក បានឱ្យដឹងថាការរញ្ចួយដីគឺជាប្រតិកម្មដ៏ខ្លាំងក្លាមួយ។ ពេលខ្លះអាចធ្វើឱ្យយើងមានអារម្មណ៍ដឹង និងពេលខ្លះមិនដឹងទាល់តែសោះ តែក្នុងស្ថានភាពនេះមនុស្សគួរមានស្មារតីឱ្យនឹងនរ កុំប្រតិកម្មដោយស្លាន់ស្លោរ។   បើតាម ទីភ្នាក់ងារស្ទាបស្ទង់ភូមិសាស្ត្រអាមេរិក (USGS) ដដែលបានឱ្យដឹងថាការការពារខ្លួនពីគ្រោះរញ្ជួយដីគឺមានទៅតាមស្ថានភាពខុសគ្នា។ យ៉ាងណាមិញខាងក្រោមនេះគឺជារបៀបការពារខ្លួនពីគ្រោះរញ្ជួយដី កាត់បន្ថយគ្រោះថ្នាក់ធ្ងន់ធ្ងរនិងរក្សាសុវត្ថិភាព។         ១.ប្រសិនបើអ្នកនៅក្នុងផ្ទះ៖ បន្តស្នាក់នៅទីនោះ ក្រាបនៅក្រោមតុ ជៀសវាងនៅក្បែររបស់ដែលអាចធ្លាក់មកលើអ្នក ដូចជាគ្រឿងសង្ហារិម ឧបករណ៍ធ្ងន់ៗ ឬសម្ភារៈផ្ទះបាយ ។   -កុំរត់ចុះក្រោម ឬប្រញាប់ទៅខាងក្រៅ ខណៈពេលដែលអគារកំពុងញ័រ ព្រោះនឹងអាចមានសម្ភារៈ កញ្ជក់ វត្ថុធ្ងន់ៗឬកម្ទេចកម្ទីបាក់ធ្លាក់លើ។   - ក្នុងករណីមានភ្លើង សូមពន្លត់ប្រសិនបើអាច និងកុំប្រើជណ្តើរយន្តព្រោះចរន្តអគ្គិសនីអាចនឹងដាច់។   ២.ប្រសិនបើអ្នកនៅខាងក្រៅ៖ ចូលទីវាល ឆ្ងាយពីអាគារ ខ្សែភ្លើង បំពង់ផ្សែង និងអ្វីផ្សេងទៀតដែលអាចបាក់នឹងធ្លាក់មកលើអ្នក។   ៣. ប្រសិនបើអ្នកកំពុងបើកបរ៖ បន្ថយល្បឿនដោយប្រុងប្រយ័ត្ន។ ថតរថយន្តរបស់អ្នកឱ្យឆ្ងាយ ពីលើឬក្រោមស្ពានក្រោមដើមឈើ បង្គោលភ្លើង ខ្សែភ្លើង ឬផ្លាកសញ្ញាផ្សេងៗ។ បើកសោរទ្វាររថយន្ត បន្តស្នាក់នៅខាងក្នុងរថយន្តរបស់អ្នករហូតដល់ការញ័រឈប់។   ៤. ប្រសិនបើអ្នកនៅតំបន់ភ្នំ៖ ប្រយ័ត្នចំពោះថ្មដែលនឹងដួលរលំ រអិលបាក់ដី បាក់ដើមឈើ និងកំទេចកំទីផ្សេងទៀតមកលើ ដោយសារការរញ្ជួយដី។   ៥. ប្រសិនបើអ្នកនៅជិតសមុទ្រ៖ សូមមើលនិងតាមដានច្បាប់សុវត្ថិភាព ពីមជ្ឈមណ្ឌលជំនាញព្រមានរលកយក្សស៊ូណាមិ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-30T04:04:07.213Z", "category": "ភាពជាអ្នកដឹកនាំ", "views": 145, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សញ្ញាល្អ! ក្រុមហ៊ុនមកពីចិនមានបំណងចង់បណ្តាក់ទុនវិនិយោគវិស័យ ២នេះនៅកម្ពុជា	https://business-cambodia.com/articles/good-new-for	ក្រុមហ៊ុន China Minsheng Stone Industry Group មកពីទីក្រុងស៊ាមិន សាធារណរដ្ឋប្រជាមានិតចិនបានបង្ហាញពីបំណងបណ្តាក់ទុនវិនិយោគកែច្នៃថ្មម៉ាប និងផលិតថ្មម៉ាបសិប្បនិម្មិតនៅកម្ពុជា។   ជាក់ស្តែងកាលពីថ្មីៗនេះ ឯកឧត្តម ជា វុទ្ធី និងសហការីបានទទួលជួបពិភាក្សាការងារជាមួយលោក ម៉ាយ ជាំងទ្បុង (Mai Jianglong) អនុប្រធានក្រុមហ៊ុន China Minsheng Stone Industry Group មកពីទីក្រុងស៊ាមិន សាធារណរដ្ឋប្រជាមានិតចិន។ នៅក្នុងជំនួបនេះ ឯកឧត្តមអគ្គលេខាធិការបានសម្តែងនូវការស្វាគមន៍ និងគាំទ្រគម្រោងវិនិយោគរបស់ក្រុមហ៊ុននៅកម្ពុជា និងបានជម្រាបជូនក្រុមហ៊ុនពីបរិស្ថានវិនិយោគនៅកម្ពុជាដែលពោរពេញដោយភាពអំណោយផល ពិសេស របបលើកទឹកចិត្តវិនិយោគ និងវិធានការគាំទ្រនានារបស់រាជរដ្ឋាភិបាលដែលបានបន្តដាក់ចេញសំដៅធ្វើឱ្យបរិយាកាសវិនិយោគ និងធុរកិច្ចនៅកម្ពុជាកាន់តែប្រសើរទ្បើង និងកាន់តែមានភាពទាក់ទាញ។   គួរបញ្ជាក់ថា ឯកឧត្តមអគ្គលេខាធិការបានលើកទឹកចិត្តឱ្យក្រុមហ៊ុនរួសរាន់សម្រេចចិត្តក្នុងការបណ្តាក់ទុនវិនិយោគដើម្បីឆាប់ទទួលបានផលចំណេញ និងបានជំរុញឱ្យក្រុមហ៊ុនខិតខំប្រើប្រាស់វត្ថុធាតុដើមក្នុងស្រុកក្នុងខ្សែច្រវាក់ផលិតកម្មរបស់ខ្លួនឱ្យអស់សមត្ថភាពដើម្បីចូលរួមបង្កើតតម្លៃបន្ថែម៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T23:42:17.158Z", "category": "ចាប់ផ្តើមអាជីវកម្ម", "views": 629, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹង! ក្រសួងធនធានទឹក បញ្ជាក់ថា កម្ពុជាអាចនឹងលែងទទួលឥទ្ធិពលពីការរញ្ជួយហើយ	https://business-cambodia.com/articles/earthquake-in-myanmar	យោងតាមការចុះផ្សាយដោយក្រសួងធនធានទឹក និងឧតុនិយមនៅកម្ពុជា បានឱ្យដឹងថា កាលពីថ្ងៃទី២៨ ខែមីនា ឆ្នាំ២០២៥ វេលាម៉ោង ១៣ និង ២០នាទីរសៀល ដែលមានកម្រិតរញ្ជួយ ៧,៧ វ៉ិចទ័រ នៅចំណុចកណ្ដាល ( Epicenter) នៅមានការរញ្ជួយតូចៗបានកើតឡើង ជាច្រើនដង (ដែលអ្នកជំនាញហៅថា aftershock) ដែលកម្រិតរញ្ជួយទាំងនោះមានការថយចុះជាបន្តបន្ទាប់។   បើយោងតាមការវាស់វែង ដែលផ្តល់ដោយទីភ្នាក់ងារអង្កេតតាមដានភូគព្ភសាស្ត្រ របស់សហរដ្ឋអាម៉េរិក (USGS) ប្រព័ន្ធជូនដំណឹងជាមុន (GTS) របស់នាយកដ្ឋានឧតុនិយម នៃក្រសួងធនធានទឹក និងឧតុនិយម និងការិយាល័យ អង្កេតរញ្ជួយដីរបស់នាយកដ្ឋានឧតុនិយមថៃបានឱ្យដឹងថា កម្រិតរញ្ជួយរបស់ aftershock នៅមីយ៉ាន់ម៉ា នាម៉ោង ១៤:០៣នាទី នាថ្ងៃទី២៩ ខែមីនា ឆ្នាំ២០២៥ បានថយចុះមកត្រឹមកម្រិត ៣,៥ វ៉ិចទ័រ ហើយកម្រិតរញ្ជួយនេះ អាចនឹងថយចុះជាបន្តបន្ទាប់ទៀត។ ដោយឡែកនៅកម្ពុជាយើង អាចនឹងលែងទទួលឥទ្ធិពលពីការរញ្ជួយដោយសារaftershock ។   គួរបញ្ជាក់ថា ស្ថិតក្នុងស្ថានការណ៍នេះ ក្រសួងធនធានទឹក និងឧតុនិយម បាននិងកំពុងតាមដានយ៉ាងយកចិត្តទុកដាក់ អំពីវឌ្ឍនភាពនៃការរញ្ជួយ និងជូនដំណឹងដល់សាធារណជនបន្ថែមទៀតក្នុងករណីចាំបាច់៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T14:25:48.627Z", "category": "ព័ត៌មានថ្មីៗ", "views": 1020, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ព្រឹត្តិការណ៍ Kun Marathon ២០២៥ ដ៏អស្ចារ្យ មានការចូលរួមពីសិស្សានុសិស្សជាង ១,៥០០ នាក់ ជាមួយនឹងភាពភ្ញាក់ផ្អើលនៃក្ដាររំអិលយក្ស!	https://business-cambodia.com/articles/kun-marathon-2025-	[ថ្ងៃទី ២៩ ខែមីនា ឆ្នាំ ២០២៥] ព្រឹត្តិការណ៍ម៉ារ៉ាតុងកុមារលើកដំបូង និងធំបំផុតនៅកម្ពុជា Kun Marathon ២០២៥ នាព្រឹកនេះនៅឯពហុកីឡដ្ឋានជាតិអូឡាំពិក មានការចូលរួមយ៉ាងច្រើនកុះករពីសិស្សានុសិស្សកម្រិតបឋមសិក្សាចំនួន ១,៥០០នាក់ អាយុចាប់ពី ៦ឆ្នាំ ដល់ ១០ឆ្នាំ ព្រមទាំងលោកគ្រូអ្នកគ្រូនិងមាតាបិតារបស់សិស្សផងដែរ។ ព្រឹត្តិការណ៍នេះមិនត្រឹមតែជាឱកាសដ៏អស្ចារ្យសម្រាប់កុមារដើម្បីរត់ប៉ុណ្ណោះទេ ថែមទាំងជាកម្មវិធីដែលពោរពេញទៅដោយភាពសប្បាយរីករាយ និងបទពិសោធដ៏អស្ចារ្យសម្រាប់កុមារ ព្រមទាំងលោកប៉ាអ្នកម៉ាកផងដែរ។ ព្រឹត្តិការណ៍នេះត្រូវបានរៀបចំឡើងក្រោមការសហការជាមួយ សហព័ន្ធខ្មែរអត្តពលកម្មស្ម័គ្រចិត្ត ដើម្បីលើកកម្ពស់សុខភាពកុមារតាមរយៈការហាត់ប្រាណ និងការរស់នៅប្រកបដោយសុខភាពល្អ។ នៅក្នុងព្រឹត្តិការណ៍ដ៏អស្ចារ្យនេះ ក៏មានការយាងចូលរួមក្រោមព្រះវត្តមានរបស់ព្រះនាងតូច នរោត្តម ជេនណា ដែលជាភ្ញៀវដ៏ខ្ពង់ខ្ពស់នៃកម្មវិធី រួមជាមួយនឹងសិល្បករ សាយ និងអ្នកបង្កើតមាតិកាជាច្រើនរូបផងដែរ។ វត្តមានដ៏ខ្ពង់ខ្ពស់របស់ព្រះនាងតូច នរោត្តម ជេនណា បានធ្វើឱ្យសិស្សានុសិស្ស ព្រមទាំងអ្នកចូលរួមទាំងអស់មានក្ដីរំភើបយ៉ាងខ្លាំង ដោយព្រះនាងបានឡើងបកស្រាយបទចម្រៀងពីរោះៗនៅលើឆាកវេទិកានៃកម្មវិធី ព្រមទាំងចូលរួមនៅក្នុងសកម្មភាពសប្បាយៗជាច្រើនជាមួយប្អូនៗសិស្សានុសិស្សនៅក្នុងពិភពកម្សាន្តកុមារ KUN ។ លើសពីនេះទៀត KUN ក៏បានបើកបង្ហាញជាផ្លូវការនូវក្ដាររំអិលយក្សដ៏ធំបំផុតមិនធ្លាប់មាននៅកម្ពុជា ដែលធ្វើឱ្យគ្រប់គ្នាមានការភ្ញាក់ផ្អើលយ៉ាងខ្លាំង។ យើងឃើញថាសកម្មភាពនៅបរិវេណក្ដាររំអិលយក្សមានភាពអ៊ូអរនិងរស់រវើក ដោយមានការចូលរួមយ៉ាងច្រើនកុះក៏ពីក្មេងៗ។ ក្មេងៗមានភាពសប្បាយរីករាយយ៉ាងខ្លាំង ជាមួយនឹងការជិះក្ដាររំអិលយក្ស ដែលនេះគឺជាបទពិសោធដ៏អស្ចារ្យ និងជាលើកដំបូងសម្រាប់ពួកគេ។ ជាមួយគ្នានេះផងដែរ ក្រុមការងាររៀបចំកម្មវិធីក៏មានការប្រុងប្រយ័ត្ននិងការយកចិត្តទុកដាក់ខ្ពស់ចំពោះក្មេងៗ មុននឹងអនុញ្ញាតឱ្យពួកគាត់ចូលលេងកម្សាន្តក្ដាររំអិល។   លើសពីការរត់ម៉ារ៉ាតុង នៅក្នុងព្រឹត្តិការណ៍ដ៏អស្ចារ្យនេះក៏មានការសម្ដែងពិសេសៗជាច្រើន ដើម្បីជាការកម្សាន្តសម្រាប់ក្មេងៗផងដែរ។ អ្វីដែលកាន់តែភ្ញាក់ផ្អើលទៀតនោះ គឺការចូលរួមពីតួអង្គតំណាងទឹកដោះគោ KUN ដែលមានលោក សាយ ដើរតួជា Big Papa អ្នកនាង សារ៉ាយ សក្កណា ដើរតួជា Jet Mama លោក Q-Win ដើរតួជា Chop Chop និងប្អូនស្រី Manika ដើរតួជា Talka ព្រមទាំងអ្នកបង្កើតមាតិកាល្បីៗជាច្រើនរូបទៀត បានចូលរួមលេងហ្គេមសប្បាយៗជាមួយប្អូនៗកុមារាកុមារីនៅលើឆាកនៃកម្មវិធីយ៉ាងសប្បាយរីករាយ។ មួយវិញទៀត នៅក្នុងកម្មវិធីក៏មានរៀបចំពិភពកម្សាន្តកុមារ KUN ដែលមានហ្គេមកម្សាន្តជាច្រើនប្រភេទសម្រាប់សក្មេងៗនិងលោកប៉ាអ្នកម៉ាក់បានកម្សាន្តសប្បាយ ហើយថែមទាំងទទួលបានកាដូពិសេសពី KUN ថែមទៀតផង។ សកម្មភាពទាំងអស់នេះ បានធ្វើឱ្យព្រឹត្តិការណ៍ម៉ារ៉ាតុងកាន់តែមានភាពសប្បាយរីករាយ បង្កើតបានជាអនុស្សាវរីយ៍ដ៏គួរឱ្យចងចាំក្នុងជីវិតសម្រាប់អ្នកចូលរួមទាំងអស់គ្នា។ ជាមួយគ្នានេះផងដែរ អ្នកចូលរួមទាំងអស់គ្នាក៏ទទួលបានឱកាសភ្លក់រសជាតិទឹកដោះគោស្រស់ Kun Fresh Milk ដែលទើបចេញលក់ថ្មីៗមុនគេ ព្រមទាំងទឹកដោះគោ KUN ជាច្រើនប្រភេទទៀតផងដែរ។ យើងសង្កេតឃើញថា សិស្សានុសិស្សព្រមទាំងលោកប៉ាអ្នកម៉ាក់ ពិតជាចូលចិត្តរសជាតិទឹកដោះគោ KUN គ្រប់ប្រភេទ និងបានសរសើរថាឆ្ងាញ់គ្រប់ៗគ្នា។ KUN ក៏មានដាក់លក់ផលិតផលទឹកដោះគោសម្រាប់កុមារជាច្រើនប្រភេទនៅក្នុងព្រឹត្តិការណ៍ Kun Marathon ២០២៥ នេះផងដែរ ដូចជា Kun Milk Plus Juice, Kun Malt Kun Eating Yogurt និង Kun Chocolate Malt Jelly ។ កាន់តែពិសេសទៀតនោះ យើងក៏បានរកឃើញកុមារាកុមារីដែលជាម្ចាស់ជ័យលាភីពីការត់ជាច្រើនរូប ដោយពួកគាត់ម្នាក់ៗទទួលបានជាមួយនឹងមេដាយនិងរង្វាន់ពិសេសពី KUN ដែលធ្វើឱ្យពួកគាត់មានក្ដីរំភើបសប្បាយរីករាយយ៉ាងខ្លាំង។ ទោះបីព្រឹត្តិការណ៍រត់ម៉ារ៉ាតុងបានបញ្ចប់ទៅក៏ពិតមែន ប៉ុន្តែភាពសប្បាយរីករាយនៅតែបន្ត! យើងសូមអំពាវនាវដល់លោកប៉ាអ្នកម៉ាក់គ្រប់រូប កុំភ្លេចនាំកូនៗមកទទួលបទពិសោធជិះ KUN KUN ជេលី ក្ដាររំអិលយក្ស ដ៏ធំបំផុតនៅកម្ពុជា ដែលបើកជាសាធារណៈចាប់ពីថ្ងៃទី២៩ ដល់ ៣០ ខែមីនា ឆ្នាំ២០២៥ នេះ។ ដើម្បីទទួលបានសំបុត្រចូលរួម លោកអ្នកគ្រាន់តែទិញទឹកដោះគោ Kun ចំនួន ៦យួរ នឹងទទួលបានកាត Kun ចំនួន ៦សន្លឹក ដើម្បីប្តូរយកសំបុត្រ១សន្លឹកចូលលេងកម្សាន្ត KUN KUN ជេលី ក្ដាររំអិលយក្ស។ សម្រាប់ព័ត៌មានលម្អិត៖ គេហទំព័រ៖ Kun Cambodia [https://www.facebook.com/kuncambodia2022] លេខទូរសព្ទ៖ 086 556 657	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T12:10:23.311Z", "category": "PR", "views": 465, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
អបអរសាទរពិធីសម្ពោធជាផ្លូវការ សាខាក្រុមហ៊ុន អ័រគីនកម្ពុជា (ORKIN CAMBODIA) ក្នុងគម្រោងបុរី ប៉េងហួត ហ្គ្រេនស្តា ផ្លាទីនីម (បឹងស្នោ)	https://business-cambodia.com/articles/congratulations-on-the-official-inauguration-of-orkin-cambodia-branch-in-borey-peng-huot-grand-star-platinum-boeung-snor-project	រាជធានីភ្នំពេញ ថ្ងៃទី២៩ ខែមីនា ឆ្នាំ២០២៥ – អ័រគីនកម្ពុជា  (ORKIN CAMBODIA) ដែលជាក្រុមហ៊ុនគ្រប់គ្រងសត្វល្អិតចង្រៃឈានមុខគេ និងមានស្តង់ដាខ្ពស់បំផុតមកពីសហរដ្ឋអាមេរិក បានប្រកាសបើកសម្ពោធសាខាការិយាល័យថ្មីរបស់ខ្លួននៅ ភីអេច ប៉ូឡារីសហ្សប ក្នុងគម្រោងបុរី ប៉េងហួត ហ្គ្រេនស្តា ផ្លាទីនីម (បឹងស្នោ)។ ការពង្រីកសាខារបស់ អ័រគីនកម្ពុជា គឺជាសមិទ្ធផលធំមួយដែលបញ្ជាក់ថាក្រុមហ៊ុនប្តេជ្ញាផ្តល់សេវាកម្មដែលមានគុណភាព ប្រសិទ្ធភាព និងវិជ្ជាជីវៈខ្ពស់ក្នុងការការពារ និងគ្រប់គ្រងបញ្ហាសត្វល្អិតចង្រៃជូនអតិថិជនគ្រប់រូប ក៏ដូចជាដើម្បីផ្ដល់ភាពងាយស្រួលដល់រាល់អតិថិជនដែលរស់នៅក្នុងបុរីទាំងអស់ផងដែរ។ នាឱកាសដ៏វិសេសវិសាលនេះផងដែរ លោក យៀប សុគន្ធថៃ អគ្គនាយកក្រុមហ៊ុន អ័រគីនកម្ពុជា បានមានប្រសាសន៍ថា “ខ្ញុំមានសេចក្តីរំភើបរីករាយជាខ្លាំងក្នុងការបើកសម្ពោធការិយាល័យរបស់ពួកយើងនៅក្នុងថ្ងៃនេះ។  វាជាជំហានថ្មីរបស់ក្រុមហ៊ុន និងជាការជំរុញការប្តេជ្ញាចិត្តរបស់ពួកយើងក្នុងការលើកកម្ពស់ស្តង់ដាថ្មីសម្រាប់ការរស់នៅក្នុងប្រទេសកម្ពុជា រួមទាំងជាការផ្ដល់នូវសេវាកម្មដែលមានគុណភាព ជូនទៅកាន់ម្ចាស់លំនៅដ្ឋាន ឬម្ចាស់អាជីវកម្មទាំងអស់នៅក្នុងតំបន់ បឹងស្នោទាំងមូល។  យើងនឹងអនុវត្តន៍ការគ្រប់គ្រងបញ្ហាសត្វល្អិតបែបទំនើបកម្ម ដោយប្រើប្រាស់វិធីសាស្រ្ដផ្សេងគ្នាទៅលើប្រភេទសត្វល្អិតនីមួយៗ ដើម្បីធានាឱ្យបានថាម្ចាស់ផ្ទះ ឬសត្វចិញ្ចឹមរបស់ពួកគាត់មានសុវត្ថិភាព និងសុខភាពល្អ ព្រមទាំងគ្មានផលប៉ះពាល់ពីសារធាតុថ្នាំគីមីដាច់ខាត។ ក្រៅពីនេះ ម្ចាស់ផ្ទះនីមួយៗ អាចចូលរួមដោយផ្ទាល់ ឬបញ្ជូនអ្នកធ្វើការតាមផ្ទះ ឬសន្តិសុខរបស់ពួកគាត់ឱ្យចូលរួម ថ្នាក់បណ្ដុះបណ្ដាលខ្លីរបស់ពួកយើង ការធ្វើបែបនេះនឹងបង្កើនសុខុមាលភាពនៃការរស់នៅរបស់ពួកគាត់ឱ្យកាន់តែល្អប្រសើរ។ លោកបានសង្កត់ធ្ងន់ថា “យើងរួបរួមគ្នាក្នុងបេសកកម្មនេះ ដើម្បីកសាងសហគមន៍ដែលមានការរស់នៅ ពោរពេញទៅដោយសុខុមាលភាព និងមានសុខភាពល្អ សម្រាប់មនុស្សជំនាន់ក្រោយរបស់ពួកយើង។” សាខាថ្មីនេះ នឹងបើកដំណើរអាជីវកម្មចាប់ពីថ្ងៃចន្ទ ដល់ថ្ងៃសុក្រ (ម៉ោង ៨ព្រឹកដល់ម៉ោង ៥ល្ងាច) និងព្រឹកថ្ងៃសៅរ៍ (ម៉ោង ៨ព្រឹកដល់ម៉ោង ១២ថ្ងៃត្រង់) និងមានទីតាំងស្ថិតនៅ ភីអេច ប៉ូឡារីសហ្សប ក្នុងគម្រោងបុរី ប៉េងហួត ហ្គ្រេនស្តា ផ្លាទីនីម (បឹងស្នោ) (#SL6, ផ្លូវប៉ូឡារីស សង្កាត់និរោធ ខណ្ឌច្បារអំពៅ រាជធានីភ្នំពេញ ដែលមានលេខទូរស័ព្ទ 099 588 788) ជិតការិយាល័យលក់ផ្ទះរបស់បុរីប៉េងហួត។ អំពី អ័រគីនកម្ពុជា ក្រុមហ៊ុន អ័រគីនកម្ពុជា (Orkin Cambodia) គឺជាក្រុមហ៊ុនដែលមានទីស្នាក់ការកណ្ដាលក្នុងរាជធានីភ្នំពេញ ដែលផ្ដោតទៅលើការផ្តល់សេវាកម្មគ្រប់គ្រងសត្វល្អិតចង្រៃតាមលំនៅដ្ឋាន ភោជនីយដ្ឋាន និងទីតាំងពាណិជ្ជកម្មទូទាំងខេត្តក្រុង។ ក្រុមហ៊ុនចាប់ផ្ដើមបង្កើតឡើងនៅក្នុងខែតុលា ឆ្នាំ ២០១៦ និងជាក្រុមហ៊ុនដែលបានទទួលសិទ្ធិផ្តាច់មុខពីក្រុមហ៊ុនគ្រប់គ្រងសត្វល្អិតចង្រៃធំបំផុតនៅលើពិភពលោកជាមួយនឹងបទពិសោធន៍ ១២៣ឆ្នាំ មកពីសហរដ្ឋអាមេរិក ដែលមានឈ្មោះថា ORKIN ។ ទំនាក់ទំនង៖ 099 588 788 សម្រាប់ព័ត៌មានលម្អិត និងការត្រួតពិនិត្យបញ្ហាសត្វល្អិតចង្រៃដោយឥតគិតថ្លៃ។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T11:20:24.017Z", "category": "PR", "views": 268, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ប្រទេសធំ ៤ នេះបានផ្ដល់ជំនួយដល់ប្រទេសមីយ៉ាន់ម៉ាហើយក្រោយរងគ្រោះធំពីការរញ្ជួយដី	https://business-cambodia.com/articles/four-country-gave-myanmar	កាលពីថ្ងៃទី២៨ ខែមីនា ឆ្នាំ២០២៥ ម្សិលមិញនេះ ប្រទេសមីម៉ានម៉ា បានរងនូវគ្រោះរញ្ជួយដីដ៏ខ្លាំងមួយ មានកម្រិត ៧.៧ រិចទ័រ ដែលធ្វើឲ្យមានការបាត់បង់អាយុជីវិតប្រជាជន និងហេដ្ឋារចនាសម្ព័ន្ធយ៉ាងច្រើនសន្ធឹកសន្ធាប់។ ក្រោយជួបគ្រោះមហន្ដរាយនេះភ្លាម មេដឹកនាំប្រទេសមីយ៉ានម៉ាគឺលោក លោកឧត្តមសេនីយ៍ Min Aung Hlaing បានស្នើសុំជំនួយពីប្រទេសជុំវិញពិភពលោកផងដែរ។     ឆ្លើយតបនឹងការស្នើសុំនេះ មានប្រទេសចំនួន ៤ ហើយបានធ្វើការផ្ដល់ជំនួយដូចជា សម្ភារ និងអ្នកជំនាញមកជួយសង្រ្គោះជីវិតប្រជាជនមីយ៉ាន់ម៉ាដោយក្នុងនោះរួមមាន៖ ចិន សហរដ្ឋអាមេរិក រុស្ស៊ី និងឥណ្ឌា។ តាមការដកស្រង់ពីសារព័ត៌មាន The Nation នៅមុននេះបន្ដិចបានឲ្យដឹងថា នៅព្រឹកថ្ងៃសៅរ៍ចិនបានបញ្ជួនក្រុមជួយសង្គ្រោះមកដល់ប្រទេសមីយ៉ាន់ម៉ាភ្លាម ខណៈដែលសហរដ្ឋអាមេរិក និងប្រទេសរុស្ស៊ីក៏បានផ្តល់ជំនួយក្នុងគ្រោះមហន្តរាយដ៏ធ្ងន់ធ្ងរនេះដែរ។     ដោយឡែកប្រទេសឥណ្ឌាវិញ ឥណ្ឌាបានបញ្ជូនក្រុមសង្គ្រោះ និងពេទ្យទៅមីយ៉ាន់ម៉ា។ ដោយក្នុងនោះយន្តហោះរបស់កងទ័ពអាកាសបានបញ្ជូនសម្ភារៈសង្គ្រោះបន្ទាន់ រួមមាន៖ ភួយ អាហារ សម្ភារៈអនាម័យ ថង់ដេក គោមដើរដោយថាមពលពន្លឺព្រះអាទិត្យ និងឧបករណ៍ធ្វើម្ហូបជាដើម។   សូមជម្រាបថា គិតត្រឹមថ្ងៃសៅរ៍នេះ រដ្ឋាភិបាលយោធាមីយ៉ាន់ម៉ាបានរាយការណ៍ថា ចំនួនអ្នកស្លាប់ដោយសារការរញ្ជួយដីនៅម៉ាន់ម៉ាបានកើនឡើងដល់ ១ ០០២ នាក់ហើយ ២ ៣៧៦ នាក់បានរងរបួសនិង ៣០ នាក់បាត់ខ្លួន។ ហើយបើតាមការព្យាករណ៍របស់ ភូគព្ភសាស្ត្រសហរដ្ឋអាមេរិក (United States Geological Survey) បានប៉ាន់ប្រមាណថាចំនួនអ្នកស្លាប់អាចកើនលើសពី ១ ម៉ឺននាក់ឯណោះ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T07:22:41.158Z", "category": "ព័ត៌មានថ្មីៗ", "views": 2459, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធ្ងន់ជាងថៃទៀត! ខណៈនេះជាចំនួនអ្នកស្លាប់ដោយសារគ្រោះរញ្ជួយដីនៅប្រទេសមីយ៉ាន់ម៉ា	https://business-cambodia.com/articles/myanmar-death	នៅព្រឹកថ្ងៃសៅរ៍ ទី២៩ ខែមីនា ឆ្នាំ២០២៥ រដ្ឋាភិបាលយោធាមីយ៉ាន់ម៉ាបានរាយការណ៍ថាចំនួនអ្នកស្លាប់ដោយសារការរញ្ជួយដីនៅម៉ាន់ម៉ាកាលពីថ្ងៃសុក្របានកើនឡើងដល់ ១ ០០២ នាក់ហើយ ២ ៣៧៦ នាក់បានរងរបួសនិង ៣០ នាក់បាត់ខ្លួន។ ខណៈនៅក្នុងទីក្រុង Mandalay  មានចំនួនអ្នកស្លាប់ខ្ពស់ជាងគេ។     យោងតាមការដកស្រង់ពី The Nation នៅថ្ងៃទី២៩ ខែមីនា រដ្ឋាភិបាលយោធាបាននិយាយនៅក្នុងសេចក្តីថ្លែងការណ៍មួយដែលបានចេញផ្សាយនៅលើប្រព័ន្ធផ្សព្វផ្សាយរដ្ឋថា "ហេដ្ឋារចនាសម្ព័ន្ធដូចជាផ្លូវថ្នល់ ស្ពាន និងអគារត្រូវបានប៉ះពាល់ ដែលនាំឱ្យមានការស្លាប់ និងរបួសក្នុងចំណោមជនស៊ីវិល។ ប្រតិបត្តិការស្វែងរក និងជួយសង្គ្រោះកំពុងត្រូវបានអនុវត្តនៅក្នុងតំបន់ដែលរងផលប៉ះពាល់" ។     ដោយឡែកមេដឹកនាំរបបយោធា លោកឧត្តមសេនីយ៍ Min Aung Hlaing បានព្រមានកាលពីថ្ងៃសុក្រអំពីការស្លាប់ និងរបួសបន្ថែមទៀត ខណៈដែលលោកបានអំពាវឱ្យមានផ្តល់ជំនួយ និងការបរិច្ចាគ ពីពិភពលោក។   យ៉ាងណានៅថ្ងៃសៅរ៍នេះ ក្រុមជួយសង្គ្រោះចិនបានមកដល់ ខណៈដែលរុស្ស៊ី និងសហរដ្ឋអាមេរិកបានផ្តល់ជំនួយក្នុងគ្រោះមហន្តរាយដែលបានវាយប្រហារនៅពេលថ្ងៃត្រង់កាលពីថ្ងៃសុក្រ និងបានបំផ្លាញអគាររាប់រយនៅក្នុងប្រទេសថៃដែលជាអ្នកជិតខាងផដែរ។   ឥណ្ឌាបានបញ្ជូនក្រុមសង្គ្រោះ និងពេទ្យទៅមីយ៉ាន់ម៉ា។ យន្តហោះរបស់កងទ័ពអាកាសបានបញ្ជូនសម្ភារៈសង្គ្រោះបន្ទាន់ រួមមានភួយ អាហារ សម្ភារៈអនាម័យ ថង់ដេក គោមដើរដោយថាមពលពន្លឺព្រះអាទិត្យ និងឧបករណ៍ធ្វើម្ហូប។   បើតាមការព្យាករណ៍របស់ ភូគព្ភសាស្ត្រសហរដ្ឋអាមេរិក (United States Geological Survey) បានប៉ាន់ប្រមាណថាចំនួនអ្នកស្លាប់អាចលើសពី ១ ម៉ឺននាក់នៅក្នុងប្រទេសមីយ៉ាន់ម៉ា ហើយការខាតបង់អាចលើសពីតម្លៃនៃផលិតផលក្នុងស្រុកសរុបរបស់ប្រទេសនេះផងដែរ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T06:58:35.957Z", "category": "ព័ត៌មានថ្មីៗ", "views": 469, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ទុក្ខជាន់ទុក្ខ! ថៃរងគ្រោះធម្មជាតិធំៗ២ ក្នុងថ្ងៃតែមួយ បណ្តាលឲ្យមនុស្សស្លា.ប់ជាច្រើននាក់	https://business-cambodia.com/articles/big-2-problems-in-thailand	កាលពីម្សិលមិញ ប្រទេសថៃត្រូវបានរងការវាយប្រហារយ៉ាងដំណំពីគ្រោះរញ្ជួយដីនៅកណ្តាលទីក្រុងបាងកក ដែលបង្កឲ្យមានការបាក់រលំអគារ និងមនុស្សស្លាប់ជាច្រើននាក់ ខណៈពេលរាត្រីមានភ្លើងឆេះព្រៃនៅតាមបណ្តាខេត្តមួយចំនួនថែមទៀតផង។ នេះបើយោងតាមការឲ្យដឹងពី NewsDay។   ទីក្រុងបាងកក បានរងការវាយប្រហារ ដោយគ្រោះរញ្ជួយដីកម្រិត ៧.៣រ៉ិចទ័រ ជាមួយនឹងជម្រៅ ១០គីឡូម៉ែត្រ ចំពេលថ្ងៃត្រង់ ថ្ងៃសុក្រ ទី២៨ ខែមីនា។ តួលេខចុងក្រោយនៃចំនួនអ្នកស្លាប់មាន ១០នាក់ និងបាត់ខ្លួនមិនទាន់រកឃើញ ១០១នាក់។ យ៉ាងណាមិញ ដោយសារតែស្ថិតក្នុងស្ថានការណ៍កំពុងតាមដានបន្ត គេនៅមិនទាន់អាចបូកសរុបការខូចខាតទាំងស្រុងនៃបញ្ហាមួយនេះនៅឡើយទេ។   ដោយឡែក ក្រៅពីជួបគ្រោះរញ្ជួញដីនៅរាជធានីបាងកកហើយនោះ ថៃក៏ជួបគ្រោះភ្លើងឆេះព្រៃយ៉ាងសន្ធោរសន្ធៅនាពេលរាត្រីនៅតាមបណ្តាខេត្តមួយចំនួនផងដែរ ដូចជា ឆេះនៅលើភ្នំដូយសាង ឃុំមឿងផាន ស្រុកមឿងផាន ខេត្តឡាំប៉ាង។ ព្រឹត្តិការណ៍នេះ បានបង្កផលប៉ះពាល់យ៉ាងធ្ងន់ធ្ងរដល់ព្រៃឈើ និងសត្វព្រៃ ហើយផ្សែងក៏បានបង្កើតទៅជាខ្យល់ពុលក្នុងបរិយាកាសកាន់តែខ្លាំង៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T06:40:51.136Z", "category": "ហិរញ្ញវត្ថុ", "views": 1396, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឈ្វេងយល់ពីវិធីសាស្ត្រព្យាបាលជំងឺមហារីកគ្រាប់ឈាម តាមរយៈបច្ចេកទេសទំនើបចុងក្រោយនៃមជ្ឈមណ្ឌល Parkway Cancer Centre	https://business-cambodia.com/articles/parkway-cancer-centre-blood	ជំងឺមហារីកគ្រាប់ឈាម គឺជាប្រភេទជំងឺដ៏គ្រោះថ្នាក់មួយ ដែលអាចកើតមានលើមនុស្សគ្រប់វ័យ ប៉ុន្ដែ ប្រសិនបើអ្នកជំងឺឆាប់ទទួលបានការព្យាបាលទាន់ពេលវេលា នោះលទ្ធផលនៃការព្យាបាលក៏មានភាពល្អប្រសើរច្រើនផងដែរ។ បើតាមលោកស្រីវេជ្ជបណ្ឌិត Dawn Mya Hae Tha អ្នកឯកទេសព្យាបាលជំងឺមហារីកគ្រាប់ឈាម និងជំងឺឈាមទូទៅ នៃមជ្ឈមណ្ឌលព្យាបាលជំងឺមហារីក Parkway Cancer Centre នៅប្រទេសសិង្ហបុរី បានលើកឡើងថា ជំងឺមហារីកគ្រាប់ឈាម គឺបណ្ដាលមកពីសរីរាង្គកាយផលិតកោសិកាឈាមខុសធម្មតា ពោលគឺគ្រាប់ឈាមស មានកើនឡើងលើសលុប ធ្វើឲ្យគ្រាប់ឈាមដទៃទៀតមានចំនួនមិនគ្រប់គ្រាន់ ហើយអ្នកជំងឺតែងតែមានអាការៈ ឧស្សាហ៍ក្ដៅខ្លួន និងអស់កម្លាំងជាដើម។ បើតាមលោកស្រីវេជ្ជបណ្ឌិត Dawn Mya Hae Tha បានគូសបញ្ជាក់ថា ជំងឺមហារីកគ្រាប់ឈាមមានបែងចែកជា ២ប្រភេទធំៗ រួមមាន ជំងឺមហារីកគ្រាប់ឈាមស្រួចស្រាល់ (Acute Leukaemia ) ដែលជាប្រភេទជំងឺមហារីកធ្ងន់ធ្ងរ ទាមទារឲ្យមានការព្យាលបាលភ្លាមៗ។ និងជំងឺមហារីកគ្រាប់ឈាមរ៉ាំរ៉ៃ (Chronic Leukamemia) ដែលជាប្រភេទជំងឺមហារីក ដែលត្រូវការតាមដាន និងព្យាបាលក្នុងរយៈពេលយូរ។ ចំពោះការព្យាបាលជំងឺមហារីកគ្រាប់ឈាមវិញ ត្រូវបានលោកស្រីវេជ្ជបណ្ឌិត Dawn Mya Hae Tha  អះអាងថា ត្រូវធ្វើឡើងទៅតាមរបៀបផ្សេងៗគ្នា និងអាស្រ័យលើស្ថានភាពជាក់ស្ដែងរបស់អ្នកជំងឺ ដូចជាការព្យាបាលដោយចាក់ថ្នាំគីមី, ការចាក់បណ្ដុះកោសិកាថ្មី ដែលមាននៅក្នុងខ្លួនអ្នកជំងឺផ្ទាល់ ដើម្បីប្រឆាំងជំងឺមហារីក (Stem Cell Transplantation) និងការចាក់បណ្ដុះកោសិកាថ្មី ដែលយកចេញពីអ្នកដទៃ ដែលមានសុខភាពល្អ ហើយចាក់បញ្ចូលផ្ស៊ាំជាមួយនឹងកោសិការបស់អ្នកជំងឺ (Allogeneic Stem Cell Transplantation)។ យោងតាមការពន្យល់របស់លោកស្រីវេជ្ជបណ្ឌិត ការព្យាបាលជំងឺមហារីកគ្រាប់ឈាមតាមរយៈ ការចាក់គីមីតែម្យ៉ាង គឺមិនគ្រប់គ្រាន់នោះឡើយ ដូច្នេះហើយ ពេលខ្លះ ក្រុមវេជ្ជបណ្ឌិតជំនាញតែងតែប្រើវិធីសាស្ត្រទំនើប គឺការចាក់បណ្ដុះកោសិការបស់អ្នកជំងឺ (Stem Cell Transplantation) ដើម្បីប្រយុទ្ធតតាំងនឹងជំងឺមហារីក។ ការប្រើប្រាស់វិធីសាស្ត្រនេះ សម្រាប់ព្យាបាលអ្នកជំងឺមហារីកគ្រាប់ឈាមស្រួលស្រាល់ ដែលមានប្រព័ន្ធភាពស៊ាំខ្សោយ ហើយក្នុងករណីដែលកោសិកាអ្នកជំងឺខ្សោយខ្លាំង គេអាចប្រើវិធីសាស្ត្រមួយទៀត គឺយកកោសិកាអ្នកដទៃ ដែលមានសុខភាពល្អ មកចាក់បញ្ចូលផ្ស៊ាំជាមួយនឹងកោសិការបស់អ្នកជំងឺតែម្ដង ដើម្បីឲ្យកោសិកាអ្នកជំងឺវិលមករកភាពខ្លាំង អាចប្រយុទ្ធប្រឆាំងនឹងជំងឺមហារីកបាន។ បើតាមវេជ្ជបណ្ឌិតឯកទេសព្យាបាលជំងឺមហារីកគ្រាប់ឈាមពីសង្ហបុរីដដែលនេះ នៅមានវិធីសាស្ត្រដ៏ទំនើបថ្មីមួយទៀត ក្នុងការព្យាបាលជំងឺមហារីកគ្រាប់ឈាមដែរ នោះគឺ CAR T-Cell ដែលគេដកយកកោសិការបស់អ្នកជំងឺដែលខ្សោយ ហើយយកមកបំប្លែងឲ្យវាមានភាពស៊ាំ និងប្រព័ន្ធការពារខ្លាំងជាងមុន ហើយធ្វើការចាក់បញ្ចូលទៅក្នុងខ្លួនអ្នកជំងឺវិញ ដើម្បីឲ្យវាចូលទៅសម្លាប់មេរោគកោសិកាមហារីកដោយខ្លួនឯង។ ទោះយ៉ាងណា ការព្យាបាលជំងឺមហារីកគ្រាប់ឈាម មិនមែនមានតែគ្រូពេទ្យជំនាញតែម្នាក់ អាចព្យាបាលអ្នកជំងឺបាននោះទេ ប៉ុន្ដែ ត្រូវការការចូលរួមព្យាបាលជាក្រុមតែម្ដង។ ជាក់ស្ដែង បើតាមលោកស្រីវេជ្ជបណ្ឌិត Dawn Mya Hae Tha ការព្យាបាលជំងឺមហារីកគ្រាប់ឈាមនៅមជ្ឈមណ្ឌល Parkways Cancer Centre មានក្រុមវេជ្ជបណ្ឌិតជំនាញផ្សេងៗគ្នា ធ្វើការងាររួមគ្នា ដើម្បីតាមដាន និងព្យាបាលអ្នកជំងឺដោយយកចិត្តទុកដាក់បំផុត។ លើសពីនេះ ចំពោះការព្យាបាលនៅក្នុងមជ្ឈមណ្ឌលព្យាបាលជំងឺមហារីកនៃប្រទេសសិង្ហបុរីមួយនេះ មិនត្រឹមតែ ផ្ដល់នូវថ្នាំ និងវិធីព្យាបាលវេជ្ជសាស្ត្រទំនើបចុងក្រោយប៉ុណ្ណោះទេ ប៉ុន្ដែ ក៏មានក្រុមគ្រូពេទ្យ និងគិលានុបដ្ឋាយិកា ដែលមានជំនាញវិជ្ជាជីវៈ និងក្រមសីលធម៌ល្អ តែងតែមើលថែទាំ និងលើកទឹកចិត្តអ្នកជំងឺទាំងផ្នែកស្មារតី និងផ្លូវអារម្មណ៍ ដើម្បីឲ្យពួកគេទទួលបានភាពកក់ក្ដៅ និងឆាប់ជាសះស្បើយ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T05:20:27.152Z", "category": "PR", "views": 554, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
Oppa TAEYANG នៃក្រុម BigBang ធ្វើដំណើរមកដល់ភ្នំពេញ ហើយសម្រាប់ការប្រគំតន្ត្រីលំដាប់ពិភពលោកធំបំផុតប្រចាំឆ្នាំ GANZBERG SUPER IDOL- Beyond the Best!!	https://business-cambodia.com/articles/teayang-ganzberg-super-idol-beyond-the-best-	កាលពីរាត្រីថ្ងៃសុក្រ ទី ២៨ ខែមីនា ឆ្នាំ ២០២៥ Oppa TAEYANG កំពូលតារាចម្រៀងកូរ៉េ K-POP មកពីក្រុម BigBang បានធ្វើដំណើរមកដល់ភ្នំពេញ ដោយសុវត្ថិភាពហើយសម្រាប់ការចូលរួមសម្ដែងក្នុងមហាព្រឹត្តិការណ៍ប្រគំតន្ត្រីលំដាប់ពិភពលោកធំបំផុតប្រចាំឆ្នាំ GANZBERG SUPER IDOL- Beyond the Best នាថ្ងៃសៅរ៍ ទី ២៩ ខែមីនា ឆ្នាំ ២០២៥ នេះនៅបរិវេណកោះពេជ្រ (ទល់មុខសាលមហោស្រពកោះពេជ្រ) ចាប់ពីម៉ោង ៤:០០ រសៀល - ១១:០០ យប់។   ការអញ្ជើញមកដល់របស់ Oppa TAEYANG ដែលហ្វេនៗនៅខ្មែរ ស្គាល់ច្បាស់តាមរយៈបទចម្រៀង “I need a girl” ដ៏ល្បីល្បាញ បាននាំមកនូវភាពរំជើបរំជួល ការអន្ទះសាលាយឡំអារម្មណ៍រំភើបដល់ហ្វេនៗដែលស្នេហាតន្ត្រី ជាពិសេសហ្វេនៗ K-POP ដែលប៉ងប្រាថ្នាចង់ជួបជាមួយ Idol សំណព្វចិត្តរបស់ពួកគេដោយផ្ទាល់នៅថ្ងៃប្រគំតន្ត្រីអមដោយឆាកស្តង់ដារអន្តរជាតិដ៏ធំអស្ចារ្យ។ វត្តមានរបស់ Oppa TAEYANG ត្រូវបានស្វាគមន៍យ៉ាងកក់ក្ដៅពីសំណាក់តំណាងក្រុមហ៊ុនស្រាបៀរ GANZBERG និងក្រុមការងារអមជាមួយនឹងការថតរូបអនុស្សាវរីយ៍ពោរពេញដោយស្នាមញញឹម។ ការអញ្ជើញមកដល់របស់កំពូលតារាចម្រៀង K-POP ប្រុសស្អាត TAEYANG គឺដើម្បីត្រៀមខ្លួនសម្រាប់ការចូលរួមសម្ដែងក្នុងមហាព្រឹត្តិការណ៍ប្រគំតន្ត្រីលំដាប់ពិភពលោកដ៏កក្រើក និងធំបំផុតប្រចាំឆ្នាំ ២០២៥ នៅលើទឹកដីខ្មែរ ដែលនឹងអង្រួនបេះដូងហ្វេនៗឱ្យពុះកញ្ជ្រោលពោរពេញដោយភាពរំភើបសប្បាយរីករាយ និងការចងចាំមិនអាចបំភ្លេចបាននៅថ្ងៃសៅរ៍ ទី ២៩ ខែមីនា ឆ្នាំ ២០២៥ នៅបរិវេណកោះពេជ្រ (ទល់មុខសាលមហោស្រពកោះពេជ្រ) ចាប់ពីម៉ោង ៤:០០ រសៀល - ១១:០០ យប់។ វត្តមានរបស់កំពូលតារាចម្រៀង K-POP TAEYANG ឆ្លុះបញ្ចាំងពីសុខសន្តិភាពរបស់ខ្មែរយើងក៏ដូចជាការប្រឹងប្រែងរបស់ក្រុមហ៊ុន GANZBERG ដែលរំពឹងថានឹងធ្វើឱ្យពិភពលោកស្គាល់ខ្មែរ កាន់តែច្រើនតាមរយៈវត្តមានរបស់ Idol ក្នុងព្រឹត្តិការណ៍ប្រគំតន្ត្រីលំដាប់ពិភពលោក GANZBERG SUPER IDOL- Beyond the Best ដែលនឹងរួមចំណែកទាក់ទាញភ្ញៀវទេសចរបរទេសកាន់តែច្រើនចូលមកទស្សនានៅប្រទេសរបស់យើង។ មហាព្រឹត្តិការណ៍ដ៏ធំអស្ចារ្យមួយនេះ ឧបត្ថម្ភគាំទ្រជាពិសេសផ្ដាច់មុខដោយ GANZsBERG សហការ ឧបត្ថម្ភដោយ ភេសជ្ជៈ Boostrong ភេសជ្ជៈ iDOL និង ទឹកផ្លែឈើ Freshy។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-29T04:58:45.930Z", "category": "PR", "views": 223, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ក្រសួងធនធានទឹក បានចេញបញ្ជាក់អំពីស្ថានភាពគ្រោះរញ្ជួយដីនៅកម្ពុជាហើយ	https://business-cambodia.com/articles/earthquake-in	មុននេះបន្តិច យោងតាមលិខិតរបស់ក្រសួងធនធានទឹកបានឱ្យដឹងថា កាលវេលាម៉ោង ១៣និង២០នាទីរសៀល ថ្ងៃទី២៨ ខែមីនា ឆ្នាំ២០២៥នេះ មានបាតុភូតរញ្ជួយដីកើតឡើង ស្ថិតនៅចម្ងាយ ១៦គីឡូម៉ែត្រភាគពាយ័ព្យនៃទីក្រុងសាហាំង (Sagaing) នៅក្នុងប្រទេសមីយ៉ាន់ម៉ា។   យោងតាមប្រព័ន្ធជូនដំណឹងជាមុន (GTS) របស់នាយកដ្ឋានឧតុនិយម និងទីភ្នាក់ងារអង្កេតតាមដាន ភូគព្ភសាស្ត្ររបស់សហរដ្ឋអាមេរិក (USGS) បានឱ្យដឹងថា ការរញ្ជួយនេះ បានកើតឡើងនៅក្នុងស្រទាប់ស្នូលផែនដី ជម្រៅប្រមាណ ១០គីឡូម៉ែត្រ និងមានឥទ្ធិពលមកស្រទាប់ខាងលើនៃផែនដីក្នុងកម្រិតរញ្ជួយ ៧,៧ វ៉ិចទ័រ ដែល បង្កឱ្យមានផលប៉ះពាល់ដល់ប្រទេសមួយចំនួនរួមមាន៖ ប្រទេសមីយ៉ាន់ម៉ា បង់ក្លាដែស ឥណ្ឌា ឡាវ ថៃ វៀតណាម និងប្រទេសចិន។   ដោយឡែក ប្រទេសកម្ពុជា ក៏ទទួលរងនូវឥទ្ធិពលនេះផងដែរ តែក្នុងកម្រិតតិចតួចប៉ុណ្ណោះ។ ស្ថិតក្នុងស្ថានការណ៍នេះ ក្រសួងធានធានទឹក និងឧតុនិយម បាននិងកំពុងតាមដានយ៉ាងយកចិត្តទុកដាក់ អំពីវឌ្ឍនភាពនៃការរញ្ជួយ និងជូនដំណឹងដល់សាធារណជនបន្ថែមទៀតក្នុងករណីចាំបាច់៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T13:21:25.868Z", "category": "ព័ត៌មានថ្មីៗ", "views": 33732, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹងល្អ! ផ្លូវជាតិថ្មី១ខ្សែប្រវែង ១០០ គីឡូម៉ែត្រ នឹងសម្ពោធដាក់ឲ្យដំណើរការនៅថ្ងៃទី១១ ខែមេសា	https://business-cambodia.com/articles/national-road-71c-3	គម្រោងសាងសង់ផ្លូវជាតិលេខ៧១C គ្រោងនឹងសម្ពោធបើកឱ្យប្រជាពលរដ្ឋប្រើប្រាស់ នៅថ្ងៃទី១១ ខែមេសា ឆ្នាំ២០២៥ ក្រោមអធិបតីភាពដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា។ នេះបើយោងតាមការដកស្រង់ពីក្រសួងសាធារណការ និងដឹកជញ្ជូន នៅថ្ងៃទី២៥ ខែមីនា ឆ្នាំ២០២៥។     សូមជម្រាបថា គម្រោងផ្លូវជាតិលេខ ៧០C នេះមានប្រវែងសរុប ១១៤,៩៩ គីឡូម៉ែត្រ ចាប់ពីផ្លូវជាតិលេខ៧ ចំណុច PK150+700 ក្នុងខេត្តត្បូងឃ្មុំ ទៅដល់ផ្លូវជាតិលេខ៧១ ចំណុច PK30+400 ខេត្តកំពង់ចាម។ ខណៈគម្រោងនេះបានចំណាយថិវកាសាងសង់ចំនួន ១៣០ លានដុល្លារ ដែលជាហិរញ្ញប្បទានសម្បទានពីរដ្ឋាភិបាល នៃសាធារណរដ្ឋប្រជាមានិតចិន។   សូមរំលឹកថា គម្រោងសាងសង់ផ្លូវជាតិលេខ៧០C នេះត្រូវបានបើកការដ្ឋានសាងសង់កាលពីថ្ងៃទី ២៣ ខែវិច្ឆិកា ឆ្នំា២០២១ ដោយប្រាស់រយៈពេលសាងសង់ចំនួន ៤២ខែ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T10:26:19.066Z", "category": "អចលនទ្រព្យ", "views": 2324, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
នាយករដ្ឋមន្ត្រីថៃ ពោលបែបនេះ ក្រោយរាជធានីបាំងកករងគ្រោះ ព្រោះគ្រោះរញ្ជួយដី	https://business-cambodia.com/articles/paetongtarn-shinawatra-said-about-earthquake-in-thailand	កាលពីប៉ុន្មានម៉ោងមុខ នៅក្នុងរាជធានីបាំងកក ប្រទេសថៃ បានទទួលរងការវាយប្រហារយ៉ាងដំណំ ដោយគ្រោះរញ្ជួយដីកម្រិត ៧.៣រ៉ិចទ័រ ជាមួយនឹងជម្រៅ ១០គីឡូម៉ែត្រ។ នេះបើយោងតាមការចុះផ្សាយពីទីភ្នាក់ងារសារព័ត៌មាន Reuters។   នាយករដ្ឋមន្ត្រីថៃ លោកស្រី Paetongtarn Shinawatra បានកោះហៅកិច្ចប្រជុំបន្ទាន់មួយ ដើម្បីវាយតម្លៃពីផលប៉ះពាល់នៃការរញ្ជួយដី និងបានបញ្ជាក់យ៉ាងដូច្នេះថា៖ «ក្រសួងពាក់ព័ន្ធទាំងអស់បានដំណើរការហើយ»។ «យើងជំរុញឱ្យសាធារណជនរក្សាភាពស្ងប់ស្ងាត់ ប៉ុន្តែត្រូវមានការប្រុងប្រយ័ត្ន។ សាលារៀនត្រូវចេញមុនម៉ោង ដើម្បីសុវត្ថិភាពសិស្ស។ ការធ្វើបច្ចុប្បន្នភាពបន្ថែមទៀតនឹងត្រូវបានផ្តល់ជូននៅពេលដែលស្ថានភាពកាន់តែតានតឹង»។   គួរជម្រាបផងដែរថា មូលហេតុនៅពីក្រោយគ្រោះរញ្ជួយដីដ៏ធ្ងន់ធ្ងរដែលទើបបានកើតឡើងនៅទីក្រុងបាំងកក គឺបណ្ដាលមកពីការរងឥទ្ធិពលពីប្រទេសមីយ៉ាន់ម៉ា ដែលបានរងគ្រោះរញ្ជួយដីកម្រិត ៧.៧រ៉ិចទ័រ ជាមួយជម្រៅ ១០គីឡូម៉ែត្រ កើតឡើងនៅ ថ្ងៃសុក្រ ទី២៨ ខែមីនា៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T09:43:20.907Z", "category": "ហិរញ្ញវត្ថុ", "views": 8240, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ការព្យាករណ៍ថា ប្រទេសជាច្រើននៅអាស៊ី អាចមានគ្រោះរញ្ជួយដីកម្រិតមធ្យមចន្លោះថ្ងៃទី២៥មីនា ដល់ ១២មេសា	https://business-cambodia.com/articles/be-care-fully	កាលថ្ងៃទី២៥ ខែមីនា ឆ្នាំ២០២៥ យោងតាមការព្យាករណ៍របស់ Earthquake News Everyday បានឱ្យដឹងថា គ្រោះរញ្ជួយផែនដីដ៏ខ្លាំងក្លាកម្រិត (៦.៥-៧.៥ រ៉ិចទ័រ) អាចនឹងកើតឡើងនៅជិតសមុទ្រជប៉ុន មហាសមុទ្រឥណ្ឌា និងនៅជិតប្រទេសឥណ្ឌូនេស៊ី ហ្វីលីពីន ជប៉ុន តៃវ៉ាន់ សៃប៊ាន ហ្គាំ ហើយអាចមានគ្រោះរញ្ជួយកម្រិតមធ្យមនៅក្នុងប្រទេស ឡាវ កម្ពុជា វៀតណាម និងម៉ាឡេស៊ី ក្នុងរយៈពេល១២ ម៉ោងទៅ៤៨ ម៉ោងខាងមុខនេះ និងក្នុងរយៈពេល ១០ ទៅ ១៥ ថ្ងៃបន្ទាប់ ចាប់ពីថ្ងៃទី២៥ ខែមីនា ដល់ថ្ងៃទី ១២ ខែមេសា ឆ្នាំ ២០២៥។   ជាមួយគ្នានោះដែរ ប្រសិនបើគ្រោះរញ្ជួយធំ (កម្រិត ~៧.៨ រ៉ិចទ័រ) កើតឡើងនៅតំបន់នេះ រលកយក្សស៊ូណាមិអាចនឹងវាយប្រហារនៅតំបន់នេះផងដែរ។ សូមប្រជាជនដែលរស់នៅជិតសមុទ្រប្រុងប្រយ័ត្ន និងរក្សាចម្ងាយឱ្យឆ្ងាយពីសមុទ្រ ព្រមទាំងអនុវត្តតាមការណែនាំសុវត្ថិភាពគ្រោះរញ្ជួយផែនដី។   ទោះជាយ៉ាងណាក៏ដោយ ការព្យាករណ៍នេះមិនទាន់បានបញ្ជាក់ច្បាស់នៅឡើយទេ គ្រោះរញ្ជួយអាចនឹងកើតឡើង ឬមិនកើតឡើង ប៉ុន្តែមានលទ្ធភាពខ្ពស់ដោយផ្អែកលើការស្រាវជ្រាវ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T09:28:33.719Z", "category": "ចាប់ផ្តើមអាជីវកម្ម", "views": 1790, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បងប្អូនខ្មែរនៅថៃ បើជួបបញ្ហាពេលជួបគ្រោះរញ្ជួយដី ប្រញាប់ទាក់ទងតាមលេខទូរស័ព្ទ ៤នេះជាបន្ទាន់	https://business-cambodia.com/articles/can-call-4-number	មុននេះបន្តិច យោងតាមការចុះផ្សាយដោយក្រសួងការងារ និងបណ្តុះបណ្តាលជីវៈបានឱ្យដឹងថា នៅរសៀលម៉ោងប្រមាណជា ១៖៣០នាទីរសៀលនេះ មានគ្រោះរញ្ជួយដីខ្លាំងមួយកើតឡើងនៅក្នុងទីក្រុងបាងកក និងខេត្តជុំវិញបណ្តាលឱ្យមានការបាក់រលំអាគារ និងការដ្ឋានសាងសង់មួយចំនួន។   ក្រសួងការងារ និងបណ្តុះបណ្តាលវិជ្ជាជីវៈ និងស្ថានឯកអគ្គរាជទូតកម្ពុជាប្រចាំទីក្រុងបាងកក បានកំពុងតាមដានករណីនេះ និងបានធ្វើការទាក់ទងជាមួយស្ថាប័នពាក់ព័ន្ធថៃ ដើម្បីស្វែងរកព័ត៌មានលម្អិតអំពីផលប៉ះពាល់ និងជនរងគ្រោះនៅទីតាំងដែលមានការបាក់រលំ។   ជាមួយគ្នានោះដែរ បងប្អូនប្រជាពលរដ្ឋខ្មែរដែលកំពុងស្ថិតនៅទីក្រុងបាងកក អាចទាក់ទងស្ថានឯកអគ្គរាជទូតកម្ពុជាដើម្បីសុំជំនួយតាមរយៈ ទូរសព្ទ៖ ១. 094 092 5905, 094 416 558 ២. 083 545 7788 (លោក ឈឹម វិបុល) ៣. 062 089 8918 (លោក សម្ផស្ស) ៤. 092 299 0133 (កញ្ញា ចន្ថា)   គួរជម្រាបថា ក្រសួង និងស្ថានទូតនឹងបន្តតាមដាន និងត្រៀមខ្លួនផ្តល់ការគាំពារក្នុងករណីចាំបាច់។ ក្រសួងសូមអំពាវនាវដល់បងប្អូនដែលកំពុងស្នាក់នៅទីក្រុងបាងកក សូមបង្កើនការប្រុងប្រយ័ត្ន និងសូមអនុវត្តតាមការណែនាំរបស់អាជ្ញាធរ និងមន្ត្រីបច្ចេកទេសរបស់ថៃ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T09:08:41.556Z", "category": "ព័ត៌មានថ្មីៗ", "views": 190, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អភិបាលរងខេត្តព្រះសីហនុ ឯកឧត្តម ឡុង ឌីម៉ង់ ចេញបញ្ជាក់អំពី ស្ថានភាពអគារខ្ពស់ៗនៅខេត្តព្រះសីហនុ	https://business-cambodia.com/articles/tower-in-sihanoukville	មុននេះបន្តិច ប្រទេសថៃបានកំពុងតែជួប គ្រោះរញ្ជួយដីកម្រិត ៧.៣ រ៉ិចទ័រ បានអង្រួនរដ្ឋធានីបាងកកប្រទេសថៃ នៅថ្ងៃសុក្រ ទី២៨ ខែមីនា ឆ្នាំ២០២៥នេះបណ្តាលឱ្យប៉ះពាល់អគារមួយចំនួន។   ជាមួយគ្នានោះដែរ បងប្អូននៅខ្មែរមួយចំនួនក៏បានបារម្ភអំពីស្ថានភាពនៅប្រទេសកម្ពុជាផងដែរ។ នៅក្នុងនោះដែរ ឯកឧត្តម ឡុង ឌីម៉ង់ អភិបាលរងខេត្តព្រះសីហនុ ក៏បានបញ្ជាក់អំពីស្ថានភាពអគារខ្ពស់ៗនៅកម្ពុជាថា៖ “មុននេះ អគារខ្ពស់ៗនៅខេត្តព្រះសីហនុ រងការរង្គើតិចតួចដែរ តែបានស្ងប់ស្ងាត់ទៅវិញហើយ”។ នេះបើយោងតាមការចុះផ្សាយដោយ នាយកដ្ឋានព័ត៌មាន។ គួររំលឹកថា ការរញ្ជួយដីនៅប្រទេសថៃនេះក៏មានការបញ្ជាក់ថា មានកម្រិតរាក់ ១០ គីឡូម៉ែត្រ ប៉ះពាល់ដល់ប្រទេសមីយ៉ាន់ម៉ា ដែលនៅជិតខាង។  នេះបើយោងតាមរបាយការណ៍បណ្តោះអាសន្ន៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T08:44:24.611Z", "category": "ព័ត៌មានថ្មីៗ", "views": 2769, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ថៃប្រកាសអាសន្ន ខណៈនាយករដ្ឋមន្ត្រីថាការរញ្ជួយដី នឹងអាចកើតមានទៀត ក្នុងរយៈពេល១នេះ	https://business-cambodia.com/articles/thailand-prime-minister-earth-quake-	នាយករដ្ឋមន្រ្តីថៃលោកស្រី Paetongtarn Shinawatra បានចេញសេចក្តីប្រកាសអាសន្នទូទាំងប្រទេស ដោយព្រមានសាធារណជនឱ្យមានការប្រុងប្រយ័ត្នចំពោះគ្រោះរញ្ជួយដីដែលអាចកើតមានបន្ទាប់ពីការរញ្ជួយដីនៅថ្ងៃនេះ ជាមួយនឹងលទ្ធភាពនៃការកើតឡើងវិញក្នុងរយៈពេល ២៤ ម៉ោង។   យោងតាមកាសែត The Nation Thailand លោកស្រីនាយករដ្ឋមន្រ្តីដែលថ្លែងពីខេត្តភូកេត បានចេញបញ្ជាឱ្យមានការឆ្លើយតបសម្របសម្រួលនៅគ្រប់ក្រសួងរដ្ឋាភិបាលទាំងអស់ ដើម្បីដោះស្រាយស្ថានភាពកំពុងកើតឡើង។   ខណៈដែលក្រសួងធនធានធម្មជាតិ និងបរិស្ថានកំពុងវាយតម្លៃសកម្មភាពរញ្ជួយដី និងព្យាករណ៍ពីការរញ្ជួយដែលអាចកើតមានទៀតនាពេលអនាគត។   ក្នុងនោះកងកម្លាំងសន្តិសុខត្រូវបានចល័ត ហើយក្រសួងសុខាភិបាលបានដាក់គ្រឿងបរិក្ខារពេទ្យ និងសេវាសង្គ្រោះបន្ទាន់ត្រៀមខ្លួនជាស្រេចក្នុងការឆ្លើយតបចំពោះអ្នករងគ្រោះដែលអាចកើតមាន។   បន្ថែមពីនោះក្រសួងដឹកជញ្ជូនកំពុងត្រួតពិនិត្យហេដ្ឋារចនាសម្ព័ន្ធធ្វើដំណើរទាំងអស់ ហើយអាកាសយានដ្ឋានសុវណ្ណភូមិបានផ្អាកប្រតិបត្តិការហោះហើររយៈពេល ២០នាទីជាវិធានការប្រុងប្រយ័ត្ន ប៉ុន្តែសេវាកម្មបានដំណើរការឡើងវិញហើយ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T08:41:49.513Z", "category": "ភាពជាអ្នកដឹកនាំ", "views": 4266, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សោកសា្ដយ! រញ្ជួយដីមួយប្រាវ ធ្វើឲ្យសំណង់អាយុជិត ១០០ ឆ្នាំនៅមីយ៉ាន់ម៉ាត្រូវបានដួលរលំ	https://business-cambodia.com/articles/sagaing-bridge	នៅរសៀលថ្ងៃទី២៨ ខែមីនា ឆ្នាំ២០២៥ នេះ ប្រទេសមីយ៉ាន់ម៉ា និងបណ្ដាប្រទេសមួយចំនួនទៀតបានរងនូវការរញ្ជួយដីយ៉ាងគួរឲ្យភ្ញាក់ផ្អើល។ ដោយក្នុងនោះប្រទេសមីយ៉ាន់ម៉ាបានរងនូវកម្លាំងរញ្ជួយក្នុងកម្រិត ៧.៧ រិចទ័រឯណោះ។   យោងតាមការដកស្រង់ពីសារព័ត៌មាន Republic នៅមុននេះបន្ដិចបានឲ្យដឹងថា នៅក្នុងគ្រោះធម្មជាតិដ៏អាក្រក់នេះក៏បានធ្វើឲ្យ សំណង់ស្ពាន Sagaing ដែលមានអាយុកាលជិត ១០០ ឆ្នាំ ឆ្លងទន្លេ Irrawaddy តភ្ជាប់តំបន់ Ava និងតំបន់ Sagaing បានដួលរលំដោយសារការរញ្ជួយដីនេះផងដែរ។ យ៉ាងណាហេតុការណ៍នេះនៅមិនទាន់មានរបាយការណ៍អំពីអ្នកស្លាប់ និងបាត់ខ្លួននោះទេ។   សូមជម្រាបថា ស្ពាន Sagaing ត្រូវបានសាងសង់ឡើងក្នុងឆ្នាំ ១៩៣៤ ដោយជនជាតិអង់គ្លេស ដែលគិតមកដល់ឆ្នាំ២០២៥ នេះគឺមានអាយុ ៩១ ឆ្នាំហើយ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T08:36:49.878Z", "category": "ព័ត៌មានថ្មីៗ", "views": 3291, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដឹងហើយ! រញ្ជួយដីភ្លាមៗនៅទីក្រុងបាងកក ប្រទេសថៃ កើតឡើងដោយសារមូលហេតុធំ១នេះ	https://business-cambodia.com/articles/big-reason-thailand-earthquake	ថ្ងៃនេះ នៅក្នុងទីក្រុងបាងកក ប្រទេសថៃ បានរងការវាយប្រហារ ដោយគ្រោះរញ្ជួយដីកម្រិត ៧.៣រ៉ិចទ័រ ជាមួយនឹងជម្រៅ ១០គីឡូម៉ែត្រ។ នេះបើយោងតាមការចុះផ្សាយពី Reuters។   ប្រភពដដែលបានឱ្យដឹងថា មូលហេតុនៅពីក្រោយគ្រោះរញ្ជួយដីដ៏ធ្ងន់ធ្ងរមួយនេះ គឺបណ្ដាលមកពីការរងឥទ្ធិពលពីប្រទេសមីយ៉ាន់ម៉ា ដែលបានរងគ្រោះរញ្ជួយដីកម្រិត ៧.៧រ៉ិចទ័រ ជាមួយជម្រៅ ១០គីឡូម៉ែត្រ កើតឡើងនៅ ថ្ងៃសុក្រ ទី២៨ ខែមីនា។   យ៉ាងណាមិញ ដោយសារតែគ្រោះរញ្ជួយដីនេះទើបតែកើតមានមិនទាន់មានរបាយការណ៍ទាក់ទងនឹងការខូចខាតឡើយ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T07:57:27.668Z", "category": "ហិរញ្ញវត្ថុ", "views": 67048, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កម្ពុជាមិនងាយរងគ្រោះធម្មជាតិ ព្រោះកត្តាធំៗ៣នេះ ខណៈប្រទេសក្បែរខាងកំពុងជួបគ្រោះធំ	https://business-cambodia.com/articles/3-reasons-why-cambodia-not-natural-disasters	កាលពីប៉ុន្មានម៉ោងមុន ទីក្រុងបាំងកក របស់ប្រទេសថៃ និងប្រទេសមីយ៉ាន់ម៉ា កំពុងទទួលរងគ្រោះរញ្ជួយដី ដែលបានបំផ្លាញហេដ្ឋារចនាសម្ព័ន្ធ និងសម្លាប់មនុស្សរាប់សិបនាក់ ខណៈកម្ពុជាស្ថិតក្នុងសុវត្ថិភាព។ ខាងក្រោមនេះ គឺជាកត្តាធំៗ៣ ដែលធ្វើឲ្យកម្ពុជាមិនងាយរងគ្រោះធម្មជាតិផ្សេងៗ៖   ១/. គ្មានតំបន់រញ្ជួយដីធំៗ៖ ប្រទេសកម្ពុជាមិនស្ថិតនៅជិតព្រំដែននៃសំបកផែនដីសំខាន់ៗណាមួយឡើយ។ ខុសពីប្រទេសជិតខាង ដូចជាប្រទេសឥណ្ឌូនេស៊ី ឬហ្វីលីពីន ដែលស្ថិតនៅក្នុងតំបន់រង្វង់ភ្លើងប៉ាស៊ីហ្វិក ដូច្នេះកម្ពុជាមិនជួបប្រទះនឹងសកម្មភាពរញ្ជួយដី ឬបន្ទុះភ្នំភ្លើងខ្លាំងនោះទេ។   ២/. ស្ថិតលើទីតាំងដីគោក៖ ប្រទេសកម្ពុជាត្រូវបានការពារពីការវាយប្រហារដោយផ្ទាល់ដោយព្យុះត្រូពិច និងព្យុះទីហ្វុង។ ខណៈពេលដែលមានភ្លៀងធ្លាក់ខ្លាំង និងព្យុះមួយចំនួនទៀត កម្ពុជាត្រូវបានការពារខ្ពស់ជាងគេ បើប្រៀបធៀបទៅនឹងប្រទេសនៅតាមឆ្នេរសមុទ្រដូចជាហ្វីលីពីន និងវៀតណាម ដែលជារឿយៗប្រឈមមុខនឹងព្យុះទីហ្វុង និងព្យុះមានឥទ្ធិពលខ្លាំងៗយ៉ាងពេញទំហឹង។   ១/. ភាពអំណោយផលនៃតំបន់ឈូងសមុទ្រ៖ តំបន់មាត់សមុទ្ររបស់កម្ពុជា តាមបណ្តោយឈូងសមុទ្រថៃ មានតិចតួចបើធៀបនឹងប្រទេសអាស៊ីអាគ្នេយ៍ផ្សេងទៀត។ ទីតាំងឈូងសមុទ្រនេះជួយការពារកម្ពុជាពីរលកយក្សស៊ូណាមិ មិនដូចប្រទេសដែលមានឆ្នេរសមុទ្រធំទូលាយដែលប៉ះពាល់ដោយផ្ទាល់ទៅនឹងមហាសមុទ្រ ដូចជាប្រទេសថៃ ឬឥណ្ឌូនេស៊ីឡើយ។   តែទោះជាយ៉ាងណា ថ្វីត្បិតតែកម្ពុជា មិនងាយប្រឈមគ្រោះមហន្តរាយធម្មជាតិធំៗដូចជា ការរញ្ជួយដី បន្ទុះភ្លំភ្លើង រលកយក្សស៊ូណាមិ និងព្យុះស៊ីក្លូនត្រូពិចដ៏មានឥទ្ធិពលក្តី បើធៀបនឹងប្រទេសដទៃទៀតនៅក្នុងតំបន់ ប៉ុន្តែកម្ពុជាក៏ងាយរកគ្រោះទឹកជំនន់ និងគ្រោះរាំងស្ងួតផងដែរ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T07:52:24.311Z", "category": "ហិរញ្ញវត្ថុ", "views": 10921, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនមែនតែថៃទេ! ប្រទេសតំបន់អាស៊ី ចំនួន៦ទៀតក៏ជួប គ្រោះរញ្ជួយដីដែរ	https://business-cambodia.com/articles/usgs-gov-earth-quake-news-affected-	យោងតាមទីភ្នាក់ងារស្ទាបស្ទង់ភូមិសាស្ត្រអាមេរិក (USGS) បានឱ្យដឹងថា ក្រៅអំពីប្រទេសថៃ គ្រោះរញ្ជួយដីកម្រិតក៏បានប៉ះពាល់ដល់ប្រទេសចំនួន៦ផ្សេងទៀតនៅតំបន់មួយចំនួនដូចជា ប្រទេសមីយ៉ាន់ម៉ា បង់ក្លាដែស ឥណ្ឌា ឡាវ មីយ៉ាន់ម៉ា និងចិន នាកំឡុងម៉ោង១:២០នាទី ថ្ងៃទី២៨ ខែមីនា ឆ្នាំ២០២៥។   សូមជម្រាបឱ្យដឹងថាប្រទេសថៃកំពុងជួបគ្រោះរញ្ជួយដីកម្រិត ៧.៣ រ៉ិចទ័រ ដែលបានអង្រួនទីក្រុង បាងកកប្រទេសថៃ នៅថ្ងៃសុក្រ ទី២៨ ខែមីនា ឆ្នាំ២០២៥នេះបណ្តាលឱ្យប៉ះពាល់អគារមួយចំនួន ប៉ុន្តែមិនទាន់មានរបាយការណ៍ផ្លូវការណាមួយបញ្ជាក់អំពីអ្នករងរបួសនោះទេ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T07:48:37.539Z", "category": "ភាពជាអ្នកដឹកនាំ", "views": 5968, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្តៅៗ! ទីក្រុងបាងកក ប្រទេសថៃ កំពុងជួបគ្រោះរញ្ជួយដី កម្រិត ៧.៣ រ៉ិចទ័រ នៅថ្ងៃនេះ	https://business-cambodia.com/articles/bangkok-earthquake-2025	យោងតាមការចុះផ្សាយរបស់សារព័ត៌មាន The Washington Post បានឱ្យដឹងថាគ្រោះរញ្ជួយដីកម្រិត ៧.៣ រ៉ិចទ័រ បានអង្រួនរដ្ឋធានីបាងកកប្រទេសថៃ នៅថ្ងៃសុក្រ ទី២៨ ខែមីនា ឆ្នាំ២០២៥នេះបណ្តាលឱ្យប៉ះពាល់អគារមួយចំនួន។   បច្ចុប្បន្នសារព័ត៌មានក្នុងស្រុករបស់ប្រទេសថៃនៅមិនទាន់មានសេចក្តីរាយការណ៍ភ្លាមៗណាមួយអំពី ការខូចខាតឬអ្នករងរបួសនោះទេ។   ការរញ្ជួយដីនៅប្រទេសថៃនេះក៏មានការបញ្ជាក់ថា មានកម្រិតរាក់ ១០ គីឡូម៉ែត្រ ប៉ះពាល់ដល់ប្រទេសមីយ៉ាន់ម៉ា ដែលនៅជិតខាង។  នេះបើយោងតាមរបាយការណ៍បណ្តោះអាសន្ន។   សូមជម្រាបថាតំបន់បាងកកគឺជាទី កន្លែងរស់នៅរបស់ប្រជាជនជាង ១៧លាននាក់ ដែលភាគច្រើនរស់នៅក្នុងអគារខុនដូខ្ពស់ៗ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T07:08:18.887Z", "category": "ភាពជាអ្នកដឹកនាំ", "views": 2745, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ដំណឹងល្អ! Move ចាប់ដៃគូជាមួយ BOOKMEBUS បញ្ចូលកម្មវិធីកក់ទិញសំបុត្ររថយន្តក្រុង និងទូកក្នុងអេបរបស់ខ្លួនក្លាយជាស៊ូភើអេបផ្នែកដឹកអ្នកដំណើរសម្បូរបែបដំបូងគេនៅកម្ពុជា	https://business-cambodia.com/articles/m-o-v-e	Move តែងតែស្វែងរកអ្វីដែលថ្មី ប្លែក និងល្អៗដល់អតិថិជនរបស់ខ្លួនជានិច្ច។ ជាក់ស្ដែងថ្មីៗនេះក្រុមហ៊ុន Move បានចុះអនុស្សារណៈយោគយល់ (MOU) ជាមួយ BOOKMEBUS ក្នុងការដាក់បញ្ចូលមុខងាកក់ទិញសំបុត្ររថយន្តក្រុង និងទូករបស់ BOOKMEBUS ទៅក្នុងអេបរបស់ Move ដើម្បីពង្រីកសេវាកម្មបន្ថែមនិងជាភាពងាយស្រួលដល់អ្នកប្រប្រាស់អាចកក់ការធ្វើដំណើរបានច្រើនជម្រើសក្នុងអេបតែមួយ។     ក្នុងពិធីចុះអនុស្សរណៈនេះ ធ្វើឡើងក្រោមវត្ដមានលោក ZHENG Pei (Perry) អគ្គនាយកប្រតិបត្តិក្រុមហ៊ុន Move លោក ជា ឡង់ដា អគ្គនាយកប្រតិបត្តិក្រុមហ៊ុន BOOKMEBUS និងវត្តមានដ៏ខ្ពងខ្ពស់របស់លោក ឆេម ចំណាន់ ដែលជាប្រធានសមាគមន៍ដឹកជញ្ជួនអ្នកដំណើរផ្លូវគោក ព្រមទាំងភ្ញៀវកិត្ដិយសជាច្រើនរូបទៀត។     ថ្លែងនៅក្នុងឱកាសនោះ លោក ZHENG Pei (Perry) អគ្គនាយកប្រតិបត្តិក្រុមហ៊ុន Move បានលើកឡើងថា៖ “ការចូលរួមសហការនេះជាការរីកចម្រើនទៅមុខមួយជំហ៊ានទៀតក្នុងវិស័យសេវាកម្មដឹកអ្នកដំណើរដោយ BOOKMEBUS ជាក្រុមហ៊ុនដំបូង និងឈានមុខគេនៅកម្ពុជាក្នុងការផ្ដល់សេវាកម្មកក់សំបុត្ររថយន្តក្រុង និងទូក ដែលកាន់តែបង្កភាពងាយស្រួលទៅដល់អតិថិជន Move មិនត្រឹមតែតែកក់ការធ្វើដំណើរក្នុងទីក្រុងទេ តែក៏អាចកក់ការធ្វើដំណើរតាមរថយន្តក្រុងទៅកាន់ខេត្តនានាក្នុងប្រទេសកម្ពុជា ឬក៏ទៅកាន់ប្រទេសជិតខាងបានដែល ដូចជា វៀតណាម ថែ និងឡាវផងដែរ។ លើសពីនេះទៀតអតិថិជនក៏អាចកក់សំបុត្រទូកទៅកាន់កោះដែលស្រស់ស្អាត់ពេញនិយមក្នុងប្រទេសកម្ពុជាយើងបានដូចជា កោះរុង កោះរុងសន្លឹម និងកោះស្ដេចផងដែល។ ហើយលោកក៏ជឿជាក់ថាការសហការនេះនិងផ្ដល់ជូននូវការធ្វើដំណើរប្រកបដោយភាពឆ្លាតវៃ ការតំណរភ្ចាប់ និងមានភាពងាយស្រួលជាងដែលមុនដោយកញ្ចប់នៃការធ្វើដំណើររបស់អ្នកទាំងអស់មាននៅក្នុងអេបរបស់ Move ហើយលោកក៏បានប្តេជ្ញាធ្វើឲ្យ Move ក្លាយជាស៊ូភើអេបធំ និងដំបូងគេនៅកម្ពុជា”។     លោក ជា ឡង់ដា អគ្គនាយកប្រតិបត្តិក្រុមហ៊ុន BOOKMEBUS ក៏បានបន្ថែមក្នុងឱកាសដ៏គួរឲ្យរំភើបមួយនេះដែលថា “កិច្ចសហប្រតិបត្តិការណ៏នេះមិនត្រឹមតែសំខាន់សម្រាប់ក្រុមហ៊ុនទាំងពីរប៉ុណ្ណោះទេ ប៉ុន្តែសំខាន់សម្រាប់អនាគតនៃការធ្វើដំណើរនៅក្នុងប្រទេសកម្ពុជា និងតំបន់មេគង្គផងដែរព្រោះវាបានបង្ហាញពីទស្សនវិស័យរួម និងបំពេញចន្លោះគ្នាដើម្បីបង្កើតប្រព័ន្ធដឹកជញ្ជូនដ៏ឆ្លាតវៃ និងមានការតភ្ជាប់ដែលអាចបំពេញការធ្វើដំណើររបស់អ្នកចាប់ពីពេលចាកចេញពីផ្ទះរហូតដល់គោលដៅ។ហើយលោកក៏បានបន្ថែមទៀតថា Move បានលូតលាស់យ៉ាងលឿនទៅជាស៊ូភើអេបនៅក្នុងស្រុក ហើយការសហការណ៏ជាមួយ BOOKMEBUS នេះជាការបើកជំពូកថ្មីក្នុងវិស័យសេវាកម្មធ្វើដំណើរដោយអតិថិជនអាចកក់ការធ្វើដំណើររាប់ចាប់ពីក្នុងទីក្រុង ទៅតាមបណ្ដាលខេត្ត កោះនានា និងឈានទៅដល់ប្រទេសក្នុងតំបន់មេគង្គដូចជា ថៃ វៀតណាម និងឡាវផងដែរ ដែលមានសេវាកម្មចាប់ពីតុកតុក ឡាន ឡានក្រុង និងទូក ដែលសេវាកម្មទាំងអស់នេះនិងមាននៅក្នុងអេបរបស់ Move”   លោក ឆេម ចំណាន់ ដែលជាប្រធានសមាគមន៍ដឹកជញ្ជួនអ្នកដំណើរផ្លូវគោកក៏បានបង្ហាញការគាំទ្រយ៉ាងពេញទំហឹងចំពោះកិច្ចសហប្រតិបត្តការណ៏នេះ ដោយលោកបានលើកឡើងថានេះជាការរីកចម្រើនដ៏ល្អមួយនៃសេវាកម្មដឹកអ្នកដំណើរដែលអាចសម្រួលការធ្វើដំណើរឲកាន់តែមានភាពងាយស្រួលហើយក៏អាចទាក់ទាញអោយមានទេសចរណ៍ ការធ្វើពាណិជ្ជកម្ម និងការរីកចម្រើនសេដ្ធកិច្ចផងដែរ។   សូមជម្រាបថា Move គឺជាម្មវិធីកក់ការធ្វើដំណើរសម្បូរបែបនៅកម្ពុជាដែលមានសេវាកម្មច្រើនជម្រើដូចជា៖   ការកក់ហៅតុកតុក ឬ ឡានជិះភ្លាមៗ(Real time) កក់ទុកមុនដើម្បីចៀសវាងការខកម៉ោង(Reservation) សេវាកម្មទទួលអតិថិជន ឬជូនអតិថិជនទៅកាន់ព្រលានយន្តហោះ (Airport Transfer) ជួលឡានជាម៉ោងក្នុងក្រុង(City Rental) ជួលឡានឆ្លងខេត្ត(Intercity)   លើសពីនេះទៀត Move ក៏មានវិធីបង់ប្រាក់ច្រើនជម្រើស និង ផ្នែកបម្រើសេវាអតិថិជន24 ម៉ោងដែលប្រចាំការបម្រើអតិថិជនងាយស្រួលក្នុងការទាក់ទង់ និងអាចនិយាយបានទាំងភាសាខ្មែរ ភាសាអង់គ្លេស និងភាសាចិនបានយ៉ាងស្ទាត់ជំនាញ។     ចំពោះ BOOKMEBUS វិញគឺជាក្រុមហ៊ុនបំរើសេវាកម្មកក់ទិញសំបុត្ររថយន្តក្រុង ទូក និងតាក់ស៊ីឯកជន ដំបូងនិងឈានមុខគេនៅកម្ពុជា ដែលអតិថិជនអាចកក់ការធ្វើដំណើរតាមរថយន្តក្រុងទៅកាន់បណ្ដាខេត្តនានាក្នុងប្រទេសកម្ពុជា និងទៅកាន់ប្រទេសថៃ វៀតណាម និងឡាវផងដែរ ហើយអតិថិជនក៏អាចកក់សំបុត្រទូកទៅលេងកំសាន្តនៅកោះស្រស្អាត់ ល្បីៗក្មុងប្រទេសកម្ពុជាយើងបានផងដែល។     សូមស្រមៃមើលថាអ្នកអាចចាកចេញពីផ្ទះកក់រថយន្តជាមួយ Move ដើម្បីទៅកាន់ស្ថានីយរថយន្តឬកំពង់ផែជិះទូកទាំងអស់នេះធ្វើបានត្រឹមតែប៉ុន្មានចុចប៉ុណ្ណោះ ក្នុងកម្មវិធីតែមួយគ្មានការផ្លាស់ប្តូរចូលទៅកម្មវិធីផ្សេងទៀតនាំឲមានភាពរញ៉េរញ៉ៃ និងច្រឡំ។ប្រតិបត្តិការទាំងអស់នេះបានរលូនក៏ដោយសារតែមានការសហការដ៏ល្អជាមួយ BookMeBus ដែលជាកម្មវិធីបញ្ចាទិញសំបុត្ររថយន្តក្រុង និងទូកឈានមុខគេនៅកម្ពុជា។    ដើម្បីអបអរការបើកបន្ថែមសេវាកម្មថ្មីនេះ Move និងផ្តល់ជូននូវ ការបញ្ចុះតម្លៃពិសេស 30% លើសំបុត្ររថយន្តក្រុង និងទូក ចាប់ពី ថ្ងៃទី 07 ខែមេសា ដល់ថ្ងៃទី 30 ខែមិថុនា 2025 ដែលការផ្ដល់ជូននេះមានតែនៅក្នុងអេប Move តែប៉ុណ្ណោះ។ លក្ខខណ្ឌផ្សេងៗត្រូវបានអនុវត្ត!     សម្រាប់ព័ត៌មានបន្ថែមសូមចូលទៅកាន់គេហទំព័រ www.movesuperapp.com ឬទំព័រហ្វេកប៊ុកផ្លូវការ https://www.facebook.com/CambodiaTaxiMoveKH/  ទាញយកApp Move: https://cardownload-v4.movesuperapp.com/temp_pages/store/	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T06:58:56.683Z", "category": "PR", "views": 175, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ផ្ទះសល់ពីសង្គម! មកដឹងតម្លៃផ្ទះរបស់ស្ថាបត្យករដំបូងគេនៅស្រុកខ្មែរ វណ្ណ ម៉ូលីវណ្ណ ត្រូវបាន Brown បើកជាហាងកាហ្វេ	https://business-cambodia.com/articles/brown-coffee-and-vann-moly-vann-house	សិល្បៈទី១របស់ខ្មែរ មានភាពរស់ររើកចាប់ពីយុគមាសកម្ពុជា ដោយស្នាដៃមួយចំនួនធំនៃស្ថាបត្យកររដ្ឋកម្ពុជាដំបូងគេគឺ លោក វណ្ណ ម៉ូលីវណ្ណ  ដែលបានអភិវឌ្ឍន៍អគារ ហេដ្ឋារចនាសម្ព័ន្ត និងលំនៅដ្ឋានឯកជននានាក្នុងប្រទេសកម្ពុជា។     ក្នុងចំណោមសំណង់ស្ថាបត្យកម្មទាំងនោះ មានលំនៅដ្ឋានផ្ទាល់ខ្លួនជាទីពេញចិត្តមួយរបស់ លោក វណ្ណ ម៉ូលីវណ្ណ នៅខណ្ឌចំការមន កណ្តាលក្រុងភ្នំពេញ ។   ខណៈបច្ចុប្បន្នផ្ទះវីឡាផ្ទាល់ខ្លួនរបស់លោកដែលសាងសង់ក្នុងឆ្នាំ១៩៦៦ មួយនេះមានតម្លៃប្រមាណ ៧លានដុល្លារ ស្ថិតលើដីទំហំ៩២៤ម៉ែត្រការ៉េ ទំហំអគារផ្ទះ៧៦៤ម៉ែត្រការ៉េ និងមាន៤បន្ទប់គេង ៥បន្ទប់ទឹក។ នេះបើតាមតម្លៃនៃការប្រកាសលក់កាលពីឆ្នាំ២០២០ របស់ភា្នក់ងារអចលនទ្រព្យក្នុងស្រុកមួយ។   យ៉ាងណាមិញនាពេលបច្ចុប្បន្នផ្ទះនឹងកំពុងត្រូវបានហាងកាហ្វេលំដាប់ប្រទេសដែលតែងផ្សាភ្ជាប់អាជីវកម្មរបស់ខ្លួនជាមួយស្ថាបត្យកម្មគឺ Brown Coffee & Bakery ជ្រើសបើកជាសាខាហាងកាហ្វេ ដែលនឹងរៀបចំសម្ពោធផ្លូវការនាពេលឆាប់ៗខាងមុខនេះ។   សូមរំលឹកថានៅទសវត្សរ៍៦០ និង ៧០ លោក វណ្ណ មូលីវណ្ណ គឺជាស្ថាបត្យករដំបូងគេមួយរូបនៅស្រុកខ្មែរបានបញ្ចប់ការសិក្សាពីសាលាវិចិត្រសិល្បៈ នាទីក្រុងប៉ារីស ប្រទេសបារាំងដែលបានគូរប្លង់ស្ថាបនាអាគារល្បីៗជាច្រើន។   ទោះបីជាមនុស្សទៅបាត់ក្តីតែស្នាដៃរបស់លោក នៅតែឈរយ៉ាងសង្ហាពិសេសអគារសហសម័យរួមមាន សាលសន្និសីទចតុមុខ អគារគណរដ្ឋមន្ត្រី វិទ្យាស្ថានភាសាបរទេស វិមានរដ្ឋចំការមន និងស្ថានទូត ខ្មែរនៅបរទេសជាច្រើនផងដែរ៕         IPS Cambodia Real estate      អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T06:49:33.901Z", "category": "ភាពជាអ្នកដឹកនាំ", "views": 500, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រូវការលុ.យបន្ទាន់! មកស្គាល់ធនាគារធំៗ៣ ផ្ដល់ក.ម្ចីគ្មានទ្រព្យបញ្ចាំ ការប្រា.ក់ទាប ខ្ចីភ្លាមបានភ្លាម	https://business-cambodia.com/articles/3-banks-offer-loans-without-collateral	ធនាគារពាណិជ្ជ និងគ្រឹះស្ថានមីក្រូហិរញ្ញវត្ថុ បានក្លាយជាដៃគូយ៉ាងសំខាន់ជាមួយនឹងអាជីវកម្មគ្រប់ខ្នាតទាំងអស់នៅក្នុងប្រទេសកម្ពុជា ហើយមនុស្សធម្មតាទូទៅក៏អាចខ្ចីលុយធនាគារសម្រាប់ដោះស្រាយបញ្ហាបន្ទាន់បានដែរ។ ខាងក្រោមនេះជាធនាគារចំនួន ៣ ដែលអាចផ្ដល់កម្ចីបន្ទាន់ ជូនលោកអ្នកដោយមិនទាមទារទ្រព្យបញ្ចាំ អមជាមួយការប្រាក់ទាប រួមទាំងលក្ខខណ្ឌងាយស្រួល ខ្ចីឆាប់បាន៖   ១/. ធនាគារ ស្ថាបនា - ទំហំកម្ចី៖ ២០ដង នៃប្រាក់បៀវត្ស ឬដល់ ៣០,០០០ ដុល្លារអាមេរិក - អត្រាការប្រាក់៖ ១,២% ក្នុងមួយខែ ឬ ១៤.៤០% ក្នុងមួយឆ្នាំ - រយៈពេលកំណត់៖ ៣៦ខែ - លក្ខខណ្ឌ៖ អាយុចន្លោះពី ១៨ ឡើងទៅ។ មានសញ្ជាតិខ្មែរ និងមានទីលំនៅច្បាស់លាស់។ ជាអ្នករកស៊ី ឬមានការងារច្បាស់លាស់។ - លេខទំនាក់ទំនង៖ ០៨១ ៩៩៩ ០១០   ២/. ធនាគារប្រៃសណីយ៍កម្ពុជា (CP Bank) - ទំហំកម្ចី៖ ចាប់ពី ១០០ដុល្លារ ដល់ ៣០,០០០ ដុល្លារអាមេរិក - អត្រាការប្រាក់៖ សមរម្យ - រយៈពេលកំណត់៖ ២៤ខែ - លក្ខខណ្ឌ៖ អាយុចន្លោះពី ១៨ ឡើងទៅ។ មានសញ្ជាតិខ្មែរ និងមានទីលំនៅច្បាស់លាស់។ ជាអ្នករកស៊ី ឬមានការងារច្បាស់លាស់។ - លេខទំនាក់ទំនង៖ ០៧០ ២០០ ០០២   ៣/.ធនាគារ ឯកទេស អ៊ីអន - ទំហំកម្ចី៖ ចាប់ពី ១០០ដុល្លារ ដល់ ១៥,០០០ ដុល្លារអាមេរិក - អត្រាការប្រាក់៖ សមរម្យ - រយៈពេលកំណត់៖ ៦០ខែ - លក្ខខណ្ឌ៖ អាយុចន្លោះពី ១៨ ទៅ ៦៥ឆ្នាំ និងមានចំណូលប្រចាំខែចាប់ពី ១០០ ដុល្លារអាមេរិកឡើងទៅ។ មានសញ្ជាតិខ្មែរ និងមានទីលំនៅច្បាស់លាស់។ ជាអ្នករកស៊ី ឬមានការងារច្បាស់លាស់។ - លេខទំនាក់ទំនង៖ ០៧៨ ៩៨៨ ៥៥៥   សូមជម្រាបផងដែរថា បំណុលប្រៀបដូចជាអាវុធមុខ២ វាអាចផ្ដល់ទាំងផលល្អ និងផលអវិជ្ជមាន ដោយអាស្រ័យលើរបៀបដែលអ្នកប្រើប្រាស់និងគ្រប់គ្រងវា។ ហេតុនេះហើយមុនបង្កើតបំណុល សូមរៀបផែនការឱ្យបានច្បាស់លាស់ និងសូមប្រាកដជាមុនសិនថា អ្នកមិនបានបង្កើនបំណុលអាក្រក់ និងមិនបង្កើតបន្ទុកឱ្យខ្លួនឯង៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T06:38:54.073Z", "category": "ហិរញ្ញវត្ថុ", "views": 16950, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កាន់តែរំជើបរំជួល កាន់តែអស្ចារ្យ! មហាព្រឹត្តិការណ៍ប្រគំតន្ត្រីលំដាប់ពិភពលោកប្រចាំឆ្នាំ 2025 GANZBERG SUPER IDOL- Beyond the Best ជាមួយឆាកតន្ត្រីអន្តរជាតិដ៏ធំសម្បើម!	https://business-cambodia.com/articles/ganzberg-super-idol-beyond-the-best	កាន់តែកក្រើក កាន់តែរំជើបរំជួល កាន់តែអស្ចារ្យមិនធ្លាប់មានជាមួយមហាព្រឹត្តិការណ៍ប្រគំតន្ត្រីលំដាប់ពិភពលោក GANZBERG SUPER IDOL- Beyond the Best ដែលជាព្រឹត្តិការណ៍ប្រគំតន្ត្រីធំបំផុតប្រចាំឆ្នាំ 2025 អមដោយឆាកតន្ត្រីស្តង់ដារអន្តរជាតិដ៏ធំសម្បើមដែលមិនធ្លាប់មាននៅប្រទេសខ្មែរ នឹងមកដល់នៅថ្ងៃសៅរ៍ ទី 29 មីនា ដ៏ខ្លីខាងមុខនេះនៅកោះពេជ្រ ចាប់ពីម៉ោង 4:០០ រសៀល - 11:០០ យប់ ដែលនឹងធ្វើឱ្យហ្វេនៗទទួលបាននូវបទពិសោធន៍រំភើបរីករាយមិនអាចបំភ្លេចបាន ក្រោមវត្តមានរបស់កំពូលតារាចម្រៀង K-POP ប្រុសស្អាត TAEYANG មកពីក្រុម BigBang! ពីមួយរដូវកាលទៅមួយរដូវកាល ការប្រគំតន្ត្រីលំដាប់ពិភពលោក GANZBERG SUPER IDOL- Beyond the Best  តែងតែនាំមកនូវភាពមហស្ចារ្យ ភាពរំជើបរំជួលជាលំដាប់ដោយសារតែវត្តមានចូលរួមសម្ដែងដោយកំពូលក្រុមតារាចម្រៀងអន្តរជាតិ ជាពិសេសក្រុម K-POP និងកំពូលតារាចម្រៀងលំដាប់ប្រទេស ជាពិសេស Rapper អមដោយឆាកតន្ត្រីដ៏ធំសម្បើមដែលត្រូវបានរៀបចំឡើងដោយក្រុមអ្នកជំនាញរួមមានវិស្វករផ្នែកសំឡេង (Sound) និងវិស្វករផ្នែកភ្លើង (Lighting) មកពីបរទេសដូចជាប្រទេសសិង្ហបុរី និងប្រទេសអូស្ត្រាលី ជាមួយស្ដង់ដារអន្តរជាតិ មិនថាប្រព័ន្ធភ្លើង LED ខ្វាត់ខ្វែង ប្រព័ន្ធសំឡេងបុកខ្លាំងហាប់ណែនអង្រួនដល់បេះដូងសុទ្ធតែស្តង់ដារអន្តរជាតិ ការរចនាឆាកទាក់ទាញមិនចាញ់នៅបរទេស ហើយសូម្បីបរវេណនៃការប្រគំតន្ត្រីទាំងមូលក៏មានលក្ខណៈស្ដង់ដាអន្តរជាតិ។   GANZBERG SUPER IDOL- Beyond the Best ពិតជាពិសេសអស្ចារ្យលើសពីការប្រគំតន្ត្រីដែលនឹងធ្វើឱ្យហ្វេនៗទទួលបាននូវភាពរំភើបរីករាយបំភ្លេចអស់ទុក្ខកង្វល់មួយគ្រា និងធានាសន្តិសុខសុវត្ថិភាពកម្រិតខ្ពស់។   កុំភ្លេចត្រៀមខ្លួនស្រែកហ៊ោ រាំ និងច្រៀងតាម Idol នៅថ្ងៃសៅរ៍ ទី 29 មីនា ដ៏ខ្លីខាងមុខនេះនៅកោះពេជ្រ ចាប់ពីម៉ោង 4:០០ រសៀល - 11:០០ យប់! Brought to you by Beer GANZBERG #GANZBERG #GANZBERGSuperIdol2025BeyondTheBest #Concert #GANZBERGXTAEYANG #TAEYANG #KPOP	{ "spider_name": "businesscambodia", "scrape_at": "2025-06-14_19:39:52", "date_created": "2025-03-28T06:28:12.330Z", "category": "PR", "views": 58, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ច្បាស់ហើយ! រដ្ឋបាលរាជធានីភ្នំពេញ នឹងធ្វើសង្រ្កាន្តវត្តភ្នំ ភ្ជាប់ទៅទីតាំងថ្មី១នេះ	https://business-cambodia.com/articles/songkran-phnom-penh-new-year-cambodia-	ក្រោយក្រសួងការងារប្រកាសថ្ងៃឈប់សម្រាក ពិធីបុណ្យចូលឆ្នាំថ្មី សម្រាប់ក្រុមហ៊ុនសហគ្រាសនានា រយៈពេលចំនួន៣ថ្ងៃ ចាប់ពីថ្ងៃទី១៤ ទី១៥ និងទី១៦ ខែមេសា ឆ្នាំ២០២៥ រដ្ឋបាលរាជធានី បានបញ្ជាក់ថា «សង្ក្រាន្តវត្តភ្នំ» នឹងធ្វើឡើងចំនួន៣ថ្ងៃដូចគ្នា។   កម្មវិធីសង្រ្កាន្តឆ្នាំថ្មី ប្រចាំរាជធានីភ្នំពេញ នាឱកាសបុណ្យចូលឆ្នាំថ្មីប្រពៃណីជាតិ ឆ្នាំម្សាញ់ នេះនឹងធ្វើឡើងនៅរមណីយដ្ឋានវប្បធម៌ប្រវត្តិសាស្ត្រវត្តភ្នំ ចាប់ពីថ្ងៃទី១៤ ទី១៥ និងថ្ងៃទី១៦ ខែមេសា ឆ្នាំ២០២៥ ខាងមុខ ដោយមានការតភា្ជប់ទៅជាមួយនឹងផ្លូវថ្មើរជើង (Walk Street) ផងដែរ។   សូមរំលឹកថាទន្ទឹមនឹងកម្មវិធីសង្រ្កាន្ត រដ្ឋបាលរាជធានីភ្នំពេញក៏បានចេញវិធានការ ហាមឃាត់ដាច់ខាតនូវសកម្មភាពមួយចំនួនដូចជាការដុតផាវ កាំជ្រួច ឬប្រើប្រាស់គ្រឿងផ្ទុះគ្រប់ប្រភេទ។ ក្នុងនោះការលេងល្បែងជះទឹក ការជះទឹកមានពណ៌ ឬទឹកកខ្វក់ គប់ស្បោងទឹក និងការវាយ ដោយរំពាត់ឬឧបករណ៍ផ្សេងៗធ្វើឱ្យប៉ះពាល់ដល់បងប្អូនប្រជាពលរដ្ឋដែលកំពុងធ្វើដំណើរ នៅតាមដងផ្លូវក៏ត្រូវបានហាមឃាត់ដាច់ខាតដែរ៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T11:34:31.921Z", "category": "ភាពជាអ្នកដឹកនាំ", "views": 2428, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនចង់ទិញផ្ទះហើយស្ដាយក្រោយ ឬមានបញ្ហា អ្នកទិញគួរប្រើប្រាស់ក្បួនមួយនេះ	https://business-cambodia.com/articles/buying-house-2025	ជាទូទៅទិញផ្ទះមិនមែនគ្រាន់តែទៅមើលហើយឃើញស្អាត រួចចិត្ដចុះកុងត្រាទិញតែម្ដងនោះទេ ជួនកាលអ្នកខ្លះចុះកុងត្រាហើយរស់មិនបានប៉ុន្មានផងក៏មានបញ្ហា។ អ៊ីចឹងមុននឹងទិញផ្ទះ លោកអ្នកគួរតែប្រៀបធៀបក៏ដូចជាដឹងពីក្បួនទិញផ្ទះសិនដើម្បីកុំឱ្យស្ដាយក្រោយពេលទិញរួច។ ហើយពេលនេះដែរ Business Cambodia នឹងលើកបង្ហាញក្បួន «ប្រៀបធៀប ១០០ទិញ១» ដើម្បីជាជំនួយ ធ្វើឱ្យលោកអ្នកកាន់តែងាយស្រួលសម្រេចទិញផ្ទះដែលខ្លួនពេញចិត្ដ និងមិនមានការស្ដាយក្រោយ នៅថ្ងៃខាងមុខ។   ១. តម្លៃ   នៅពេលគិតរឿងតម្លៃលោកអ្នកតែងតែគិតថាតើតម្លៃផ្ទះណាមួយដែលសាកសមជាមួយនឹងកត្តាហិរញ្ញវត្ថុរបស់លោកអ្នក។ ជាទូទៅបើតាមការស្ដាប់ពីអ្នកជំនាញគាត់តែងតែនិយាយនៅពេលដែល លោកអ្នក ទិញផ្ទះលោកអ្នកគួរតែទិញផ្ទះកុំឱ្យលើស ៣០% នៃប្រាក់ចំនូលរបស់ខ្លួនឯង។ ចំណុចនេះគឺធ្វើឱ្យ ងាយ ស្រួលយល់ និងមិនស្មុកស្មាញពេកនោះទេ។   ២. តំបន់   បន្ទាប់ពីគិតទៅលើម្លៃហើយអ្វីដែលត្រូវគិតបន្ដគឺតំបន់។ មិនមែនទិញ ផ្ទះតម្លៃសមរម្យ ហើយបែជាគម្រោងដែល លោកអ្នករស់នៅ គឺនៅឆ្ងាយពីកន្លែងធ្វើ ឬឆ្ងាយពីផ្សារក៏មិនល្អដែរ។ ដូច្នេះទេលោកអ្នកត្រូវមើលដែរថាតើលោកអ្នកនៅចំតំបន់អភិវឌ្ឍន៍ដែរ ឬយ៉ាងណា ហើយ ងាយស្រួល សម្រាប់ឱ្យលោកអ្នកធ្វើដំណើរឬអត់? ដូច្នេះមានន័យថាលោក អ្នកត្រូវ ជ្រើសរើសតំបន់ណាមួយដែលមាន ផ្លូវចេញចូលគ្រប់គ្រាន់ មានផ្សារ សាលារៀនជាដើម។   ៣. ម៉ូតផ្ទះ   ការមើលម៉ូតផ្ទះក៏ជារឿងសំខាន់ផងដែរ ជួនកាលលោកអ្នកអាចមិនសូវគិតពីរឿងនេះនោះទេ។  ប៉ុន្តែជាក់ស្ដែងនៅក្នុងការទិញផ្ទះលោកអ្នកគួរមើលដែរថាការទិញផ្ទះនេះយ៉ាងម៉េច? តើវាសមស្របទៅតាមការចង់បានរបស់លោកអ្នកដែរឬយ៉ាងណា ថាតើម៉ូតផ្ទះ និងតម្លៃអាចឱ្យលោក អ្នកអាចទទួលយកបានឬទេ? ៤. គម្រោង   នេះជារឿងសំខាន់នៅពេលដែលលោកអ្នក ទៅមើលគម្រោង លោកអ្នកគួរសិក្សាមើល ថាតើម្ចាស់ គម្រោង ជាអ្នកណា? ហើយគម្រោងនេះទៀតសោតមានច្បាប់ត្រឹមត្រូវដែលឬទេ? ហើយរឿង ដែល លោកអ្នកគួរសិក្សាឱ្យកាន់តែច្បាស់ទៀតនោះ គឺទាក់ទងនឹងគុណភាពសំណង់។ ជាពិសេសត្រូវដឹងថាគម្រោង ដែលោកអ្នកទិញគឺមានកាអភិវឌ្ឍទៅលើអ្វីខ្លះ? មានសួនច្បារឬផ្សាដែលឬទេ? ព្រោះថាជាទូទៅគម្រោង នីមួយៗតែងតែផ្សាភ្ជាប់ជាមួយនឹងអ្វីដែលមនុស្សត្រូវការដូចជា ផ្សារ សាលារៀនជាដើម។   ៥. លក្ខខណ្ឌបង់ប្រាក់ឬអាត្រាការប្រាក់   បំណុចចុងក្រោយពាក់ព័ន្ធនិងរឿងនេះក៏សំខាន់ដែរ តួរយ៉ាងលោកអ្នកត្រូវ សិក្សាមើលដែរថា តើអាត្រាការប្រាក់យ៉ាងម៉េច? សាកសមជាមួយលោកអ្នកឬអត់? ហើយនៅពេលដែលបង់ទៅ គួរមើលថាតើប៉ុន្មានឆ្នាំទើបដាច់។ ពេលខ្លះម៉ូតផ្ទះក៏ដូចជាតម្លៃបូករួមជាមួយ និងតំបន់គឺត្រូវចិត្តរបស់ លោកអ្នកហើយ តែងាកមកមើលតម្លៃនៃអាត្រាការប្រាក់វិញគឺពិបាកទទួលយកក៏មានដែរ។ នេះគឺជា ចំណុចសំខាន់ដែលលោកអ្នកគួរតែចេះថ្លឹងថ្លែងប្រៀបធៀបវាឱ្យច្បាស់។   ចំណុចទាំង ៥ ខាងលើគ្រាន់តែចំណុចគោលៗ មួយចំនួនដែលអាចឱ្យលោកអ្នកយកមក សិក្សាប្រៀបធៀបបានដើម្បីចៀសការខកចិត្តទៅថ្ងៃក្រោយ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T09:51:05.545Z", "category": "អចលនទ្រព្យ", "views": 47, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ត្រៀម! ក្រុមហ៊ុនជប៉ុនចំនួន ១០ ចុះមកសិក្សាដើម្បីវិនិយោគនៅក្នុងខេត្ដសក្ដានុពល១នេះ	https://business-cambodia.com/articles/japan-company-interest-in-kam-pot	នៅថ្ងៃទី២៧ ខែមីនា ឆ្នាំ២០២៥ គណៈប្រតិភូវិនិយោគិន មកពីប្រទេសជប៉ុន ដែលតំណាងក្រុមហ៊ុនចំនួន ១០ បានធ្វើដំណើរទស្សនៈកិច្ចមកកម្ពុជា ដើម្បីសិក្សាស្វែងយល់ពីឱកាសវិនិយោគនៅតំបន់ភ្នំបូកគោ ខេត្ដកំពត។ ដោយដំណើរទស្សនៈកិច្ចរបស់គណៈប្រតិភូក្រុមហ៊ុនខាងលើ ត្រូវបានទទួលស្វាគមន៍យ៉ាងកក់ក្តៅពីឧកញ៉ា សាយ សុភ័ត្រា អនុប្រធានក្រុមប្រឹក្សាភិបាល នៃក្រុមហ៊ុន សូគីម៉ិច អ៊ិនវេសមេន គ្រុប។     យោងតាមការដកស្រង់ពីក្រុមហ៊ុន សូគីម៉ិច គ្រុប ឲ្យដឹងថា នៅក្នុងកិច្ចពិភាក្សាបានលើកឡើងនូវឱកាសវិនិយោគដ៏សម្បូរបែបរួមមាន គម្រោងអភិវឌ្ឍន៍តំបន់សេដ្ឋកិច្ចពិសេស (SEZ) ការរីកចម្រើនក្នុងវិស័យកសិកម្ម គម្រោងអចលនទ្រព្យដែលមានសក្តានុពលខ្ពស់ និងជាពិសេសគម្រោងអភិវឌ្ឍន៍សំខាន់ៗផ្សេងទៀត។   ភ្នំបូកគោមានគុណសម្បត្តិជាយុទ្ធសាស្ត្រដ៏គួរឱ្យទាក់ទាញដោយសារទីតាំងភូមិសាស្ត្រ ដែល ស្ថិតនៅជិតកំពង់ផែទេសចរណ៍ និងពាណិជ្ជកម្មកំពត ដែលកំពុងសាងសង់ថ្មី បណ្តាញផ្លូវរថភ្លើងជាតិ និងអាកាសយានដ្ឋានអន្តរជាតិខេត្តព្រះសីហនុ។ បន្ថែមពីលើនេះ ភ្នំបូកគោមានអាកាសធាតុដ៏អំណោយផល និងមានច្បាប់ដែលជួយសម្រួលដល់ការវិនិយោគផងដែរ ជាពិសេសច្បាប់ដែលអនុញ្ញាតឱ្យជនបរទេសអាចមានសិទ្ធិជាម្ចាស់ដីធ្លីដោយស្របច្បាប់ ដែល បានធ្វើឱ្យភ្នំបូកគោក្លាយជាគោលដៅដ៏សំខាន់សម្រាប់ការវិនិយោគដែលមានឥទ្ធិពលយូរអង្វែងនៅក្នុងព្រះរាជាណាចក្រកម្ពុជា។     ការមកដល់និងការចូលរួមរបស់គណៈប្រតិភូមកពីប្រទេសជប៉ុនបានបង្ហាញឱ្យឃើញកាន់តែច្បាស់អំពីការកើនឡើងនូវជំនឿទុកចិត្តរបស់អន្តរជាតិចំពោះដំណើរអភិវឌ្ឍន៍របស់កម្ពុជា និងតួនាទីដ៏សំខាន់របស់ក្រុមហ៊ុន សូគីម៉ិច អ៊ិនវេសមេន គ្រុប ក្នុងការជំរុញភាពជាដៃគូយុទ្ធសាស្ត្រ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T08:36:24.977Z", "category": "អចលនទ្រព្យ", "views": 17885, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រាក់ខែ២៥០$ ចាយមិនគ្រាន់ ប្រាក់ខែ៥០០$ក៏ចាយមិនគ្រប់ បោះចោលទម្លាប់៥នេះចេញ បើចង់មានលុយពេញៗដៃ	https://business-cambodia.com/articles/reassons-why-people-alwasy-broke	មានមនុស្សមិនតិចទេដែលកំពុងជួបបញ្ហាលុយកាក់បើទោះជាឥឡូវរកចំណូលបានកាន់តែច្រើនក៏ដោយ។ ជាក់ស្ដែងអ្នកខ្លះពេលបានប្រាក់ខែ២៥០ដុល្លារចាយមិនគ្រាន់តែដល់ពេលប្រាក់ខែឡើងដល់៥០០ដុល្លារក៏នៅតែចាយមិនគ្រប់ គ្មានសល់លុយទាល់តែសោះ។    ជុំវិញបញ្ហាចំណូលច្រើនប៉ុន្ដែនៅតែចាយមិនគ្រប់ ខាងក្រោមនេះគឺជាទម្លាប់ធំៗ៥ដែលអ្នកត្រូវបោះចោលជាបន្ទាន់បើចង់មានលុយពេញៗដៃ អនាគត សល់ទ្រព្យ សល់លុយ អនាគតអាចធូរធារដូចគេដូចឯង។   ១. បង្កើនចំណាយ ពេលចំណូលកើន កត្ដាមួយដែលមនុស្សមួយចំនួនរកលុយបានកាន់តែច្រើន តែមិនសល់លុយគឺដោយសារពួកគាត់បង្កើនចំណាយនៅពេលដែលចំណូលកាន់កើនឡើន ពោលគឺពួកគាត់បង្កើនការចំណាយដើម្បីដំឡើងស្ដង់ដានៃការរស់នៅ ( Lifestyle standard)ឲ្យស៊ីនឹងការកើនឡើងនៃចំណូលហើយភ្លេចគិតពីការសន្សំនិងវិនិយោគដែលជាហេតុធ្វើឲ្យពួកកាត់មិនសល់លុយ តែអាចសល់បំណុល។   ការបង្កើនចំណាយរាល់ពេលដែលចំណូលកើននេះធ្វើឲ្យប៉ះពាល់ដល់ស្ថានភាពហិរញ្ញវត្ថុរបស់អ្នករយៈពេលវែងដូចជារស់នៅពីមួយខែទៅមួយតែនៅតែខ្វះខាត គ្មានសល់លុយ មិនអាចសម្រេចគោលដៅហិរញ្ញវត្ថុធំៗដូចជា ទិញផ្ទះទិញឡាន ហើយពេលខ្លះបង្កើនចំណាយលើការបង់រំលស់ដែលធ្វើឲ្យកើនបំណុល ធ្លាក់ក្នុងបញ្ហាបំណុលធ្ងន់ធ្ងរ។   ជាក់ស្ដែងនៅពេលដែលចំណូលកើនឡើង អ្នកខ្លះចាប់ផ្ដើមបង្កើនចំណាយ។  ឧទាហរណ៍កាលប្រាក់ខែ៥០០$ អ្នកចំណាយ៤០០ដុល្លារក្នុងការរស់នៅប្រចំខែ ហើយសល់១០០ដុល្លារទៀតចំណាយលើការបង់រំលស់ទូរស័ព្ទ ដាច់ខែគ្មានសល់លុយមួយរៀល។ ហើយនៅពេលដែលអ្នកបានប្រាក់ខែ១ពាន់ដុល្លារ អ្នកបង្កើនចំណាយក្នុងការរស់នៅមួយខែ៧០០$ និងបង់រំលស់ឡាន៣០០ដុល្លារប្រចាំខែ ចុងខែនៅតែគ្មានលុយសល់មួយរៀលដដែល។   ការបង្កើនចំណាយ ពេលចំណូលកើននេះគឺជាកត្តាដ៏ធំមួយរារាំងមនុស្សមិនឲ្យកសាងទ្រព្យ និងកសាងភាពមានបានឆ្ពោះទៅរកសេរីភាពហិរញ្ញវត្ថុឡើយ។ ត្រង់នេះអ្នកខ្លះពេលចំណូលកើនចាប់ផ្ដើមបង្កើនចំណាយដោយចាយលើរបស់ប្រណិតៗឬចាយលើរបស់ចាំបាច់ដែលមិនអាចបង្កើតចំណូល ហើយភ្លេចការសន្សំលុយនិងវិនិយោគដែលជាហេតុធ្វើឲ្យពួកគាត់គ្មានសល់លុយ អាចកើនតែបំណុលហើយមិនអាចកសាងទ្រព្យឲ្យ សល់លុយ សល់ទ្រព្យបានឡើយ។   ២. បង្កើនបំណុលច្រើនជាងទ្រព្យ មនុស្សយើងតែងច្រឡំរវាង តម្រូវការចាំបាច់និងចំណង់សាមញ្ញឬទ្រព្យបំណុល ដូចជាសម្ភារៈនិយមផ្សេងៗមាន ឡានថ្មី ឬទូរស័ព្ទថ្មី។ ឧទាហរណ៍ថាពេលនៅប្រាក់ខែ២០០$ ជិះម៉ូតូទៅធ្វើការបាន ដល់ពេលបាន៥០០$ក៏ហ៊ានសម្រេចចិត្តបង់រំលស់ឡានទាំងដែលនៅជិះម៉ូតូបានសោះ ការចាយបែបនេះមិនខុសពីបង្កើតបំណុលឱ្យខ្លួនឯងឡើយ ព្រោះថាបើមានឡាននឹងត្រូវចំណាយកាន់តែច្រើនជាងមុន។ ៣. មិនរក្សាទម្លាប់ចាយ ត្រង់នេះវាដូចជាការចាយទៅតាមទឹកលុយដែលមាន ពេលមានលុយតិចចាយតិចទេ ដល់ពេលមានច្រើនចាយក៏ច្រើនដែរ នេះមានន័យថា បុគ្គលខ្លួនឯងមិនកំណត់ការចំណាយឱ្យបានជាក់លាក់ និងគ្មានការរៀបចំផែនការចំណាយឱ្យបានត្រឹមត្រូវជាប្រចាំ។ ឧទាហរណ៍ដូចជា ពេលចំណូលតិចទៅធ្វើរការចេះវេចបាយពីផ្ទះទៅ ដល់ពេលចំណូលច្រើនប្ដូរទៅជាញ៉ាំបាយខាងក្រៅវិញ ដែលវាជាហេតុធ្វើឱ្យត្រូវចាយលុយអស់ច្រើនជាងមុន។   ៤. មិនមានវិន័យលើការគ្រប់គ្រងអារម្មណ៍ ជាការពិត លុយស្មើនឹងអារម្មណ៍ ដូច្នេះការចាយលុយតាមអារម្មណ៍គឺនឹងធ្វើឱ្យអស់លុយឆាប់ណាស់ ព្រោះថាអារម្មណ៍មនុស្សតែងតែប្រែប្រួលពិបាកគ្រប់គ្រង។ មនុស្សយើងដាច់ខាតមិនត្រូវចាយលុយតាមរបៀបនេះឡើយ ត្រូវមានច្បាប់សម្រាប់ខ្លួនឯងប្រើដើម្បីប្រឆាំងនឹងអារម្មណ៍កុំឱ្យចាយផ្ដេសផ្ដាស។ ហើយវិធីដែលគ្រប់គ្រងអារម្មណ៍បានល្អបំផុតនោះគឺ កុំដាក់លុយច្រើនតាមខ្លួន មានន័យថាបើទៅផ្សារទិញម្ហូបដាក់តែលុយត្រូវទិញម្ហូបបានហើយ កុំដាក់លើសហ្នឹង ដើម្បីងាយទប់អារម្មណ៍ដែលហោះហើរឃើញខោអាវស្អាតៗនៅក្នុងផ្សារហើយចង់ទិញ តែក៏ទិញមិនបានព្រោះគ្មានលុយច្រើនជាប់ខ្លួន ធ្វើបែបនេះជួយកាត់បន្ថយការចំណាយមិនចាំបាច់បានច្រើន។ ៤. មិនដកសន្សំមុនពេលចំណាយ មានមនុស្សច្រើនណាស់ចូលចិត្តប្រើពាក្យថា ចាយសិនទៅចាំសន្សំពេលសល់លុយ ប៉ុន្តែជាក់ស្ដែងលុយមិនដែលឃើញសល់ទេ ព្រោះថាចាយគឺចាយបើមិនដកទុកទេចាយទាល់តែអស់ ជួនកាលអស់ទាំងមិនដឹងខ្លួន មានខ្លះទៀតចាយសល់ថ្ងៃ ដាច់លុយមុនពេលបើកប្រាក់ខែជាប្រចាំ។ អាស្រ័យហេតុនេះហើយបានជាគួរតែ បង្កើតទម្លាប់ដកលុយទុកមុនចំណាយជាប្រចាំ ហើយវាគួរតែមានចំនួន ពី១០ទៅ២០ភាគរយ នៃចំណូលដែលរកបាន បើអាចដកវាទុកក្នុងគណនីសន្សំជាមួយនឹងធនាគារ ដើម្បីទទួលបានការប្រាក់ ហើយអ្វីដែលសំខាន់គឺដើម្បីកុំឱ្យច្រឡំដកចាយអស់ទៀត។   អ្វីដែលបានរៀបរាប់ខាងលើគឺជាទម្លាប់ធំៗដែលធ្វើឲ្យអ្នកមិនសល់លុយទោះជាចំណូលអ្នកកើនឡើងក៏ដោយហើយបើអ្នកនៅតែបន្តទម្លាប់ទាំងនេះ អ្នកនឹងនៅតែជួបបញ្ហាលុយ គ្មានថ្ងៃ សល់លុយ សល់ទ្រព្យបង្កើតភាពមានបានបានឡើយ។   ចង់ដឹងកាន់តែច្បាស់ពីការគ្រប់គ្រងលុយនិងរកផ្លូវដោះបំណុលហើយធ្វើឲ្យលុយអ្នកកាន់តែកើនអាចសាកអានសៀវភៅលុយពិត។ ទាក់ទងទិញសៀវភៅលុយពិតតាមតេឡេក្រាម https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T08:14:56.634Z", "category": "ហិរញ្ញវត្ថុ", "views": 898, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ប្រយ័ត្នវ័ណ្ឌករ! កុំប្រថុយយកលុយធ្វើរឿង៣នេះ បើអ្នកមិនទាន់មានចំណូលច្បាស់លាស់	https://business-cambodia.com/articles/before-buy-these-3-things	«ចង់ចំណេញ ប្រយ័ត្នដាច់ចំណង» ជាឃ្លាដែលដូនតាខ្មែរតែងស្តីប្រដៅកូនចៅជំនាន់ក្រោយ កុំឲ្យលោភហួសមាឌ នាំឲ្យលាភក្លាយជាគ្រោះ។ ខណៈខាងក្រោមនេះ គឺជារឿងធំៗ៣ ដែលអ្នកមានគួរយកលុយទៅប្រថុយ បើមិនទាន់មានចំណូលច្បាស់លាស់៖   ១/. បង់រំលស់ឡាន៖ ការដែលមានឡានអាចជួយសម្រួលដល់ការប្រកបការងារ ក៏ដូចជាសម្រួលដល់ការធ្វើដំណើររបស់អ្នក។ បើអ្នកទិញដាច់តែម្ដងមិនសូវជាបញ្ហាប៉ុន្មានទេ តែបើអ្នកជ្រើសរើសការបង់រំលស់ ដោយពឹងផ្អែកលើប្រាក់ខែដែលអ្នករកបានជារៀងរាល់ខែ វាអាចមានបញ្ហានៅពេលដែលខែណាមួយអ្នកធ្លាក់ចំណូល ព្រោះប្រាក់ខែរបស់អ្នកមិនទៀងទាត់។   ២/. បង់រំលស់ដី៖ ការវិនិយោគលើដី គឺជាអ្វីដែលអ្នកមានៗភាគច្រើនណែនាំឱ្យធ្វើ ប៉ុន្តែអ្នកក៏ត្រូវដឹងដែរថា អចលនទ្រព្យគឺជាទ្រព្យមានតម្លៃ ហើយក៏ថ្លៃណាស់ដែរ។ ដូច្នេះដើម្បីទិញដីមួយដុំធំបាន មនុស្សភាគច្រើនត្រូវការបង់លុយជាដំណាក់កាល ឬក៏បង់រំលស់។ បើចំណូលអ្នកទៀងការបង់រំលស់ដីមិនចោទជាបញ្ហាសំខាន់ឡើយ តែបើប៉ះចំចំណូលមិនទៀងវិញ អ្នកអាចមានបញ្ហាដោយសារតែទ្រព្យមិនខាន។   ៣/. បង់រំលស់ផ្ទះ៖ ការមានផ្ទះជារបស់ខ្លួនអាចធ្វើឱ្យជីវិតរបស់អ្នកមានលំនឹង ប៉ុន្តែបើអ្នកបង់រំលស់ផ្ទះទាំងដែលចំណូលរបស់អ្នកមិនទៀងទាត់ វាអាចធ្វើឱ្យអ្នកមានបញ្ហាបើថ្ងៃណាមួយអ្នកបាត់បង់លទ្ធភាពបង្កើតចំណូល ឬក៏បើខែណាមួយចំណូលរបស់អ្នកធ្លាក់ចុះខ្លាំង។   យ៉ាងណាមិញ អត្ថបទខាងលើពុំមានន័យ មិនចង់ឱ្យអ្នកធ្វើអ្វីដើម្បីបង្កើនលុយនោះទេ គ្រាន់តែចង់ដាស់អារម្មណ៍លោកអ្នកឱ្យមានការប្រុងប្រយ័ត្នចំពោះការចាយវាយលុយកាក់ មិនថាពេលអ្នកមានចំណូលតិចឬច្រើនឡើយ។ បើដរាបណាចំណូលរបស់អ្នកមិនទាន់ទៀងទាត់ អ្នកត្រូវតែប្រយ័ត្នឱ្យកាន់តែខ្លាំង ហើយទន្ទឹមនឹងនោះ សូមកុំភ្លេចខំប្រឹងរក្សាចំណូលឱ្យបានល្អផង លៃយ៉ាងណាឱ្យខ្លួនឯងមានចំណូលទៀងទាត់ដើម្បីងាយចាប់ឱកាសបង្កើនទ្រព្យ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T06:25:43.313Z", "category": "ហិរញ្ញវត្ថុ", "views": 13063, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រសួងការងារ ចេញប្រកាសថ្ងៃឈប់សម្រាកក្នុងពិធីបុណ្យចូលឆ្នាំខ្មែរ នាពេលខាងមុខនេះ	https://business-cambodia.com/articles/holidays-for-khmer-new-year	នៅមុននេះបន្ដិចក្រសួងការងារ និងបណ្ដុះបណ្ដាលវិជ្ជាជីវៈ បានចេញសេចក្ដីជូនដំណឹងស្ដីពី ការអនុវត្ដការឈប់សម្រាកក្នុងពិធីបុណ្យចូលឆ្នាំប្រពៃណីខ្មែរ ឆ្នាំ២០២៥ ខាងមុខនេះ។ ដោយក្នុងនោះក្រសួងបានកំណត់ឲ្យកម្មករនិយោជិត ដែលធ្វើនៅរោងចក្រសហគ្រាសទាំងអស់ឈប់សម្រាកចំនួន ៣(បី) ថ្ងៃ ដោយរាប់ចាប់ពីថ្ងៃទី១៤ ដល់ ១៦ ខែមេសា ឆ្នាំ២០២៥ និងត្រូវសម្របសម្រួលរៀបចំបើកប្រាក់ឈ្នួលខែមេសា ដែលកម្មករនិយោជិតត្រូវទទួលបានលើកទី១ ឱ្យបានមុនថ្ងៃឈប់សម្រាក។   ក្រសួងការងារបានចេញបញ្ជាក់ទៀតថា ចំពោះសហគ្រាស គ្រឹះស្ថានទាំងឡាយណា ដែលកម្មវត្ថុអាជីវកម្មមានចរិតលក្ខណៈសកល ត្រូវប្រព្រឹត្តទៅ ជាប្រចាំ និងមិនអាចបញ្ឈប់សកម្មភាពបាន ហើយការឈប់សម្រាកបុណ្យនៃកម្មករនិយោជិតទាំងអស់ព្រមគ្នាក្នុង ពេលតែមួយនាំឱ្យខូចប្រយោជន៍ដល់សាធារណជន ឬក៏ធ្វើឱ្យខូចដំណើរការរបស់សហគ្រាស គ្រឹះស្ថាន ម្ចាស់ ឬ នាយកសហគ្រាស គ្រឹះស្ថានត្រូវរៀបចំបែងចែកឱ្យកម្មករនិយោជិតបានឈប់សម្រាកទៅតាមថ្ងៃឈប់សម្រាកបុណ្យ ដោយផ្លាស់ប្តូរវេនគ្នា។   ក្នុងករណីមានការព្រមព្រៀងគ្នារវាងកម្មករនិយោជិតសាមីនិងនិយោជក ឬមានចែងក្នុងបទបញ្ជាផ្ទៃក្នុងរបស់ សហគ្រាស គ្រឹះស្ថានដែលត្រូវបានចុះទិដ្ឋាការដោយអធិការការងារ ឬអនុសញ្ញារួមដែលត្រូវបានចុះបញ្ជីនៅក្រសួង ការឈប់សម្រាករបស់កម្មករនិយោជិតអាចអនុវត្តនៅពេលណាមួយផ្សេងទៀត ដែលខុសពីថ្ងៃឈប់សម្រាកបុណ្យដូចមានកំណត់ក្នុងប្រកាសលេខ២១៨/២៤ ក.ប/ប្រ.ក.អ.ធ.ក ខាងលើ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T05:21:26.883Z", "category": "ព័ត៌មានថ្មីៗ", "views": 17099, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនផ្គត់ផ្គង់ម៉ាស៊ីនបោកគក់ Alliance Laundry Systems ពង្រីកកំណើននៅអាស៊ាន ជាមួយនឹងមហិច្ឆតាបើកសាខាបន្ថែមចំនួន ៣០០	https://business-cambodia.com/articles/alliance-laundry-systems-accelerates-asean-growth-with-ambitious-300-store-expansion-	ក្រុមហ៊ុនផ្គត់ផ្គង់ម៉ាស៊ីនបោកគក់ Alliance Laundry Systems (ALS) បានព្យាករថា ឧស្សាហកម្មម៉ាស៊ីនបោកគក់នឹងកើនឡើងនៅឆ្នាំ ២០២៥ ដែលភាគច្រើនដោយសារតែការស្ទុះងើបឡើងវិញនៃវិស័យទេសចរណ៍។ ក្រុមហ៊ុននេះទើបដាក់ចេញគំរូហាងសាកល្បង «Seed Store» របស់ខ្លួននៅក្នុងទីផ្សារអាស៊ីអាគ្នេយ៍ រួមមានប្រទេសវៀតណាម ឥណ្ឌូនេស៊ី ហ្វីលីពីន និងកម្ពុជា ដែលជាប្រទេសមានសក្តានុពលខ្ពស់ក្នុងការពង្រីកឧស្សាហកម្មផ្គត់ផ្គង់សេវាកម្មបោកគក់ (Laundromat) ជាមួយនឹងម៉ាស៊ីនធុនធ្ងន់។ ក្រុមហ៊ុននេះគ្រោងនឹងបើកសាខាថ្មីចំនួន ៣០០ ក្នុងគោលបំណងក្តោបក្តាប់ចំណែកទីផ្សារប្រមាណ ៧០% និងបន្តអភិវឌ្ឍមជ្ឈមណ្ឌលស្រាវជ្រាវ StarLab របស់ខ្លួននៅក្នុងខេត្តឈុនបូរី (Chonburi) ប្រទេសថៃ ឱ្យក្លាយជាមជ្ឈមណ្ឌលសម្រាប់ការស្រាវជ្រាវ និងនវានុវត្តន៍ក្នុងការផលិតផលម៉ាស៊ីនបោកគក់នៅទូទាំងទ្វីបអាស៊ីដើម្បីគាំទ្រកំណើនទីផ្សារក្នុងតំបន់។ លោក Eddie Tay នាយកជាន់ខ្ពស់នៃក្រុមហ៊ុន Alliance Laundry Systems (ALS) ប្រចាំតំបន់អាស៊ីប៉ាស៊ីហ្វិក ដែលជាក្រុមហ៊ុនផលិតម៉ាស៊ីនបោកគក់ដ៏ធំបំផុតនៅលើពិភពលោក បានមានប្រសាសន៍ថា ទីផ្សារផ្គត់ផ្គង់ម៉ាស៊ីនបោកគក់អន្តរជាតិត្រូវបានគេរំពឹងថានឹងកើនឡើងនៅឆ្នាំ ២០២៥ ដោយសារតែការងើបឡើងវិញនៃវិស័យទេសចរណ៍ និងកំណើនតម្រូវការឥតឈប់ឈរនៅទីផ្សារអាមេរិក អឺរ៉ុប តំបន់មជ្ឈិមបូព៌ា និងអាស៊ីប៉ាស៊ីហ្វិកក្នុងឆ្នាំ ២០២៤។ យ៉ាងណាក៏ដោយ ការប្រែប្រួលស្ថិរភាពនយោបាយនៅក្នុងប្រទេសថៃ ការបោះឆ្នោតនៅប្រទេសឥណ្ឌូនេស៊ី និងកូរ៉េខាងត្បូង និងការធ្លាក់ចុះតម្លៃប្រាក់យ៉េននៅប្រទេសជប៉ុន បានប៉ះពាល់ដល់ការលក់ ដែលបណ្តាលឱ្យចំនួនដែលលក់បាននៅក្នុងឆមាសទីមួយនេះមានកម្រិតទាបជាងការរំពឹងទុក។ យ៉ាងណាមិញ ការលក់ត្រូវបានរំពឹងថានឹងប្រសើរឡើងវិញនៅឆមាសទីពីរក្នុងឆ្នាំនេះ។ ការលក់សរុបរបស់ក្រុមហ៊ុនអាចធ្លាក់ចុះបន្តិចបើធៀបនឹងឆ្នាំមុន ប៉ុន្តែទីផ្សារអន្តរជាតិនៅតែបន្តកើនឡើង តាមរយៈការពង្រីកសាខា ការបើកសាខាថ្មីៗ និងការផ្លាស់ប្ដូរម៉ាស៊ីនចាស់ជំនួសចូលម៉ាស៊ីនថ្មីជាដើម។ លោកបានបន្តថា៖ «នៅឆ្នាំនេះ ក្រុមហ៊ុនបានរៀបចំផែនការគំរូហាង Seed Store ដើម្បីឈានចូលទៅក្នុងទីផ្សារអាស៊ាន ដោយដំបូងផ្តោតលើបណ្តាប្រទេសសំខាន់ៗ (VIP+) ដូចជាប្រទេសវៀតណាម ឥណ្ឌូនេស៊ី ហ្វីលីពីន និងប្រទេសកម្ពុជា ដោយគ្រោងនឹងបើកសាខាថ្មីចំនួន ៣០០ ទីតាំង និងដើម្បីក្តោបក្តាប់ចំណែកទីផ្សារឱ្យបានប្រហែល ៧០%។ យ៉ាងណាក៏ដោយ យើងអាចនឹងជួបបញ្ហាប្រឈមមួយចំនួន ជាពិសេសនៅប្រទេសវៀតណាម និងហ្វីលីពីនដោយសារតែទីផ្សារផ្គត់ផ្គង់ម៉ាស៊ីនបោកគក់គឺជាទីផ្សារថ្មី ហើយអ្នកវិនិយោគអាចនឹងទម្លាប់ជាមួយម៉ាស៊ីនខ្នាតតូច ឬម៉ាស៊ីនពាណិជ្ជកម្មទូទៅ ជាជាងម៉ាស៊ីនលំដាប់ឧស្សាហកម្ម។ ជាមួយនឹងធនធានរបស់ក្រុមហ៊ុន ALS ដោយមានទាំងបុគ្គលិកជំនាញ ជម្រើសផលិតផលជាច្រើន និងរោងចក្រស្តង់ដាអន្តរជាតិ យើងបានបណ្ដាក់ទុនចំនួន ១៥០ លានបាតថៃ ដើម្បីពង្រីកមជ្ឈមណ្ឌលស្រាវជ្រាវ StarLab នៅខេត្តឈុនបូរី ក្នុងគោលបំណងប្រែក្លាយឱ្យទៅជាមជ្ឈមណ្ឌលប្រចាំនៅទ្វីបអាស៊ី សម្រាប់ការស្រាវជ្រាវ នវានុវត្តន៍ និងការអភិវឌ្ឍផលិតផល។ ការពង្រីកនេះគ្រោងនឹងបញ្ចប់នៅក្នុងខែមេសាឆ្នាំនេះតែម្ដង។ នេះគឺជាការបោះជំហានដ៏សំខាន់មួយក្នុងការអភិវឌ្ឍផលិតផល និងបង្កើតដំណោះស្រាយឱ្យកាន់តែល្អប្រសើរ និងទំនើបដើម្បីនាំចូលទីផ្សារ និងបង្កើនការលក់ឱ្យបាន ១០% នៅក្នុងតំបន់អាស៊ីប៉ាស៊ីហ្វិកក្នុងឆ្នាំនេះ។» លោក Sukri Kirai នាយកផ្នែកលក់នៃក្រុមហ៊ុន Alliance Laundry Systems (ALS) ប្រចាំតំបន់អាស៊ីអាគ្នេយ៍ មានប្រសាសន៍ថា ទីផ្សារនៅប្រទេសថៃនៅតែមានភាពទាក់ទាញបំផុតសម្រាប់ការវិនិយោគក្នុងចំណោមបណ្តាប្រទេសនៅតំបន់អាស៊ីអាគ្នេយ៍ ដោយសារអ្នកប្រើប្រាស់មានភាពទទួលស្គាល់ និងយល់ដឹងពីគំរូអាជីវកម្មនៃសេវាកម្មបោកគក់។ ក្រុមហ៊ុននឹងបន្តពង្រីកទីផ្សាររបស់ខ្លួនទៅកាន់ខេត្តនានា ជាពិសេសតាមរយៈគម្រោង «ស្រុកមួយ សេវាកម្មបោកគក់មួយ» ដែលបានទទួលភាពជោគជ័យ និងបានបើកហាងផ្តល់សេវាកម្មបោកគក់ស្ទើរតែគ្រប់ស្រុកនៅក្រៅទីប្រជុំជនក្នុងរយៈពេលពីរឆ្នាំកន្លងមកនេះ។ លើសពីនេះ យើងក៏បានបង្កើនកញ្ចប់ថវិកាសម្រាប់ការធ្វើទីផ្សារដោយផ្តោតលើក្រុមអ្នកប្រើប្រាស់ ឬក្រុមអតិថិជនគោលដៅជាច្រើនដើម្បីបង្កើនចំនួនអតិថិជនមូលដ្ឋាន ពង្រឹងការយល់ដឹងអំពីអត្ថប្រយោជន៍ដែលទទួលបានពីការប្រើប្រាស់សេវាកម្មបោកគក់ធៀបនឹងការបោកគក់នៅផ្ទះ ដូចជាការសម្អាតបានយ៉ាងល្អ ការសន្សំសំចៃការចំណាយ និងប្រសិទ្ធភាពនៃការប្រើប្រាស់ពេលវេលា។ បច្ចុប្បន្ននេះ ម៉ាស៊ីនបោកគក់មានប្រមាណ ៣,៧០៨ នៅក្នុងប្រទេសថៃ ដែលជាម៉ាស៊ីនរបស់ក្រុមហ៊ុន ALS ហើយចំនួននេះ យើងរំពឹងថានឹងកើនឡើងដល់ ៤៤០០ នៅឆ្នាំ ២០២៥ ស្មើនឹង ១៩% ធៀបនឹងឆ្នាំ ២០២៤។ លោកបានបន្តថា៖ «យើងកំពុងឈានចូលដល់សម័យថ្មីមួយដែលការប្រើប្រាស់សេវាកម្មបោកគក់ នឹងក្លាយជាទម្លាប់ទូទៅក្នុងជីវិតប្រចាំថ្ងៃ ដោយសារឥរិយាបទអ្នកប្រើប្រាស់កំពុងផ្លាស់ប្តូរយ៉ាងឆាប់រហ័ស។ អ្នកប្រើប្រាស់កំពុងស្វែងរកសេវាកម្មបោកគក់ច្រើនជាងការបោកគក់នៅផ្ទះ ដោយសារសេវាកម្មម៉ាស៊ីនផ្តល់គុណភាពល្អ សន្សំសំចៃពេលវេលា និងកាត់បន្ថយការចំណាយរយៈពេលវែង។ ក្នុងរយៈពេលប្រាំឆ្នាំខាងមុខ ទីផ្សារបោកគក់នៅអាស៊ីអាគ្នេយ៍ ត្រូវបានគេរំពឹងថានឹងកើនឡើងយ៉ាងខ្លាំងដោយសារតែកត្តាសំខាន់ៗចំនួន ២ គឺទីមួយ ប្រជាជនសរុបក្នុងប្រទេសសំខាន់ៗទាំង ៤ មានរហូតដល់ទៅ ៤៨៩ លាននាក់ ដែលនេះនឹងក្លាយជាទីផ្សារដ៏ធំបំផុតនៅក្នុងតំបន់។ ទីពីរ ទីផ្សារក្នុងប្រទេសសិង្ហបុរី និងម៉ាឡេស៊ី នឹងធ្វើការទិញចូលម៉ាស៊ីនថ្មីៗជំនួសម៉ាស៊ីនចាស់ៗ។» លោក Benjamin Leo Dobbs នាយកគ្រប់គ្រងនៃក្រុមហ៊ុន Alliance Laundry Systems (ALS) ប្រចាំតំបន់អាស៊ីប៉ាស៊ីហ្វិក បានមានប្រសាសន៍ថា៖ «បន្ទាប់ពីទទួលបានភាពជោគជ័យអស់រយៈពេល ១១៧ ឆ្នាំមក យើងបានប្រារព្ធកម្មវិធីផ្ដល់ពានរង្វាន់ដល់តំណាងចែកចាយប្រចាំឆ្នាំ ២០២៤ ប្រចាំតំបន់អាស៊ីអាគ្នេយ៍ (ALS Distributor Awards 2024 – Southeast Asia) ដើម្បីថ្លែងអំណរគុណដល់ពួកគាត់ និងបានណែនាំម៉ាស៊ីន Stax-X ថ្មីមានមុខងារច្រោះបោកគក់ និងសម្ងួតងាយស្រួលប្រើជាមួយប្រព័ន្ធគ្រប់គ្រង Quantum Gold Control ត្រូវបានរចនាឡើងដើម្បីហាងមានទំហំទូលាយ និងបង្កើនប្រាក់ចំណេញពីការវិនិយោគ (Return on Investment)។ ម៉ាស៊ីននេះមាន ២ ប្រភេទគឺ៖ Stax-X 30lb និង Stax-X 50lb។ លើសពីនេះ យើងក៏មានម៉ាស៊ីនបោកគក់ និងសម្ងួតថ្មី ដែលអ្នកប្រើប្រាស់អាចបោកគក់ និងសម្ងួតសម្លៀកបំពាក់បានក្នុងម៉ាស៊ីនតែមួយតែម្ដងក្នុងរយៈពេលត្រឹមតែមួយម៉ោង ហើយមិនចាំបាច់ផ្ទេរសម្លៀកបំពាក់ពីម៉ាស៊ីនមួយទៅម៉ាស៊ីនមួយទៀតនោះទេ។» ក្រៅពីការពង្រីកទីផ្សារ ក្រុមហ៊ុន Alliance Laundry Systems ក៏បានផ្តោតលើសារៈសំខាន់នៃការអភិវឌ្ឍប្រកបដោយចីរភាព ដោយការអនុវត្តវិធានការកាត់បន្ថយផលប៉ះពាល់ដល់បរិស្ថាន ដូចជាការកែច្នៃក្រដាស និងកាកសំណល់ប្លាស្ទិក ការកែច្នៃទឹកនៅក្នុងមន្ទីរពិសោធន៍ ការដំឡើងបន្ទះសូឡានៅលើដំបូលរោងចក្រ និងការស្វែងរកអ្នកផ្គត់ផ្គង់ក្នុងស្រុក និងក្នុងតំបន់រហូតដល់ទៅ ៧២% ដើម្បីកាត់បន្ថយការបំភាយឧស្ម័នផ្ទះកញ្ចក់ (ដានកាបូន) នៅក្នុងខ្សែសង្វាក់ផ្គត់ផ្គង់។ លោក Benjamin បានធ្វើការបញ្ចាក់ថា៖ «ក្រុមហ៊ុន ALS ជឿជាក់ថាអាជីវកម្មមួយដ៏រឹងមាំមួយត្រូវតែលូតលាស់ប្រកបដោយចីរភាព។ ដូច្នេះហើយ យើងប្តេជ្ញាកាត់បន្ថយដានកាបូន និងជរុញនវានុវត្តន៍ ដើម្បីអនាគតដេលមិនប៉ះពាល់ដល់បរិស្ថាន។» សម្រាប់ព័ត៌មានបន្ថែម សូមបំពេញទម្រង់ និងសំណួររបស់លោកអ្នកនៅទីនេះ ហើយក្រុមការងារក្រុមហ៊ុន ALS នឹងឆ្លើយតបទៅកាន់លោកអ្នកវិញឱ្យបានឆាប់រហ័សតាមដែលអាចធ្វើទៅបាន៕ ទំនាក់ទំនងសម្រាប់ ប្រទេសឡាវ កញ្ញា Chalida Bhrommarlee ប្រធានគ្រប់គ្រងផ្នែកលក់ជាន់ខ្ពស់ប្រចាំ ប្រទេសថៃ កម្ពុជា ឡាវ មីយ៉ាន់ម៉ាchalida.bhrommarlee@alliancels.com+66 62 294 6916 ទំនាក់ទំនងសម្រាប់ ប្រទេសកម្ពុជា កញ្ញា Thitiyakorn Buasri ប្រធានគ្រប់គ្រងផ្នែកលក់ប្រចាំតំបន់thitiyakorn.buasri@alliancels.com +66 61 629 5916	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T04:33:29.170Z", "category": "PR", "views": 48, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
Trump សុខចិត្តធ្វើរឿង១នេះ ដើម្បីឱ្យ TikTok អាចរកស៊ីនៅអាមេរិកបន្ត ក្រោយថ្ងៃ៥មេសា	https://business-cambodia.com/articles/tiktok-ban-in-usa-trump-tax-china-	សារព័ត៌មាន BBC នៅថ្ងៃទី២៧ ខែមីនានេះ បានចុះផ្សាយថា ប្រធានាធិបតីអាមេរិក លោក Donald Trump សុខចិត្តនឹងកាត់បន្ថយពន្ធលើប្រទេសចិន ដើម្បីឱ្យកិច្ចព្រមព្រៀងរកស៊ី TikTok អាចបន្តនៅអាមេរិកទៀត ក្រោយថ្ងៃទី០៥ ខែមេសា ឆ្នាំ២០២៥ ខាងមុខនេះ។   ជាមួយនឹងការពន្យារពេលអនុវត្តច្បាប់បិទកម្មវិធី TikTok នៅអាមេរិក ដែលបន្សល់ពីរដ្ឋបាលលោក Jeo Biden កាលពីខែមករាកន្លងទៅ។ ក្នុងនោះលោក Trump បានបង្ហើបពីឆន្ទៈ ត្រូវឱ្យជនជាតិអាមេរិកកាន់កាប់ភាគហ៊ុន៥០% របស់កម្មវិធី Tiktok ឱ្យបានមុនថ្ងៃ០៥ ខែមេសា ឆ្នាំ២០២៥។   ប៉ុន្តែមកទាល់នឹងពេលនេះ ការសម្រេចនានាត្រូវបានជាប់គាំង ព្រោះកិច្ចព្រមព្រៀងនានារបស់កម្មវិធី TikTok ត្រូវឆ្លងកាត់កិច្ចព្រមព្រៀងរបស់រដ្ឋាភិបាលចិន។   យ៉ាងណាមិញកាលពីថ្ងៃទី២៥ ខែមីនា លោកប្រធានាធិបតី Trump បានគូសបញ្ជាក់ថា លោកនឹងផ្តល់ឱ្យចិននូវការកាត់បន្ថយពន្ធគយ ឬអ្វីមួយដើម្បីធ្វើឱ្យកិច្ចព្រមព្រៀង TikTokសម្រេច បន្ទាប់ពីចុងខែកុម្ភៈរដ្ឋាភិបាលអាមេរិកបានសម្រេចយកពន្ធសរុប២0% ទៅលើទំនិញគ្រប់ប្រភេទដែលនាំចូលមកពីប្រទេសចិន។   សូមរំលឹកថាកាលពីថ្ងៃទី២០ខែមករា  កន្លងទៅកម្មវិធី TikTok បានបិទប៉ុន្មានម៉ោងមុនលោក Donald Trump ចូលកាន់តំណែងជាផ្លូវការ។ ដោយបច្ចុប្បន្ន TikTokត្រូវបានប្រើប្រាស់ដោយជនជាតិអាមេរិកប្រមាណជាង១៧០លាននាក់។ ក្នុងនោះគណនីផ្លូវការរបស់ប្រធានាធិបតីក៏មានអ្នកតាមដានច្រើនជាង ១៥លាននាក់ដែរ ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T04:25:32.970Z", "category": "ភាពជាអ្នកដឹកនាំ", "views": 112, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អបអរ! ឆាប់ៗខាងមុខនេះ ខេត្តសំណាង១ របស់កម្ពុជា នឹងមានរោងចក្រកែច្នៃឈើដាំដុះក្នុងស្រុកត្រៀមបង្ហាញខ្លួន	https://business-cambodia.com/articles/investment-in-sihanoukville	ព្រះសីហនុ បានក្លាយជាខេត្ដមួយដែលមានភាពទាក់ទាញខ្លាំងសម្រាប់អ្នកវិនិយោគទាំងនៅក្នុងស្រុក និងក្រៅស្រុក ដោយសារខេត្ដនេះជាប៉ូលសេដ្ឋកិច្ចដ៏សំខាន់នៅក្នុងប្រទេសកម្ពុជា ហើយក៏ជាខេត្ដមួយដែលមានតំបន់ទេសចរណ៍ អាចទាក់ទាញភ្ញៀវទេសចរណ៍ជាច្រើនផងដែរ។ ជាមួយគ្នានោះដែរ ឆាប់ៗខាងមុខនេះ ខេត្តព្រះសីហនុ នឹងមានរោងចក្រកែច្នៃឈើដាំដុះត្រៀមបង្ហាញខ្លួនហើយ។   ជាក់ស្តែង កាលពីថ្មីៗនេះ លោក ឡុង ឌីម៉ង់ អភិបាលរងនៃគណៈអភិបាលខេត្តព្រះសីហនុ បានអញ្ជើញជាតំណាងរដ្ឋបាលខេត្ត ចូលរួមកិច្ចប្រជុំច្រកចេញ-ចូលតែមួយ ដើម្បីពិនិត្យពិភាក្សាលើសំណើសុំវិនិយោគបង្កើត រោងចក្រកែច្នៃឈើដាំដុះក្នុងស្រុក នៅក្នុងភូមិសាស្ត្រ ភូមិពូធឿង សង្កាត់បិតត្រាង ក្រុងកំពង់សោម ខេត្តព្រះសីហនុ។ ចំពោះកិច្ចប្រជុំនេះរៀបចំឡើង ក្នុងគោលបំណងដើម្បីបើកកិច្ចពិភាក្សាវាយតម្លៃគម្រោងបង្កើតរោងចក្រកែច្នៃឈើដាំដុះក្នុងស្រុក នៅខេត្តព្រះសីហនុ ទទួលបានការឯកភាពជាគោលការណ៍ពីក្រុមប្រឹក្សាអភិវឌ្ឍន៍កម្ពុជាផងដែរ។ ជាលទ្ធផលបឋម សំណើសុំវិនិយោគបង្កើតរោងចក្រកែច្នៃឈើដាំដុះក្នុងស្រុកនេះ ទទួលបានការឯកភាពជាគោលការណ៍ផ្តល់ការលើកទឹកចិត្តពីអង្គប្រជុំផងដែរ។ គួរជម្រាបថា គម្រោងរោងចក្រកែច្នៃឈើដាំដុះក្នុងស្រុកនេះ នៅពេលដាក់ដំណើរការពេញលេញរោងចក្រនឹងត្រូវការកម្លាំងពលកម្មសរុបប្រមាណ១៧០នាក់ ហើយមានគោលដៅនាំចេញ៩០% និងផ្គត់ផ្គង់តម្រូវការក្នុងស្រុក១០% ផងដែរ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T04:20:03.695Z", "category": "ចាប់ផ្តើមអាជីវកម្ម", "views": 490, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មហាសេដ្ឋី Elon Musk បោះសម្តីចាក់ដោតបែបនេះ ទៅកាន់ក្រុមអ្នកបំផ្លាញឡាន Tesla	https://business-cambodia.com/articles/elon-musk-said-to-who-destroy-tesla	ប៉ុន្មានសប្តាហ៍ចុងក្រោយនេះ រថយន្ត Tesla ត្រូវបានរងការបំផ្លិចបំផ្លាញយ៉ាងដំណំតាមទីសាធារណៈ ការ៉ាសលក់ឡាន, Show Room និងបណ្តាញសាកថ្ម Supercharger របស់ក្រុមហ៊ុន ពីសំណាក់ក្រុមអ្នកស្អប់លោក Elon Musk។ នេះបើយោងតាម TESLARATI ចុះនាថ្ងៃទី២៥ ខែមីនា ឆ្នាំ២០២៥។     ឆ្លើយតបទៅនឹងការបំផ្លាញខាងលើ ក្នុងកិច្ចប្រជុំ All-Hands របស់ក្រុមហ៊ុន Tesla ដែលបានផ្សាយផ្ទាល់តាមបណ្តាញសង្គម X មហាសេដ្ឋី Elon Musk បានលើកឡើងយ៉ាងដូច្នេះថា៖ «វាជាអាកប្បកិរិយាឆ្គួតឡប់! ឈប់ឆ្គួតទៅ។ គ្រប់ពេលដែលខ្ញុំមើលទូរទស្សន៍គឺឃើញតែរថយន្ត Tesla ឆេះ។ តើមានរឿងអ្វីកើតឡើង?»។ លោកបានបន្តទៀតថា៖ «សូមស្តាប់ណា មិនចាំបាច់ត្រូវទិញផលិតផលរបស់យើងទេ ប៉ុន្តែអ្នកក៏មិនចាំបាច់ដុតបំផ្លាញវាទាំងអស់ដែរ។ វាមិនសមហេតុផលទាល់តែសោះ»។     យ៉ាងណាមិញ មនុស្សជាច្រើនដែលស្អប់ Tesla បានបន្តប្រើអំពើហឹង្សាទៅលើក្រុមហ៊ុន និងម្ចាស់រថយន្ត។ ក្នុងនោះពាក្យស្លោក “កុំទិញ Tesla” ត្រូវបានគេប្រើស្រែកហ៊ោកញ្ជ្រៀវនៅតាមទីកន្លែងសាធារណៈនានា ដូចជាទីក្រុងប៊ែរឡាំង និងវេលស៍ជាដើម។ ខណៈក្រុមហ៊ុន Tesla ក៏ទទួលបានជំនួយពីរដ្ឋាភិបាលផងដែរ។ ភ្នាក់ងារ FBI បានបង្កើតក្រុមការងារពិសេសដើម្បីស៊ើបអង្កេតករណីសកម្មភាពបំផ្លាញ និងអំពើហឹង្សាទៅលើរថយន្ត Tesla។ ចំណែកឯប្រធានាធិបតី Donald Trump ក៏បានប្រកាសថា ការវាយប្រហារទៅលើ Tesla កំពុងត្រូវបានចាត់ទុកជាអំពើភេរវកម្មក្នុងស្រុក៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T03:48:56.943Z", "category": "ហិរញ្ញវត្ថុ", "views": 2382, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អ្នកជំនាញ៖ បញ្ហាធំមួយ ធ្វើឱ្យមនុស្សកំពុងរកការងារធ្វើ តែងធ្លាក់ការសម្ភាសន៍ពីរបីកន្លែង	https://business-cambodia.com/articles/most-mistake-job-seekers-making-in-career-chance-	បច្ចុប្បន្នមនុស្សនៅជុំវិញពិភពលោកកំពុងប្រឈមនឹងវិបត្តិការងារ អ្នកខ្លះកំពុងស្វែងរកការងារធ្វើយ៉ាងលំបាក ខ្លះកំពុងទ្រាំធ្វើការងារដែលខ្លួនមិនពេញចិត្ត និងខ្លះទៀតត្រូវបានគេបញ្ឈប់ពីការងារ។     យ៉ាងណាមិញបើផ្អែកលើការលើកឡើងរបស់អ្នកជំនាញ តាមរយៈ CNBC បានឱ្យដឹងថា មានបញ្ហាធំមួយចំនួនរបស់មនុស្សដែលកំពុងដើរស្វែងរកការងារធ្វើបច្ចុប្បន្ន បានធ្វើខុសដោយមិនដឹងខ្លួន ក្នុងការដាក់ពាក្យសុំធ្វើការ ហើយតែងធ្លាក់ការសម្ភាសន៍ពីមួយកន្លែងទៅមួយកន្លែង។   លោក Jeremy Schifeling  អ្នកជំនាញរើសបុគ្គលិកមកពី The Job insiders បានលើកឡើងថាបច្ចុប្បន្ននេះ «មនុស្សយល់ថា AI បានដណ្តើមការងារមនុស្សបណ្តើរៗហើយ ស្របពេលដែលអ្នកជំនាញផ្សេងៗលើកឡើងស្របគ្នាថា AI មិនបានដណ្តើមការងារមនុស្សទេ តែមនុស្សត្រូវចេះប្រើ AI ដើម្បីធ្វើការឱ្យខ្លួនឱ្យបានខ្លាំងជាងមុន ប៉ុន្តែបញ្ហាមួយនេះបានធ្វើឱ្យបេក្ខជនដែលរកការងារធ្វើមួយចំនួន យល់ច្រឡំហើយប្រើ AI បំផ្លាញឱកាសខ្លូនឯងទៅវិញ។»   បន្ថែមពីនោះលោក Jeremy Schifeling  បានបញ្ជាក់ថាដោយសារ ពួកគេបានប្រើ AI ជាជំនួយការខុសផ្លូវ តួយ៉ាងដូចជាការប្រើ AI ឱ្យសរសេរប្រវត្តិរូបការងារ (CV) និងការប្រើ AI ដើម្បីតប Email ទៅកាន់អ្នកសម្ភាសន៍ ជួនកាលចម្លងចម្លើយទាំងស្រុងពី AI ក៏មាន។   ខណៈការប្រើ AI បែបនេះហើយដែលធ្វើឱ្យពួកគេសម្ភាសន៍ការងារធ្លាក់ពីរបីកន្លែង ព្រោះពេលខ្លះមានបេក្ខជនស្វែងរកការងារធ្វើ២-៣នាក់ទៅហើយដែលប្រើ Prompt ដូចគ្នាបាត់ទៅហើយ ក្នុងដំណើរសម្ភាសន៍ការងារ។ ដូច្នេះវាពិបាកណាស់ក្នុងការឱ្យអ្នកគ្រប់គ្រងឬផ្នែកធនធានមនុស្សអាចរើស និងសម្រេចចិត្តជួលមនុស្សដែលមានភាពលេចធ្លោ ព្រមទាំងមានសមត្ថភាពលើសពី AI ម្នាក់។   សូមជម្រាបថាលោក Jeremy Schifeling គឺជាស្ថាបនិកនៃ The Job Insiders ដែលផ្តល់ការបណ្តុះបណ្តាលផ្នែកបច្ចេកវិទ្យានិងអាជីពសម្រាប់សាកលវិទ្យាល័យ និងសាលាធុរកិច្ចកំពូលៗរាប់រយជុំវិញពិភពលោក។ លើសពីនេះទៀត លោកក៏ជាអ្នកនិពន្ធជនជាតិអាមេរិកដែលមានស្នាដៃសៀវភៅបច្ចេកវិទ្យា មានចំណងជើងថា Career Coach GPT ផងដែរ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T03:21:16.358Z", "category": "ភាពជាអ្នកដឹកនាំ", "views": 493, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អភិវឌ្ឍនខ្លួនផង! សេដ្ឋី Bill Gates ព្រមានថា១០ឆ្នាំទៀត AI នឹងជំនួសការងារ២នេះដែលសង្គមត្រូវការបំផុត	https://business-cambodia.com/articles/bill-gates-said-that-ai-will-replace-thise-two-jobs	សេដ្ឋី Bill Gates ដែលជាមនុស្សចូលចិត្តព្យាករពីអតនាគតបានលើកឡើងថានៅ១០ឆ្នាំខាងមុខទៀតបច្ចេកវិទ្យាAI នឹងអាចជំនួសកិច្ចការងារជាច្រើនដែលមនុស្សកំពុងធ្វើ ហើយក្នុងនោះដែរAI នឹងអាចជំនួសការងារជាវេជ្ជបណ្ឌិតនិងគ្រូបង្រៀនទៀតផង។   នៅក្នុងបទសម្ភាសន៍ជាមួយCNBC ក្នុងកម្មវិធី The Tonight Show លោក Bill Gates បានឲ្យដឹងថាជាមួយនឹងAI ក្នុងរយៈពេល១០ឆ្នាំទៀតវាកាន់តែទូលំទូលាយពោលគឺ AI អាចធ្វើជាអ្នកប្រឹក្សាផ្នែកឱសថនិងសុខាភិបាលបានយ៉ាងល្អនិងធ្វើជាអ្នកប្រឹក្សានិងបង្រៀនបានយ៉ាងអស្ចារ្យទៀតផង។   លោកបានឲ្យដឹងទៀតថាពិភពលោកនឹងចូលដល់យុគសម័យថ្មីមួយដែលហៅថា” សេរីភាពនៃបច្ចេកវិទ្យា” ដែលឥទ្ធិពលនៃAI នឹងចូលមកក្នុងជីវិតរបស់យើងគ្រប់បែបផែននៃជីវិតដោយក្នុងនោះ AI នឹងអភិវឌ្ឍនលើឱសថនិងរោគវិនិច្ឆ័យ។   សេដ្ឋីវ័យ៦៩ឆ្នាំរូបនេះថាវត្តមានរបស់ AI គឺផ្ដល់បទពិសោធន៍អស្ចារ្យហើយក៏គួរឲ្យខ្លាចបន្តិចដែរខណៈវាកំពុងតែរីកចម្រើនយ៉ាងឆាប់រហ័ស ប៉ុន្ដែលោកនៅតែមានសុទិដ្ឋិនិយមចំពោះAI  ព្រោះវាអាចផ្ដល់ឲ្យមនុស្សយើងនូវការព្យាបាលដ៏អស្ចារ្យសម្រាប់ជំងឺកាចសាហាវ   ផ្ដល់នូវនិវានិវត្តន៍ដំណោះស្រាយនៃការផ្លាស់ប្ដូរអាកាធាតុ និងផ្ដល់នូវគុណភាពអប់រំខ្ពស់សម្រាប់មនុស្សគ្រប់គ្នា។   គួរបញ្ជាក់ផងដែរវត្តមាននៃAI ក៏ធ្វើឲ្យប៉ះពាល់ដល់ទីផ្សារអាជីពការងារក្នុងវិស័យមួយចំនួនក្នុងពេលដ៏ខ្លីខាងមុខនេះ។ ជាក់ស្ដែងកាលពីពេលថ្មីៗនេះ ធនាគារ DBS Group ដែលជាធនាគារធំបំផុតនៅអាស៊ីអាគ្នេយ៍ បានប្រកាសថា នឹងកាត់បន្ថយមុខតំណែងប្រមាណ ៤,០០០ ក្នុងរយៈពេលបីឆ្នាំខាងមុខ ដោយសារការប្រើប្រាស់បច្ចេកវិទ្យាបញ្ញាសិប្បនិម្មិត (AI)។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-27T03:08:12.812Z", "category": "ហិរញ្ញវត្ថុ", "views": 2488, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន លី ហួរ គ្រុប ប្រគល់ថវិកាចំនួន ១០០,០០០,០០០ រៀល ប្រមូលបានពីកម្មវិធី «ដើររួមគ្នាបង្ហាញក្តីស្រលាញ់សម្រាប់កុមារ និងគាំទ្រសកម្មភាពសប្បុរសធម៌» ជូនមន្ទីរពេទ្យកុមារអង្គរ	https://business-cambodia.com/articles/lyhour-group-	កាលពីថ្ងៃសៅរ៍ ទី២២ ខែមីនា ឆ្នាំ២០២៥ ក្រុមហ៊ុន លី ហួរ គ្រុប និងក្រុមហ៊ុនបុត្រសម្ព័ន្ធដទៃទៀត តំណាងដោយ អ្នកឧកញ៉ា សេង វិសាល និងលោកជំទាវ លី សុភារី ព្រមទាំងបុត្រាបុត្រី និង ឧកញ៉ា លី សុវណ្ណតារា ព្រមទាំងក្រុមគ្រួសារ បាននាំយកថវិកាចំនួន ១០០,០០០,០០០ រៀល ប្រគល់ជូនគណៈគ្រប់គ្រងមន្ទីរពេទ្យកុមារអង្គរ ដើម្បីបន្តគាំទ្រ និងទ្រទ្រង់សេវាសុខាភិបាល ដែលថវិកាទាំងនេះប្រមូលបានពីអ្នកចូលរួមប្រមាណជិត២ពាន់នាក់ និងបំពេញបង្រ្គប់ ដោយលោកអ្នកឧកញ៉ា លី ហួរ និងលោកជំទាវអ្នកឧកញ៉ា ស៊ាង លីម ក្នុងកម្មវិធី «ដើររួមគ្នាបង្ហាញក្តីស្រលាញ់សម្រាប់កុមារ និងគាំទ្រសកម្មភាពសប្បុរសធម៌» ប្រព្រឹត្តទៅកាលពីថ្ងៃទី១៥ ខែមីនា ឆ្នាំ២០២៥ នៅទីតាំងចំណុចវិថីលោកអ្នកឧកញ៉ា លី ហួរ (៧៧៧) ក្នុងបុរី វិមានភ្នំពេញ គម្រោងទី១២ ឌឹ សេនត្រល ខាប់ភីថល ស្ថិតក្នុង សង្កាត់ច្រាំងចំរេះទី២ ខណ្ឌឫស្សីកែវ រាជធានីភ្នំពេញ។     ឆ្លៀតឱកាសនេះ អ្នកឧកញ៉ា សេង វិសាល និងលោកជំទាវ លី សុភារី បានថ្លែងកោតសរសើរអស់ពីដួងចិត្តចំពោះការលះបង់កំលាំងកាយចិត្តរបស់លោកគ្រូអ្នកគ្រូពេទ្យបម្រើការងារក្នុងមន្ទីរពេទ្យកុមារអង្គរដែលជួយសង្គ្រោះជីវិតកុមារកម្ពុជាជារៀងរាល់ថ្ងៃ ដែលជាការចូលរួមយ៉ាងសំខាន់ ក្នុងការអភិវឌ្ឍន៍វិស័យសុខាភិបាល។     ទន្ទឹមនឹងនេះគណៈគ្រប់គ្រងមន្ទីរពេទ្យកុមារអង្គរ ក៏បានថ្លែងអំណរគុណយ៉ាងជ្រាលជ្រៅ ចំពោះអ្នកឧកញ៉ា និងលោកជំទាវ ក៏ដូចជាក្រុមហ៊ុន លី ហួរ គ្រុប ព្រមទាំងក្រុមហ៊ុនបុត្រសម្ព័ន្ធ ដែលបានរៀបចំកម្មវិធីសប្បុរសធម៌នេះឡើង ជាកិច្ចការជួយសង្គម ជាពិសេសជួយដល់មន្ទីរពេទ្យកុមារអង្គរ ដែលមានកុមារសម្រាកព្យាបាលរាប់លាននាក់ និងមានកុមារចន្លោះពី ៣០០ ទៅ៤០០នាក់មកព្យាបាលជារៀងរាល់ថ្ងៃ។   គួរបញ្ជាក់ផងដែរថា នេះជាលើកទី២ ដែលក្រុមហ៊ុន លី ហួរ គ្រុប និងក្រុមហ៊ុនបុត្រសម្ព័ន្ធ បានរៀបចំកម្មវិធីសប្បុរសធម៌នេះឡើង និងបន្តរៀបចំជាបន្តបន្ទាប់ទៀត៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T14:23:48.938Z", "category": "PR", "views": 74, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កម្មវិធី CICA Networking Event និង ពិធីចុះហត្ថលេខាលើអនុស្សរណៈនៃការយោគយល់គ្នារវាង TITAN STONE REAL ESTATE និងស្ថាប័នធំៗចំនួនបួន ត្រូវបានបញ្ចប់ដោយជោគជ័យ	https://business-cambodia.com/articles/the-cica-networking-event-and-the-signing-ceremony-of-the-memorandum-of-understanding-between-titan-stone-real-estate-and-four-major-institutions-were-successfully-concluded	ភ្នំពេញ ថ្ងៃទី២៥ ខែមិនា ឆ្នាំ២០២៥ — គម្រោង Picasso City Garden បានរៀបចំព្រឹត្តិការណ៍ "សមាគមវិនិយោគកម្ពុជា-ចិន (CICA Networking Event)" ដែលទាក់ទាញស្ថាប័នអន្តរជាតិ និងក្នុងស្រុកចូលរួមពិភាក្សាលើកិច្ចសហការពាណិជ្ជកម្មដែលសមាគម CICA ដើរតួជាស្ពានផ្សព្វផ្សាយធនធាន និង ការគាំទ្រសហគ្រិនដែលកំពុង ស្វែងរកឱកាសវិនិយោគក្នុងបរិបទពាណិជ្ជកម្មនៅប្រទេសកម្ពុជា។   ក្នុងការរៀបចំ និងដឹកនាំដោយ ក្រុមហ៊ុន Titan Stone Real Estate និងសមាគម CICA ព្រឹត្តិការណ៍នេះបានបង្កើតវេទិកាដើម្បីជំរុញការវិនិយោគ និងកិច្ចសហប្រតិបត្តិការឆ្លងព្រំដែន ភាគីទាំងអស់បានពិភាក្សាស៊ីជម្រៅអំពីសក្តានុពលទីផ្សារ និន្នាការឧស្សាហកម្ម និងឱកាសសហប្រតិបត្តិការក្នុងប្រទេសកម្ពុជា។ តំណាងស្ថាប័នអន្តរជាតិ រួមមានសមាគមអាស៊ីប៉ាស៊ីហ្វិក (APC) និងស្ថាប័នពីសិង្ហបុរី-ម៉ាឡេស៊ី តៃវ៉ាន់ ចិន ជប៉ុនក៏ បានចូលរួមវាយតម្លៃសក្តានុពលទីផ្សារប្រទេសកម្ពុជា និងទិសដៅវិនិយោគនាពេលខាងមុខផងដែរ។  លោក Dato' Prof. Dr. Albert Tan ប្រធាន APC បានចែករំលែកពីការវិនិយោគរបស់ APC នៅកម្ពុជា រួមទាំងការបង្កើតសាខាសមាគមក្នុងប្រទេសកម្ពុជាផ្ទាល់ និងឱកាសចំណេញដ៏ច្រើនសម្រាប់សហគ្រាសដែលមានចំណាប់អារម្មណ៌ក្នុងការវិនិយោគក្នុងប្រទេសកម្ពុជា។ លោកបានសង្កត់ធ្ងន់ថា APC នឹងរៀបចំឱ្យសហគ្រិនចូលវិនិយោគនៅកម្ពុជាកាន់តែច្រើនបន្ថែមទៀត ។  លោក Darren Teng ប្រធានក្រុមហ៊ុន Titan Stone Real Estate និង Cambodia Securities បានបង្ហាញទិន្នន័យសេដ្ឋកិច្ច និងគោលនយោបាយវិនិយោគ ព្រមទាំងបង្ហើបពីទិសដៅយុទ្ធសាស្រ្តរបស់ ក្រុមហ៊ុន Titan Stone Real Estate ក្នុងការត្រៀមខ្លួនរៀបចំគម្រោងបោះផ្សាយហ៊ុនជាសាធារណៈ (IPO) ក្នុងពេលឆាប់ៗនេះ។  បន្ថែមពីនេះទៀត ក្រុមហ៊ុន Cambodia Securities និងធនាគារ Amret ក៏បានចូលរួមក្នុងព្រឹត្តិការណ៍នេះដែរ ព្រមទាំងបានផ្តល់សេវាកម្មបើកគណនីជូនសហគ្រិនដោយឥតគិតថ្លៃផងដែរ។លើសពីនេះទៅទៀត អ្នកចូលរួមកម្មវិធីទាំងអស់ក៏ទទួលបាននូវគ្រាប់ស្វាយចន្ទីប្រណិតពីសហគ្រាស Awesomepick ផងដែរ។ គម្រោង Picasso City Garden និងគម្រោងដែលទើបនឹងបើកដំណើរការថ្មីរបស់ខ្លួន Picasso Sky Gemme ដែលជាគម្រោងដ៏លេចធ្លោ ជាមួួយការអភិវឌ្ឍន៍បែបប្រណិតភាព ហើយត្រូវបានវាយតំលៃខ្ពស់នៅក្នុងទីក្រុងភ្នំពេញ។ គម្រោងនេះមានទីតាំងនៅតំបន់មានសក្តានុពល ជាមួយនឹងសេវាកម្មគ្រប់គ្រងអចលនៈទ្រព្យល្អឥតខ្ចោះ សាកសមក្នុងការ វិនិយោគ ហើយគម្រោងនេះនឹងក្លាយជាគម្រោងលេចធ្លោមួយនៅក្នុងទីផ្សារអចលនទ្រព្យនាពេលអនាគត។ បន្ទាប់ពីការបញ្ចប់ការរីករាលដាលនៃជំងឺរាតត្បាតកូវិត ១៩ គម្រោង Picasso City Garden បានបង្កើតក្រុមគ្រប់គ្រងអចលនទ្រព្យរបស់ខ្លួន ហើយបានណែនាំនូវគម្រោង "Picasso Family Package" ដែលក្លាយជាគម្រោងខុនដូដំបូងគេដែលផ្តល់អត្ថប្រយោជន៍សម្រាប់អ្នករស់នៅក្នុងគម្រោងរបស់ខ្លួន។ ម៉ាកយីហោជាង 40 បានសហការគ្នាដើម្បីផ្តល់ជូនម្ចាស់ផ្ទះ ជាមួយនឹងបទពិសោធន៍រស់នៅយ៉ាងសំបូរបែប រួមទាំងភាពងាយស្រួល និងការបញ្ចុះតម្លៃជាច្រើន។ ក្នុងព្រឹត្តិការណ៍នេះ គម្រោងPicasso City Garden បានចុះហត្ថលេខាលើអនុស្សរណៈនៃការយោគយល់គ្នា (MOU) សម្រាប់ គម្រោង "Picasso Family Package" ជាមួយស្ថាប័នក្នុងស្រុក និងអន្តរជាតិចំនួនបួន រួមមាន: Harrods International Academy៖ ជាសាលាអន្តរជាតិដែលមានកំរិតសិក្សាចាប់ពី K-12 ឈានមុខគេតាំងពីឆ្នាំ 2014 ដោយផ្តល់នូវប្រព័ន្ធអប់រំពីរភាសាដែលរួមបញ្ចូលកម្មវិធីសិក្សាដែលទទួលស្គាល់ជាអន្តរជាតិជាមួយនឹងកម្មវិធីសិក្សាជាតិកម្ពុជា។ Central Hospital៖ មន្ទីរពេទ្យអន្តរជាតិដែលស្របតាមស្តង់ដារអន្តរជាតិ និងមានក្រុមគ្រូពេទ្យជំនាញវិជ្ជាជីវៈកម្ពុជា ផ្តល់ការធ្វើរោគវិនិច្ឆ័យ និងព្យាបាលសរសៃឈាមបេះដូង ការវះកាត់ ការលាងឈាម ការសង្គ្រោះបន្ទាន់ ការធ្វើតេស្តមន្ទីរពិសោធន៍ ការថតកម្មរស្មី និងសេវារថយន្តសង្គ្រោះបន្ទាន់។ WOWNOW៖ វេទិកាកម្មវិធីទំនើបឈានមុខគេរបស់ប្រទេសកម្ពុជា ដែលគ្របដណ្តប់លើការដឹកជញ្ជូនអាហារ ការដើរទិញឥវ៉ាន់អនឡាញ ការទូទាត់ និងសេវាកម្មផ្សេងៗដែលធើ្វអោយជីវិតងាយស្រួល។ RX Kirirom Natural Mineral Water៖ ទឹករ៉ែធម្មជាតិមានប្រភពមកពីទឹកក្រោមដីដ៏ប្រណិតនៅតំបន់គិរីរម្យ។ កិច្ចសហប្រតិបត្តិការនេះ បង្ហាញពីការធ្វើឱ្យប្រសើរឡើងនៃសេវាកម្មអចលនទ្រព្យ របស់គម្រោង Picasso ដែលនឹងបង្កើតតម្លៃពហុភាគី តាមរយៈសេវាកម្មគ្រប់គ្រងអចលនទ្រព្យចម្រុះ និងគុណភាពខ្ពស់ ផ្តល់ជូនម្ចាស់ផ្ទះនូវអត្ថប្រយោជន៌ជាច្រើន ដែលធើ្វអោយបទពិសោធនៃការរស់នៅ ប្រសើរជាងមុន និងមានភាពខុសប្លែកពីគេ។សម្រាប់ព័ត៌មានលម្អិត៖ https://linktr.ee/Picasso_Family_Partners បន្ទាប់ពីការចុះហត្ថលេខាលើកិច្ចព្រមព្រៀងអនុស្សរណៈ (MOU) គម្រោង Picasso City Garden នឹងរៀបចំព្រឹត្តិការណ៍ដែលមានឈ្មោះថា "Picasso Health Day" ជាមួយមន្ទីរពេទ្យ Central នៅថ្ងៃទី២៩ ខែមីនាខាងមុខ ចាប់ពីមោ៉ង ៩:៣០នាទីព្រឹក ដល់ ៣:៣០នាទីល្ងាច នៅអគារគម្រោង Picasso City Garden ជាន់ទី១( Picasso Sky Gemme Experience Gallery)។ ព្រឹត្តិការណ៍នេះនឹងផ្តល់សេវាពិនិត្យសុខភាព និងការប្រឹក្សាយោបល់ដោយឥតគិតថ្លៃ ដែលបង្ហាញពីយកចិត្តទុកដាក់ពីគម្រោងទៅកាន់ម្ចាស់ផ្ទះ សបញ្ជាក់ថាគម្រោង Picassoមិនត្រឹមតែថែទាំអគារបានល្អនោះទេតែម្ចាស់ផ្ទះក្នុងគម្រោងក៏ត្រូវបានមើលថែសុខភាពយ៉ាងយកចិត្តទុកដាក់ផងដែរ។ ការពិនិត្យសុខភាពដោយឥតគិតថ្លៃដែលមានតម្លៃ 200 ដុល្លារអាមេរិកនឹងផ្តល់ជូន (រួមទាំង BMI ជាតិស្ករក្នុងឈាម សម្ពាធឈាម និងការវាយតម្លៃពិសេសដោយអ្នកជំនាញជប៉ុន) ហើយអ្នកចូលរួម 50 នាក់ដំបូងនឹងទទួលបានកញ្ចប់អំណោយដ៏ប្រណិតមួយ (រួមទាំងប័ណ្ណទិញខុនដូតំលៃ 5,000 ដុល្លារ ការបញ្ចុះតម្លៃកញ្ចប់សុខភាព VIP និងប័ណ្ណបព្ចុាះតំលៃពិនិត្យសុខភាព) ព្រមទាំងមានទទួលអាហារសម្រន់ផងដែរ។ Picasso Sky Gemme គម្រោងខុនដូបែបសិល្បៈជាជម្រើសវិនិយោគដ៏កម្រមួយនៅក្នុងតំបន់។ ក្នុងនាមជាគម្រោងឈរលើគេក្នុងតំបន់ BKK1 គម្រោង Picasso City Garden  ជាមួយ គម្រោង Picasso Sky Gemme ដែលមានទីតាំងដូចគ្នានៅតំបន់ដែលមានសក្តានុពល ដែលនៅចំនុចប្រសព្វនៃផ្លូវ 282 និងផ្លូវ 57 ដោយសាងសង់ផ្ទះដ៏ល្អបំផុតនៅក្នុងទីតាំងល្អបំផុត។  គម្រោង Picasso Sky Gemme ដែលមានកម្ពស់ ១៨០ម៉ែត្រ និងការរចនាសិល្បៈតាមរចនាបថ Picasso បានក្លាយជាសញ្ញាសម្គាល់ថ្មីនៃការរស់នៅបែបប្រណិត ។ គម្រោងនេះផ្តោតលើភាពឯកជន និងតម្លៃវិនិយោគខ្ពស់ ដោយសង្កត់លើសក្តានុពលចំណេញពីទីផ្សារអចលនទ្រព្យថ្នាក់ពូកែ។ ជាមួយនឹងប្រវតិ្តដ៏ជោគជ័យនៃគម្រោង Picasso City Garden រួមផ្សំជាមួយនឹងសេវាកម្ម គ្រប់គ្រងអចលនទ្រព្យដ៏ល្អឥតខ្ចោះ គម្រោង Picasso Sky Gemme មិនត្រឹមតែជាផ្ទះប៉ុណ្ណោះទេ ប៉ុន្តែក៏ជាការវិនិយោគនៅក្នុងទីផ្សារអចលនទ្រព្យដ៏ល្អបំផុតនៅប្រទេសកម្ពុជា។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T09:51:12.761Z", "category": "PR", "views": 107, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ស្រ្ដេសនឹងបំណុលរាល់ខែ អ្នកជំនាញប្រាប់ពីរូបមន្តដោះបំណុលសាមញ្ញ១ រុញចិត្តអ្នកដោះបំណុលឲ្យស្រួលខ្លួន	https://business-cambodia.com/articles/simple-strategy-to-pay-off-your-debt	រាល់ថ្ងៃមានមនុស្សមិនតិចទេដែលកំពុងរស់នៅស្រ្តេសជាមួយនឹងបំណុលមិនដឹងថារកច្រកចេញពីបំណុលដោយរបៀបណា ហើយក៏មិនដឹងថាធ្វើបែបណាដើម្បីស្រួលខ្លួននិងធូរស្រាលពីបញ្ហាបំណុលខណៈបច្ចុប្បន្នម្នាក់ៗពិបាករកលុយក្នុងការបង់សងបំណុលប្រចាំខែ។   ជុំវិញបញ្ហាបំណុល លោក Dave Ramsey អ្នកជំនាញហិរញ្ញវត្ថុល្បីរបស់អាមេរិកបានចែករំលែកពីក្បួនដោះបំណុលមួយដែលមានឈ្មោះថា Debt Snowball ដែលជួយមនុស្សរាប់លាននាក់រួចពីបំណុល។   តើក្បួនដោះបំណុល Debt Snowball វាមានដំណើរការដូចម្ដេចទើបអាចជួយមនុស្សរាប់លាននាក់បានធូស្រាលពីបញ្ហាបំណុល?   គោលការណ៍ចម្បងនៃក្បួនដោះបំណុល Debt Snowball គឺគេដោះបំណុលពីតូចទៅធំ។ ខាងក្រោមនេះគឺជាជំហានទាំង៤ក្នុងការអនុវត្តដោះបំណុលតាមក្បួន Debt Snowball។   ១. សរសេរចុះនូវបំណុលទាំងអស់ដែលអ្នកមានដាក់លើក្រដាស រួចហើយដាក់លេខរៀងតាមលំដាប់ពីតូចទៅធំ។ ២. រៀងរាល់ខែបង់បំណុលនីមួយៗក្នុងទឹកប្រាក់តិចបំផុត។ ត្រង់នេះមានន័យថាបើនៅធនាគារA គេត្រូវឲ្យបង់យ៉ាងតិច១០០ដុល្លារក្នុងមួយខែ ដូច្នេះមួយខែអ្នកបង់ធនាគារAតែ១០០ដុល្លារបានហើយ មិនបាច់បង់បង់ច្រើនជាងនេះនោះទេ។   ៣. ភ្ជាប់ទៅនឹងចំណុចទី២ខាងលើ បំណុលនីមួយៗ បង់ប្រចាំខែតិចបំណុលតាមម្ចាស់បំណុលតម្រូវ ប៉ុន្ដែសម្រាប់បំណុលដែលតូចជាងគឺអ្នកត្រូវបង់សងប្រចាំខែឲ្យបានច្រើនតាមដែលអាចធ្វើទៅបាន។ ការធ្វើបែបនេះធ្វើឲ្យអ្នកអាចបង់បំណុលតូចឆាប់អស់ ហើយលុយដែលអ្នកតែងតែយកមកបង់បំណុលតូចបំផុតនោះ អាចយកមកបង់បំណុលតូចបន្ទាប់ទៀតក្រោយពីបំណុលតូចបំផុតបង់អស់ហើយ។ ៤. អ្នកត្រូវអនុវត្តតាមជំហានទាំង៣ដែលបានរៀបរាប់ខាងដដែលៗរហូតដល់អាចដោះបំណុលទាំងអស់បានដោយជោគជ័យ។    តាមពិតទៅក្បួនដោះបំណុល Debt Snowball ដែលអនុវត្តដោះបំណុលពីតូចទៅធំគឺជាក្បួនដែលត្រូវបានគេហៅថាក្បួនដោះបំណុលឈ្នះៗ ដោយអ្នកជំពាក់បំណុលគាត់មានទឹកចិត្តក្នុងការដោះបំណុលដោយសារពួកគាត់បានមើលឃើញបំណុលរបស់ពួកគាត់ចាប់ផ្ដើមបាត់បន្តិចម្ដងៗតាមរយៈការដោះពីតូចទៅធំនេះឯង៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T09:13:16.721Z", "category": "ហិរញ្ញវត្ថុ", "views": 2511, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណើរកម្សាន្ត “Treasuretopia Beach Quest” ដ៏អស្ចារ្យជាមួយ Toyota Veloz ឆ្ពោះទៅកាន់ក្រុងព្រះសីហនុ!	https://business-cambodia.com/articles/treasuretopia-beach-quest-toyota-veloz-	ក្រុមហ៊ុន តូយ៉ូតា (ខេមបូឌា) ដែលជាអ្នកទទួលសិទ្ធិនាំចូល និងចែកចាយផ្តាច់មុខនូវផលិតផលយានយន្ត និងគ្រឿងបន្លាស់ម៉ាក តូយ៉ូតា នៅកម្ពុជា បានបើកទំព័រថ្មីនៃភាពសប្បាយរីករាយជាមួយនឹងដំណើរកម្សាន្តដ៏អស្ចារ្យ “Treasuretopia Beach Quest” ដែលបាននាំអតិថិជនឆ្ពោះទៅកាន់ទឹកដីសមុទ្រដ៏ស្រស់ស្អាតនៃក្រុងព្រះសីហនុ។ ព្រឹត្តិការណ៍នេះបានបង្កើតបរិយាកាសដ៏រីករាយ និងរំភើបខ្លាំង ដែលធ្វើឱ្យអ្នកចូលរួមទាំងអស់បានទទួលនូវបទពិសោធន៍ថ្មីមិនអាចបំភ្លេចបាន។ កាលពីថ្មីៗនេះ ក្បួនរថយន្ត Toyota Veloz ចំនួន ៥០ គ្រឿង បានធ្វើដំណើរចេញពីទីក្រុងភ្នំពេញ ដោយមានគោលដៅឆ្ពោះទៅកាន់ឆ្នេរសមុទ្រ ក្រុងព្រះសីហនុ ក្នុងបេសកកម្មដ៏គួរឱ្យចាប់អារម្មណ៍មួយ គឺ “ស្វែងរកកំណប់”។ នេះជាលើកដំបូងហើយដែល ក្រុមហ៊ុន តូយ៉ូតា (ខេមបូឌា) បានរៀបចំកម្មវិធីដំណើរកម្សាន្តគ្រួសារដ៏ធំសម្បើមបែបនេះ ដើម្បីផ្តល់ភាពសប្បាយរីករាយ និងបង្កើតអនុស្សាវរីយ៍ដ៏មានតម្លៃជូនចំពោះអតិថិជនជាទីស្រឡាញ់របស់ខ្លួន។ ក្បួនរថយន្ត Toyota Veloz ដែលត្រូវបានរចនាឡើងដោយភាពទំនើប និងផាសុកភាព បាននាំមកនូវស្នាមញញឹម និងក្តីរំភើបដល់អ្នកចូលរួមទាំងអស់ពេញមួយដំណើរកម្សាន្តនេះ។ កម្មវិធី “Treasuretopia Beach Quest” មិនត្រឹមតែជាដំណើរកម្សាន្តធម្មតាមួយប៉ុណ្ណោះទេ ប៉ុន្តែវាថែមទាំងជាបទពិសោធន៍ដ៏ពិសេសមួយដែលអនុញ្ញាតឱ្យអតិថិជនបានរួមគ្នាស្វែងរកកំណប់ និងរីករាយជាមួយទេសភាពធម្មជាតិដ៏អស្ចារ្យនៃឆ្នេរសមុទ្រព្រះសីហនុ។ នៅក្នុងកម្មវិធីនេះ មានការលេងហ្គេម សម្រាប់អតិថិជនដើម្បីស្វែងរកកំណប់ ដោយរង្វាន់មាន ៣ ប្រភេទ គឺ រង្វាន់ទី ១ ទទួលបានការប្តូរប្រេងម៉ាស៊ីនរយៈពេល ១ ឆ្នាំ និង រង្វាន់ទី ២ ទទួលបានកាតប្រេងឥន្ទនៈ ២០០ ដុល្លារ ចំណែករង្វាន់ទី ៣ ទទួលបានកាតប្រេងឥន្ទនៈ ១០០ ដុល្លារ។ គួរបញ្ជាក់ថា ព្រឹត្តិការណ៍នេះបានប្រព្រឹត្តទៅប្រកបដោយភាពរលូន និងជោគជ័យ ដោយសារការសហការយ៉ាងជិតស្និទ្ធរវាង ក្រុមហ៊ុន តូយ៉ូតា (ខេមបូឌា) និង ក្រុមហ៊ុន ប្រេងឥន្ទនៈ កាល់តិច ដែលបានចូលរួមឧបត្ថម្ភធ្វើឱ្យកម្មវិធីនេះកាន់តែមានភាពអស្ចារ្យ។ លោកអ្នកដែលចូលរួមក្នុងដំណើរកម្សាន្តនេះបានសម្តែងនូវក្តីរំភើប និងការកោតសរសើរចំពោះគំនិតច្នៃប្រឌិតរបស់ក្រុមហ៊ុន តូយ៉ូតា (ខេមបូឌា) ដែលមិនត្រឹមតែផ្តល់ជូននូវរថយន្តដែលមានគុណភាពខ្ពស់ប៉ុណ្ណោះទេ ប៉ុន្តែថែមទាំងបានផ្តល់នូវបទពិសោធន៍ជីវិតដ៏មានអត្ថន័យតាមរយៈកម្មវិធីដ៏អស្ចារ្យនេះ។ ជាមួយនឹងភាពជោគជ័យនៃ “Treasuretopia Beach Quest” អតិថិជនទាំងអស់កំពុងទន្ទឹងរង់ចាំមើលថា តើបន្ទាប់ពីនេះទៀត ក្រុមហ៊ុន តូយ៉ូតា (ខេមបូឌា) នឹងនាំមកនូវភាពភ្ញាក់ផ្អើលអ្វីបន្តទៀត! អំពី Toyota Veloz Toyota Veloz ផ្តោតសំខាន់លើដំណើរកម្សាន្តបែបគ្រួសារ។ ផ្នែកខាងក្នុងកាប៊ីនធំទូលាយមាន 7 កៅអី ធ្វើឱ្យការធ្វើដំណើរតាមផ្លូវកាន់តែសប្បាយរីករាយ។ ផ្នែកខាងក្រៅ ការរចនាដូចគ្នាទៅនឹងរថយន្ត SUV ដ៏ទាន់សម័យហើយឆ្លើយតបទៅនឹងបុគ្គលិកលក្ខណៈរបស់អ្នក។ បើកបរដោយទំនុកចិត្តគ្រប់ស្ថានភាពជាមួយ MPV ដ៏អស្ចារ្យនេះ។ តម្លៃចាប់ពី US$35,900 ទាក់ទងសម្រាប់ព័ត៌មានលម្អិត និង បើកបរសាកល្បងតាមរយៈ📍ផ្នែកលក់អនឡាញ៖ 𝟎𝟏𝟕 𝟐𝟐𝟐 𝟒𝟓𝟏 / 𝟎𝟏𝟕 𝟑𝟑𝟑 𝟓𝟎𝟑 / 𝟎𝟖𝟔 𝟑𝟑𝟑 𝟓𝟎𝟑 / 𝟎𝟏𝟕 𝟐𝟐𝟐 𝟒𝟎𝟖 / 𝟎𝟏𝟕 𝟐𝟐𝟐 𝟒𝟑𝟗📍សាខាទឹកថ្លា៖ 𝟎𝟏𝟕 𝟐𝟐𝟐 𝟓𝟐𝟒 / 𝟎𝟏𝟕 𝟐𝟐𝟐 𝟖𝟐𝟗 / 𝟎𝟏𝟕 𝟐𝟐𝟐 𝟗𝟓𝟓📍សាខាបឹងកេងកង៖ 𝟎𝟏𝟕 𝟑𝟑𝟑 𝟕𝟑𝟎📍សាខាទួលសង្កែ៖ 𝟎𝟏𝟕 𝟑𝟑𝟑 𝟎𝟏𝟏📍សាខាមានជ័យ៖ 𝟎𝟏𝟕 𝟐𝟐𝟐 𝟑𝟖𝟗📍សាខាខេត្តសៀមរាប៖ 𝟎𝟏𝟕 𝟐𝟐𝟐 𝟓𝟓𝟕📍សាខាខេត្តបាត់ដំបង៖ 𝟎𝟏𝟕 𝟑𝟑𝟑 𝟐𝟒𝟏📍សាខាខេត្តកំពង់ចាម៖ 𝟎𝟏𝟕 𝟐𝟐𝟐 𝟎𝟒𝟗📍ផ្នែកលក់ក្រៅ៖ 𝟎𝟏𝟕 𝟐𝟐𝟐 𝟒𝟎𝟕 / 𝟎𝟏𝟕 𝟐𝟐𝟐 𝟑𝟖𝟔 / 𝟎𝟏𝟕 𝟐𝟐𝟐 𝟗𝟑𝟕📍ផ្នែកលក់ដុំ ពន្ធអាករជាបន្ទុករបស់រដ្ឋ និងជួល 𝟎𝟏𝟕 𝟑𝟑𝟑 𝟔𝟎𝟗 / 𝟎𝟏𝟕 𝟐𝟐𝟐 𝟒𝟑𝟕🖇️ Telegram Channel: https://t.me/toyotacambodiakh#ToyotaCambodia #ToyotaVeloz	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T08:37:17.845Z", "category": "PR", "views": 482, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ស្អាតប្លែក! ដងស្ទឹងព្រែកត្នោតនឹងត្រូវការកែលំអថ្មី ខណៈនេះគឺជាគំរូប្លង់ដែលត្រូវសាងសង់តាម	https://business-cambodia.com/articles/prek-thnaot-river	ដងស្ទឹងព្រែកត្នោត ដែលមានទីតាំងស្ថិតនៅក្នុងក្រុងច្បារមន ខេត្ដកំពង់ស្ពឺ នឹងត្រូវធ្វើការកែលំអថ្មី ដោយមានការសាងសង់សួនច្បារ ផ្លូវថ្មើរជើង និងផ្លូវជិះកង់តាមបណ្តាយសងខាងដងស្ទឹងយ៉ាងស្រស់ស្អាត។ តាមការបញ្ជាក់ពីរដ្ឋបាលខេត្ដកំពង់ស្ពឺ នៅថ្ងៃទី២៦ ខែមីនា ឆ្នាំ២០២៥ គម្រោងនេះបានឲ្យដឹងថា គម្រោងនេះនឹងលេចរូបរាងនៅក្នុងពេលឆាប់ៗខាងមុខ។   សូមរំលឹកថា តាមការសិក្សាកន្លងទៅ គម្រោងកសាងសួនច្បារ ផ្លូវដើរ និងផ្លូវជិះកង់ តាមបណ្ដោយដងស្ទឹងព្រែកត្នោតខាងលើនេះ គឺមានប្រវែងប្រមាណ ៩គីឡូម៉ែត្រ ដោយគិតចាប់ពីគល់ស្ពានព្នួសលួង រហូតទៅដល់ស្ពានអំពែភ្នំ។ ខណៈគម្រោងនេះ ក៏ត្រូវបានយកចិត្ដទុកពីពីសំណាក់រដ្ឋមន្ដ្រីក្រសួងរៀបចំដែនដី នគរូបនីយកម្ម និងសំណង់ ឯកឧត្ដម សាយ សំអាល់ ផងដែរ សម្រាប់ជាប្រយោជន៍អ្នកខេត្តកំពង់ស្ពឺ។   យ៉ាងណាមុននឹងលេចចេញជារូបរាង រដ្ឋបាលខេត្ដកំពង់ស្ពឺក៏បានបង្ហាញនូវគំរូប្លង់នៃគម្រោងខាងលើនេះដូចគ្នា។ ដូច្នេះសូមទស្សនារូបភាពដែលមានភ្ជាប់នៅខាងក្រោមនេះ៖	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T08:08:42.075Z", "category": "អចលនទ្រព្យ", "views": 2115, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ខេត្ដសំណាង! រាជរដ្ឋាភិបាលគ្រោងបោះទុនវិនិយោគជិត ១ ពាន់លានដុល្លារទៅក្នុងខេត្ដ១នេះ	https://business-cambodia.com/articles/sihanuk-village	រាជរដ្ឋាភិបាលគ្រោងវិនិយោគថវិកាសរុបជិត ១ ពាន់លានដុល្លារទៅក្នុងខេត្ដព្រះសីហនុ ដើម្បីធ្វើការសាងសង់ពង្រីកកំពង់ផែនអន្ដរជាតិព្រះសីហនុជំហ៊ានទី៣។ ជាទូទៅនៅលើពិភពលោកខេត្ដដែលមានកំពង់ផែ គឺមានសេដ្ឋកិច្ចធំណាស់ ដូចនៅសហរដ្ឋអាមេរិក រដ្ឋកាលីហ្វូញ៉ា សេដ្ឋកិច្ចចង់ជាប់លេខរៀងទី៧ និងទី៨ នៅលើពិភពលោក ហើយទីក្រុងសៀងហៃ របស់ចិន ក៏មានសេដ្ឋកិច្ចធំដូចគ្នាដែរ។ នេះបើតាមប្រសាសន៍របស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា។     ថ្លែងនៅក្នុងពិធីសម្ពោធដាក់ឱ្យប្រើប្រាស់ជាផ្លូវការ អគារសិក្សា អគារស្នាក់នៅរបស់គ្រូបង្រៀន ទីចាត់ការ និងអគារកាត់ដេរ នៅវិទ្យាល័យ ហ៊ុនសែន វាលរេញ នៅថ្ងៃទី២៦ មីនា ២០២៥ នេះសម្ដេចបានមានប្រសាសន៍ថា« តាមផែនការវិនិយោគ ចាប់ពីពេលនេះទៅដល់ឆ្នាំ២០២៩ យើងគ្រោងវិនិយោគជិត ១ ពាន់លានដុល្លារបន្ថែមទៀត។ ឥឡូវជំហ៊ានទី១ នៃការពង្រីកនិងអង្រឹងកំពង់ផែក្រុងព្រះសីហនុ ខ្ញុំសម្ពោធដើមឆ្នាំទៅយើងចាយ ២០០ លានដុល្លារជាង ថវិកាដែលយើងយកឥណទានពីជប៉ុន សហការជាមួយជប៉ុន។ នៅសល់ ២ ដំណាក់កាលទៀតជាង ៦០០ លានដុល្លារ។ អ៊ីចឹងវិនិយោគធំណាស់ទៅលើខេត្ដព្រះសីហនុ ទៅលើផែព្រះសីហនុ»។   សម្ដេចមានប្រសាសន៍បន្ដថា ការវិនិយោគនេះមិនត្រឹមធ្វើជាកំពង់ផែអន្ដរជាតិនោះទេ តែរៀបចំជាតំបន់ភស្ដុភាកម្ម នៃព្រះពន្ធឡូជីស្ទីកតំបន់តែម្ដង ដើម្បីបម្រើ។ នៅក្នុងជំនួបជាមួយឯកឧត្ដម លូ គឹមឈុន នៅតំបន់នេះ គឺមានកំពង់ផែយុទ្ធសាស្ដ្រ ៣ គឺ៖ ទី១.កំពង់ផែឡែម ចាបាង របស់ថៃ, កំពង់ផែនព្រះសីហនុរបស់កម្ពុជា និងកំពុងផែ កៃ មេប របស់វៀតណាម។ ដូច្នេះសក្ដានុពលខេត្ដព្រះសីហនុនឹងមានកាន់តែធំថែមទៀត ប៉ុន្ដែសក្ដានុពលនេះគឺទាមទាឲ្យមានធនធានមនុស្សនៅហ្នឹងកន្លែងជាពិសេស។   សម្ដេចធិបតីនាយករដ្ឋមន្ដ្រីបានបញ្ជាក់ថា ខេត្ដព្រះសីហនុ គឺជាខេត្ដនាំមុខលើកំពង់ផែទឹកជ្រៅ បើទោះបីកម្ពុជាយើងមានកំពង់ផែននៅខេត្ដកំពត ខេត្ដកោះកុង ប៉ុន្ដែអត់អាចប្រកួតបានជាមួយកំពង់ផែខេត្ដព្រះសីហនុបានឡើយ។ ហើយប្រទេសរបស់យើងត្រូវកំណត់គោលដៅកំពង់ផែអាទិភាពធំ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T07:28:20.801Z", "category": "អចលនទ្រព្យ", "views": 11172, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កុំប្រហែស! មនុស្ស២ក្រុមនេះ ងាយរងគ្រោះបំផុត ពេលមានកម្រិតខ្យល់ពលក្នុងបរិយាកាសខ្លាំង	https://business-cambodia.com/articles/two-groups-of-people-are-most-vulnerable-when-there-are-strong-atmospheric-pressure-levels	ការកើនឡើងកំហាប់ភាគល្អិតនិចល ឬឧស្ម័នពុល ដែលមានវិជ្ឈមាឌតូចជាង ឬស្មើ២.៥មីក្រូម៉ែត្រ (PM2.5) នៅក្នុងបរិយាកាស គឺជាគុណភាពខ្យល់ដែលមិនល្អដល់សុខភាព ជាពិសេសមានឥទ្ធិពលខ្លាំងលើកុមារ និងស្ត្រីមានផ្ទៃពោះ ពីព្រោះពួកគេមានភាពងាយរងគ្រោះជាងមនុស្សធម្មតា។   ១/. កុមារ និងទារក៖ មនុស្សមួយក្រុមនេះកំពុងស្ថិតក្នុងដំណាក់កាលអភិវឌ្ឍន៍ ដែលធ្វើឲ្យពួកគេងាយរងផលប៉ះពាល់ខ្ពស់ពីបរិស្ថាននានា រួមទាំងខ្យល់ពុល។ បញ្ហានេះកើតឡើងដោយសារសួតរបស់កុមារមិនទាន់បង្កើតប្រព័ន្ធការពារបានពេញលេញ, អត្រាដកដង្ហើមលឿនជាងមនុស្សធំដែលអាចស្រូបទឹកឧស្ម័នពុលបានច្រើន និងងាយរងគ្រោះចំពោះជំងឺកើតឡើងដោយបាក់តេរីដូចជា ការរលាកផ្លូវដង្ហើម, ការអភិវឌ្ឍន៍ខួរក្បាលយឺត និងប៉ះពាល់ប្រព័ន្ធបេះដូងជាដើម។   ២/. ស្ត្រីមានផ្ទៃពោះ៖ ពួកគេមានហានិភ័យខ្ពស់ណាស់ ប្រសិនបើរស់នៅក្នុងបរិយាកាសដែលមានខ្យល់ពុល។ វាជ្រៀតចូលសរសៃឈាម អាចឲ្យទារកសម្រាលមុន ៣៧សប្តាហ៍, ទារកមានទម្ងន់ស្រាល, បង្កបញ្ហាបេះដូង និងប្រព័ន្ធឈាមទារក, ខ្សោយបញ្ញា និងប៉ះពាល់ប្រព័ន្ធប្រសាទធ្ងន់ធ្ងរថែមទៀតផង។   យ៉ាងណាមិញ ចំពោះវិធីការពារពីបញ្ហាសុខភាពដោយសារខ្យល់ពុល សូមបងប្អូនពិនិត្យ AQI មុនចេញក្រៅ (ប្រើកម្មវិធី AirVisual, AQICN), ពាក់ម៉ាស់ដែលប្រើ N95 ដើម្បីការពារភាគល្អិត PM2.5, ប្រើម៉ាស៊ីនបន្សុទ្ធខ្យល់ក្នុងផ្ទះ, បរិភោគអាហារសម្បូរវីតាមីន C និង E ដើម្បីបំបាត់អុកស៊ីតកម្ម និងផឹកទឹកឲ្យបានច្រើន ដើម្បីជួយចម្រោះសារធាតុពុលក្នុងខ្លួន៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T07:06:11.974Z", "category": "ហិរញ្ញវត្ថុ", "views": 299, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ត្រៀមម៉ាស៊ីនភ្លើងទុក! ចាប់ពីថ្ងៃ២៧-៣០ មីនា ភ្លើងអគ្គិសនីនៅតំបន់ទាំងនេះនឹងមានការរអាក់រអួលហើយ	https://business-cambodia.com/articles/27-30-march	ចាប់ពីថ្ងៃទី២៧ ដល់ថ្ងៃទី៣០ ខែមីនា ឆ្នាំ២០២៥ អគ្គិសនីកម្ពុជា នឹងអនុវត្តការងារជួសជុល ផ្លាស់ប្តូរដំឡើងបរិក្ខារ និងរុះរើគន្លងខ្សែបណ្តាញដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ នៅតាមតំបន់ក្នុងសង្កាត់/ខណ្ឌមួយចំនួន។ ដោយការងារនេះអាចនឹងធ្វើឲ្យការផ្គត់ផ្គង់អគ្គិសនីនៅតំបន់ទាំងនោះមានការរអាក់រអួលផងដែរ។   ១.ថៃ្ងព្រហស្បតិ៍ទី២៧ ខែមីនា ឆ្នាំ២០២៥: (ក)-ក្នុងចន្លោះម៉ោង០៨:០០ ដល់ម៉ោង១៣:០០ នៅ   ១-ខណ្ឌដូនពេញ: (តំបន់ភ្លើងមួយចំនួនដែលស្ថិតនៅក្នុងសង្កាត់ស្រះចក (សាខាវត្តភ្នំ)   ២-ខណ្ឌដង្កោ:តំបន់ភ្លើងមួយចំនួនដែលស្ថិតនៅក្នុងសង្កាត់ដង្កោ(សាខាទួលពង្រ)   (ខ)-ក្នុងចន្លោះម៉ោង០៨:០០ ដល់ម៉ោង១៦:០០ នៅ:   ១-ខណ្ឌចំការមន: តំបន់ភ្លើងលេខ ប.ត328, PT1046 ស្ថិតនៅក្នុងសង្កាត់បឹងត្របែកសង្កាត់ទន្លេបាសាក់(សាខាចាក់អង្រែក្រោម)   ២-ខណ្ឌបឹងកេងកង: តំបន់ភ្លើងលេខ ប.ត468 ស្ថិតនៅក្នុងសង្កាត់បឹងកេងកងទី២(សាខាចាក់អង្រែក្រោម)   ៣-ខណ្ឌសែនសុខ: តំបន់ភ្លើងមួយចំនួនដែលស្ថិតនៅក្នុងសង្កាត់ក្រាំងធ្នង់ សង្កាត់គោកឃ្លាង សង្កាត់ឈ្មួញ(សាខាអូរដឹម)   ៤-ខណ្ឌមានជ័យ: តំបន់ភ្លើងលេខ P236, P2124 ស្ថិតនៅក្នុងសង្កាត់ស្ទឹងមានជ័យទី២ (សាខាទួលពង្រ)   ៥-ខណ្ឌច្បារអំពៅ: តំបន់ភ្លើងលេខ ប.ត716, P1313, 4385 រួមទាំងតំបន់ភ្លើងមួយចំនួន ដែលស្ថិតនៅក្នុងសង្កាត់ច្បារអំពៅទី១ សង្កាត់និរោធ (សាខាចាក់អង្រែក្រោម)។   ២.ថ្ងៃសុក្រទី២៨ ខែមីនា ឆ្នាំ២០២៥   (ក)-ក្នុងចន្លោះម៉ោង០៨:០០ ដល់ម៉ោង១៣:០០ នៅ   ១-ខណ្ឌចំការមន: តំបន់ភ្លើងលេខ PT1732 ស្ថិតនៅក្នុងសង្កាត់ទួលទំពូងទី១(សាខា ចាក់អង្រែក្រោម)   ២-ខណ្ឌច្បារអំពៅ: តំបន់ភ្លើងលេខ OP045 ស្ថិតនៅក្នុងសង្កាត់និរោធ(សាខា ចាក់អង្រែក្រោម)   (ខ)-ក្នុងចន្លោះម៉ោង០៨:០០ ដល់ម៉ោង១៦:០០ នៅ:   ១-ខណ្ឌមានជ័យ: តំបន់ភ្លើងមួយចំនួនដែលស្ថិតនៅក្នុងសង្កាត់ស្ទឹងមានជ័យទី២ សង្កាត់   ស្ទឹងមានជ័យទី៣(សាខាទួលពង្រ)   ២-ខណ្ឌពោធិ៍សែនជ័យ: តំបន់ភ្លើងលេខ ប.ត 437, P1359, P3295 ស្ថិតនៅក្នុងសង្កាត់ ចោមចៅទី២(សាខាទួលពង្រ)   ៣-ខណ្ឌដង្កោ: តំបន់ភ្លើងលេខ ប.ត1153,PT2463 ស្ថិតនៅក្នុងសង្កាត់ពងទឹក រួមទាំងតំបន់ភ្លើងមួយចំនួនដែលស្ថិតក្នុងសង្កាត់ដង្កោ សាខាទួលពង្រ   ៤-ខណ្ឌច្បារអំពៅ:តំបន់ភ្លើង P465,P3255,P3584,P3617,PT2170 ស្ថិតក្នុងសង្កាត់ក្បាលកោះ (សាខាចាក់អង្រែក្រោម)   ៣.ថ្ងៃសៅរ៍ទី២៩ ខែមីនា ឆ្នាំ២០២៥:   ក្នុងចន្លោះម៉ោង០៨:០០ ដល់ម៉ោង១៣:០០ នៅ:   ១-ខណ្ឌដង្កោ: តំបន់ភ្លើងលេខ ប.ត1113,P502,PT1690 ស្ថិតក្នុងសង្កាត់ដង្កោ (សាខាទួលពង្រ)   (ខ): ក្នុងចន្លោះម៉ោង ០៨:០០ ដល់ម៉ោង១៦:០០ នៅ   ១- ខណ្ឌសែនសុខ: តំបន់ភ្លើងលេខ OP272,P1710,P2530,P2979,P3713 ស្ថិតនៅក្នុងសង្កាត់ភ្នំពេញថ្មី សង្កាត់គោកឃ្លាង សង្កាត់ត្រាំងធ្នង់ (សាខាអូរដឹម)   ២-ខណ្ឌមានជ័យ: តំបន់ភ្លើងមួយចំនួនដែលស្ថិតនៅក្នុងសង្កាត់បឹងទំពន់ទី១ សង្កាត់បឹងទំពន់ទី២ សង្កាត់ស្ទឹងមានជ័យទី១ សង្កាត់ស្ទឹងមានជ័យទី៣ (សាខាអូរបែកក្អម និងសាខាទួលពង្រ)   ៤.ថ្ងៃអាទិត្យទី៣០ ខែមីនា ឆ្នាំ២០២៥:   (ក)-ក្នុងចន្លោះម៉ោង០៨:០០ ដល់ម៉ោង១៣:០០ នៅ   ១-ខណ្ឌសែនសុខ តំបន់ភ្លើងមួយចំនួនដែលស្ថិតនៅក្នុងសង្កាត់ឈ្មួញ សង្កាត់គោកឃ្លាង (សាខាវត្តភ្នំ)   ២-ខណ្ឌដង្កោ: តំបន់ភ្លើងមួយចំនួនដែលស្ថិតនៅក្នុងសង្កាត់ដង្កោ(សាខាទួលពង្រ)   ៣-ក្រុងតាខ្មៅ ខេត្តកណ្តាល: តំបន់ភ្លើងលេខ P2369, P2940 រួមទាំងតំបន់ភ្លើងមួយចំនួនដែលស្ថិត នៅក្នុងសង្កាត់តាខ្មៅ សង្កាត់ព្រែកហូរ សង្កាត់កំពង់សំណាញ់(សាខាចាក់អង្រែក្រោម)   (ខ)-ក្នុងចន្លោះម៉ោង០៨ម៉០០ ដល់ម៉ោង១៦ម៉០០ នៅ:   ១-ខណ្ឌមានជ័យ: តំបន់ភ្លើងលេខប.ត.361 ស្ថិតនៅក្នុងសង្កាត់បឹងទំពន់ទី២(សាខាទួលពង្រ)។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T06:25:09.888Z", "category": "ព័ត៌មានថ្មីៗ", "views": 14539, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រសូងបរិស្ថាន បង្ហាញApp១នេះ ដែលពលរដ្ឋអាច តាមដានគុណភាពខ្យល់ ជាប្រចាំថ្ងៃ	https://business-cambodia.com/articles/enviroment-wind-news-mobile-app-	ព័ត៌មានស្ដីពីគុណភាពខ្យល់ក្នុងរយៈពេល២៤ម៉ោងនៅប្រទេសកម្ពុជា នឹងត្រូវបានផ្សព្វផ្សាយជាប្រចាំនៅលើវេបសាយរបស់ក្រសួងបរិស្ថាន និងនៅលើ Mobile App មានឈ្មោះ CGS SPA ព្រមទាំងផេកហ្វេសប៊ុករបស់ក្រសួងបរិស្ថានផងដែរ។ នេះបើតាមការបញ្ជាក់របស់ក្រសួងបរិស្ថាន នៅព្រឹកថ្ងៃទី២៦ ខែមីនា ឆ្នាំ២០២៥។   ក្នុងនោះក្រសួងក៏បានបន្ថែមថា សម្រាប់ការត្រួតពិនិត្យជាប្រចាំដោយ ឧបករណ៍ត្រួតពិនិត្យគុណភាពខ្យល់ គឺត្រូវបានដាក់ពង្រាយនៅទូទាំងប្រទេស ចំនួន៥៩កន្លែង និងឧបករណ៍តាមដានតាមផ្កាយរណបចំនួន១គ្រឿងផ្សេងទៀត។   យ៉ាងណាមិញជុំវិញគុណភាពនៅកម្ពុជា ក្រសូងបរិស្ថានសូមណែនាំដល់អ្នកពាក់ព័ន្ធ និងសាធារណជន បន្តចូលរួមអនុវត្តវិធានតាមការណែនាំរបស់រាជរដ្ឋាភិបាល លើការទប់ស្កាត់និងកាត់បន្ថយការបំពុលខ្យល់សាធារណៈ ដោយបឈ្ឈប់ការដុតសំណល់កសិកម្ម គល់ជញ្ជ្រាំង ដុតទន្រ្ទានព្រៃ សំរាម សំណល់រឹង ប្លាស្ទិក ដែលជាប្រភពធ្វើឱ្យគុណភាពខ្យល់ធ្លាក់ចុះ៕               អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T04:45:24.249Z", "category": "ភាពជាអ្នកដឹកនាំ", "views": 469, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនចង់ឲ្យកូនធំឡើងលំបាក! អ្នកជំនាញប្រាប់ពីរបៀបចិញ្ចឹមកូន ឪពុកម្ដាយត្រូវធ្វើជាបន្ទាន់ បើចង់ឲ្យកូនមានអនាគតធូរធារ	https://business-cambodia.com/articles/how-to-raise-kids-to-be-confident-with-money	ឪពុកម្ដាយគឺជាមនុស្សទី១ក្នុងការគូសវាទិសដៅអនាគតរបស់កូន ដើម្បីឲ្យកូនធំឡើងក្លាយជាមនុស្សពូកែ ជាធនធានម្រាប់សង្គមជាតិ ជាពិសេសបើឪពុកម្ដាយឆ្លាតក្នុងការចិញ្ចឹមកូននោះ ពេលពួកគាត់ធំឡើងនឹងមានសមត្ថភាពអាចកសាងចំណូលមានជីវភាពធូរធារ សល់លុយ សល់ទ្រព្យរស់នៅមានសេរីភាព។   ទាក់ទងនឹងការចិញ្ចឹមកូនឲ្យមានសមត្ថភាពនិងអាចកសាងចំណូលឲ្យអនាគតធូរធារ លោក Dave Ramsey អ្នកជំនាញហិរញ្ញវត្ថុបានបង្ហើបពីរបៀបចិញ្ចឹមកូនចំនួន៣ដែលអ្នកត្រូវធ្វើបើចង់ឲ្យកូនៗមានអនាគតធូធារសល់ទ្រព្យ សល់លុយ។   ១. ឲ្យកូនរកលុយដោយខ្លួនឯង លោក Dave Rasmey ថាបើកូនអ្នកមានអាយុ១២ឆ្នាំហើយ អ្នកមិនចាំបាច់ផ្ដល់ប្រាក់ឧបត្ថម្ភឲ្យពួកគេស្រួលៗនោះទេ ប៉ុន្ដែពួកគេអាចទទួលបានជាប្រាក់កម្រៃពីការធ្វើការងារអ្វីមួយ។ ត្រង់នេះមានន័យពួកគេត្រូវធ្វើការដើម្បីទទួលបានប្រាក់កម្រៃ បើមិនធ្វើគឺមិនបានប្រាក់កម្រៃនោះទេ។   ត្រង់នេះអ្នកអាចផ្ដល់ការងារណាដែលសមនឹងអាយុពួកគេហើយឲ្យពួកគេធ្វើការងារនោះដើម្បីបានលុយ។ ឧទាហរណ៍ការងារចិញ្ចឹមឆ្កែតាមរយៈការផ្ដល់ចំណីឲ្យឆ្កែឬកិច្ចការផ្ទះដែលពួកគេអាចធ្វើបាន រួចអ្នកអាចផ្ដល់ជាប្រាក់កម្រៃប្រចាំថ្ងៃ ប្រចាំសប្ដាហ៍ឬប្រចាំខែជាថ្នូនឹងការងារដែលពួកគេបានធ្វើ។   ការធ្វើបែបនេះគឺអ្នកកំពុងបង្រៀនកូនរបស់អ្នកឲ្យដឹងថាទាល់តែពួកគេធ្វើការទើបបានលុយចាយ ហើយទង្វើបែបនេះនឹងធ្វើឲ្យកូនរបស់អ្នកមានទម្លាប់និងដឹងច្បាស់ថាដើម្បីបានលុយគឺគេត្រូវតែប្រឹងប្រែងធ្វើការ។ ដូច្នេះពេលពួកគេមានផ្នត់គំនិតបែបនេះ គេនឹងប្រឹងប្រែងធ្វើការរកលុយដើម្បីខ្លួនឯងនិងសម្រេចគោលដៅហិរញ្ញវត្ថុផ្សេងៗក្នុងជីវិតដោយខ្លួនឯងពេលធំឡើង។   ២. បង្រៀនកូនឲ្យសន្សំលុយបើគេចង់បានរបស់ បើកូនអ្នកចង់បានកង់ជិះ កុំទិញកង់ឲ្យគេ ប៉ុន្ដែអាចជួយគេក្នុងការសន្សំលុយដើម្បីឲ្យគេបានលុយគ្រប់យកទៅទិញកង់។ ត្រង់នេះអ្នកអាចបង្រៀនកូនក្នុងការដាក់គោលដៅសន្សំដើម្បីគ្រប់លុយទិញរបស់។ ឧទាហរណ៍បើគេចង់ទិញចង់តម្លៃ៤០ដុល្លារ នោះគេអាចដាក់គោលដៅរកលុយនិងសន្សំលុយរយៈពេល៣ខែដើម្បីទិញកង់ជិះ។ ដូច្នេះគេត្រូវរកលុយនិងសន្សំលុយក្នុងមួយខែឲ្យបាន១៤ដុល្លារ នោះ៣ខែក្រោយគេនឹងសម្រេចគោលដៅទិញកង់ជិះហើយ។ ការធ្វើបែបនេះគឺបង្រៀនឲ្យគេដឹងច្បាស់ថាបើចង់បានអ្វីមួយគឺពួកគេត្រូវតែខំធ្វើការរកលុយនិងសន្សំដើម្បីសម្រេចក្ដីស្រមៃនិងរបស់ដែលគេចង់បាន។   ៣. បង្រៀនកូនឲ្យរស់នៅចេះចាត់ចែងលុយកាក់ ត្រង់នេះ បើកូនអ្នកទទួលបានលុយដូចជាលុយពីជាកាដូថ្ងៃខួបកំណើត ឬប្រាក់កម្រៃពីការងារដំបូងរបស់គេ សូមកុំឲ្យគេចំណាយលុយទាំងអស់របស់ពួកគេ។ ត្រង់នេះអ្នកអាចបង្រៀនគេចេះចាត់ចែងលុយកាក់ដែលគេរកបាន។ ឧទាហរណ៍ពេលពួកគេរកលុយបាន អ្នកអាចឲ្យពួកគេបែងចែងជាកញ្ចប់លុយផ្សេងៗដូចជាកញ្ចប់សម្រាប់សន្សំ កញ្ចប់សម្រាប់ចាំណាយប្រចាំខែ និងកញ្ចប់សម្រាប់បរិច្ឆាគជាដើម។ ការធ្វើបែបនេះគឺជួយឲ្យពួកគាត់ដឹងថារាល់លុយដែលពួកគេរកបានគឺពួកគេត្រូវចាយដោយមានផែនការច្បាស់លាស់បំផុត។   ត្រូវចាំថាអនាគតនៃទម្លាប់ចាយលុយរបស់កូនៗអ្នកគឺត្រូវចាប់ផ្ដើមពីអ្នក ដូច្នេះបើអ្នកបង្ហាត់បង្រៀនពីរឿងលុយកាក់ឲ្យបានត្រឹមត្រូវនោះ ពួកគាត់នឹងមានទម្លាប់ចេះចាត់ចែងសន្សំនិងវិនិយោគ អនាគតចង់ក្រក៏ពិបាកដែរ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T04:40:15.724Z", "category": "ហិរញ្ញវត្ថុ", "views": 1233, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ថែរក្សាសុខភាព! កម្រិតខ្យល់ពុលក្នុងបរិយាកាស អាចបណ្តាលឲ្យប៉ះពាល់សុខភាពខ្លាំង ប្រឈមនឹងជំងឺកាច៤នេះ	https://business-cambodia.com/articles/pm2-5-can-makes-these-4-disease	ការកើនឡើងកំហាប់ភាគល្អិតនិចល ឬឧស្ម័នពុល ដែលមានវិជ្ឈមាឌតូចជាង ឬស្មើ២.៥មីក្រូម៉ែត្រ (PM2.5) នៅក្នុងបរិយាកាស គឺជាគុណភាពខ្យល់ដែលមិនល្អដល់សុខភាព។ ខាងក្រោមនេះ ជាជំងឺកាចធំៗ៤ ដែលបង្កឡើងដោយឧស្ម័នពុល យោងតាមអង្គការសុខភាពពិភពលោក (WHO)៖   ១/. ជំងឺភ្នែក និងស្បែក៖ ភាគល្អិតក្នុងបរិយាកាសអាចប៉ះពាល់ដល់សុខភាពភ្នែក និងស្បែក។ វាបង្កឲ្យរលាកភ្នែក, ងាយស្រក់ទឹកភ្នែក, ក្រហមភ្នែក និងបាត់ប្រសិទ្ធិភាពនៃការមើល។ កម្រិតគុណភាពខ្យល់ ២.៥មីក្រូម៉ែត្រ (PM2.5) អាចជ្រៀតចូលស្បែក និងធ្វើឲ្យខូចស្បែកល្អ, រលាកស្បែក, ស្ងួតស្បែក, មានអាឡែហ្ស៊ី និងកើតមុនលើផ្ទៃមុខជាដើម។   ២/. ការរលាកផ្លូវដង្ហើម៖ ការប៉ះពាល់នឹងឧស្ម័នដូចជា អូហ្សូន (O₃), នីត្រូជិនអុកស៊ីត (NO₂), និង សូភ័រដាយអុកស៊ីត (SO₂) អាចធ្វើឲ្យផ្លូវដង្ហើមរលាក, យពិបាកដកដង្ហើម, ងាយផ្តាសាយ និងកើតជំងឺអាឡែហ្ស៊ី។ អ្នកមានប្រតិកម្មផ្លូវដង្ហើម និងជំងឺ bronchitis អាចមានអាការៈធ្ងន់ធ្ងរជាងមុន។   ៣/. ជំងឺបេះដូង និងសរសៃឈាម៖ ខ្យល់ពុលមិនត្រឹមតែប៉ះពាល់ដល់ផ្លូវដង្ហើមប៉ុណ្ណោះទេ ប៉ុន្តែអាចប៉ះពាល់ទៅដល់ប្រព័ន្ធឈាម និងបេះដូងផងដែរ។ កម្រិតគុណភាពខ្យល់ ២.៥មីក្រូម៉ែត្រ (PM2.5) អាចចូលទៅក្នុងឈាម និងបង្កការរីករាលដាលនៃជំងឺបេះដូង បណ្តាលឲ្យខ្សោយសរសៃឈាម, ប៉ះពាល់ដល់ប្រព័ន្ធចម្លងអុកស៊ីសែនក្នុងឈាម និងបង្កការជ្រៀតចូលរបស់ភាគល្អិតក្នុងឈាម។ ជំងឺដែលអាចកើតឡើងមានដូចជា ជំងឺបេះដូង, សម្ពាធឈាមខ្ពស់ និងជំងឺដាច់សរសៃឈាមខួរក្បាលជាដើម។   ៤/. ប្រព័ន្ធប្រសាទ និងខួរក្បាល៖ ខ្យល់ពុលអាចប៉ះពាល់ដល់ប្រព័ន្ធប្រសាទ ដោយបណ្តាលឲ្យមានការថយចុះនៃការគិត, សរសៃប្រសាទខូច, និងបាត់បង់ការចងចាំ។ កម្រិតគុណភាពខ្យល់ ២.៥មីក្រូម៉ែត្រ (PM2.5) អាចចូលទៅក្នុងឈាម ហើយឆ្លងចូលដល់ខួរក្បាល បង្កជាជំងឺប្រសាទ។ វាធ្វើឲ្យប៉ះពាល់ដល់ការចងចាំ, បណ្តាលឲ្យសន្លប់ ឬអស់កម្លាំងខ្លាំង, ធ្លាក់ទឹកចិត្ត, ពិបាកផ្តោតអារម្មណ៍ ហើយកុមារអាចមានការរីកលូតលាស់ខួរក្បាលយឺត។   យ៉ាងណាមិញ ចំពោះវិធីការពារពីបញ្ហាសុខភាពដោយសារខ្យល់ពុល សូមបងប្អូនពិនិត្យ AQI មុនចេញក្រៅ (ប្រើកម្មវិធី AirVisual, AQICN), ពាក់ម៉ាស់ដែលប្រើ N95 ដើម្បីការពារភាគល្អិត PM2.5, ប្រើម៉ាស៊ីនបន្សុទ្ធខ្យល់ក្នុងផ្ទះ, បរិភោគអាហារសម្បូរវីតាមីន C និង E ដើម្បីបំបាត់អុកស៊ីតកម្ម និងផឹកទឹកឲ្យបានច្រើន ដើម្បីជួយចម្រោះសារធាតុពុលក្នុងខ្លួន៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T03:51:03.778Z", "category": "ហិរញ្ញវត្ថុ", "views": 1747, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ហាមដាច់ខាត! សកម្មភាពជះទឹក ប៉ាតម្សៅទាំងនេះ នឹងត្រូវហាមមិនឱ្យលេង ពេលចូលឆ្នាំ	https://business-cambodia.com/articles/khmer-new-year-celebrate-and-not-to-do-thing-	ប្រមាណរយៈពេល២០ថ្ងៃទៀត ពិធីបុណ្យចូលឆ្នាំថ្មីប្រពៃណីជាតិខ្មែរ នឹងចូលមកដល់នៅថ្ងៃទី១៤-១៥-១៦ ខែមេសា ។ ទន្ទឹមនឹងនេះរដ្ឋបាលរាជធានីភ្នំពេញក៏បានចេញវិធានការណែនាំនិងហាមឃាត់ឱ្យជៀសវាងដាច់ខាតនូវសកម្មភាពមួយចំនួនដូចខាងក្រោម ដើម្បីធានាបាននូវសុវត្ថិភាពដល់ប្រជាពលរដ្ឋ៖   -មិនឱ្យមានការដុតផាវ កាំជ្រួច ឬប្រើប្រាស់គ្រឿងផ្ទុះគ្រប់ប្រភេទក្នុងឱកាសពិធីបុណ្យនេះ   -មិនឱ្យមានការនាំចូល ចែកចាយ ទិញលក់ផាវ និងគ្រឿងផ្ទះគ្រប់ប្រភេទ   -ហាមការលេងល្បែងជះទឹក ការជះទឹកមានពណ៌ ឬទឹកកខ្វក់ គប់ស្បោងទឹក និងការវាយ ដោយរំពាត់ឬឧបករណ៍ផ្សេងៗធ្វើឱ្យប៉ះពាល់ដល់បងប្អូនប្រជាពលរដ្ឋដែលកំពុងធ្វើដំណើរ នៅតាមដងផ្លូវ ដែលអាចនាំឱ្យមានគ្រោះថ្នាក់ចរាចរណ៍ប៉ះពាល់ដល់អាយុជីវិត និងបង្កឱ្យមាន របួស ឬខូចខាតទ្រព្យសម្បត្តិ   -មិនឱ្យមានការលេងល្បែងស៊ីសងខុសច្បាប់គ្រប់ប្រភេទ។   អាស្រ័យដូចបានជម្រាបជូនខាងលើ សូមចូលរួមសហការឱ្យបានខ្ជាប់ខ្ជូនដើម្បីធានាបាននូវសន្តិសុខគ្រប់ទីកន្លែង សុវត្ថិភាពគ្រប់គ្នា និងមានសណ្តាប់ធ្នាប់ និងរបៀបរៀបរយសាធារណៈល្អ ក៏ដូចជាចូលរួមរក្សាបាននូវប្រពៃណី ទំនៀមទម្លាប់ និងវប្បធម៌ដ៏ល្អ ផូរផង់របស់ជាតិយើង ក្នុងការឱកាសពិធីបុណ្យចូលឆ្នាំថ្មីប្រពៃណីជាតិ៕             អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T02:23:55.699Z", "category": "ភាពជាអ្នកដឹកនាំ", "views": 1304, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដាក់អាវភ្លៀងតាមខ្លួនផង! ចាប់ពីថ្ងៃនេះទៅ ខេត្តដែលស្ថិតក្នុងតំបន់ទាំង ៣នេះ នឹងមានភ្លៀងធ្លាក់ ជាងគេ	https://business-cambodia.com/articles/strom-7	យោងតាមការចុះផ្សាយដោយ ក្រសួងធនធានទឹក និងឧតុនិយម បានឱ្យដឹងថា របបខ្យល់មូសុងឦសានជាមួយសម្ពាធទាបគ្របដណ្តប់លើសមុទ្រចិនខាងត្បូង អាងទន្លេមេគង្គក្រោមនិងធ្វើខេត្តដែលស្ថិតក្នុងតំបន់ទាំង ៣នេះ នឹងមានភ្លៀងធ្លាក់ខ្លាំងជាងគេ៖   ១.តំបន់វាលទំនាប៖ សីតុណ្ហភាពមធ្យមអប្បបរមា ២២°C និងសីតុណ្ហភាពមធ្យមអតិបរមា ៣៥°C ។ ខ្យល់បក់មកពីទិសបូព៌ និងអាគ្នេយ៍មានល្បឿនមធ្យម ៣ម៉ែត្រ/វិនាទី។ ខេត្តបាត់ដំបង ពោធិ៍សាត់ អាចមានភ្លៀងធ្លាក់គ្របដណ្ដប់លើផ្ទៃដី ១០%។   ២.តំបន់ខ្ពង់រាប   សីតុណ្ហភាពមធ្យមអប្បបរមា ២១°C និងសីតុណ្ហភាពមធ្យមអតិបរមា៣៤°C។ ខ្យល់ បក់មកពីទិសបូព៌ និងអាគ្នយ៍មានល្បឿនមធ្យម ២ម៉ែត្រ/វិនាទី។ ខេត្តប៉ៃលិន កំពង់ស្ពឺ និងតំបន់ជួរភ្នំក្រវាញ អាចមានភ្លៀងធ្លាក់គ្របដណ្ដប់លើផ្ទៃដី ១០%។   ៣.តំបន់មាត់សមុទ្រ៖   សីតុណ្ហភាពមធ្យមអប្បបរមា ២៤°C និងសីតុណ្ហភាពមធ្យមអតិបរមា ៣៣°C។ ខ្យល់បក់មកពីទិសបូព៌ និងអាគ្នេយ៍មានល្បឿនមធ្យម៣ម៉ែត្រ/វិនាទី។ ខេត្តកោះកុង ព្រះសីហនុ កំពត និងជួរភ្នំបូកគោ អាចមានភ្លៀងធ្លាក់គ្របដណ្តប់លើផ្ទៃដី ១០%៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-26T01:44:59.424Z", "category": "ព័ត៌មានថ្មីៗ", "views": 1652, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
បិទដូចព្យុះ! ហាងលក់រាយធំៗនៅអាមេរិក ជាង១ម៉ឺនហាង កំពុងប្រឈមនឹងបិទទ្វារចោលព្រោះ បញ្ហាទាំងនេះ	https://business-cambodia.com/articles/ten-thousand-of-us-stores-to-close-in-2025	ត្រឹមដើមឆ្នាំ២០២៥នេះហាងលក់រាយអាមេរិកជាច្រើនប្រឈមនឹងការបិទទ្វារជាបន្តបន្ទាប់ហើយនៅក្នុងនោះដែរ Forever 21 ដែលជាយីហោលក់សំលៀកបំពាក់ដ៏ល្បីរបស់អាមេររិកកាលពីពេលថ្មីៗនេះបានប្រកាសក្ស័យធននិងបិទប្រតិបត្តិការទាំងអស់នៅអាមេរិក។ នៅឆ្នាំ២០២៥នេះហាងលក់រាយប្រមាណ១៥០០០ហាងអាចប្រឈមនឹងការបិទទ្វារ។   បើយោងតាមការចុះផ្សាយរបស់ Yahoo Finance បានឲ្យដឹងថាក្រុមហ៊ុនលក់រាយធំៗនៅអាមេរិកដែលប្រកាសពីការបិទហាងនៅឆ្នាំ២០២៤និង២០២៥មានដូចជា Party City, Big Lots, Kohl’s, Macy’s ជាដើម។ ភាគច្រើននៃក្រុមហ៊ុនដែលបានរៀបរាប់នេះគឺសុទ្ធតែធ្លាប់ដាក់ពាក្យការពារក្ស័យធនខណៈពិបាកក្នុងការបន្តដង្ហើមរស់។   កត្តាធំមួយដែលធ្វើឲ្យហាងលក់រាយធំៗរបស់អាមេរិកបង្ខំចិត្តបិទទ្វារគឺដោយាសារអតិថិផរណាកើនឡើងដែលធ្វើឲ្យតម្លៃទំនិញឡើងថ្លៃ។ មួយវិញទៀតកំណើននៃអតិថិជនដែលមានទំនោរទិញទំនិញតាមអនឡាញមានការកើនឡើងដើម្បីស្វែងទំនិញធូរថ្លៃគឺជាក្តាមួយទៀតដែលធ្វើឲ្យហាងលក់រាយជាច្រើនពិបាកក្នុងការលក់និងកាន់តែស្ងាត់ភ្ញៀវ។   លើសពីនេះកត្តាធំបំផុតមួយដែលធ្វើឲ្យក្រុមហ៊ុនលក់រាយប្រឈមនឹងបិទទ្វារគឺដោយសារក្រុមហ៊ុនចិន ជាពិសេស Shein និងTemu អាចនាំចូលទំនិញចូលមកលក់នៅទឹកដីអាមេរិកក្នុងតម្លៃធូរថ្លៃដែលធ្វើឲ្យក្រុមហ៊ុនលក់រាយធំៗអាមេរិកពិបាកក្នុងការប្រកួតប្រជែងរហូតដល់មិនអាចឈប់ជើងជាប់នៅលើទីផ្សារ។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T09:50:21.584Z", "category": "ហិរញ្ញវត្ថុ", "views": 1664, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កិច្ចសហប្រតិបត្តិការរវាង សាខាក្រុមហ៊ុន អិនធីធី (ថៃលែន) លីមីធីត និង ធនាគារ ហត្ថា ដើម្បីធ្វើទំនើបកម្មមជ្ឈមណ្ឌលទិន្នន័យ	https://business-cambodia.com/articles/hattha-bank-partners-with-ntt-cambodia-to-modernize-data-center-	រាជធានីភ្នំពេញ៖ ធនាគារ ហត្ថា ដែលជាក្រុមហ៊ុនបុត្រសម័្ពន្ធរបស់ ធនាគារ ក្រុងស្រ៊ី ដែលជាធនាគារពាណិជ្ជធំជាងគេលំដាប់ទី៥ នៅក្នុងប្រទេសថៃ និងជាសមាជិកនៃសម្ព័ន្ធហិរញ្ញវត្ថុអន្តរជាតិ MUFG មានកិច្ចសហប្រតិបត្តិការជាមួយ សាខាក្រុមហ៊ុន អិនធីធី (ថៃលែន) លីមីធីត ដើម្បីរចនា និងសាងសង់មជ្ឈមណ្ឌលទិន្នន័យទំនើប។ កិច្ចសហប្រតិបត្តិការនេះមានគោលបំណងពង្រឹងវត្តមានឌីជីថលរបស់ ធនាគារ ហត្ថា និងផ្តល់ជូនអតិថិជននូវដំណោះស្រាយហិរញ្ញវត្ថុដែលអាចទុកចិត្តបាន ងាយស្រួល និងច្នៃប្រឌិត។ ជាមួយនឹងបទពិសោធន៍ជាង 30 ឆ្នាំក្នុងការផ្តល់សេវាហិរញ្ញវត្ថុដល់ប្រជាជនកម្ពុជា ធនាគារ ហត្ថា បានកែលម្អ និងពង្រីកការផ្តល់ជូនរបស់ខ្លួនជាបន្តបន្ទាប់។ ធនាគារ ហត្ថា ផ្តល់នូវសេវាហិរញ្ញវត្ថុដែលសម្របសម្រួលជាច្រើន រួមទាំងប្រាក់កម្ចីផ្ទាល់ខ្លួន និងអាជីវកម្ម ក៏ដូចជាផលិតផលដាក់ប្រាក់ផ្សេងៗដែលបំពេញតម្រូវការផ្នែកអតិថិជនផ្សេងៗគ្នា។ ដំណោះស្រាយគួរឱ្យកត់សម្គាល់ដែលបានណែនាំរួមមានធនាគារចល័ត (ហត្ថាចល័ត) ការផ្ទេរប្រាក់អន្តរធនាគារ ប្រាក់កម្ចីលើសចំនួន និងផលិតផលដាក់ប្រាក់ថ្មី។ ថ្មីៗនេះ ធនាគារ ហត្ថា បានដាក់ឱ្យដំណើរការវេទិកាធនាគារតាមអ៊ីនធឺណិត ដែលអនុញ្ញាតឱ្យអាជីវកម្មគ្រប់គ្រងលំហូរហិរញ្ញវត្ថុរបស់ពួកគេដោយរលូន។ ធនាគារបន្តពង្រឹងសេវាកម្មដែលមានស្រាប់របស់ខ្លួន រួមទាំងប្រាក់កម្ចី ប្រាក់បញ្ញើ ការផ្ទេរប្រាក់ក្នុងស្រុក សេវាកម្ម ATM STM ប្រាក់បៀវត្ស និងសេវាកម្មបញ្ជូនធានារ៉ាប់រង។ ជាផ្នែកមួយនៃការធ្វើដំណើរឆ្ពោះទៅរកភាពទំនើបកម្ម ធនាគារ ហត្ថា កំពុងសហការយ៉ាងជិតស្និទ្ធជាមួយ សាខាក្រុមហ៊ុន អិនធីធី (ថៃលែន) លីមីធីត ដើម្បីអភិវឌ្ឍមជ្ឈមណ្ឌលទិន្នន័យលំដាប់ពិភពលោក ដែលបំពេញតាម Uptime TIA-942 និងស្តង់ដារឧស្សាហកម្មផ្សេងទៀត។ លោក មិន សុផា ប្រធាននាយកប្រតិបត្តិធនាគារ ហត្ថា បានសម្តែងការរំភើបរបស់លោកចំពោះកិច្ចសហប្រតិបត្តិការនេះដោយថ្លែងថា "កិច្ចសហការនេះនឹងធ្វើឱ្យសេវាកម្មរបស់យើងកាន់តែទំនើប និងបញ្ចូលបច្ចេកវិទ្យាកំពូលៗ ដើម្បីពង្រឹងការគ្រប់គ្រងសុវត្ថិភាព។" លោកបានកត់សម្គាល់បន្ថែមថា "លើសពីនេះ វានឹងធ្វើឱ្យប្រសើរឡើងនូវប្រសិទ្ធភាព ពង្រឹងទាំងការការពារទិន្នន័យ សុវត្ថិភាព និងគាំទ្រដល់កំណើនដែលអាចធ្វើមាត្រដ្ឋានសម្រាប់ ធនាគារ ហត្ថា ទាំងមូល។" មជ្ឈមណ្ឌលទិន្នន័យថ្មីនឹងដើរតួនាទីយ៉ាងសំខាន់ក្នុងការគាំទ្រដល់កំណើនរបស់ ធនាគារ ហត្ថា ខណៈពេលដែលធានាបាននូវស្តង់ដារសុវត្ថិភាព និងភាពជឿជាក់ខ្ពស់បំផុត។ ការវិនិយោគនេះបង្ហាញពីការប្តេជ្ញាចិត្តរបស់ ធនាគារ ហត្ថា ក្នុងការផ្តល់ជួននូវដំណោះស្រាយប្រកបដោយភាពច្នៃប្រឌិត និងអាចទុកចិត្តបាន ដែលបំពេញតាមតម្រូវការដែលកំពុងវិវត្តរបស់អតិថិជនរបស់ខ្លួន។ លោក ស៊ុថាត់ ឃុងដាំរង់កៀត ប្រធាន និងជានាយកប្រតិបត្តិនៃ NTT DATA Thailand CLM បានថ្លែងថា "យើងមានសេចក្តីរំភើបក្នុងការសហការជាមួយ ធនាគារ ហត្ថា លើគម្រោងផ្លាស់ប្តូរមជ្ឈមណ្ឌលទិន្នន័យថ្មីនេះ។ មជ្ឈមណ្ឌលទិន្នន័យថ្មីនឹងមិនត្រឹមតែពង្រឹងសមត្ថភាពឌីជីថលរបស់ធនាគារ ហត្ថា ប៉ុណ្ណោះទេ ប៉ុន្តែថែមទាំងធានាបាននូវសុវត្ថិភាព និងភាពជឿជាក់លំដាប់កំពូលសម្រាប់អតិថិជនរបស់ពួកគេផងដែរ។ ភាពជាដៃគូនេះឆ្លុះបញ្ចាំងពីការប្តេជ្ញាចិត្តរបស់យើងក្នុងការផ្តល់នូវដំណោះស្រាយច្នៃប្រឌិតដែលជំរុញឱ្យអាជីវកម្មទទួលបានជោគជ័យ។"   អំពី ធនាគារ ហត្ថា ធនាគារ ហត្ថា ជាធនាគារពាណិជ្ជដែលមានវត្តមាននៅក្នុងព្រះរាជាណាចក្រកម្ពុជាអស់រយៈកាល៣០ឆ្នាំមកហើយ   ផ្តល់ជូនសេវាហិរញ្ញវត្ថុយ៉ាងទូលំទូលាយដល់អតិថិជនរបស់ខ្លួន។ ក្នុងនាមជាបុត្រសម្ព័ន្ធរបស់ធនាគារ ក្រុងស្រ៊ី ធនាគារ ហត្ថា មានមោទនភាពក្នុងការប្រកាសការបើកធនាគារ ហត្ថា ថៅវើ ដែលទើបបញ្ចប់គម្រោងសាងសង់ជាស្ថាពរ ដែលមានអាសយដ្ឋាននៅលើមហាវិថីសម្តេចតេជោ ហ៊ុនសែន (ផ្លូវ៦០ម៉ែត្រ) នៅក្នុងរាជធានីភ្នំពេញ។ រយៈពេល 6 ឆ្នាំជាប់ៗគ្នា ធនាគារ ហត្ថ បានរក្សាជាប់លាប់នូវចំណាត់ថ្នាក់ឥណទានរបស់ខ្លួននៅ BBB+/ស្ថិរភាព ដែលជាចំណាត់ថ្នាក់ដែលបង្ហាញពីប្រតិបត្តិការអាជីវកម្មដែលមានស្ថិរភាពរបស់ធនាគារ និងទីតាំងរឹងមាំនៅក្នុងទីផ្សារកម្ពុជា។ ជាពិសេស ធនាគារ ហត្ថ មានដើមទុនគ្រប់គ្រាន់ រឹងមាំផ្នែកហិរញ្ញវត្ថុ និងរក្សាបាននូវសាច់ប្រាក់ងាយស្រួលដ៏ច្រើន ដែលអនុញ្ញាតឱ្យខ្លួនបន្តប្រតិបត្តិការអាជីវកម្ម។ ទីតាំងរឹងមាំនេះត្រូវបានគាំទ្របន្ថែមទៀតដោយការគាំទ្រដ៏រឹងមាំរបស់ធនាគារពីក្រុមហ៊ុនមេរបស់ខ្លួន ក្រុងស្រ៊ី។ សម្រាប់ព័ត៌មានបន្ថែម៖ https://www.hatthabank.com/ អំពី NTT DATA NTT DATA គឺជាក្រុមហ៊ុនច្នៃប្រឌិតសកលដែលគួរឱ្យទុកចិត្តដែលមានតម្លៃជាង 30 ពាន់លានដុល្លារ ក្នុងផ្នែកសេវាកម្មអាជីវកម្ម និងបច្ចេកវិទ្យា។ យើងបម្រើ 75% នៃក្រុមហ៊ុន Fortune Global 100 និងប្តេជ្ញាជួយអតិថិជនឱ្យច្នៃប្រឌិត បង្កើនប្រសិទ្ធភាព និងផ្លាស់ប្តូរសម្រាប់ភាពជោគជ័យរយៈពេលវែង។ ក្នុងនាមជានិយោជកកំពូលសកល យើងមានអ្នកជំនាញចម្រុះនៅក្នុងប្រទេសជាង 50 និងប្រព័ន្ធអេកូដៃគូដ៏រឹងមាំនៃក្រុមហ៊ុនដែលបានបង្កើតឡើង និងក្រុមហ៊ុនដែលទើបនឹងចាប់ផ្តើមអាជីវកម្ម។ សេវាកម្មរបស់យើងរួមមានការប្រឹក្សាអាជីវកម្ម និងបច្ចេកវិទ្យា ទិន្នន័យ និងបញ្ញាសិប្បនិម្មិត ដំណោះស្រាយឧស្សាហកម្ម ក៏ដូចជាការអភិវឌ្ឍ ការអនុវត្ត និងការគ្រប់គ្រងកម្មវិធី ហេដ្ឋារចនាសម្ព័ន្ធ និងការតភ្ជាប់។ យើងក៏ជាអ្នកផ្តល់សេវាហេដ្ឋារចនាសម្ព័ន្ធឌីជីថល និង AI ឈានមុខគេមួយនៅលើពិភពលោកផងដែរ។ NTT DATA គឺជាផ្នែកមួយនៃ NTT Group ដែលវិនិយោគជាង 3.6 ពាន់លានដុល្លារក្នុងមួយឆ្នាំលើ R&D ដើម្បីជួយអង្គការ និងសង្គមឱ្យឈានទៅរកអនាគតឌីជីថលប្រកបដោយទំនុកចិត្ត និងនិរន្តរភាព។ សម្រាប់ព័ត៌មានបន្ថែម៖ nttdata.com.   Phnom Penh, Cambodia – Hattha Bank Plc., a subsidiary of Krungsri (Bank of Ayudhya PCL), the fifth-largest commercial bank in Thailand and a member of the MUFG Global Financial Group, has partnered with NTT Cambodia to design and build a state-of-the-art data center. This collaboration aims to enhance Hattha Bank's digital presence and provide customers with trusted, convenient, and innovative financial solutions. With more than 30 years of experience in providing financial services to the people of Cambodia, Hattha Bank has consistently improved and expanded its offerings. The bank provides a variety of tailored financial services, including personal and business loans, as well as various deposit products that cater to different customer segments. Notable solutions introduced include mobile banking (Hattha Mobile), interbank transfers, overdraft loans, and new deposit products. Recently, Hattha Bank launched an internet banking platform that enables businesses to manage their financial flow seamlessly. The bank continues to enhance its existing services, including loans, deposits, local money transfers, ATM services, STM, payroll, and insurance referral services. As part of its journey toward modernization, Hattha Bank is collaborating closely with NTT Cambodia to develop a world-class data center that meets Uptime, TIA-942, and other industry standards. Mr. Min Sopha, CEO of Hattha Bank, expressed his excitement about the partnership, stating, “This collaboration will modernize our services and incorporate top technologies to enhance safety management.” He further noted, “Additionally, it will improve energy efficiency, strengthen both data protection and physical security, and support scalable growth for Hattha Bank overall.” The new data center will play a vital role in supporting Hattha Bank's growth while ensuring the highest standards of security and reliability. This investment demonstrates Hattha Bank's commitment to providing innovative and dependable solutions that meet the evolving needs of its customers. Sutas Kongdumrongkiat, President and CEO of NTT DATA Thailand CLM, stated, “We are excited to collaborate with Hattha Bank on this transformative project. The new data center will not only enhance Hattha Bank's digital capabilities but also ensure top-tier security and reliability for their customers. This partnership reflects our commitment to delivering innovative solutions that drive business success.”   About Hattha Bank: Hattha Bank, a commercial bank with a presence in Cambodia for 30 years, offers a comprehensive array of financial services to its customers. Operating as a subsidiary of Krungsri, Hattha Bank is proud to announce the opening of the newly completed Hattha Bank Tower, located on Samdech Techo Hun Sen Blvd (60-meter road) in Phnom Penh. For 6 consecutive years, Hattha Bank has consistently maintained its credit rating at BBB+/stable, a rating that signifies the bank's stable business operations and robust position within the Cambodian market. Significantly, Hattha Bank is well-capitalized, financially strong, and maintains great liquidity, enabling it to continue its business operations as usual. This strong position is further bolstered by the bank's strong backing from its parent company, Krungsri. For more information: https://www.hatthabank.com/ About NTT DATA NTT DATA is a $30+ billion trusted global innovator of business and technology services. We serve 75% of the Fortune Global 100 and are committed to helping clients innovate, optimize and transform for long-term success. As a Global Top Employer, we have diverse experts in more than 50 countries and a robust partner ecosystem of established and start-up companies. Our services include business and technology consulting, data and artificial intelligence, industry solutions, as well as the development, implementation and management of applications, infrastructure and connectivity. We are also one of the leading providers of digital and AI infrastructure in the world. NTT DATA is part of NTT Group, which invests over $3.6 billion each year in R&D to help organizations and society move confidently and sustainably into the digital future. Visit us at nttdata.com.	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T09:50:15.492Z", "category": "PR", "views": 122, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "short_sentences" ] }
ដាយ អុិឈិ ឡាយហ្វ៍ និង មជ្ឈមណ្ឌលសហប្រតិបត្តិការកម្ពុជា-ជប៉ុន ចាប់ដៃគូជំរុញលើកកម្ពស់ប្រជាជនកម្ពុជាតាមរយៈការបណ្តុះបណ្តាលជំនាញវិជ្ជាជីវៈ និងចំណេះដឹងផ្នែកហិរញ្ញវត្ថុ	https://business-cambodia.com/articles/dia-ichi-life-mou-with-cjcc	ក្រុមហ៊ុនធានារ៉ាប់រងអាយុជីវិត ដាយ អុិឈិ ឡាយហ្វ៍ និងមជ្ឈមណ្ឌលសហប្រតិបត្តិការកម្ពុជា-ជប៉ុន (CJCC) បានចុះហត្ថលេខាលើអនុស្សរណៈនៃការយោគយល់គ្នា (MOU) ដែលជាជំហានដ៏សំខាន់ឆ្ពោះទៅរកការបង្កើនកិច្ចសហការរវាងក្រុមហ៊ុនជប៉ុននៅកម្ពុជា ដើម្បីគាំទ្រដល់ការអភិវឌ្ឍប្រទេសកម្ពុជា។ ភាពជាដៃគូនេះមានគោលបំណងជំរុញដល់យុវជន និងអាជីវកម្ម ឱ្យមានចំណេះដឹងផ្នែកហិរញ្ញវត្ថុ និងជំនាញវិជ្ជាជីវៈចាំបាច់សម្រាប់ភាពជោគជ័យរយៈពេលវែង។   កិច្ចសហការនេះពឹងផ្អែកលើបទពិសោធន៍ជាង២០ឆ្នាំរបស់ CJCC ក្នុងការផ្លាស់ប្តូរវប្បធម៌ និងគាំទ្រដល់វិស័យអប់រំ រួមជាមួយនឹងបទពិសោធន៍ជាង១២២ឆ្នាំរបស់ ដាយ អុិឈិ ឡាយហ្វ៍ ក្នុងនាមជាក្រុមហ៊ុនធានារ៉ាប់រងអាយុជីវិតរបស់ប្រទេសជប៉ុន។ ដាយ អុិឈិ ឡាយហ្វ៍ ប្តេជ្ញាចិត្តគាំទ្រកិច្ចខិតខំប្រឹងប្រែងរបស់ CJCC តាមរយៈ៖ កម្មវិធីលើកកម្ពស់ចំណេះដឹងហិរញ្ញវត្ថុ ដោយគាំទ្រយុវជន និងអាជីវកម្មឱ្យយល់ដឹងពីការការពារហិរញ្ញវត្ថុ និងធ្វើការសម្រេចចិត្តដ៏ត្រឹមត្រូវពាក់ព័ន្ធនឹងហិរញ្ញវត្ថុ។ ការបណ្តុះបណ្តាលជំនាញអាជីវកម្មស្របតាមស្តង់ដារជប៉ុន ដោយផ្តល់ការបណ្តុះបណ្តាលឯកទេសដល់សហគ្រាសធុនតូច និងមធ្យម (SMEs) សម្រាប់កំណើនអាជីវកម្មប្រកបដោយចីរភាព។ កម្មវិធីផ្លាស់ប្តូរវប្បធម៌ ដើម្បីពង្រឹងទំនាក់ទំនងកម្ពុជា-ជប៉ុន តាមរយៈការអប់រំភាសាជប៉ុន ជំនាញធុរកិច្ច និងកម្មវិធីផ្លាស់ប្តូរវប្បធម៌ជាច្រើនប្រចាំឆ្នាំ។     លោក Mah Kin Yoong អគ្គនាយកប្រតិបត្តិនៃក្រុមហ៊ុន ដាយ អុិឈិ ឡាយហ្វ៍ បានមានប្រសាសន៍ថា «ភាពជាដៃគូនេះឆ្លុះបញ្ចាំងពីការប្តេជ្ញាចិត្តរួមគ្នារបស់យើងក្នុងនាមជាស្ថាប័នជប៉ុនចំពោះការអភិវឌ្ឍប្រកបដោយចីរភាពនៅកម្ពុជា ដោយការជំរុញកម្លាំងពលកម្មដែលមានជំនាញ និងចំណេះដឹងផ្នែកហិរញ្ញវត្ថុច្បាស់លាស់។ យើងមានមោទនភាពគាំទ្រកម្មវិធីអប់រំផ្សេងៗរបស់ CJCC និងលើកកម្ពស់ការផ្លាស់ប្តូរវប្បធម៌ តាមរយៈកម្មវិធីវប្បធម៌ជាច្រើន ដែលនឹងពង្រឹងទំនាក់ទំនងរវាងកម្ពុជា-ជប៉ុន និងត្រួសត្រាយផ្លូវសម្រាប់កិច្ចសហប្រតិបត្តិការ និងភាពរីកចម្រើនរយៈពេលវែង។»     លោកបណ្ឌិត ឃឹម លាង នាយក នៃមជ្ឈមណ្ឌលសហប្រតិបត្តិការកម្ពុជា-ជប៉ុន បានបន្ថែមថា «យើងរំភើបរីករាយក្នុងការពង្រីកការផ្សព្វផ្សាយអំពីចំណេះដឹងផ្នែកហិរញ្ញវត្ថុ ដែលគាំទ្រដោយ ដាយ អុិឈិ ឡាយហ្វ៍។ គោលដៅមួយរបស់យើងគឺដើម្បីផ្តល់ឱ្យយុវជន និងអាជីវកម្មនូវចំណេះដឹងហិរញ្ញវត្ថុដែលពួកគេត្រូវការ ដើម្បីកសាងអនាគតហិរញ្ញវត្ថុប្រកបដោយសុវត្ថិភាព។ តាមរយៈការច្របាច់បញ្ចូលគ្នានូវបទពិសោធន៍របស់ CJCC ពាក់ព័ន្ធនឹងការអប់រំ ជាមួយនឹងជំនាញផ្នែកហិរញ្ញវត្ថុរបស់ ដាយ អុិឈិ ឡាយហ្វ៍ យើងអាចបង្កើតការផ្លាស់ប្តូរកាន់តែប្រសើរសម្រាប់សហគមន៍នៅកម្ពុជា និងជំរុញការអភិវឌ្ឍប្រកបដោយចីរភាព។» អំពី មជ្ឈមណ្ឌលសហប្រតិបត្តិការកម្ពុជា-ជប៉ុន (CJCC) រយៈពេលជាង២០ឆ្នាំមកហើយ មជ្ឈមណ្ឌលសហប្រតិបត្តិការកម្ពុជា-ជប៉ុន (CJCC) បានដើរតួយ៉ាងសំខាន់ក្នុងការពង្រឹងទំនាក់ទំនងរវាងប្រទេសកម្ពុជា និងជប៉ុន។ CJCC ត្រូវបានគាំទ្រដោយរាជរដ្ឋាភិបាលកម្ពុជា និងជប៉ុន ហើយត្រូវបានបង្កើតឡើង ដើម្បីជំរុញយុវជន និងអាជីវកម្មនៅកម្ពុជាតាមរយៈការបណ្តុះបណ្តាលជំនាញសម្រាប់អាជីវកម្ម ជំនាញភាសាជប៉ុនសម្រាប់អាជីពការងារ និងកម្មវិធីផ្លាស់ប្តូរវប្បធម៌ដ៏រស់រវើក។ បេសកកម្មរបស់ CJCC គឺដើម្បីបង្កើនការយល់ដឹងវប្បធម៌កម្ពុជា-ជប៉ុន និងជំរុញភាពរីកចម្រើនប្រកបដោយចីរភាពនៅកម្ពុជា។ អំពី ដាយ អុិឈិ ឡាយហ្វ៍ (ខេមបូឌា) ក្រុមហ៊ុន ដាយ អុិឈិ ឡាយហ្វ៍ អុីនសួរ៉ិនស៍ (ខេមបូឌា) ម.ក គឺជាក្រុមហ៊ុនធានារ៉ាប់រងអាយុជីវិតដែលមានការរីកលូតលាស់លឿនមួយនៅក្នុងប្រទេសកម្ពុជាក្នុងរយៈពេលត្រឹមតែជាង ៥ឆ្នាំប៉ុណ្ណោះ ហើយយើងទទួលបានពានរង្វាន់ «ក្រុមហ៊ុនធានារ៉ាប់រងអាយុជីវិតអន្តរជាតិល្អបំផុតប្រចាំឆ្នាំនៅក្នុងប្រទេសកម្ពុជា» រយៈពេល២ឆ្នាំជាប់គ្នាគឺឆ្នាំ២០២៣ និង២០២៤។ ដាយ អុិឈិ ឡាយហ្វ៍ ជាក្រុមហ៊ុនបុត្រសម្ព័ន្ធរបស់ក្រុមហ៊ុន Dai-ichi Life Holdings, Inc. (“DLHD”) ដែលជាក្រុមហ៊ុនធានារ៉ាប់រងអាយុជីវិតឈានមុខគេក្នុងប្រទេសជប៉ុនដែលមានបទពិសោធន៍ជាង ១២២ឆ្នាំ និងបានចុះបញ្ជីនៅលើទីផ្សារភាគហ៊ុនតូក្យូស្តុកអុិចឆេង (Tokyo Stock Exchange) ។ ចាប់តាំងពីបង្កើតក្រុមហ៊ុន DLHD ក្នុងឆ្នាំ១៩០២មក ដាយ អុិឈិ ឡាយហ្វ៍ បានប្តេជ្ញាចិត្តសហការជាមួយដៃគូពាក់ព័ន្ធទាំងអស់ ដើម្បីកសាងអនាគតកាន់តែប្រសើរសម្រាប់គ្រប់គ្នា។ ក្រុមហ៊ុនក៏បាននាំយកការប្តេជ្ញាចិត្តដូចគ្នាមកកាន់ប្រទេសកម្ពុជា ដោយនាំមកនូវដំណោះស្រាយហិរញ្ញវត្ថុដែលសមស្របតាមតម្រូវការលោកអ្នក។ ដាយ អុិឈិ ឡាយហ្វ៍ គឺជាដៃគូដែលគាំទ្រដល់សុខមាលភាពហិរញ្ញវត្ថុរបស់លោកអ្នកជានិច្ច។ នៅ ដាយ អុិឈិ ឡាយហ្វ៍ «យើងគិតគូរ យើងធ្វើអ្វីដែលត្រូវ យើងច្នៃប្រឌិតថ្មី» គឺជាតម្លៃស្នូល ដែលណែនាំគ្រប់ការសម្រេចចិត្តទាំងអស់របស់ក្រុមហ៊ុន។ *ដាយ អុិឈិ ឡាយហ្វ៍ ហូលឌីង អុីង មានគ្រឹះមូលធនដ៏រឹងមាំ ជាមួយនឹងទ្រព្យសម្បត្តិសរុបចំនួន ៤៤៥.០៨ ពាន់លានដុល្លារ និងបុព្វលាភធានារ៉ាប់រងជាង ៤៩.៧១ពាន់លានដុល្លារ។ (គិតត្រឹមថ្ងៃទី៣១ ខែមីនា ឆ្នាំ ២០២៤) ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T09:04:07.375Z", "category": "PR", "views": 62, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កាដូឆ្នាំថ្មី! នៅខែមេសានេះ គម្រោងធំៗ ២ នឹងបើកសម្ពោធដាក់ឲ្យពលរដ្ឋប្រើប្រាស់ជាផ្លូវការ	https://business-cambodia.com/articles/two-project-open	នៅមិនដល់១ ខែទៀតនោះទេ ពិធីបុណ្យចូលឆ្នាំថ្មីប្រពៃណីជាតិខ្មែរ នឹងឈានចូលមកដល់ហើយ។ ក្នុងនោះដែរអ្វីដែលអារម្មណ៍ គឺមានគម្រោងធំចំនួន ២ នឹងត្រូវសម្ពោធដាក់ឲ្យប្រជាពលរដ្ឋប្រើប្រាស់ មុននឹងពិធីបុណ្យចូលឆ្នាំថ្មីចូលមកដល់ផងដែរ ពោលគឺនឹងសម្ពោធដាក់ឲ្យដំណើរការនៅដើមខែមេសា ខាងមុននេះ។ ដោយនៅក្នុងនោះរួមមាន៖   ១. កំពង់ផែទេសចរណ៍អន្ដរជាតិកំពត   កំពង់ផែទេសចរណ៍អន្ដរជាតិកំពត នឹងសម្ពោធដាក់ឲ្យប្រើប្រាស់ជាផ្លូវការ នៅថ្ងៃទី៣ ខែមេសា ឆ្នាំ២០២៥ ខាងមុខនេះហើយ ក្រោមអធិបតីភាពសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា។ នេះបើយោងតាមការចុះផ្សាយពីក្រសួងសាធារណការ និងដឹកជញ្ជូនកាលពីពេលថ្មីៗនេះ។   សូមជម្រាបថា កំពង់ផែទេសចរណ៍អន្តរជាតិខេត្តកំពតនេះ ត្រូវបានសាងសង់ឡើងដោយក្រុមហ៊ុនអភិវឌ្ឍន៍កំពង់ផែទេសចរណ៍អន្តរជាតិខេត្តកំពត (K.I.T.P DEVELOPMENT-CO,LTD) ជាដៃគូវិនិយោគជាមួយរាជរដ្ឋាភិបាល  សាងសង់លើផ្ទៃដី ៤ ហិតា ស្ថិតក្នុងភូមិជុំក្រៀល ឃុំជុំក្រៀល ស្រុកទឹកឈូ ខេត្តកំពត។ ចាប់ផ្ដើមសាងសង់នៅខែសីហា ឆ្នាំ ២០១៨ កន្លងទៅ និងសម្រេចរួចរាល់នាចុងឆ្នាំ ២០២២ ដោយប្រើប្រាស់ថវិកាជាង ១១ លានដុល្លារ ក្រោមគម្រោងហិរញ្ញប្បទានរបស់ធនាគារអភិវឌ្ឍន៍អាស៊ី។     ២. ស្ពានអាកាសមរតកតេជោ   ស្ពានអាសកម្ពស់ ២ ជាន់ដំបូងគេនៅកម្ពុជានេះ និងសម្ពោធដាក់ឲ្យប្រជាពលរដ្ឋប្រើប្រាស់ជាផ្លូវការនៅថ្ងៃទី៧ ខែមេសា ខាងមុខនេះផងដែរ។ ដោយការសម្ពោធនេះធ្វើឡើងក្រោយអធិបតីភាពសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រម្ពុជាដូចគ្នា។ នេះបើយោងតាមការបញ្ជាក់ពីប្រភពរដ្ឋបាលរាជធានីភ្នំពេញ។   សូមជម្រាបថា គម្រោងស្ពានអាកាសមរតកតេជោនេះ ត្រូវបានបើកការដ្ឋានសាងសង់កាលពីថ្ងៃទី ៣១ ខែសីហា ឆ្នាំ២០២២។ ស្ពានអាកាសនេះ គឺជាគម្រោងរបស់រាជរដ្ឋាភិបាលកម្ពុជាតាមរយៈរដ្ឋបាលរាជធានីភ្នំពេញ និងសាងសង់ដោយក្រុមហ៊ុនវិនិយោគទុនអាណិកជនកម្ពុជា OCIC ដែលចំណាយថវិកាប្រមាណ ៣៦ លានដុល្លារ។   នៅពេលដាក់ឲ្យដំណើរការ ស្ពានអាកាសកំពស់ ២ជាន់នេះ នឹងជួយលំហូរចរាចរបានល្អប្រសើរ និងកាត់បន្ថយការកកស្ទះចរាចរនៅចំណុចប្រសព្វរវាងមហាវិថី ព្រះមុនីវង្ស មហាវិថីកងយោធពលខេមរភូមិន្ទ និងមហាវិថី សម្តេចអគ្គមហាសេនាបតីតេជោ ហ៊ុន សែនផងដែរ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T08:50:06.489Z", "category": "អចលនទ្រព្យ", "views": 896, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លែងស្ទះ! មហាវិថីថ្មី១ទៀត នឹងលេចរូបរាងនៅភ្នំពេញ ខណៈបច្ចុប្បន្នការសាងសង់ជិតបញ្ចប់ ១០០ ភាគរយ	https://business-cambodia.com/articles/chhun-kong-boulevard	មហាវិថី “ឈុន គង់“ ដែលស្ថិតនៅក្នុងតំបន់អភិវឌ្ឍន៍ទីក្រុងរណប អ៊ឹង ស៊ីធី (ING City) ប៉ែកខាងត្បូងរាជធានីភ្នំពេញ ត្រៀមនឹងលេចរូបរាងក្នុងពេលឆាប់ៗ ខណៈបច្ចុប្បន្នការសាងសង់កំពុងដំណើរការយ៉ាងស្រស្រាក់ស្រស្រាំ។ ជាក់ស្ដែងនៅថ្ងៃទី២៤ ខែមីនា ឆ្នាំ២០២៥ ក្រុមហ៊ុន អាយអិនជី ហូលឌីង បានចាប់ផ្ដើមលើកធ្នឹមស្ពានបេតុងអាម៉េរទី២នៃគម្រោងផងដែរ។     តាមការបញ្ជាក់ពីក្រុមហ៊ុនបានឲ្យដឹងថា កាលពីខែធ្នូ ឆ្នាំ២០២៤ កន្លងទៅថ្មីៗនេះ កំណាត់មហាវិថី ឈុន គង់ ប៉ែកខាងលិច បានបញ្ចប់ការសាងសង់ស្ទើរ១០០% ក្នុងនោះរួមមាន ការអ៊ុតបេតុងកៅស៊ូACប្រវែង២.០០០ម៉ែត្រ គូសគំនូសចរាចរណ៍ ការតម្លើងអំពូលភ្លើងបំភ្លឺផ្លូវ និងការសាងសង់ស្ពានបេតុងអាម៉េរទី១ និងបានដាក់ឱ្យប្រើប្រាស់ជាសាធារណៈដំណាក់ការទី១។ រីឯកំណាត់មហាវិថី ឈុន គង់ ប៉ែកខាងកើត ក្រុមហ៊ុន អាយអិនជី ហូលឌីង បាននិងកំពុងបន្តការសាងសង់ស្ពានបេតុងអាម៉េរទី២ ដើម្បីតភ្ជាប់កំណាត់ប៉ែកខាងកើត និងឈានទៅដំណាក់កាលចុងក្រោយនៃការសាងសង់ ដោយគ្រោងនឹងបញ្ចប់ជាស្ថាពរនៅក្នុងខែមិថុនា ឆ្នាំ២០២៥។   សូមបញ្ជាក់ថា នៅលើមហាវិថី ឈុន គង់ នឹងត្រូវសាងសង់ស្ពានបេតុងអាម៉េរឆ្លងកាត់ចំនួន ០២កន្លែង ដែលមានបណ្ដោយប្រវែង៤០ម៉ែត្រ ទទឹង២០,៨៦ម៉ែត្រ ដោយស្ពានទី១ (នាប៉ែកខាងលិច) ឆ្លងកាត់ប្រឡាយរលួស ស្ថិតក្នុងភូមិសាស្ត្រសង្កាត់ជើងឯក ខណ្ឌដង្កោ និងស្ពានទី២ (នាប៉ែកខាងកើត) ឆ្លងកាត់ប្រឡាយស្ទឹងជ្រៅ ស្ថិតក្នុងភូមិសាស្រ្តសង្កាត់ចាក់អង្រែក្រោម ខណ្ឌមានជ័យ។   មហាវិថី ឈុន គង់ ដ៏សំខាន់នេះ ត្រូវបានប្រារព្ធពិធីបើកការដ្ឋានស្ថាបនា ក្រោមអធិបតីភាពដ៏ខ្ពង់ខ្ពស់របស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា កាលពីថ្ងៃទី២៩ ខែមិថុនា ឆ្នាំ២០២៣ កន្លងទៅ។ មហាវិថី ឈុន គង់ នេះគឺជាផ្លូវមេទី៣ នៅក្នុងចំណោមបណ្តាញផ្លូវសរុបចំនួន ៦១ខ្សែ ក្នុងតំបន់អភិវឌ្ឍន៍ទីក្រុងរណប ING City ដែលទទួលសិទ្ធិអភិវឌ្ឍន៍ដោយក្រុមហ៊ុនក្នុងស្រុកដ៏ធំមួយគឺ ក្រុមហ៊ុន អាយអិនជី ហូលឌីង របស់ឯកឧត្តមអ្នកឧកញ៉ា អ៊ឹង ប៊ុនហ៊ូវ។ ផ្លូវមេចំនួន២ខ្សែទៀត រួមមាន ផ្លូវមេទី១ គឺមហាវិថី សម្តេចតេជោ ហ៊ុន សែន និងផ្លូវមេទី២ គឺមហាវិថីអ្នកឧកញ៉ាមហាភក្តីសប្បុរិសភោគាធិបតី ហ៊ុន នាង។   មហាវិថី ឈុន គង់ ជាមហាវិថីមួយខ្សែស្ថិតនៅចំកណ្ដាលទទឹងនៃតំបន់អភិវឌ្ឍន៍ទីក្រុងរណប ING City តភ្ជាប់ពីផ្លូវជាតិលេខ២ ក្នុងសង្កាត់ចាក់អង្រែក្រោម ឆ្ពោះទៅកាន់ផ្លូវជើងឯក(ផ្លូវលេខ២១៧) មានប្រវែង ៤.០០០ម៉ែត្រ គិតត្រឹមព្រំប្រទល់នៃតំបន់អភិវឌ្ឍន៍ និងមានលំហផ្លូវប្រវែង៥០ម៉ែត្រ ក្នុងនោះទំហំ២០ម៉ែត្រជាតួផ្លូវសម្រាប់យានជំនិះ និងចិញ្ចើមផ្លូវទំហំ ១៥ម៉ែត្រសងខាង។ មហាវិថីមួយនេះ នឹងដើរតួនាទីយ៉ាងសំខាន់ជួយដោះស្រាយភាពកកស្ទះចរាចរណ៍ សម្រួលដល់ការដឹកជញ្ជូនទំនិញ ពិសេសជួយឱ្យប្រជាពលរដ្ឋចំណេញទាំងពេលវេលា និងថវិកាជាច្រើន។ល។     យោងតាមប្រសាសន៍ លោក អ៊ឹង ស៊ីវខូវ អគ្គនាយកក្រុមហ៊ុន អាយអិនជី ហូលឌីង តាមគម្រោងការស្ថាបនាមហាវិថី ឈុន គង់ នឹងត្រូវចំណាយថវិកាសរុបជិត ២២លានដុល្លារអាមេរិក និងបានប្រើប្រាស់ដីសរុបប្រមាណ ២០ហិកតា ដោយក្នុងនោះបានប្រើប្រាស់ដីកម្មសិទ្ធិរបស់ក្រុមហ៊ុន អាយអិនជី ហូលឌីង ទំហំសរុបប្រមាណ ១៥ហិកតា៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T08:13:54.590Z", "category": "អចលនទ្រព្យ", "views": 10257, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បិទទ្វារបន្តកន្ទុយ! ធនាគារធំបំផុតទី២របស់អាមេរិកបន្តបិទទ្វារសាខាជាបន្តបន្ទាប់ដោយសារកត្តាទាំងនេះ	https://business-cambodia.com/articles/bank-of-america-continue-to-close-its-branches	ធនាគារ Bank of America ដែលជាធនាគារធំបំផុតលំដាប់ទី២នៅសហរដ្ឋអាមេរិក ពេលនេះបានបន្តបិទសាខារបស់ខ្លួនជាបន្តបន្ទាប់នៅត្រឹមដើមឆ្នាំ២០២៥នេះខណៈកាលពីឆ្នាំ២០២៤កន្លងទៅ ធនាគារនេះឈរលើកំពូលតារាងជាធនាគារបិទសាខាច្រើនបំផុតនៅអាមេរិក។   បើយោងតាមការចុះផ្សាយរបស់ Dailymail របស់អង់គ្លេសបានឲ្យដឹងថាគិត្រឹមខែកុម្ភៈដល់ខែមីនាឆ្នាំ២០២៥នេះ ធនាគារ  Bank of America បានបិទសាខារបស់ខ្លួនប្រមាណជា១០សាខា ហើយការបិទសាខានេះរំពឹងនឹងបន្តបិទជាបន្តបន្ទាប់នៅខែខាងមុខៗទៀត។   ចំពោះមូលហេតុចម្បងដែលធ្វើឲ្យធនាគារធំទី២របស់អាមេរិកត្រូវបិទទ្វាសាខាគឺដោយសារតែការផ្លាស់ប្ដូរនៅក្នុងវិស័យធនាគារដោយធនាគារត្រូវផ្លាស់ប្ដូរទៅប្រតិបត្តិការជាលក្ខណៈឌីជីថលដូច្នេះហើយធនាគារ មួយចំនួនត្រូវបង្ខំចិត្តបិទទ្វាសាខាហើយប្ដូរទៅឌីជីថលខណៈអតិថិជនកាន់តែច្រើនឡើងផ្លាស់ប្ដូរមកប្រើប្រាស់សេវាធនាគារអនឡាញ( online Banking)។   កត្តាចម្បងមួយទៀតដែលធ្វើឲ្យធនាគារ Bank of America ត្រូវបិទទ្វារសាខាគឺចាប់ផ្ដើមចេញពីទម្លាប់របស់អតិថិជនតែម្ដង។ ជាក់ស្ដែងអតិថិជនភាគច្រើនងាកមកប្រើប្រាស់សេវាធនាគារតាមអនឡាញជាពិសេសកិច្ចការមួយចំនួននៅធនាគារដូចជា ទូទាត់ ផ្ញើរប្រាក់ ការិវនិយោគ គឺធ្វើឡើងយ៉ាងលឿនតាមរយៈកម្មវិធី App ធនាគារ ( Mobile App) និងកុំព្យូរទ័រ។   គួរបញ្ជាក់ផងដែរថាបើយោងតាមរបាយការណ៍ស្ថានប័នធានាប្រាក់បញ្ញើរបស់អាមេរិកដែលហៅកាត់ថាFDIC បានឲ្យដឹងថានៅចន្លោះឆ្នាំ២០១២ដល់ឆ្នាំ២០២២ ចំនួនសាខាធនាគារពាណិជ្ជរបស់អាមេរិកបានថយចុះពី៨២,៤៦១មកត្រឹម៦៩,៥៩០។ ចំណែករបាយការណ៍ពី Self បានព្យាករថាប្រសិនបើសាខាធនាគារអាមេរិកនៅតែបន្តបិទទ្វារក្នុងអត្រាដូចបច្ចុប្បន្ននោះនៅត្រឹមឆ្នាំ២០៤១នឹងលែងមានសាខាធនាគារទៀតហើយ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T07:40:18.434Z", "category": "ហិរញ្ញវត្ថុ", "views": 583, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដុសខាត់អនាគតអ្នកដឹកនាំកម្ពុជាជំនាន់ក្រោយ៖ មូលនិធិព្រីនស៍ប្រារព្ធពីធីអបអរសាទរនិស្សិតអាហារូបករណ៍ ចេន ហ្ស៊ី ជំនាន់ទី៤ ចំនួន ១០០នាក់	https://business-cambodia.com/articles/prince-foundation-	ឯកឧត្តមបណ្ឌិតសភាចារ្យ ហង់ជួន ណារ៉ុន ឧបនាយករដ្ឋមន្ត្រី រដ្ឋមន្ត្រីក្រសួងអប់រំ យុវជន និងកីឡា បានផ្ដល់កិត្តិយសអញ្ជើញចូលរួមថតរូបអនុស្សាវរីយ៍ជាមួយនិស្សិតអាហារូបករណ៍ទាំង ១០០នាក់ ភ្ញៀវកិត្តិយស និងគណៈគ្រប់គ្រងតំណាងមូលនិធិព្រីនស៍ ក្នុងពិធីប្រគល់អាហារូបករណ៍ ចេន ហ្ស៊ី ជំនាន់ទី៤។ រាជធានីភ្នំពេញ, ថ្ងៃទី២៥ ខែមីនា ឆ្នាំ២០២៥ – មូលនិធិព្រីនស៍ ដែលជាអង្គការសប្បុរសធម៌របស់ក្រុមហ៊ុន ព្រីនស៍ ហូលឌីង គ្រុប បានប្រារព្ធពីធីអបអរសាទរនិស្សិតអាហារូបករណ៍ ចេន ហ្ស៊ី ជំនាន់ទី៤ ចំនួន ១០០នាក់ នៅទីស្នាក់ការកណ្តាលក្រុមហ៊ុន ព្រីនស៍ ហូលឌីង គ្រុប។ ជាមួយគ្នានេះដែរ ឯកឧត្តមបណ្ឌិតសភាចារ្យ ហង់ ជួន ណារ៉ុន ឧបនាយករដ្ឋមន្ត្រី រដ្ឋមន្ត្រីក្រសួងអប់រំ យុវជន និងកីឡា បានផ្តល់កិត្តិយសអញ្ជើញចូលរួមពិធីអបអរនេះ ព្រមជាមួយនឹងភ្ញៀវកិត្តិយសផ្សេងៗទៀត មកពីវិស័យអប់រំ និងស្ថាប័នឯកជននានា។ កម្មវិធីអាហារូបករណ៍នេះ ត្រូវបានផ្តួចផ្តើមឡើងដោយ អ្នកឧកញ៉ា ចេន ហ្ស៊ី ប្រធានក្រុមហ៊ុន ព្រីនស៍ ហូលឌីង គ្រុប ដោយអាហារូបករណ៍នេះបានផ្តល់អោយនិស្សិតដែលសិក្សានៅសាកលវិទ្យាល័យនៅកម្ពុជានូវអត្ថប្រយោជន៍ផ្សេងៗដូចជា៖ ផ្គត់ផ្គង់ថ្លៃសិក្សារយៈពេល៤ឆ្នាំពេញ ប្រាក់ឧបត្ថម្ភប្រចាំខែ ឱកាសការងារ និងការចុះកម្មសិក្សានានា។ ក្រោមការជ្រើសរើសយ៉ាងសម្រិតសម្រាំង និងពោពេញដោយតម្លាតភាព ក្នុងចំណោមបេក្ខជនជាង ២,៥០០នាក់ មានតែបេក្ខជនឆ្នើមចំនួន ១០០នាក់ប៉ុណ្ណោះ ដែលត្រូវបានជ្រើសរើស ដើម្បីទទួលបានអាហារូបករណ៍ ចេន ហ្ស៊ី ជំនាន់ទី៤ នេះ។ ថ្លែងក្នុងពិធីនេះដែរ ឯកឧត្តមបណ្ឌិតសភាចារ្យ បានកោតសរសើរមូលនិធិព្រីនស៍ ចំពោះការចូលរួមជាចំណែកមួយក្នុងការជំរុញការអប់រំនៅប្រទេសកម្ពុជា ព្រមទាំងកត់សំគាល់ផងដែរ ពីកិច្ចសហការជាដៃគូរវាងស្ថាប័នរដ្ឋ និងស្ថាប័នឯកជនពិតជាមានសារៈសំខាន់ណាស់សម្រាប់ពង្រឹងសមត្ថភាពយុវជនជំនាន់ក្រោយ។ ឯកឧត្តមបណ្ឌិតសភាចារ្យ បានលើកឡើងយ៉ាងដូច្នេះថា៖“ការអប់រំគឺជាឧបករណ៍ដ៏មានឥទ្ធិពលសម្រាប់ការអភិវឌ្ឍប្រទេសជាតិ ហើយកម្មវិធីដូចជាអាហារូបករណ៍ ចេន ហ្ស៊ី ពិតជាមានសារៈសំខាន់ណាស់ក្នុងការជួយដុសខាត់ អនាគតនិស្សិតរបស់ប្រទេសកម្ពុជា”។ ឯកឧត្តមបានបន្តទៀតថា៖ “យើងកោតសរសើរចំពោះការប្តេជ្ញាចិត្តរបស់មូលនិធិព្រីនស៍ ក្នុងការជួយជ្រោមជ្រែងយុវជនកម្ពុជាឱ្យសម្រេចបាននូវក្តីស្រមៃ និងគោលដៅសិក្សារបស់ពួកគេប្រកបដោយវិជ្ជាជីវៈ។ លោក Gabriel Tan ប្រធានមូលនិធិព្រីនស៍បានថ្លែងអំណរគុណដល់ស្ថាប័នរដ្ឋ និងឯកជនដែលជាដៃគូសហការក្នុងការចូលរួមគាំទ្រវិស័យអប់រំនៅប្រទេសកម្ពុជា។ លោកបានមានប្រសាសន៍ថា ៖“ពួកយើងពិតជាមានសេចក្តីសោមនស្សរីករាយណាស់ ក្នុងការជួយទំនុកបំរុងនិស្សិតឆ្នើមកម្ពុជាចំនួន ១០០នាក់ ដើម្បីគាំទ្រពួកគេឆ្ពោះទៅរកភាពជោគជ័យយ៉ាងពិតប្រាកដ”។ លោកបានបន្ថែមទៀតថា៖ “ការអប់រំគឺជាគន្លឹះក្នុងការកសាងសង្គមមួយអោយរីកចម្រើន ហើយពួកយើងក៏នៅតែបន្តការប្តេជ្ញាចិត្តចំពោះការដុសខាត់សមត្ថភាពអ្នកដឹកនាំជំនាន់ក្រោយ ដែលនឹងរួមចំណែកដល់ការរីកចម្រើនរបស់កម្ពុជានាពេលអនាគត។ មិនត្រឹមតែប៉ុណ្ណោះ ពួកយើងសូមអរគុណដល់ក្រសួងអប់រំ យុវជន និងកីឡា សម្រាប់ការគាំទ្រក្នុងការធ្វើឱ្យកម្មវិធីអាហារូបករណ៍នេះសម្រេចទៅមុខបាន”។ ក្នុងនោះដែរ និស្សិតអាហារូបករណ៍ ចេន ហ្ស៊ី ជំនាន់ទី២ កញ្ញា សិទ្ធា វីឡារ៉ូស ដែលជានិស្សិតកំពុងសិក្សាឆ្នាំទី៣ មុខជំនាញគ្រប់គ្រងពាណិជ្ជកម្មអន្តរជាតិ នៃសាកលវិទ្យាល័យភូមិន្ទភ្នំពេញបានបង្ហាញការថ្លែងអំណរគុណចំពោះ កម្មវិធីអាហារូបករណ៍ ចេន ហ្ស៊ី ដែលបានផ្តល់ជំនួយលើសពីហិរញ្ញវត្ថុ និងឱកាសធ្វើការងារហាត់ការនៅក្រុមហ៊ុន ព្រីនស៍ ហូលឌីង គ្រុប ដែលផ្តល់នូវបទពិសោធន៍ការងារ និងជំនួយជាហិរញ្ញវត្ថុដែលជួយកាត់បន្ថយបន្ទុកកញ្ញាផងដែរ។ កញ្ញាបានបន្តទៀតថា៖“ខ្ញុំទទួលបានឱកាសជាច្រើនពីកម្មវិធីអាហារូបករណ៍នេះ ដោយកម្មវិធីនេះបានជួយខ្ញុំអោយទទួលបាននូវបទពិសោធន៍ថ្មីៗ និងត្រៀមខ្លួនរួចជាស្រេចសម្រាប់ជម្នះឧបសគ្គនានានៅពេលអនាគត។ ខ្ញុំសូមអរគុណដល់មូលនិធិព្រីនស៍ ចំពោះកិច្ចខិតខំប្រឹងប្រែងគាំទ្រនិស្សិតដើម្បីបន្តការសិក្សាប្រកបដោយភាពជោគជ័យ”។ នៅក្នុងពិធីអបអរនេះក៏មានការអញ្ញើញចូលរួមពីសំណាក់ភ្ញៀវកិត្តិយសតំណាងអោយក្រសួងអប់រំ យុវជន និងកីឡា និងសាកលវិទ្យាល័យ រួមមាន៖ ឯកឧត្តម សោម រតនា អនុរដ្ឋលេខាធិការ, លោក យូ វីរៈ អគ្គនាយករងនៃអគ្គនាយកដ្ឋានឧត្តមសិក្សា, ឯកឧត្តម វិញ ប៊ុនអៀង ជំនួយការឯកឧត្តមបណ្ឌិតសភាចារ្យឧបនាយករដ្ឋមន្ត្រី, លោក គង់ ភូមីកា ប្រធាននាយកដ្ឋានឧត្តមសិក្សា, បណ្ឌិត សេង ប៊ុនធឿន សាកលវិទ្យាធិការរងនៃសាកលវិទ្យាល័យជាតិគ្រប់គ្រង, លោកសាស្រ្តាចារ្យរង កុក សុធា ព្រឹទ្ធបុរសរងមហាវិទ្យាល័យវិទ្យាសាស្រ្ត នៃសាកលវិទ្យាល័យភូមិន្ទភ្នំពេញ, និងលោក សូយ ទី នាយករងវិទ្យាស្ថានបច្ចេកវិទ្យាកម្ពុជា។ វត្តមានរបស់ភ្ញៀវកិត្តិយសតំណាងក្រសួងអប់រំ យុវជន និងកីឡា និងសាកលវិទ្យាល័យខាងលើ ពិតជាបានសរបញ្ជាក់ពីកិច្ចសហប្រតិបត្តិ និងកិច្ចខិតខំប្រឹងប្រែងដុសខាត់យុវជនជំនាន់ក្រោយអោយក្លាយជាសសរទ្រូងដ៏រឹងមាំ សម្រាប់ប្រទេសកម្ពុជានាពេលអនាគត។ តាំងពីឆ្នាំ២០២១ រហូតដល់ពេលបច្ចុប្បន្ម អាហារូបករណ៍ ចេន ហ្ស៊ី បានជួយទំនុកបម្រុងនិស្សិតក្រីក្រចំនួន៤០០នាក់ អោយទទួលបានឱកាសបន្តការសិក្សាទៅថ្នាក់ឧត្តមសិក្សា និងធ្វើការបណ្តុះបណ្តាលពួកគាត់អោយសម្រេចបាននូវភាពជោគជ័យ។ គំនិតផ្តួចផ្តើមនេះបានស្របតាមចក្ខុវិស័យរបស់មូលនិធិព្រីនស៍ ក្នុងការវិនិយោគលើការអភិវឌ្ឍធនធានមនុស្ស និងពង្រឹងកំណើនសេដ្ឋកិច្ចសង្គមរបស់កម្ពុជា។ អំពីអាហារូបករណ៍ ចេន ហ្ស៊ី កម្មវិធីអាហារូបករណ៍ ចេន ហ្ស៊ី គឺជាកម្មវិធីអាហារូបករណ៍ប្រចាំឆ្នាំដែលដឹកនាំដោយ អ្នកឧកញ៉ា ចេន ហ្ស៊ី ប្រធានក្រុមហ៊ុន ព្រីនស៍ ហូលឌីង គ្រុប សហការជាមួយ ក្រសួងអប់រំ យុវជន និងកីឡា (ដើម្បីគាំទ្រដល់និស្សិតសាកលវិទ្យាល័យកម្ពុជាចំនួន ៤០០នាក់ ក្នុងរយៈពេលប្រាំពីរឆ្នាំ។ ចាប់តាំងពីការចាប់ផ្តើមរហូតមកដល់បច្ជុប្បន្ន អាហារូបករណ៍ ចេន ហ្ស៊ី បានផ្តល់ឱកាសសម្រាប់ដល់និស្សិតកម្ពុជាជាច្រើននាក់ ដោយគាំទ្រអោយពួកគេបន្តនូវក្តីស្រមៃក្នុងការបន្តការសិក្សា និងរួមចំណែកយ៉ាងមានអត្ថន័យដល់វឌ្ឍនភាពរបស់ប្រទេសកម្ពុជា។ អំពី មូលនិធិព្រីនស៍៖ មូលនិធិព្រីនស៍ ត្រូវបានបង្កើតឡើងក្នុងឆ្នាំ២០១៥ គឺជាមូលនិធិសប្បុរសធម៌ឈានមុខគេមួយនៅកម្ពុជា។ ក្នុងនាមជា សមាជិករបស់ក្រុមហ៊ុន ព្រីនស៍ ហូលឌីង គ្រុប ដែលជាសម្ព័ន្ធក្រុមហ៊ុនដ៏ធំមួយនៅកម្ពុជា មូលនិធិនេះមានគោលបំ ណងធ្វើការជាមួយសហគមន៍មូលដ្ឋានដើម្បីកសាងការរស់នៅ និងបរិយាកាសការងារដែលលើកកម្ពស់សុខុមាលភាព និងការរស់នៅរបស់ប្រជាជនស្របតាមចក្ខុវិស័យ «រួមគ្នាកសាងអនាគតកាន់តែប្រសើរសម្រាប់កម្ពុជា»។ ដោយផ្តោតលើវិស័យអប់រំ ការអភិវឌ្ឍយុវជន វិស័យសុខាភិបាល និងកិច្ចផ្តួចផ្តើមសហគមន៍ មូលនិធិព្រីនស៍ បានបន្តធ្វើការជាមួយដៃគូនានាដើម្បីផ្តល់នូវកម្មវិធីដែលមាននិរន្តរភាពនិងឱកាសជាច្រើនដល់យុវជនកម្ពុជា ការបង្កើតសហគមន៍ និងការចូលរួមក្នុងការកសាងហេដ្ឋារចនាសម្ព័ន្ធជានិរន្តរភាព។ គម្រោងដ៏លេចធ្លោរបស់មូលនិធិ គឺជាគម្រោងកម្មវិធីអាហារូបករណ៍ ចេន ហ្ស៊ី ដែលជាគម្រោងអាហារូបករណ៍ប្រចាំឆ្នាំដែលផ្តល់ជូនការបង់ថ្លៃសិក្សាពេញលេញ ប្រាក់ឧបត្ថម្ភប្រចាំខែ កម្មវិធីអភិវឌ្ឍន៍ខ្លួន ឱកាសកម្មសិក្សា និងឱកាសការងារជូនទៅដល់និស្សិតសាកលវិទ្យាល័យកម្ពុជាចំនួន ៤០០នាក់ ក្នុងរយៈពេលប្រាំពីរឆ្នាំ និងមជ្ឈមណ្ឌលបណ្តុះបណ្ដាលវិជ្ជាជីវៈ ព្រីនស៍នាឡិកា ដែលជាសាលាបណ្ដុះបណ្ដាលតែមួយគត់ក្នុងការផ្ដល់ឱកាសសិក្សាអំពីសិល្បៈនៃការផលិតនាឡិកាស្តង់ដាប្រទេសស្វីស។ មូលនិធិព្រីនស៍ បានផ្តួចផ្តើមកម្មវិធីមនុស្សធម៌ជាង ២៨០ កម្មវិធី ដែលបានជួយទៅដលប្រជាជនប្រមាណជាង ១.៥លាន នាក់ ព្រមទាំងធ្វើការបរិច្ចាគដែលមានតម្លៃជាទឹកប្រាក់សរុបលើសពី ១៨ លានដុល្លារ។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T07:33:20.486Z", "category": "PR", "views": 43, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សោកស្តាយ! អតីតមហាសេ.ដ្ឋីវៀតណាមម្នាក់ បាត់បង់ទ្រព្យសម្បត្តិ ៩២ភាគ.រយ ព្រោះកំហុសធំ២នេះ	https://business-cambodia.com/articles/bui-thanh-nhon-lossing-net-worth	ទ្រព្យសម្បត្តិសុទ្ធរបស់លោក Bui Thanh Nhon ប្រធានក្រុមហ៊ុនអភិវឌ្ឍអចលនទ្រព្យ Novaland និងជាអតីតអ្នកមានបំផុតក្នុងប្រទេសវៀតណាម បានធ្លាក់ចុះ ៩២% ចាប់តាំងពីចុងឆ្នាំ ២០២១ ពី ៤.៧ ពាន់លានដុល្លារ មកនៅត្រឹម ៣២៩ លានដុល្លារប៉ុណ្ណោះ។ នេះបើយោងតាមការចុះផ្សាយរបស់ VN Express នាថ្ងៃទី១៩ ខែមីនា ឆ្នាំ២០២៥។   ក្នុងឆ្នាំ២០២១ លោក Bui Thanh Nhon និងក្រុមគ្រួសារ បានកាន់កាប់ភាគហ៊ុនសរុបប្រមាណជាង ៦១% នៃក្រុមហ៊ុន Novaland ដែលស្មើនឹងចំនួនទឹកប្រាក់សរុបជាង ៤,២ពាន់លានដុល្លារ។ ប៉ុន្តែត្រកូលមួយនេះ បានចាប់ផ្តើមលក់ភាគហ៊ុនចេញជាបន្តបន្ទាប់ ហើយបើគិតមកទល់បច្ចុប្បន្ន ភាគហ៊ុនរបស់លោកនៅសល់តិចជាង ៣៩% ទៅទៀត។     យ៉ាងណាមិញ ការលក់ភាគហ៊ុនបន្តកន្ទុយគ្នានេះ កើតឡើងក្រោយផ្ទុះព័ត៌មានថា ក្រុមហ៊ុន Novaland ជាប់បំណុលជាច្រើន ដែលធ្វើឲ្យតម្លៃហ៊ុនបានបន្តធ្លាក់ចុះឥតឈប់ឈរ ខណៈក្រុមអ្នកវិនិយោគក៏អស់ជំនឿចិត្ត និងសម្រុកលក់ហ៊ុនរៀងៗខ្លួន ខណៈសកម្មភាពនេះបាននាំឲ្យក្រុមហ៊ុនខាតបង់ជាខ្លាំងក្នុងរយៈពេល  ៤ឆ្នាំចុងក្រោយ។     គួរជម្រាបផងដែរថា លោក Bui Thanh Nhon ធ្លាប់ជាប់ឈ្មោះជាមហាសេដ្ឋីមានបំផុតទី៥ ក្នុងប្រទេសវៀតណាម និងជាប់ចំណាត់ថ្នាក់ទី ១០៥៣ ជាអ្នកមានទ្រព្យសម្បត្តិច្រើនបំផុតលើពិភពលោក។ ប៉ុន្តែត្រឹមរយៈពេលប៉ុន្មានឆ្នាំប៉ុណ្ណោះ លោកបានបាត់បង់ទ្រព្យសម្បត្តិស្ទើរអស់ពីខ្លួន៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T06:41:40.875Z", "category": "ហិរញ្ញវត្ថុ", "views": 572, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
CEO Samsung ទទួលមរណៈភាពត្រឹមវ័យ៦៣ឆ្នាំ ខណៈបុរសម្នាក់នេះអាចនឹងមកជំនួសតំណែងលោក	https://business-cambodia.com/articles/ceo-samsung-news-died-	ក្រុមហ៊ុន Samsung Electronics នៅកូរ៉េខាងត្បូង បានប្រកាសថាលោក Han Jong-hee សហនាយកប្រតិបត្តិរបស់ក្រុមហ៊ុន Samsung  បានទទួលមរណៈភាពដោយសាររោគគាំងបេះដូង នៅអាយុ៦៣ឆ្នាំ នៅថ្ងៃទី២៥ ខែមីនា ឆ្នាំ២០២៥នេះ។     បន្ទាប់ពីនៅជាមួយក្រុមហ៊ុន Samsung អស់រយៈពេលជាង៣៧ឆ្នាំ តាំងពីរៀនចប់បរិញ្ញាបត្រ និងជាអ្នកប្រតិបត្តិការផ្នែកអេក្រង់។ លោកក៏បានក្លាយជាគ្រប់គ្រងជាន់ខ្ពស់ផ្នែកអេឡិចត្រូនិក និងឧបករណ៍ចល័តរបស់ Samsung នៅឆ្នាំ២០២២។ ក្នុងឆ្នាំដដែលគាត់ត្រូវបានតែងតាំងជាអនុប្រធានក្រុមហ៊ុន Samsung Electronics និងជាសហនាយកប្រតិបត្តិ។   យ៉ាងណាសម្រាប់ការប្រកាសអ្នកបន្តតំណែងថ្មី នៅមិនទាន់បានសម្រេចជាផ្លូវការនៅឡើយទេ ប៉ុន្តែរបាយការណ៍មួយដែលសារព័ត៌មាន CNN ទទួលបានៗបង្ហាញថា លោក Jun Young hyun វ័យ៦៥ឆ្នាំ នឹងអាចក្លាយជាសហ CEO ជំនួសលោក Han Jong-hee តែម្នាក់គត់។     សូមជម្រាបថាលោក Han Jong-hee គឺជាសហ CEO ជាមួយលោក Jun Young-Hyun ដែលកន្លងមកធ្វើការដឹកនាំលើ semiconductor រួមគ្នា។ ទន្ទឹមនឹងមរណៈភាពរបស់លោក Han Jong-hee គឺជាការបាត់បង់ធនធានដ៏ល្អមួយ ដែលបានជំរុញនិងអភិវឌ្ឍន៍ផលិតផល Samsung ពិសេសគឺផលិតផលទូរទស្សន៍ដែលជាស្នាដៃលេចធ្លោរបស់លោក៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T04:41:18.295Z", "category": "ភាពជាអ្នកដឹកនាំ", "views": 256, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំឱ្យចាញ់បោ.កគេទៀត! អ្នកទិញអនឡាញហើយ ត្រូវផេកបោ.កមិនផ្តល់អីវ៉ាន់ឱ្យ អាចប្តឹងតាមលេខនេះបាន	https://business-cambodia.com/articles/buy-online	សម្រាប់បងប្អូនអ្នកដែលនិយមចូលចិត្តទិញអនឡាញ ជាពិសេសនោះអ្នកនៅតាមបណ្តាខេត្តពេលផ្ញើលុយទិញអីវ៉ាន់ហើយ គេប្លុកចោលមិនផ្ញើអីវ៉ាន់ឱ្យនាពេលនេះបងប្អូនអាចប្តឹងបាន ដោយការប្តឹងទៅដល់អ្នកបោកប្រាស់នេះគឺមិនចំណាយលុយនោះទេ។   ជាក់ស្តែង យោងតាមការចុះផ្សាយលើផេកផ្លូវការរបស់ នាយកដ្ឋាននគរបាលទេសចរណ៍ បានឱ្យដឹងថា បងប្អូនប្រជាពលរដ្ឋ អ្នកលក់ដូរឥវ៉ាន់ ទំនិញសំភារៈ ផ្សេងៗ ផ្តល់លុយឱ្យហើយមិនបានទំនិញត្រូវបានចាញ់ឆបោក ផេកក្លែងក្លាយ អាខោនក្លែងក្លាយ អាចទំនាក់ទំនងទៅកាន់មន្រ្ដីនគរបាលយុត្តិធម៌ផ្នែកនីតិវិធីស្រាវជ្រាវនគរបាលទេសចរណ៍ទូទាំងប្រទេស ឬអាចទំនាក់ទំនងតាមលេខទូរស័ព្ទ ០១០ ៦៦៥ ៦៧៥។   គួរជម្រាបថា ចំពោះករណីខាងលើដែលយើងបានទិញអីវ៉ាន់រួចហើយ ផ្ញើលុយឱ្យគេរួចហើយ ប៉ុន្តែដល់ថ្ងៃបែរជាគេមិនផ្ញើទំនិញយើងឬម្យ៉ាងទៀតគេប្លុកយើងចោលតែម្តង ដូច្នេះហើយសម្រាប់បងប្អូនប្រជាជនខ្មែរបើជួបករណីនេះបងប្អូនកុំទុកទៀតពោលគឺយើងអាចប្តឹងតាមរយៈលេខទូរស័ព្ទខាងលើ ឬឆាតចូលផេកនគរបាលយុត្តិធម៌ផ្នែកនីតិវិធីស្រាវជាវនគរបាលទេសចរណ៍បានផងដែរ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T04:09:24.406Z", "category": "ចាប់ផ្តើមអាជីវកម្ម", "views": 14377, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
២៥ ឆ្នាំនៃសមិទ្ធផល៖ លោកអ្នក ឧកញ៉ា បណ្ឌិត ពុង ឃាវសែ និងការអភិវឌ្ឍ អូស៊ីអាយស៊ី (OCIC)	https://business-cambodia.com/articles/25-years-of-achievement-you-oknha-bandit-pung-khew-se-and-the-development-of-ocic	អាកាសយានដ្ឋានអន្តរជាតិតេជោ (TIA) កំពុងលេចរូបរាងយ៉ាងឆាប់រហ័ស ដែលជាដំណាក់កាលសំខាន់ក្នុងវិស័យហេដ្ឋារចនាសម្ព័ន្ធកម្ពុជា។ ថ្មីៗនេះ អ្នកដឹកនាំធុរកិច្ចកំពូលមកពីសភាពាណិជ្ជកម្មអាមេរិក បារាំង និងអឺរ៉ុប បានអញ្ជើញទស្សនកិច្ចដំណើរការសាងសង់មុនពេលបើកដំណើរការនៅឆ្នាំនេះ ដោយផ្តោតទៅលើការលូតលាស់នៃការអភិវឌ្ឍរបស់កម្ពុជាក្នុងគម្រោងទ្រង់ទ្រាយធំ។ សាងសង់ឡើងដោយក្រុមហ៊ុន ខេមបូឌ៊ា អ៊ែរផត អ៊ិនវេសមិន ឯ.ក (Cambodia Airport Investment, Co. Ltd.) ដែលជាក្រុមហ៊ុនបណ្តាក់ទុនរួមគ្នារវាង អូស៊ីអាយស៊ី គ្រុប (OCIC) និង រដ្ឋលេខាធិការដ្ឋានអាកាសចរស៊ីវិល (SSCA) ការអភិវឌ្ឍនេះឆ្លុះបញ្ចាំងពីការខិតខំប្រឹងប្រែង និងសមត្ថភាពរបស់លោកអ្នកឧកញ៉ា បណ្ឌិត ពុង ឃាវសែ ក្នុងការសាងសង់ និងបញ្ចប់គម្រោងធំៗ។ «គោលដៅរបស់យើងគឺតែងតែសាងសង់ឲ្យលើសពីទិដ្ឋភាពបច្ចុប្បន្ននេះ ដើម្បីបង្កើតជាមូលដ្ឋានគ្រឹះសម្រាប់អ្នកជំនាន់ក្រោយ។ គ្រប់គម្រោងដែលយើងអនុវត្តគឺជាជំហ៊ានឆ្ពោះទៅកាន់ប្រទេសកម្ពុជាដែរកាន់តែរឹងមាំនិងមានការតភ្ជាប់។» – លោកអ្នក ឧកញ៉ា បណ្ឌិត ពុង ឃាវសែ អ្នកជំនួញកម្ពុជារូបនេះ បានចាប់ផ្តើមអាជីពធនាគាររបស់គាត់ក្នុងទសវត្សរ៍ឆ្នាំ ១៩៩០ ដោយបានបើកដំណើរការធនាគារ កាណាឌីយ៉ា និងរួមចំណែកក្នុងការស្ថាបនាឡើងវិញនូវវិស័យហិរញ្ញវត្ថុរបស់ប្រទេស។ នៅឆ្នាំ ២០០០ គាត់បានបង្កើត អូស៊ីអាយស៊ី គ្រុប (OCIC) ដោយពង្រីកទៅលើវិស័យអចលនទ្រព្យ និងហេដ្ឋារចនាសម្ព័ន្ធ ដែលការអភិវឌ្ឍរបស់គាត់បានដើរតួនាទីយ៉ាងសំខាន់ក្នុងកំណើនសេដ្ឋកិច្ចរបស់កម្ពុជា។ ពីការអភិវឌ្ឍទីក្រុង ដល់គម្រោងហេដ្ឋារចនាសម្ព័ន្ធធំៗ អូស៊ីអាយស៊ី គ្រុប (OCIC) បានចាប់ផ្តើមដំណើររបស់ខ្លួនក្នុងទសវត្សរ៍ឆ្នាំ ២០០០ ដោយការអភិវឌ្ឍគម្រោងអចលនទ្រព្យនៅទូទាំងប្រទេសកម្ពុជា។ គម្រោងដំបូងមួយរបស់អូស៊ីអាយស៊ី គឺបុរី ចំការមន។ ដោយផ្អែកលើជោគជ័យនេះ អូស៊ីអាយស៊ី គ្រុប (OCIC) បានពង្រីកគោលដៅរបស់ខ្លួនទៅលើហេដ្ឋារចនាសម្ព័ន្ធ ដោយផ្តល់នូវគម្រោងសំខាន់ៗដូចជាផ្លូវថ្នល់ ស្ពាន និងស្ពានអាកាស ដែលលើកកម្ពស់ការតភ្ជាប់ក្នុងទីក្រុង។ អូស៊ីអាយស៊ី គ្រុប (OCIC) បានធ្វើពិពិធកម្មទៅក្នុងវិស័យថ្មីៗ រួមទាំងវិស័យអប់រំ វិស័យកសិកម្ម និងវិស័យសុខាភិបាល ដោយពង្រឹងតួនាទីរបស់ខ្លួនក្នុងការចូលរួមចំណែកអភិវឌ្ឍសេដ្ឋកិច្ចរបស់កម្ពុជា។ ការអភិវឌ្ឍលំនៅដ្ឋាន - លំនៅដ្ឋានជាង ១០,០០០ ត្រូវបានសាងសង់នៅទូទាំងប្រទេសតាមគម្រោងផ្សេងៗ ដោយបានបំពេញតម្រូវការរបស់ទីផ្សារអចលនទ្រព្យកម្ពុជា និងរួមចំណែកដល់ការពង្រីកទីក្រុងចាប់តាំងពីទសវត្សរ៍ឆ្នាំ ២០០០។ កោះពេជ្រ និងការពង្រីកទីក្រុង - ជាតំបន់មួយដែលមានភាពរស់រវើកនៅចំកណ្តាលទីក្រុងភ្នំពេញ ដែលស្ថិតនៅតាមដងទន្លេមេគង្គ កោះពេជ្របានប្រែក្លាយទៅជាតំបន់ពាណិជ្ជកម្មដែលកំពុងរីកចម្រើន ដែលមានអាជីវកម្មជាង ១,០០០ កន្លែង រួមទាំង សាលារៀនអន្តរជាតិ និងខុនដូខ្ពស់ៗ។ ជាមួយនឹងការបន្ថែមជម្រើសហាងទំនិញ និងភោជនីយដ្ឋាន រួមមានម៉ាកយីហោល្បីៗដែលនឹងបើកក្នុងពេលឆាប់ៗនេះ ដូចជា Breadtalk, Koi Thé និង Kyō Shabu កោះពេជ្របានក្លាយជាគោលដៅសំខាន់សម្រាប់អាជីវកម្ម និងការរស់នៅថ្មី។ ចាប់តាំងពីការបើកដំណើរការនៅឆ្នាំ ២០០៦ កោះពេជ្រឥឡូវនេះជាតំបន់ពាណិជ្ជកម្មដែលកំពុងរីកចម្រើនជាកន្លែងសម្រាប់ក្រុមហ៊ុនអន្តរជាតិដូចជា Unilever, Nestle, DKSH, KPMG, Baker Tily, Jotun, Legrand, AIA, Minibea, CMA CGM, Starbucks និង FoodPanda ជាមួយនឹងក្រុមហ៊ុនក្នុងស្រុកដូចជា Sok Siphana & Associates, AI Farm Robotics, KlapYaHandz, Orchid Hospital, Rising Giants, និង សហព័ន្ធធុរកិច្ចថ្មីនៃកម្ពុជា។ កោះពេជ្រគឺជាលំនាំមួយនៃការអភិវឌ្ឍតំបន់ទីក្រុងធំៗផ្សេងទៀតរបស់ អូស៊ីអាយស៊ី គ្រុប (OCIC) ដោយបង្កើតមូលដ្ឋានគ្រឹះសម្រាប់គម្រោងជាបន្តបន្ទាប់ រួមមានទីក្រុងរណបជ្រោយចង្វារ (២០១១) ដឹ អូឡាំព្យា ស៊ីធី (២០១២) និង ទីក្រុង នរា (២០១៨)។ តំបន់ទីក្រុងដែលមានសោភ័ណភាពបៃតង - អូស៊ីអាយស៊ី គ្រុប (OCIC) បានអភិវឌ្ឍតំបន់កម្សាន្ត ដូចជា សួនឧទ្យាន Coconut Park នៅកោះពេជ្រ និង Norea Parkway ដែលមាន Brown Café, Riverlight, និង សួនឧទ្យាន Coconut Park Norea ដែលទើបនឹងបើកដំណើរការថ្មីៗ ដោយផ្តល់ជាទីកន្លែងសម្រាក់លំហែកាយសម្រាប់សហគមន៍។ អាពាហ៍ពិពាហ៍ ការប្រគុំតន្ត្រី និងការតាំងពិព័រណ៏ពាណិជ្ជកម្ម - ចាប់ពីសាលប្រជុំ កោះពេជ្រ រហូតដល់សាលប្រជុំ OCIC CCV ទីកន្លែងទាំងនេះបានរៀបចំព្រឹត្តិការណ៍រាប់ម៉ឺន ដោយស្វាគមន៍អ្នកគ្រប់គ្នាពីគូស្វាមីភរិយាថ្មី រហូតដល់ថ្នាក់ដឹកនាំពិភពលោក។ កិច្ចប្រជុំកំពូលអាស៊ានឆ្នាំ ២០២២ ត្រូវបានប្រារព្ធឡើងនៅមជ្ឈមណ្ឌលសនិ្នបាត និងពិព័រណ៏អន្តរជាតិជ្រោយចង្វារ ដោយមានការចូលរួមពីអតីតប្រធានាធិបតីសហរដ្ឋអាមេរិក លោក Joe Biden និងអតីតនាយករដ្ឋមន្ត្រីកាណាដា លោក Justin Trudeau។ ហេដ្ឋារចនាសម្ព័ន្ធសាធារណៈ - អូស៊ីអាយស៊ី គ្រុប បានដើរតួនាទីយ៉ាងសំខាន់ក្នុងការពង្រឹងការធ្វើដំណើរនៅរាជធានី ភ្នំពេញ ដោយបានសាងសង់ស្ពានអាកាសចំនួនប្រាំបី និងស្ពានសំខាន់ៗចំនួន ៣ ដែលធៀបបានដល់ជិត ៨០% នៃហេដ្ឋារចនាសម្ព័ន្ធផ្លូវថ្នល់ និងស្ពានក្នុងទីក្រុង ដែលបានកាត់បន្ថយការកកស្ទះ និងធ្វើឲ្យការតភ្ជាប់មានការប្រសើរឡើង។ ២៥ ឆ្នាំនៃការរីកចម្រើន៖ សមិទ្ធផលសំខាន់ៗរបស់ អូស៊ីអាយស៊ី ក្នុងប្រទេសកម្ពុជា ពីភាពជាដៃគូដំបូងរបស់ខ្លួនជាមួយ ក្រុមហ៊ុន ម៉ាឡេស៊ី «Malaysian Group Sunway» សម្រាប់ការអភិវឌ្ឍលំនៅដ្ឋាននៅចុងទសវត្សរ៍ឆ្នាំ ២០០០ ដល់កិច្ចសហការជាមួយក្រុមហ៊ុនអន្តរជាតិដូចជា Foster + Partners, Changi Airport, Singapore Airlines និង Lagardère Travel Retail ការរីកចម្រើនរបស់ អូស៊ីអាយស៊ី គ្រុប (OCIC) បង្ហាញពីភាពអំណត់ ការរៀនសូត្រពីបញ្ហាប្រឈម និងការឆ្ពោះទៅមុខជំនះរាល់ឧបសគ្គ។ ដំណើររបស់សហគ្រិននេះត្រូវបានកំណត់ដោយការផ្លាស់ប្តូរកែលម្អទីក្រុង និងការអភិវឌ្ឍគម្រោងធំៗ។ ពីការអភិវឌ្ឍដំបូងដូចជា បុរី ឧទ្យាន បាសាក់ (Borey Bassac Garden) និងអគារកាណាឌីយ៉ា ដល់ការបង្កើតហេដ្ឋារចនាសម្ព័ន្ធសំខាន់ៗ និងតំបន់ពាណិជ្ជកម្ម អូស៊ីអាយស៊ី គ្រុប (OCIC) បានកសាងឱកាសសេដ្ឋកិច្ចរយៈពេលវែង បង្កើតការងាររាប់ម៉ឺនកន្លែង និងអភិវឌ្ឍកន្លែងសម្រាប់សហគមន៍ និងគ្រួសារអាចរីកចម្រើន។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T04:03:40.963Z", "category": "ភាពជាអ្នកដឹកនាំ", "views": 267, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ក្រុមហ៊ុន ជីប ម៉ុង លែន ប្រកាសបើកគម្រោងទី១៣ នៅភាគខាងត្បូងភ្នំពេញ និងមានចំណុចលេចធ្លោ៥	https://business-cambodia.com/articles/grand-land-mark-271	កាលពីពេលថ្មីៗ ក្រុមហ៊ុន ជីប ម៉ុង លែន ដែលជាបុត្រសម្ព័ន្ធរបស់ក្រុមហ៊ុន ជីប ម៉ុង គ្រុប និងជាអ្នកអភិវឌ្ឍន៍លំនៅឋានឈានមុខគេមួយនៅកម្ពុជា បានប្រកាសបើកគម្រោងថ្មីរបស់ខ្លួនដែលមានឈ្មោះថា ហ្គ្រេនលែនម៉ាក ២៧១ (Grand Landmark 271) ដែលជាគម្រោងអភិវឌ្ឍន៍ទំនើបចម្រុះថ្មី មានទីតាំងស្ថិតនៅភាគខាងត្បូងរាជធានីភ្នំពេញ។ តើនៅក្នុងគម្រោងថ្មីនេះមានចំណុចពិសេសៗអ្វីខ្លះ?     យោងតាមប្រសាសន៍របស់អ្នកឧកញ៉ា លាង ហួង (ហេនរី) អគ្គនាយកក្រុមហ៊ុន ជីប ម៉ុង លែន ដែល Business Cambodia ទទួលបាន បានឲ្យដឹងថា ហ្រ្គេនលែនម៉ាក ២៧១ នេះគឺជាគម្រោងទី១៣ ហើយរបស់ ជីប ម៉ុង លែន ខណៈគម្រោងនេះមានទំហំធំនិងទំនើបជាងគេបើធៀបនឹងគម្រោងក្រុមហ៊ុនដទៃនៅភាគខាងត្បូងរាជធានីភ្នំពេញនេះ។ ដោយក្នុងនោះក្រុមហ៊ុនបានសាងសង់ប្រភេទផ្ទះដូចជា៖ វីឡា ឃីង, វីឡា ឃ្វីន ហ្រ្គេន, វីឡា ឃ្វីន A ហ្រ្គេន, វីឡា ឃ្វីន B II ហ្គ្រេន, វីឡា ភ្លោះ SE, វីឡា កូនកាត់ B III F, វីឡាទោល, ផ្ទះអាជីកម្ម និងអគារពាណិជ្ជកម្មជាដើម។ ក្រៅពីនោះក៏មានសាងសង់ហេដ្ឋារចនាសម្ព័ន្ធសំខាន់ៗជាច្រើនទៀតផងដែរ។     អ្នកឧកញ៉ាបន្ដថា មូលហេតុធំ ៥ ដែលធ្វើឲ្យ គម្រោង ហ្គ្រេនលែនម៉ាក ២៧១ មានភាពលេចធ្លោនៅប្លុកបែកខាងត្បូងរាជធានីភ្នំពេញនេះ គឺដោយសារ៖   ១. គម្រោងហ៊ុមព័ទ្ធដោយផ្លូវយុទ្ឋសាស្រ្តធំៗខ្វាត់ខ្វែងដែលមានដូចជា៖ មហាវិថីសម្ដេចតេជោ ហ៊ុន សែន (ផ្លូវ ៦០ម៉ែត្រ) វិថីកងយោធពល ខេមរភូមិន្ទ (ផ្លូវ២៧១)និងផ្លូវ ៣៧១ជាដើម។ ហើយថ្មីៗនេះក្រុមហ៊ុនទើបនឹងបើកឲ្យដំណើរការមហាវិថី អ្នកឧកញ៉ាភក្តីសប្បុរសភោគាធិបតី ហ៊ុន នាង ដែលតភ្ជាប់ពីផ្លូវ ៣៧១ ឆ្លងកាត់តាមគម្រោងលំនៅឋានថ្មី ហ្គ្រេនលែនម៉ាក 271 ឆ្ពោះទៅមហាវិថីសម្ដេចតេជោ ហ៊ុន សែន ព្រមទាំងភ្ជាប់ទៅកាន់ផ្លូវ commercial ចូលទៅកាន់ផ្សារទំនើប ជីប ម៉ុង 271 មេហ្គា ម៉ល និងផ្លូវ២៧១ ផងដែរ។     ២. ស្ថិតនៅទីតាំងយុទ្ធសាស្រ្ដ ដែលមានប្រព័ន្ធហេដ្ឋារចនាសម្ព័ន្ធធំៗទាំងរដ្ឋ និងឯកជនដូចជា៖ ផ្សារទំនើប ២៧១ មេហ្គាម៉ល ផ្សារទំនើបអ៊ីអន ៣ និងព្រលានយន្ដហោះអន្ដរជាតិតេជោ ដែលគ្រោងនឹងបើកដំណើរការនៅអំឡុងខែកក្កដាខាងមុខនេះ។   ៣. មានមជ្ឈមណ្ឌលសន្និបាត និងអាពាហ៍ពិពាហ៍ ជីប ម៉ុង កម្ពស់ ២ ជាន់គ្រប់ដណ្ដប់លើផ្ទៃដី ១០ ហិកតា ធំជាងគេនៅកម្ពុជា ដែលអាចរៀបចំកម្មវិធីធំៗដូចជា ប្រជុំអាស៊ាន បន្ទប់ប្រជុំ សាលពិព័រណ៍ធំៗ កន្លែងរៀបចំសិក្ខារសាលា សន្និបាតខាតធំ ឬ សម្រាប់ការរៀបចំកម្មវិធីអាពាហ៍ពិពាហ៍លំដាប់កំពូល ដែលអាចស្វាគមន៍ភ្ញៀវបានរហូតដល់ជាង ១ ម៉ឺននាក់។ ខណៈមជ្ឈមណ្ឌលនេះ ត្រូវបានរចនាតាមស្តង់ដារអន្តរជាតិដំបូងគេ  ដែលមានបំពាក់ផ្ទាំង LED ដ៏ទំនើប  និងចំណតយានយន្តដ៏ធំទូលាយ។     ៤. មជ្ឈមណ្ឌលកីឡា២៧១ ដ៏ធំដែលមានបំពាក់សម្ភារៈទំនើបៗ មានអាងហែលទឹកខ្នាតអន្តរជាតិសម្រាប់មនុស្សគ្រប់វ័យ និងមានកីឡាកម្សាន្តជាច្រើនទៀតដូចជា៖  កីឡាឡើងជញ្ជាំង (Wall Climbing), កន្លែងវាយសី, កន្លែងលេងបាល់បោះ, កន្លែងលេងបាល់ទះ, កន្លែងលេងបាល់ទាត់, កន្លែងលេងប៉េងប៉ុង, និងទីលានរត់ប្រណាំងជាដើម។   ៥. មានឧទ្យាន ហ្រ្គេនលែនម៉ាក តាមមាត់ទឹក ដែលលាយបញ្ចូលគ្នាជាមួយរុក្ខវិថី បៃតងស្រស់ត្រកាល ជាកន្លែងសម្រាកលំហែ និងជួបជុំ។ មជ្ឈមណ្ឌលធុរកិច្ចចម្រុះ និងមជ្ឈមណ្ឌលច្នៃប្រឌិតបច្ចេកវិទ្យាដ៏ធំដំបូងគេ ដែលអមជាមួយនឹងគ្រឹះស្ថានអន្តរជាតិធំៗផ្សេងទៀតផងដែរ។   សម្រាប់លោកអ្នកដែលចង់បានលំនៅឋាននៅក្នុងគម្រោងដ៏លេចធ្លោនេះអាចធ្វើការទំនាក់ទំនងសាកសួរព័ត៌មានជាមួយក្រុមការងារក្រុមហ៊ុន ជីប ម៉ុង លែន តាមរយៈលេខទូរស័ព្ទ៖ 𝟎𝟔𝟏 𝟗𝟗𝟕 𝟖𝟖𝟖 ឬតេឡេក្រាម https://t.me/cmld_customerservice ខណៈតម្លៃមានចាប់ពី ១០ ម៉ឺនដុល្លារឡើងទៅ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T03:54:39.103Z", "category": "អចលនទ្រព្យ", "views": 1265, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្ងាត់ៗ! ប្រទេសក្បែរខាងកម្ពុជា១នេះ ប្រកាសឲ្យអ្នកលក់អនឡាញ និង Influencer ប្រញាប់បង់ពន្ធជាបន្ទាន់	https://business-cambodia.com/articles/influencers-and-online-business-in-thailand	នាយកដ្ឋានប្រាក់ចំណូលថៃ បានព្រមានអ្នកមានឥទ្ធិពលលើបណ្តាញសង្គម ឬ Influencers និងអ្នកលក់អនឡាញ ត្រូវប្រញាប់បង់ពន្ធនៅចុងខែមីនា បើពុំនោះទេនឹងរងការផាកពិន័យធ្ងន់ធ្ងរ។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន Bangkok Post នាថ្ងៃទី២២ ខែមីនា ឆ្នាំ២០២៥។   អគ្គនាយកដ្ឋានប្រាក់ចំណូលរបស់ប្រទេសថៃ លោក Pinsai Suraswadi បានបង្ហាញការព្រួយបារម្ភចំពោះអ្នករកចំណូលឯកជន ដែលមិនទាន់បានដាក់ពាក្យបង់ពន្ធ។ លោកបានលើកឡើងថា បច្ចុប្បន្នមានអ្នកលក់អនឡាញប្រហែល ៣លាននាក់ និងអ្នកបង្កើតមាតិកា ២លាននាក់ ដែលរកចំណូលមួយចំនួនធំ ប៉ុន្តែមិនសូវមានអ្នកមកដាក់ពាក្យបង់ពន្ធឡើយ។     ក្នុងនោះ នាយកដ្ឋាននឹងធ្វើការត្រួតពិនិត្យប្រវត្តិពន្ធរហូតដល់ ៥ឆ្នាំ និងអាចផ្តល់ពិន័យច្រើនដល់អ្នកគេចពន្ធ ខណៈការបង់ពន្ធយឺតអាចត្រូវពិន័យរហូតដល់ទៅ ៤ដងឯណោះនៃតម្លៃពន្ធដើម។ ចំណែកឯការរំលោភច្បាប់ធ្ងន់ធ្ងរ អាចនាំឲ្យមានទោសទន្ធថែមទៀតផង។     គួរជម្រាបផងដែរថា យោងតាមការសិក្សាមួយដោយវិទ្យាស្ថានថៃ បានប៉ាន់ប្រមាណថា ឧស្សាហកម្មបង្កើតមាតិកាអនឡាញរបស់ប្រទេសថៃបានរួមចំណែកយ៉ាងតិច ៤៥ពាន់លានបាត ឬស្មើ ១,២៥ពាន់លានដុល្លារជារៀងរាល់ឆ្នាំដល់សេដ្ឋកិច្ចជាតិ។ ក្នុងនោះ ថៃមានអ្នកបង្កើតមាតិកាពេញម៉ោងប្រហែល ២លាននាក់ ខណៈអ្នកបង្កើតមាតិកាអនឡាញក្រៅម៉ោងកើនឡើងដល់ ៩លាននាក់៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T03:51:38.282Z", "category": "ហិរញ្ញវត្ថុ", "views": 505, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ខេត្តសៀមរាប ប្រកាសរកម្ចាស់អាជីវកម្ម ដេញថ្លៃលើការផ្កត់ផ្គង់ទំនិញ៥ប្រភេទ ដល់រដ្ឋបាលខេត្ត	https://business-cambodia.com/articles/siem-reap-admin-good-logistic-	រដ្ឋបាលខេត្តសៀមរាប បានប្រកាសស្វែងរកបណ្តាក្រុមហ៊ុននិងសហគ្រាស ដោយគិតទាំងសហគ្រាសឯកត្តបុគ្គលទាំងអស់ថា រដ្ឋបាលខេត្តនឹងមានការ ដេញថ្លៃជាសាធារណៈដើម្បីស្វែងរកការផ្គត់ផ្គង់ទំនិញ សម្រាប់ឆ្នាំ២០២៥ ជូនរដ្ឋបាលខេត្តសៀមរាប។ នេះបើតាមការបង្ហោះផ្សាយជាផ្លូវការនៅលើគេហទំព័ររដ្ឋបាលខេត្តសៀមរាប។    ក្នុងនោះទំនិញ៥ប្រភេទដែលស្ថិតលើគម្រោងសម្រាប់ធ្វើការដេញថ្លៃរួមមាន៖ ១. ផ្គត់ផ្គង់ សម្ភារការិយាល័យ និងបោះពុម្ព ២. ផ្គត់ផ្គង់ ឯកសណ្ឋានមន្ត្រីរាជការ ៣. ផ្គត់ផ្គង់ សម្ភារ និងបរិក្ខារបច្ចេកទេសព័ត៌មានវិទ្យា ៤. ផ្គត់ផ្គង់ គ្រឿងសង្ហារឹម ៥. ផ្គត់ផ្គង់ ត្រីខកំប៉ុង អង្ករ មីកំប៉ុង និងស្បៀងរដ្ឋបាល   សម្រាប់កាលបរិច្ឆេទឈប់ទទួលសំណើដេញថ្លៃគឹនៅម៉ោង ៨:០០នាទី ថ្ងៃទី២៤ ខែមេសា ឆ្នាំ២០២៥ និងកាលបរិច្ឆេទបើកសំណើដេញថ្លៃវេលាម៉ោង ៨:០០ នាទី ថ្ងៃទី២៤ ខែមេសាឆ្នាំ២០២៥។   ដូច្នេះក្រុមហ៊ុនឬសហគ្រាស ដែលមានបំណងចូលរួមដេញថ្លៃសូមទាក់ទង ជាមួយអង្គភាពលទ្ធកម្ម រដ្ឋបាលខេត្តសៀមរាប ដែលមានអាសយដ្ឋានស្ថិតនៅក្នុងបរិវេណរដ្ឋបាលខេត្តសៀមរាប ភូមិធ្លកអណ្តូង សង្កាត់ស្លក្រាម ក្រុងសៀមរាប ខេត្តសៀមរាប ចាប់ពីថ្ងៃទី ២០ ខែមីនា ឆ្នាំ២០២៥ រៀងរាល់ម៉ោងធ្វើការ ឬទូរស័ព្ទទាក់ទងទៅកាន់លេខ០៦៣ ៧៦៥ ៥៩០ ដើម្បីសាកសួរលម្អិតអំពីព័ត៌មានទាក់ទងនឹងការដេញថ្លៃនេះ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T03:25:30.227Z", "category": "ភាពជាអ្នកដឹកនាំ", "views": 631, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្តៅៗ! ត្រូវរដ្ឋបាលរាជធានីភ្នំពេញ នឹងបិទកំណាត់ផ្លូវ២ខ្សែរនេះមួយចំហៀងរយៈពេលជិត ៣ ខែ	https://business-cambodia.com/articles/two-lane-road-closed-on-one-side	ចាប់ពីព្រឹកនេះទៅ រដ្ឋបាលរាជធានីភ្នំពេញ នឹងធ្វើការបិទកំណាត់មហាវិថី ឈ្នះឈ្នះចំណុចមុខស្ថានីយបូមទឹកកប់ស្រូវស្ថិតក្នុងភូមិអន្លង់ក្ងានសង្កាត់ឈ្មួញខណ្ឌសែនសុខរាជធានីភ្នំពេញ ដោយត្រូវបិទម្ខាង និងបើកម្ខាង ជាបណ្តោះអាសន្ន ចាប់ពីថ្ងៃទី២៥ ខែមីនា ឆ្នាំ២០២៥ វេលាម៉ោង ៨:០០ នាទីព្រឹក រហូតដល់ថ្ងៃទី២៥ ខែឧសភា ឆ្នាំ២០២៥ វេលាម៉ោង ១៧:០០ នាទីល្ងាច។   ជាមួយគ្នានោះដែរ រដ្ឋបាលរាជធានីភ្នំពេញនឹងធ្វើការបិទកំណាត់ផ្លូវលេខ៣៧១ ចំណុចមុខស្ថានីយបូមទឹកបឹងទំពន់ ស្ថិតក្នុងសង្កាត់បឹងទំពុនទី២ខណ្ឌមានជ័យរាជធានីភ្នំពេញដោយត្រូវបិទម្ខាង និងបើកម្ខាងជាបណ្តោះអាសន្ន ចាប់ពីថ្ងៃទី២៥ ខែមីនា ឆ្នាំ២០២៥ វេលាម៉ោង ៨:០០ នាទីព្រឹក រហូតដល់ថ្ងៃទី០៤ ខែមិថុនា ឆ្នាំ២០២៥ វេលាម៉ោង ១៧:០០ នាទីល្ងាចផងដែរ។ គួរបញ្ជាក់ថា អាជ្ញាធរ ក៏បានស្នើរឱ្យបងប្អូនប្រជាពលរដ្ឋដែលរស់នៅតាមបណ្តោយផ្លូវ និងធ្វើដំណើរឆ្លងកាត់តាមផ្លូវខាងលើ មេត្តាជ្រាប និងយោគយល់អធ្យាស្រ័យចំពោះការរំខានដល់ការធ្វើចរាចរណ៍ ឆ្លងកាត់ការដ្ឋាន និងផលប៉ះពាល់ផ្សេងៗ ដែលអាចកើតមានឡើង និងមេត្តាពង្វាងចរាចរចេញពីទីតាំងខាងលើ ទៅតាមផែនទីពង្វាងចរាចរ ដែលបានជូនភ្ជាប់មកជាមួយ ដើម្បីសម្រួលឱ្យការអនុវត្តគម្រោងសម្រេចបានតាមផែនការកំណត់៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-25T01:30:31.277Z", "category": "ព័ត៌មានថ្មីៗ", "views": 1105, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់ធ្វើឱ្យកូនឈប់លេងទូរស័ព្ទច្រើន ឪពុកម្តាយអាចសាកល្បងវីធី៣នេះ ដើម្បីកុំឱ្យកូនញៀនខ្លាំងពេក	https://business-cambodia.com/articles/to-advoid-child-from-too-much-screen-time-	បច្ចុប្បន្ននេះឪពុកម្តាយមួយភាគធំរវល់នឹងការងារប្រចាំថ្ងៃ ទន្ទឹមនឹងកូនៗមានទូរស័ព្ទលេងស្ទើរគ្រប់ដៃតាំងពីនៅតូចៗរហូតដល់ចូលសាលា ធ្វើឱ្យកូនអាចញៀននៅក្នុងការលេងទូរស័ព្ទដៃហួសកម្រិត ដែលជាកត្តាដែល ឱ្យបញ្ញាសា្មរតីរបស់កូនៗងាយចុះខ្សោយបាន។ ទោះបីជាបងប្អូនហាមកូនៗមិនឱ្យលេង មិនបានទេ យ៉ាងហោចណាស់ក៏គួរតែសាកល្បងនូវវិធីសាស្រ្ត៣នេះ ដើម្បីកាត់បន្ថយកុំឱ្យកូនលេងហ្គេម ឬទូរស័ព្ទដៃច្រើនហួសកម្រិតពេក៖   ១.កំណត់ម៉ោងឬចូលរួមលេងជាមួយ៖នៅសម័យស្មាតហ្វូននេះទោះបីជាឪពុកម្តាយមួយចំនួនប្រឹងហាម ប្រឹងផ្តាច់កូនពីគ្រឿងអេឡិចត្រូនិចទាំងស្រុងយ៉ាងណាក៏លំបាកដែរ ព្រោះឪពុកម្តាយផ្ទាល់ក៏ត្រូវការប្រើប្រាស់ជាចាំបាច់ និងជាប្រចាំ។ ហេតុដូចនេះប្រសិនបើយើងមិនអាចបង្ខាំងកូនមិនអោយលេងបានទេ ហើយកាន់តែមិនអាចធ្វើគំរូមិនលេងទូរស័ព្ទដល់កូនទៀតនោះ បងប្អូនអាចកំណត់ពេលវេលាជាក់លាក់ណាមួយដើម្បីឱ្យកូនលេង និងមានពេលវេលាដែលយើងជាឪពុកម្តាយគួរមានការចូលរួមលេងជាមួយពួកគាត់ផង ពោលគឹបង្កើតកាលវិភាគជាប្រចាំឱ្យពួកគាត់តែម្តង ថាពេលណាកូនអាចលេង និងពេលណាប៉ាម៉ាក់លេងជាមួយ។   ឧទាហរណ៍ដូចជាពេលព្រឹកកូនទៅសាលារៀន ត្រឡប់មកផ្ទះវិញទទួលទានបាយថ្ងៃត្រង់រួចកូនត្រូវចូលគេងថ្ងៃ ក្រោកពីគេងឡើងកូនអាចលេងទូរស័ព្ទបានរយៈពេលកន្លះម៉ោងជាមួយខ្លួនឯង ឬ១ម៉ោងជាមួយម៉ាក់ឬប៉ាបាន។   ២. មានសកម្មភាពក្រៅផ្ទះ៖ ការបង្កើតសកម្មភាពក្រៅផ្ទះអាចជួយឱ្យកូនៗមានភាពរហ័សរហួនជាងមុន មានការចងចាំល្អៗ និងសុំាជាមួយបរិយាកាសសង្គមខាងក្រៅផងដែរ។ យ៉ាងណាមិញសម្រាប់ការបង្កើតឱ្យមានសកម្មភាពខាងក្រៅនេះអាចមានទាំងនៅទីធ្លាមុខផ្ទះ លេងជាមួយកូនអ្នកជិតខាង ឬនាំពួកគាត់ទៅដើរលេងខាងក្រៅ ជាមួយធម្មជាតិជារៀងរាល់សប្តាហ៍ក៏អាចកាត់បន្ថយអារម្មណ៍ដែលពួកគាត់មានដិតដាមជាមួយទូរស័ព្ទឬវីដេអូហ្គេមបានខ្លះដែរ។   ៣. កាត់បន្ថយម្តងបន្តិចៗ៖បន្ថយការមើលរបស់ពួកគាត់ម្តងបន្តិចៗ ដោយមិនមែនផ្តាច់ម្តងទាំងស្រុង ជាឧទាហរណ៍ ប្រសិនបើពួកគេចំណាយពេលរៀងរាល់ម៉ោងបន្ទាប់ពីមកពីសាលា ហើយធ្លាប់ចំណាយពេលលេងម្តង១ម៉ោងកន្លះ។   ដូច្នេះចូរពន្យល់កូនរបស់អ្នកថាហេតុអ្វីបានជាអ្នកកាត់បន្ថយពេលវេលាឱ្យនៅតិចជាងនេះ ក្នុងការលេងហ្គេមឬទូរស័ព្ទ ដូចជា១ម៉ោងកន្លះបាន រយៈពេល១អាទិត្យ ហើយផ្តាច់មកនៅត្រឹម១ម៉ោងនៅអាទិត្យទី២ និងអាចផ្តាច់កន្លះម៉ោងចោលទៀតឱ្យនៅត្រឹមកន្លះម៉ោងនៅអាទិត្យទី៣រហូតក្លាយជាទម្លាប់៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T12:10:42.384Z", "category": "ភាពជាអ្នកដឹកនាំ", "views": 3618, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចំណុចពិសេសៗចំនួន ៤ ធ្វើឲ្យបុរី ប៉េង ហួត មានភាពទាក់ទាញ មានមនុស្សរស់នៅច្រើនគ្រប់គម្រោង	https://business-cambodia.com/articles/borey-pheng-huoth-3	បុរី ប៉េង ហួត គឺជាក្រុមហ៊ុនឈានមុខគេមួយក្នុងការអភិវឌ្ឍន៍លំនៅឋានសម្រាប់រស់នៅ និងសម្រាប់ធ្វើអាជីវកម្មនៅក្នុងរាជធានីភ្នំពេញជាច្រើនគម្រោង។ ក្នុងនោះមានមនុស្សជាច្រើនមានបំណងក្នុងការរស់នៅក្នុងគម្រោងបុរីមួយនេះ ដោយសារតែមានចំណុចពិសេសជាច្រើនដែលពួកគាត់ទទួលបាន។ ខាងក្រោមនេះគឺជាចំណុចពិសេសៗដែលមាននៅក្នុងគម្រោងបុរី ប៉េង ហួត ធ្វើឲ្យអតិថិជនមានការចាប់អារម្មណ៍និងមានទំនុកចិត្ដ៖   ១- ស្ថិតនៅតំបន់សក្ដានុពល   គ្រប់គម្រោងបុរី ប៉េង ហួត ទាំងអស់នៅក្នុងរាជធានីភ្នំពេញគឺសុទ្ធតែត្រូវបានអភិវឌ្ឍន៍នៅតំបន់ដែលមានសក្ដានុពលបំផុត។ ជាក់ស្ដែងដូចជា គម្រោង ប៉េង ហួត បឹងស្នោរ ប៉េង ហួត ផ្លូវជាតិលេខ៦A ប៉េង ហួត ផ្លូវ៦០ម៉ែត្រ គឺសុទ្ធសឹងជាតំបន់ទីប្រជុំជន និងមានមនុស្សរស់នៅច្រើន ខណៈសេដ្ឋារចនាសម្ព័តក៏មានសម្បូរបែបដូចគ្នា។   ២- មានម៉ូដផ្ទះច្រើនជម្រើសសមស្របគ្រប់តម្រូវការ   នៅក្នុងគម្រោងបុរី ប៉េង ហួត ទាំងអស់ មានជម្រើសម៉ូដផ្ទះច្រើនជាងគេ រាប់ចាប់ពីហ្សបហោស៍ វីឡាកូនកាត់ វីឡាភ្លោះ ទាំងក្លាសិក និងម៉ូដឺន និងវីឡាទោលគ្រប់ទំហំ សំណង់មានភាពរឹងមាំ ហើយទីតាំងសុទ្ធតែល្អ មានផ្លូវខ្វាត់ខ្វែង សួនច្បារ និងជិតច្រកចេញជាដើម។ រីឯតម្លៃ គម្រោងនេះមានតម្លៃល្អ និងការផ្ដល់ជូនយ៉ាងពិសេស។   ៤- បរិក្ខាក្នុងគម្រោងសម្បូរបែបដែលគាំទ្រដល់ការរស់នៅ   ក្នុងគម្រោងមាននូវបរិក្ខាដ៏សម្បូរបែបដែលជួយដល់ការរស់នៅរបស់អតិថិជនកាន់តែងាយស្រួលដូចជា ផ្សារទំនើប ក្លឹបហាត់ប្រាណ អាងហែលទឹក សួនច្បារដ៏ធំ កន្លែងក្មេងលេង ទូរ ATM និងហាងកាហ្វេជាដើម។   ៥- សុវត្ថិភាព និងផាសុកភាព   នេះគឺជាចំណុចសំខាន់សម្រាប់អតិថិជនដែលរស់នៅត្រូវការបំផុត។ នៅក្នុងគម្រោងមានសន្តិសុខយាមនៅច្រកចេញចូល មានការជិះល្បាត គម្រោងទាំងមូលមានរបងហ៊ុមព័ទ្ធ និងមានកាមេរ៉ាសុវត្ថិភាពនៅតាមដងផ្លូវក្នុងគម្រោង ដែលជួយដល់ការរក្សាសន្តិសុខ សណ្ដាប់ធ្នាប់ជូនអតិថិជនឱ្យមានភាពកក់ក្ដៅ បើទោះបីជាត្រូវបិទទ្វាផ្ទះទៅធ្វើកាងារ ប្រកបរបរ ឬធ្វើដំណើរទៅឆ្ងាយច្រើនថ្ងៃក្ដី៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T10:06:04.586Z", "category": "អចលនទ្រព្យ", "views": 49, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចង់លក់ផ្ទះនិងដីធ្លីឆាប់ដាច់ អាចធ្វើការដាក់លក់នៅក្នុងវេបសាយ ៣ នេះបាន	https://business-cambodia.com/articles/three-app	ការដាក់លក់អចលនទ្រព្យផ្សេងៗដូចជា ផ្ទះ ខុនដូ និងដីធ្លី នៅលើវេបសាយ គឺជាវិធីសាស្ដ្រលក់មួយដ៏ពេញនិយមសម្រាប់សម័យឌីជីថលនេះ។ ដ្បិតអីការដាក់នៅលើវេបសាយអាចឲ្យអចលនទ្រព្យដែលអ្នកចង់លក់ បានឃើញទៅដល់អ្នកទិញ ឬបានជាច្រើននាក់។ ហើយថ្ងៃនេះ យើងនឹងនាំលោកអ្នកមកស្គាល់វេបសាយខ្មែរចំនួន ៣ ដែលអាចធ្វើការដាក់លក់អចលនទ្រព្យរបស់ខ្លួនបាន៖   ១. Khmer24   បើនិយាយពីវេបសាយទិញលក់ទំនិញដ៏សម្បូរបែបនេះនរណាក៏ស្គាល់ដែរ ព្រោះវេបសាយ Khmer24 នេះបានឈរជើងយូរមកហើយ នៅក្នុងប្រទេសកម្ពុជា។ នៅលើ Khmer24 ក៏ជាកន្លែងពិសេសមួយ សម្រាប់បងប្អូនទិញ លក់ ជួល អចលនទ្រព្យផងដែរ។ មិនថាលោកអ្នកមានចលនទ្រព្យប្រភេទណា ក៏អាចបង្ហោះចូលលក់ លើវេបសាយនេះ គឺមានឱកាសលក់ចេញបានលឿនរហ័ស និងងាយស្រួលជាងមុន។   ២. Realestate.com.kh   គឺជាវេបសាយដ៏ធំមួយ និងពេញនិយមសម្រាប់អ្នកដែលមានបំណងចង់ដាក់ជួល លក់ ឬចង់ទិញ អចលទ្រព្យប្រភេទដី ផ្ទះ ខុនដូ អាផាតមិន គ្រប់ខេត្តក្រុង។ នៅក្នុងវេបសាយនេះ គឺផ្ដោតសំខាន់ទៅការទិញ ជួល ការអភិវឌ្ឍ ខុនដូ បុរី ដី អគារពាណិជ្ជកម្ម និងព័ត៌មានជាច្រើនក្នុងវិស័យអចលនទ្រព្យនៅកម្ពុជា។ ជាមួយគ្នានេះសម្រាប់អ្នកចង់ដាក់លក់អចលនទ្រព្យរបស់ខ្លួនឱ្យបានឆាប់រហ័សជាមុន ក៏អាចទាក់ទងទៅវេបសាយខាងលើ ដើម្បីដាក់លក់បានផងដែរ។    ៣. Harbor Property   ក៏ជាវេបសាយទិញ លក់ និងជួល អចលនទ្រព្យ ដ៏ធំមួយនៅក្នុងប្រទេសកម្ពុជាផងដែរ ខណៈបច្ចុប្បន្នវេបសាយមួយនេះមានការដាក់លក់ និងជួលប្រភេទផ្ទះ ខុនដូ អគារការិយាល័យ អគារពាណិជ្ជកម្ម និងដីធ្លីជាច្រើនប្រភេទ និងច្រើនតំបន់នៅទូទាំងព្រះរាជាណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T09:55:00.298Z", "category": "អចលនទ្រព្យ", "views": 2114, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឲ្យលុយគេខ្ចីច្រើន នេះជារបៀបធ្វើកិច្ចសន្យាខ្ចីប្រា.ក់ត្រឹមត្រូវតាមច្បាប់ ចៀសវាងកូនបំណុលគេចវេសមិនសង	https://business-cambodia.com/articles/how-to-make-loan-agreement-properly	បងប្អូនដែលមានឲ្យគេខ្ចីច្រើនឬអ្នកដែលរកស៊ីចង់ការប្រាក់ឲ្យអ្នកដទៃខ្ចីតែងតែមានការព្រួយបារម្ភខ្លាចពេលឲ្យលុយគេខ្ចីតែគេមិនមានលទ្ធភាពសងឬមានចេតនាគេចវេសមិនចង់សង។ ដូច្នេះពួកគាត់ត្រូវធ្វើកិច្ចសន្យាខ្ចីប្រាក់ជាលាយលក្ខណ៍អក្សរដើម្បីជាភស្ដុតាងរវាងម្ចាស់បំណុលនិងកូនបំណុល។ យ៉ាងណាមិញបងប្អូនមួយចំនួនប្រហែលជាមិនទាន់ដឹងច្បាស់ទេថាតើត្រូវធ្វើកិច្ចសន្យាបែបណាដែលជាកិច្ចសន្យាខ្ចីប្រាក់ត្រឹមត្រូវតាមផ្លូវច្បាប់ហើយមានប្រសិទ្ធភាពដើម្បីការពារពីការគេចវេសកូនបំណុលមិនព្រមសង។ បើតាមច្បាប់នៃការខ្ចីលុយបើខ្ចីលុយចាប់ពី៥ពាន់រៀលគឺយើងអាចធ្វើកិច្ចសន្យាបានហើយ។ ចំពោះកិច្ចសន្យាខ្ចីប្រាក់ដែលត្រឹមត្រូវបានផ្លូវច្បាប់ អ្នកត្រូវសរសេរលិខិតកិច្ចសន្យាឲ្យបានត្រឹមត្រូវដោយក្នុងលិខិតកិច្ចសន្យាខ្ចីប្រាក់អ្នកត្រូវបញ្ចូលនូវព័ត៌មានសំខាន់ៗមួយចំនួនដូចជាឈ្មោះអ្នកខ្ចីនិងម្ចាស់បំណុលក៏ដូចជាអាស័យដ្ឋានរបស់អ្នកខ្ចីនិងម្ចាស់បំណុល។ ក្រៅពីនេះអ្នកក៏ត្រូវសរសេរនូវលេខអត្តសញ្ញាណបណ្ណរបស់អ្នកខ្ចីនិងម្ចាស់បំណុលក៏ដូចជាសរសេរពីទឹកប្រាក់ត្រូវខ្ចី ចំនួនការប្រាក់ រយៈពេលខ្ចីនិងពេលវេលាកំណត់ដែលត្រូវបង់សងមកម្ចាស់បំណុលវិញ។ លើសពីនេះទៅទៀតអ្វីដែលជាភាពចំបាច់ក្នុងការធ្វើកិច្ចសន្យាខ្ចីប្រាក់ឲ្យបានត្រឹមត្រូវតាមច្បាប់ដើម្បីការពារភាគីអ្នកខ្ចីលុយប្រែក្រឡាស់ឬគេចវេសមានចេតនាមិនចង់សង ហើយម្ចាស់បំណុលងាយស្រួលក្នុងការប្ដឹងផ្ដល់ក្នុងករណីកើតមានបញ្ហា នោះគឺក្នុងលិខិតកិច្ចសន្យាខ្ចីប្រាក់ អ្នកត្រូវមានមេធាវីជាសាក្សីដោយមានការបញ្ជាក់ពីមេធាវីជាមួយការប្រថាប់ត្រាពីមេធាវីផ្ទាល់។ គួរបញ្ជាក់ផងដែរថាការប្រថាប់ត្រារបស់មេធាវីនៅក្នុងលិខិតកិច្ចសន្យាខ្ចីប្រាក់គឺដើម្បីធ្វើឲ្យលិខិតកិច្ចសន្យាខ្ចីប្រាក់របស់អ្នកក្លាយទៅជាឯកសារគតិយុត្តិដែលតាមផ្លូវច្បាប់គេទទួលស្គាល់ហើយតុលាការគេទទួស្គាល់។ ដូច្នេះពេលអ្នកឲ្យលុយគេខ្ចីក្នុងទំហំច្រើនឬអ្នករកស៊ីចងការប្រាក់ច្រើនៗអ្នកគួររកសេវាមេធាវីដើម្បីឲ្យមេធាវីប្រថាប់ត្រាជាភស្ដុតាងដើម្បីកុំឲ្យភាគីអ្នកខ្ចីលុយប្រក្រឡាស់បាន។ សូមមើលពីគំរូលិខិតកិច្ចសន្យាខ្ចីប្រាក់ខាងក្រោមនេះ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T09:51:47.369Z", "category": "ហិរញ្ញវត្ថុ", "views": 13643, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ វីង បរិច្ចាគថវិកា ១០,០០០ ដុល្លារអាមេរិកដល់អង្គការស្នាមញញឹមកម្ពុជា	https://business-cambodia.com/articles/wing-bank-donate-10000-usd-to-supporting-smile-mission-	ធនាគារ វីង បានបន្តផ្តល់ការគាំទ្ររបស់ខ្លួនសម្រាប់កិច្ចការសង្គម និងមនុស្សធម៌ដោយបានបរិច្ចាគថវិកាចំនួន10,000 ដុល្លារអាមេរិក ដល់អង្គការស្នាមញញឹមកម្ពុជាក្នុងកំលុងបេសកកម្មព្យាបាលពិការភាពមុខមាត់ និងព្រឹត្តិការណ៍ “ដើរដើម្បីស្នាមញញឹម” ដែលមានរយៈពេល៤ថ្ងៃនៅក្នុងខេត្តសៀមរាបកាលពីពេលថ្មីៗនេះ។ ការបរិច្ចាគរបស់ធនាគារ វីង នឹងជួយទ្រទ្រង់សម្រាប់មូលនិធិផ្តល់ការវះកាត់ឥតគិតថ្លៃដល់អ្នកជំងឺបបូរមាត់ឆែប ក្រអូមមាត់ឆែប និងបញ្ហាមុខផ្សេងៗទៀត ដើម្បីជួយលើកកម្ពស់ការរស់នៅរបស់ពួកគេដោយផ្តល់នូវភាពងាយស្រួលក្នុងការទទួលទានអាហារ និយាយស្តី និងប្រាស្រ័យទាក់ទងនៅក្នុងសង្គម ជាដើម។ លោក Dmytro Kolechko អគ្គនាយកធនាគារ វីង បានលើកឡើងថា៖ “មាត់គឺជាផ្នែកដ៏សំខាន់មួយនៃរាងកាយរបស់មនុស្ស ប៉ុន្តែកុមារដែលកើតមកមានពិការភាពបបូរមាត់ឆែប និងក្រអូមមាត់ឆែប ជួបនូវផលលំបាកក្នុងការទទួលទានអាហារ ការនិយាយស្តី ហើយខ្វះទំនុកចិត្តក្នុងការប្រាស្រ័យទាក់ទងជាមួយអ្នកដទៃថែមទៀតផង។” "យើងខ្ញុំយល់យ៉ាងច្បាស់ពីទុក្ខលំបាកទាំងនេះរបស់ពួកគេ ហើយយើងប្តេជ្ញាចិត្តយ៉ាងមុតមាំក្នុងការជួយលើកកម្ពស់គុណភាពជីវិតរបស់កុមារកម្ពុជាដើម្បីឱ្យពួកគេអាចចាកចេញពីស្ថានភាពដ៏លំបាកនេះ។” ចាប់តាំងពីឆ្នាំ 2020 មក ធនាគារ វីង គឺជាដៃគូគាំទ្រដ៏សកម្មរបស់អង្គការស្នាមញញឹមកម្ពុជា ដែលតែងតែចូលរួមជួយលើកកម្ពស់ការយល់ដឹងទៅដល់សាធារណជន ក៏ដូចជាផ្សព្វផ្សាយបេសកកម្មវះកាត់ ដោយប្រើប្រាស់ធនធានរបស់ខ្លួនដ៏ទូលំទូលាយនៅទូទាំងប្រទេសកម្ពុជាតាមរយៈ ភ្នាក់ងារធនាគារ វីង ជាង 11,000កន្លែង រួមជាមួយការិយាល័យធនាគារ វីង និងប្រព័ន្ធផ្សព្វផ្សាយជាច្រើនផ្សេងទៀត។ កាលពីឆ្នាំមុន ធនាគារ វីង ក៏បានឧបត្ថម្ភថវិកាចំនួន 1០,000 ដុល្លារអាមេរិក ដើម្បីគាំទ្រដល់បេសកកម្មរបស់អង្គការស្នាមញញឹមកម្ពុជា ផងដែរ ។ លោក Dmytro Kolechko បានបន្ថែមទៀតថា៖ “អង្គការស្នាមញញឹមកម្ពុជា មិនគ្រាន់តែជួយឱ្យកុមារទទួលបាននូវស្នាមញញឹមដ៏ស្រស់ស្អាតប៉ុណ្ណោះទេ តែក៏ផ្តល់នូវក្តីសង្ឃឹមថ្មីមួយដែលពួកគេត្រូវការយ៉ាងចាំបាច់បំផុតដើម្បីកសាងអនាគតផងដែរ។ "យើងខ្ញុំពិតជាមានមោទនភាពដែលបានចូលរួមគាំទ្រអង្គការស្នាមញញឹមកម្ពុជាក្នុងការផ្លាស់ប្តូរជីវិតបុគ្គលឱ្យកាន់តែប្រសើរឡើង។ ពោលគឺស្នាមញញឹមអាចកសាងទំនុកចិត្តដ៏រឹងមាំ ហើយក៏ជាការបើកឱកាសសម្រាប់អនាគតដ៏ត្រចះត្រចង់ផងដែរ។” បង្កើតឡើងក្នុងឆ្នាំ2015 ចាប់តាំងពីពេលនោះមកអង្គការស្នាមញញឹមកម្ពុជាបានជួយលើកកម្ពស់សុខុមាលភាពសង្គមដោយផ្តល់ការវះកាត់ និងថែទាំអ្នកជំងឺចំនួន 5,641 នាក់ នៅទូទាំងប្រទេសកម្ពុជា។ ដោយទទួលបានការគាំទ្រជាបន្តបន្ទាប់ពីដៃគូនានា ក៏ដូចជាធនាគារ វីង ជាដើម  អង្គការនេះអាចពង្រីកកិច្ចការសង្គមរបស់ខ្លួនបានកាន់តែទូលំទូលាយ ដោយផ្តល់ការវះកាត់ ការថែទាំតាមដានសុខភាពអ្នកជំងឺ និងការព្យាបាលនានាទៅដល់កុមារមកពីគ្រួសារមានជីវភាពខ្វះខាតដែលត្រូវការជំនួយដ៏ចាំបាច់នេះ។ លោក Chan Kok Choy នាយកប្រតិបត្តិនៃអង្គការស្នាមញញឹមកម្ពុជាមានលើកឡើងថា៖ “នៅអង្គការស្នាមញញឹមកម្ពុជា យើងតែងតែយកចិត្តទុកដាក់ជួយទៅដល់ការព្យាបាលកុមារដោយមិនបន្សល់ទុកនូវពិការភាពមុខមាត់នៅពេលដែលគេពេញវ័យ។ ក្នុងឱកាសដ៏មានតម្លៃនេះ យើងខ្ញុំសូមថ្លែងអំណរគុណយ៉ាងជ្រាលជ្រៅចំពោះការគាំទ្រឥតឈប់ឈរពីធនាគារ វីង ក៏ដូចជាដៃគូសហការដ៏ទៃទៀតរបស់យើង។ យើងរួមគ្នាផ្តល់ក្តីសង្ឃឹម លើកកម្ពស់សុខុមាលភាព ក៏ដូចជាការកសាងទំនុកចិត្តទៅដល់កុមារ ដើម្បីនាំមកនូវផលវិជ្ជមានយូរអង្វែងទៅដល់អាយុជីវិតមនុស្សជាច្រើននៅក្នុងសហគមន៍"។ នៅក្នុងប្រទេសកម្ពុជា គ្រួសារជាច្រើននៅតែមានឧបសគ្គក្នុងការទទួលបាននូវព័ត៌មាន និងការព្យាបាលពិការភាពមុខមាត់ ដែលធ្វើឱ្យអ្នកជំងឺមានការឈឺចាប់រយៈពេលយូរ។ លោក ហួត ចិន្តា ជាកសិករមកពីខេត្តព្រៃវែងបានធ្វើដំណើរជាមួយភរិយារបស់គាត់ រយៈពេល១២ម៉ោងទៅកាន់ខេត្តសៀមរាបកាលពីថ្មីៗនេះ ដើម្បីនាំកូនស្រីរបស់គាត់ដែលទើបតែមានអាយុ៦ខែទៅទទួលការវះកាត់នៅទីនោះ។ លោកចិន្តាបានរៀបរាប់ថា៖ “ម្តាយឪពុកខ្ញុំមានការអាណិតចៅស្រីរបស់គាត់ជាខ្លាំង ព្រោះកូនខ្ញុំតែងតែឈ្លក់នៅពេលបៅទឹកដោះគោម្តងៗ។ បើគ្មានការព្យាបាលទេនោះ កូនស្រីខ្ញុំនឹងមានភាពខ្មាស់អៀន ហើយពិបាកចិត្ត នៅពេលដែលគេធំពេញវ័យ។ ក្រោយទទួលបានដំណឹងពីការព្យាបាលកូនស្រីដោយឥតគិតថ្លៃ លោកចិន្តា បានរៀបរាប់ទាំងអារម្មណ៍សប្បាយចិត្តថា៖ "ខ្ញុំនិងគ្រួសារពិតអរគុណខ្លាំងណាស់ ដែលពេលនេះកូនស្រីខ្ញុំ ទទួលបានការវះកាត់ឥតគិតថ្លៃ ហើយខ្ញុំពិតជាចង់ឃើញនូវស្នាមញញឹមដ៏ស្រស់ស្អាតរបស់កូនស្រីខ្ញុំបន្ទាប់ពីការវះកាត់រួចរាល់។” ក្នុងកំលុងពេលបេសកកម្មវះកាត់កាលពីសប្តាហ៍មុន អ្នកជំងឺចំនួន 44 នាក់បានទទួលការវះកាត់ដោយជោគជ័យ ដោយនាំមកនូវក្តីសង្ឃឹមថ្មី និងអនាគតដ៏ភ្លឺស្វាងដល់គ្រួសាររបស់ពួកគេ។ ចំពោះអ្នកជំងឺដែលត្រូវការជំនួយ ឬការវះកាត់អាចចុះឈ្មោះព្យាបាលដោយឥតគិតថ្លៃ សូមទំនាក់ទំនងទៅទូរសព្ទលេខ៖ 012 655 786, 023 211 405 ឬ 096 846 6991។ ជាមួយគ្នានេះ សាធារណជនទាំងអស់ក៏អាចគាំទ្រអង្គការស្នាមញញឹមកម្ពុជា ដែលអាចបរិច្ចាគតាមរយៈអេប Wing Bank ឬអញ្ចើញទៅកាន់ភ្នាក់ងារ វីង ណាមួយទូទាំងប្រទេសដែលនៅជិតបំផុត ហើយគ្រាន់តែប្រើលេខកូដ 9927 សម្រាប់ការបរិច្ចាគជាប្រាក់រៀល ឬលេខកូដ9928 សម្រាប់ការបរិច្ចាគជាប្រាក់ដុល្លារ។ ហើយទឹកប្រាក់បរិច្ចាគទាំងអស់ 100% នឹងចូលទៅក្នុងគណនីអង្គការស្នាមញញឹមកម្ពុជាដោយផ្ទាល់ ដើម្បីបន្តទ្រទ្រង់បុព្វហេតុសង្គមដ៏មានតម្លៃនេះ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T09:33:04.479Z", "category": "PR", "views": 44, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ជំទាវ ជា សិរី ពន្យល់មូលហេតុដែលអតិផរណាស្រុកខ្មែរទាបប៉ុន្ដែអត្រាការប្រាក់កម្ចីធនាគារនៅតែខ្ពស់	https://business-cambodia.com/articles/chea-serey-explain-why-bank-interest-rate-high	បងប្អូមួយចំនួនប្រហែលជាឆ្ងល់ហើយថានៅប្រទេសកម្ពុជាយើងការប្រាក់កម្ចីនៅប្រព័ន្ធធនាគារតែងតែថ្លៃជាងប្រទេសដែលគេមានសេដ្ឋកិច្ចជឿនលឿន។ ជាពិសេសនៅរយៈពេលចុងក្រោយនេះអតិផរណាប្រទេសយើងធ្លាក់ចុះមកទាបប៉ុន្ដែការប្រាក់កម្ចីធនាគារក្នុងស្រុកនៅតែខ្ពស់ដដែល។   ជុំវិញការប្រាក់កម្ចីធនាគារខ្ពស់ លោក ជំទាវ ជា សិរី ទេសាភិបាល ធនាគារជាតិនៃកម្ពុជាបានមានប្រសាសន៍ថានៅក្នុងសិក្ខាសាលាផ្សព្វផ្សាយ ក្រោមប្រធានបទ “ប្រាក់រៀល ប្រព័ន្ធបាគង និង ខេអេចខ្យូអ (KHQR) ដែលធ្វើឡើងនៅវិមានរដ្ឋសភាកាលពីថ្ងៃទី២០ខែមីនានេះថា កាលពីចុងឆ្នាំ២០២៤អតិផរណាប្រទេសកម្ពុជាយើងក្រោម១% ប៉ុន្ដែការប្រាក់កម្ចីនៅធនាគារនៅតែខ្ពស់។    លោក ជំទាវ បានពន្យល់ថាមូលហេតុដែលអត្រាប្រាក់កម្ចីនៅតែខ្ពស់ខណៈអត្រាអតិផរណាទាបគឺដោយសារតែប្រជាជនយើងខ្ចីប្រាក់ជាប្រាក់ដុល្លាររហូតដល់ទៅជាង៨០%។ ត្រង់នេះលោកជំទាវ បានបញ្ជាក់បន្ថែមថាប្រាក់ដុល្លារនៅសហរដ្ឋអាមេរិកឡើងថ្លៃដោយសារអាមេរិកត្រូវដំឡើងអត្រាការប្រាក់ដើម្បីទម្លាក់អតិផរណារបស់ខ្លួន ហើយចំពោះប្រទេសកម្ពុជា យើងចាយប្រាក់ដុល្លារច្រើន។ ជាពិសេសប្រជាជនយើងខ្ចីលុយធនាគារជាប្រាក់ដុល្លារមានរហូតដល់ទៅជាង៨០%។ ដូច្នេះបើការប្រាក់ដុល្លារនៅអាមេរិកថ្លៃ ការបញ្ចេញកម្ចីជាប្រាក់ដុល្លាររបស់ធនាគារក្នុងស្រុកក៏ថ្លៃទៅតាមហ្នឹង។ ហើយធនាគារជាតិនៃកម្ពុជាមិនអាចគ្រប់គ្រង់លើអត្រាប្រាក់កម្ចីជាប្រាក់ដុល្លារឡើយខណៈនេះគឺជាគោលនយោបាយហិរញ្ញវត្ថុរបស់ធនាគការកណ្ដាលអាមេរិក។   លោកជំទាវបានមានប្រសាសន៍បន្ថែមទៀតថាធនាគារជាតិគ្រប់គ្រងបានតែអត្រាការប្រាក់កម្ចីជាប្រាក់រៀលខ្មែរប៉ុណ្ណោះ តែជាអកុសលប្រជាជនយើងខ្ចីលុយជាលុយដុល្លារមានរហូតជាង៨០% ខណៈកម្ចីជាប្រាក់រៀលខ្មែរមានតែប្រមាណ១៣%ប៉ុណ្ណោះ ដូច្នេះធនាគារជាតិមិនមានឥទ្ធិពលខ្លាំងក្នុងការទម្លាក់អត្រាការកម្ចីប្រព័ន្ធធនាគារឡើយ។   ជុំវិញការប្រាក់កម្ចីនៅធនាគារខ្ពស់នេះដែរ លោក បណ្ឌិត អ៊ិន ចាន់នី ប្រធាននាយកប្រតិបត្តិ ធនាគារ អេស៊ីលីដាលោកបណ្ឌិតធ្លាប់ពន្យល់ថាមូលហេតុចម្បងដែលធនាគារក្នុងស្រុកដំឡើងការប្រាក់គឺដោយសារតែការប្រាក់បរទេសឡើងថ្លៃ។ ត្រង់នេះលោកបណ្ឌិតធ្លាប់បង្ហើបថាធនាគារក្នុងស្រុកក៏ខ្ចីបុលពីបរទេសដែរដើម្បីបានដើមទុនយកមកផ្ដល់កម្ចីបន្តដល់ប្រជាជនក៏ដូចជាអាជីវកម្មក្នុងស្រុក។   ស្របពេលដែលការប្រាក់ពីបរទេសជាពិសេសប្រាក់ដុល្លារកាន់តែថ្លៃ ដូច្នេះការខ្ចីបុលពីបរទេសរបស់ធនាគារក្នុងស្រុកត្រូវចំណាយថ្លៃដើមកាន់តែខ្ពស់ អ៊ីចឹងពេលធនាគារក្នុងស្រុកបញ្ចេញកម្ចីបន្តទៅកាន់ប្រជាជនក៏ដូចជាអាជីវកម្ម ការប្រាក់កម្ចីក៏កាន់តែខ្ពស់ទៅតាមហ្នឹងដែរ។   ចំពោះការដំឡើងការប្រាក់សន្សំវិញ លោកបណ្ឌិតក៏បានពន្យល់ថាវាជាផ្នែកមួយនៃការប្រមូលទុនក្នុងស្រុក ខណៈការខ្ចីបុលពីបរទេសកាន់តែចំណាយថ្លៃដើមខ្ពស់ព្រោះថាការប្រាក់បរទេសកាន់ថ្លៃ ដូច្នេះការដំឡើងការប្រាក់សន្សំជាផ្នែកមួយដែលើកទឹកចិត្តពលរដ្ឋឲ្យយកលុយមកដាក់បញ្ញើនៅធនាគារ ហើយធនាគារក៏បានប្រភពទុនក្នុងស្រុកដើម្បីបញ្ចេញកម្ចីជាជាងពឹងលើការខ្ចីបុលពីបរទេសដែលត្រូវចំណាយថ្លៃដើមច្រើន។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T09:09:26.428Z", "category": "ហិរញ្ញវត្ថុ", "views": 361, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចិត្តសាស្រ្ត៖ ២យ៉ាងគូស្វាមីភរិយា ដាច់ខាតត្រូវទទួលយក បើចង់ឱ្យគ្រួសារ មានសុភមង្គល	https://business-cambodia.com/articles/2-facts-in-marrige-life-to-acceptance-for-happiness	ការរៀបការមិនមែនជាចុងបញ្ចប់នៃទំនាក់ទំនង ដែលធានាបាននូវភាពរីករាយពេញមួយជីវិតនោះទេ។ ការរៀបការគឺជាទំព័រថ្មីមួយ បើកឱ្យគូស្វាមីភរិយាត្រូវជួយគ្នាមើលថែទាំជីវិតគ្រួសារ ដាក់ជីយោគយល់ ថែគល់ទំនាក់ទំនងជារៀងរាល់ថ្ងៃ។   ម្ល៉ោះហើយបើតាមការសិក្សាចិត្តសាស្រ្តគ្រូសារពី Forbes បានឱ្យដឹងថា មានរឿងចំនួន២យ៉ាងដែលប្តីប្រពន្ធទាំងសងខាង ដាច់ខាតត្រូវទទួលយក ក្នុងជីវិតអាពាហ៍ពិពាហ៍បើចង់ឱ្យគ្រួសារមានសុភមង្គល។   ១. ប្តីឬប្រពន្ធរបស់អ្នក មិនមែនជាម៉ាស៊ីនអានចិត្តឡើយ៖ កុំរំពឹងទុកថាក្រោយរៀបការរួច ប្តីឬប្រពន្ធរបស់អ្នកនឹងយល់អារម្មណ៍គ្រប់ពេល ដឹងពីចិត្តរបស់អ្នកគ្រប់យ៉ាង ព្រោះពួកគេមិនមែនជាម៉ាស៊ីនអានចិត្តនោះឡើយ។ បើអ្នកមានការរំពឹងទុកបែបនេះគ្រួសារនឹងឧស្សាហ៍មានជម្លោះ មិនចុះសម្រុងនឹងគ្នាហើយអាចឈានដល់ការបែកបាក់។   ដូច្នេះដើម្បីជៀសវាងបញ្ហានេះ ប្តីប្រពន្ធត្រូវចេះនិយាយប្រាប់គ្នា អំពីអារម្មណ៍ តម្រូវការនិងការរំពឹងទុកទៅកាន់ភាគីដៃគូ ដោយបើកចំហនិងស្មោះត្រង់ ទើបទំនាក់ទំនងអាចមានសុខមង្គលបាន។   ២. អ្នកមិនអាចបង្ខំឱ្យដៃគូផ្លាស់ប្តូរតម្រូវការជីវិតរបស់ពួកគេទេ៖ មនុស្សពីរនាក់ទោះជាមានជីវិតនិងគោលដៅស្រដៀងគ្នាយ៉ាងណាក៏ដោយ ពួកគេនឹងមិនអាចមានភាពដូចគ្នាទាំងស្រុងឡើយ ទាំងចរិត ទម្លាប់រស់នៅនិងការគិត។ ដូចគ្នានឹងជីវិតប្តីប្រពន្ធដែរ បើគេព្យាយាមរំពឹងទុកលើការផ្លាស់ប្តូរតម្រូវការជីវិតណាមួយ ពីភាគីប្តីឬប្រពន្ធនោះ ទំនាក់ទំនងរបស់ពួកគេនឹងបញ្ហា។   ជាក់ស្តែងដូចជាការបង្ខំឱ្យប្តីឬប្រពន្ធរបស់អ្នកឈប់ធ្វើការងារនេះ ឈប់ធ្វើការងារនោះជាដើម ដោយជំនួយមកវិញនូវការស្វែងយល់អំពីទស្សនៈ ការយល់ឃើញនិងហេតុផលដែលពួកគេជ្រើសរើសតម្រូវការនោះ ទើបអាចដោះស្រាយបញ្ហានិងកែតម្រូវគ្នាបានល្អប្រសើរ។     ជាការពិតណាស់មិនថាអ្នកទទួលបានជោគជ័យក្នុងអាជីពការងារ ឬមុខជំនួញខ្លាំងប៉ុណ្ណានោះទេ ប្រសិនបើជីវិតគូបរាជ័យ មានបញ្ហាមិនលោះថ្ងៃនោះ សេចក្តីសុខផ្លូវចិត្ត កិត្តិយសនិងទំនុកចិត្តដែលជាកត្តាជំរុញភាពជោគជ័យនោះក៏បាត់បង់ដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T08:55:36.931Z", "category": "ភាពជាអ្នកដឹកនាំ", "views": 578, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រកផ្លូវវាង! ស្អែកនេះ រដ្ឋបាលរាជធានីភ្នំពេញ នឹងបិទកំណាត់ផ្លូវនេះមួយចំហៀង រយៈពេលជិត ៣ ខែ	https://business-cambodia.com/articles/road-bit	បច្ចុប្បន្ននេះ រដ្ឋបាលរាជធានីភ្នំពេញ បាននិងកំពុងអនុវត្តគម្រោងផែនការវិនិយោគហេដ្ឋារចនាសម្ព័ន្ធប្រព័ន្ធលូ និងប្រព័ន្ធរំដោះទឹកសម្រាប់បញ្ចៀសការជន់លិចដោយទឹកភ្លៀង ក្នុងភូមិសាស្ត្ររាជធានីភ្នំពេញក្នុងនោះគម្រោង សាងសង់ពង្រីកបន្ថែមសា្ថនីយបូមទឹកបឹងទំពន់ដោយបំពាក់បន្ថែមម៉ូទ័របូមទឹកមុខកាត់ ១,៥ម៉ែត្រចំនួន០២គ្រឿង ដែលមានសមត្ថភាពបូមទឹក ១២ម៉ែត្រគូប ក្នុង១វិនាទី។ បច្ចុប្បន្នការងារសាងសង់ស្ថានីយនេះដល់ដំណាក់កាល សង្កត់គ្រឹះដើម្បីចាក់ធ្នឹមទ្រ និងដំឡើងបំពង់ដែកបង្ហូរទឹកចេញ ដោយត្រូវជីកកាត់ទទឹងផ្លូវលេខ៣៧១ ចំណុចមុខ ស្ថានីយបូមទឹកបឹងទំពន់។   យោងតាមសេចក្ដីជូនដំណឹងរបស់រដ្ឋបាលរាជធានីភ្នំពេញកាលពីព្រឹកមិញនេះ បានឲ្យដឹងថា ដើម្បីឱ្យដំណើរការគម្រោងនេះបានល្អប្រសើរ រដ្ឋបាលរាជធានីភ្នំពេញនឹងធ្វើការបិទកំណាត់ផ្លូវលេខ៣៧១ ចំណុចមុខស្ថានីយបូមទឹកបឹងទំពន់ ស្ថិតក្នុងសង្កាត់បឹងទំពុនទី២ខណ្ឌមានជ័យរាជធានីភ្នំពេញដោយត្រូវបិទម្ខាង និងបើកម្ខាងជាបណ្តោះអាសន្ន ចាប់ពីថ្ងៃទី២៥ ខែមីនា ឆ្នាំ២០២៥ វេលាម៉ោង ៨:០០ នាទីព្រឹក រហូតដល់ថ្ងៃទី០៤ ខែមិថុនា ឆ្នាំ២០២៥ វេលាម៉ោង ១៧:០០ នាទីល្ងាច។ អាជ្ញាធរ ក៏បានស្នើរឱ្យបងប្អូនប្រជាពលរដ្ឋដែលរស់នៅតាមបណ្តោយផ្លូវ និងធ្វើដំណើរឆ្លងកាត់តាមផ្លូវខាងលើ មេត្តាជ្រាប និងយោគយល់អធ្យាស្រ័យចំពោះការរំខានដល់ការធ្វើចរាចរណ៍ ឆ្លងកាត់ការដ្ឋាន និងផលប៉ះពាល់ផ្សេងៗ ដែលអាចកើតមានឡើង និងមេត្តាពង្វាងចរាចរចេញពីទីតាំងខាងលើ ទៅតាមផែនទីពង្វាងចរាចរ ដែលបានជូនភ្ជាប់មកជាមួយ ដើម្បីសម្រួលឱ្យការអនុវត្តគម្រោងសម្រេចបានតាមផែនការកំណត់៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T08:22:31.328Z", "category": "ចាប់ផ្តើមអាជីវកម្ម", "views": 12673, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សល់១អាទិត្យទៀត ផុតថ្ងៃបង់ពន្ធលើប្រាក់ចំណូលហើយ អ្នកជាប់ពន្ធទាំងអស់ត្រូវដឹង៥ចំណុចនេះសិន ចៀសវាងជាប់ទោសទ.ណ្ឌកម្ម	https://business-cambodia.com/articles/5-point-you-should-know	នៅសល់តែប្រមាណ ១សប្តាហ៍ទៀតប៉ុណ្ណោះ ការប្រកាសនិងបង់ពន្ធលើប្រាក់ចំណូលនឹងត្រូវផុតកំណត់ហើយអ្នកជាប់ពន្ធតាមរបបស្វ័យប្រកាសដែលខកខានមិនបានបំពេញកាតព្វកិច្ចទាន់ពេលវេលា ត្រូវប្រឈមនឹងទណ្ឌកម្មរដ្ឋបាលស្របតាមច្បាប់និងលិខិតបទដ្ឋានគតិយុត្តស្តីពីពន្ធដារជាធរមាន។   ជាមួយគ្នានោះដែរ ដើម្បីធានាបាននូវភាពត្រឹមត្រូវក្នុងការប្រកាសនិងបង់ប្រាក់ពន្ធលើប្រាក់ចំណូលប្រចាំឆ្នាំ អ្នកជាប់ពន្ធត្រូវដឹងពីចំណុចសំខាន់ៗដូចខាងក្រោមនេះ៖   ១. សហគ្រាសត្រូវបានដាក់លិខិតប្រកាសពន្ធលើប្រាក់ចំណូលប្រចាំឆ្នាំតាមប្រព័ន្ធអនឡាញ (Tax on Income-Tol e-Filling) តាមរយៈតំណភ្ជាប់ www.tax.gov.kh/km/e-service ស្របតាមសេចក្តីណែនាំលេខ ៣១៤០ អពដ ចុះថ្ងៃទី១៨ ខែកុម្ភៈ ឆ្នាំ២០២១ និងត្រូវបានដាក់លិខិតប្រកាសនិងបង់ប្រាក់ពន្ធយ៉ាងយឺតបំផុតត្រឹមថ្ងៃទី៣១ ខែមីនា ឆ្នាំ២០២៥ នេះ។   ២. សហគ្រាសដែលត្រូវបានអនុញ្ញាតឱ្យប្រើប្រាស់ឆ្នាំជាប់ពន្ធខុសពីឆ្នាំប្រតិទិន ត្រូវដាក់លិខិតប្រកាសនិងបង់ពន្ធលើប្រាក់ចំណូលប្រចាំឆ្នាំ យ៉ាងយឺតបំផុតក្នុងរយៈពេល ៣ខែ ក្រោយពីដំណាច់ឆ្នាំជាប់ពន្ធ។   ៣. សហគ្រាសដែលមានសាខា ត្រូវដាក់លិខិតប្រកាសនិងបង់ពន្ធលើប្រាក់ចំណូលប្រចាំឆ្នាំជាមួយគ្នា ដោយសរុបលទ្ធផលរបស់គ្រឹះស្ថាន ជាគោលដើម និងគ្រប់សាខាទាំងអស់។ សហគ្រាសត្រូវប្រកាសនូវបញ្ជីឈ្មោះនៃគណនីចំណូល និងចំណាយ ព្រមទាំងតារាងទ្រព្យសកម្ម រយៈពេលវែងរបស់សាខានីមួយៗ ដោយវាយបញ្ចូលទៅក្នុងប្រព័ន្ធត្រង់ផ្នែក "សាខាសហគ្រាសក្នុងស្រុក ។   ៤. ចំពោះបុគ្គលិក ឬភ្នាក់ងារសេវាកម្មពន្ធដារដែលទទួលបន្ទុកការងារដាក់លិខិតប្រកាសពន្ធប្រចាំខែ ប្រចាំឆ្នាំជំនួសអ្នកជាប់ពន្ធត្រូវភ្ជាប់ (Upload) ចូលទៅក្នុងប្រព័ន្ធនូវប័ណ្ណសម្គាល់ខ្លួនបុគ្គលិកចំពោះបុគ្គលិកក្រុមហ៊ុន ឬលិខិតប្រគល់សិទ្ធិជាលាយលក្ខណ៍អក្សរពីអ្នកជាប់ពន្ធចំពោះភ្នាក់ងារសេវាកម្មពន្ធដារ។   ៥. គ្រប់សហគ្រាសទាំងអស់ដែលមានកាតព្វកិច្ចដាក់លិខិតប្រកាសនិងបង់ពន្ធលើប្រាក់ចំណូលប្រចាំឆ្នាំ ត្រូវភ្ជាប់ (Upload) ចូលទៅក្នុងប្រព័ន្ធនូវតារាងតុល្យការ គណនីលទ្ធផល និងព័ត៌មានបន្ថែម (ប្រសិនបើមាន)៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T07:59:28.467Z", "category": "ចាប់ផ្តើមអាជីវកម្ម", "views": 294, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
Elon Musk ពោលទាំងឈឺចា.ប់បែបនេះ ក្រោយប្រជាជននាំគ្នាបំផ្លា.ញឡាន Tesla ព្រោះលោកចូលបម្រីរដ្ឋាភិបាល	https://business-cambodia.com/articles/elon-musk-said-about-tesla	មហាសេដ្ឋី Elon Musk មានការភ្ញាក់ផ្អើលជាខ្លាំង ចំពោះកម្រិតនៃការស្អប់របស់ប្រជាជនមកលើក្រុមហ៊ុន Tesla និងការបំផ្លិចបំផ្លាញដែលបានកើតឡើង។ នេះបើយោងតាមការចុះផ្សាយរបស់ Yahoo News នាថ្ងៃទី២០ ខែមីនា ឆ្នាំ២០២៥។   ថ្លែងក្នុងបទសម្ភាសន៍ជាមួយ Fox News កាលពីថ្ងៃអង្គារ៍ លោក Elon Musk បានលើកឡើងយ៉ាងដូច្នេះថា៖ «វាពិតជាគួរឱ្យភ្ញាក់ផ្អើលសម្រាប់ខ្ញុំដែលបានឃើញកម្រិតនៃការស្អប់ និងអំពើហឹង្សាពីអ្នកប្រកាន់នយោបាយឆ្វេងនិយមជ្រុល។ […] ក្រុមហ៊ុន Tesla ជាក្រុមហ៊ុនសន្តិភាព។ យើងមិនដែលធ្វើអ្វីដែលបង្កគ្រោះថ្នាក់នោះទេ»។   គួរជម្រាបផងដែរថា ការតវ៉ា និងការបំផ្លិចបំផ្លាញ បានរីករាលដាលពាសពេញសហរដ្ឋអាមេរិកចាប់តាំងពីលោក Elon Musk ចូលបម្រើការងានៅក្រសួងប្រសិទ្ធភាព។ ក្នុងនោះពាក្យស្លោក “កុំទិញ Tesla” ត្រូវបានគេប្រើស្រែកហ៊ោកញ្ជ្រៀវនៅតាមទីកន្លែងសាធារណៈនានា ដូចជាទីក្រុងប៊ែរឡាំង និងវេលស៍ជាដើម។   លើសពីនេះ ចលនាតវ៉ា “Tesla Takedown” ដែលមានដើមកំណើតពីបណ្តាញ Bluesky ដែលជាគូប្រកួតប្រជែងនៃវេទិកា X របស់ Elon Musk បានអំពាវនាវឲ្យម្ចាស់រថយន្ត Tesla លក់រថយន្ត និងភាគហ៊ុនរបស់ពួកគេ ក្នុងយុទ្ធនាការណ៍ “បញ្ឈប់ Musk ឥឡូវនេះ”។ គេហទំព័រនេះ បានរាយបញ្ជីបាតុកម្មសាធារណៈរាប់សិបនៅឯបន្ទប់តាំងបង្ហាញ Tesla ក្នុងប៉ុន្មានសប្តាហ៍ថ្មីៗនេះ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T07:18:13.851Z", "category": "ហិរញ្ញវត្ថុ", "views": 11604, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកជិះកាត់សូមរកផ្លូវវាង! រដ្ឋបាលរាជធានីភ្នំពេញ នឹងបិទកំណាត់ផ្លូវនេះមួយចំហៀង រយៈពេល ២ ខែ	https://business-cambodia.com/articles/closed-road-25-may	បច្ចុប្បន្ននេះ រដ្ឋបាលរាជធានីភ្នំពេញបាននិងកំពុងអនុវត្តគម្រោងផែនការវិនិយោគហេដ្ឋារចនាសម្ព័ន្ធប្រព័ន្ធលូ និងប្រព័ន្ធរំដោះទឹក សម្រាប់បញ្ចៀសការជន់លិចដោយទឹកភ្លៀង ក្នុងភូមិសាស្ត រាជធានីភ្នំពេញ ក្នុងនោះគម្រោងសាងសង់ពង្រីកបន្ថែមសា្ថនីយបូមទឹកកប់ស្រូវ ដោយបំពាក់បន្ថែមម៉ូទ័របូមទឹក មុខកាត់ ១,៥ម៉ែត្រចំនួន០២គ្រឿងដែលមានសមត្ថភាពបូមទឹក១២ម៉ែត្រគូបក្នុង១វិនាទី។បច្ចុប្បន្នការងារសាងសង់ ស្ថានីយនេះដល់ដំណាក់កាលសង្កត់គ្រឹះដើម្បីចាក់ធ្នឹមទ្រ និងដំឡើងបំពង់ដែកបង្ហូរទឹកចេញ ដោយត្រូវជីកកាត់ ទទឹងមហាវិថីឈ្នះ ឈ្នះ ចំណុចមុខស្ថានីយបូមទឹកកប់ស្រូវ។   យោងតាមសេចក្ដីជូនដំណឹងនៅថ្ងៃទី២៤ ខែមីនា បានឲ្យដឹងថា ដើម្បីឱ្យដំណើរការគម្រោងនេះបានល្អប្រសើរ រដ្ឋបាលរាជធានីភ្នំពេញ នឹងធ្វើការបិទកំណាត់មហាវិថី ឈ្នះឈ្នះចំណុចមុខស្ថានីយបូមទឹកកប់ស្រូវស្ថិតក្នុងភូមិអន្លង់ក្ងានសង្កាត់ឈ្មួញខណ្ឌសែនសុខរាជធានីភ្នំពេញ ដោយត្រូវបិទម្ខាង និងបើកម្ខាង ជាបណ្តោះអាសន្ន ចាប់ពីថ្ងៃទី២៥ ខែមីនា ឆ្នាំ២០២៥ វេលាម៉ោង ៨:០០ នាទីព្រឹក រហូតដល់ថ្ងៃទី២៥ ខែឧសភា ឆ្នាំ២០២៥ វេលាម៉ោង ១៧:០០ នាទីល្ងាច។ ជាមួយគ្នានេះ រដ្ឋបាលរាជធានីភ្នំពេញ ក៏បានស្នើដល់សាធារណជនទាំងអស់ និងបងប្អូនប្រជាពលរដ្ឋដែលរស់នៅតាមផ្លូវខាងលើយោគយល់អធ្យាស្រ័យចំពោះការរំខានដល់ការធ្វើចរាចរណ៍ ឆ្លងកាត់ការដ្ឋាន និងផលប៉ះពាល់ផ្សេងៗ ដែលអាចកើតមានឡើង និងមេត្តាពង្វាងចរាចរចេញពីទីតាំងខាងលើ ទៅតាមផែនទីពង្វាងចរាចរ ដែលបានជូនភ្ជាប់មកជាមួយ ដើម្បីសម្រួលឱ្យការអនុវត្តគម្រោងសម្រេចបានតាមផែនការកំណត់៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T05:47:09.106Z", "category": "ព័ត៌មានថ្មីៗ", "views": 5912, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ខេត្ត១នេះ មិនត្រូវបានអនុញ្ញាតឲ្យធ្វើសកម្មភាពរាំស្ទាក់សុំលុយ ក្នុងពិធីបុណ្យចូលឆ្នាំខ្មែរខាងមុខឡើយ	https://business-cambodia.com/articles/no-dancing-to-ask-for-money	សកម្មភាពរាំស្ទាក់សុំលុយ នឹងមិនត្រូវបានអនុញ្ញាតឡើយ ស្ថិតក្នុងខេត្តកណ្តាល ក្នុងថ្ងៃបុណ្យចូលឆ្នាំថ្មី ប្រពៃណីជាតិខ្មែរ ខាងមុខ។ នេះបើយោងតាមការឲ្យដឹងពី រដ្ឋបាលខេត្តកណ្តាល នាថ្ងៃទី២២ ខែមីនា ឆ្នាំ២០២៥។     ឯកឧត្តម គួច ចំរើន អភិបាល នៃគណៈអភិបាលខេត្តកណ្តាល បានណែនាំឱ្យកងកម្លាំង រដ្ឋបាលក្រុង/ស្រុក ទាំង១៣នៃខេត្តកណ្តាល ធ្វើការអប់រំ ផ្សព្វផ្សាយ និងណែនាំ «ករណីរាំស្ទាក់សុំលុយ» មិនត្រូវបានអនុញ្ញាតឡើយ នាឱកាសបុណ្យចូលឆ្នាំថ្មី ប្រពៃណីជាតិខ្មែរ ដែលប្រព្រឹត្តិទៅក្នុងថ្ងៃទី១៤-១៥-១៦ ខែមេសា ឆ្នាំ២០២៥នេះ។   គួរជម្រាបផងដែរថា បុណ្យចូលឆ្នាំថ្មីប្រពៃណីខ្មែរឆ្នាំនេះ រាជរដ្ឋាភិបាលបំផុសឱ្យបន្តថែរក្សាវប្បធម៌ជាតិ និងបង្កភាពសប្បាយរីករាយនៅទូទាំងប្រទេស តាមរយៈការបង្កើតឱ្យការលេង ល្បែងប្រជាប្រិយខ្មែរ និងកម្មវិធីសង្ក្រាន្តតាមស្ថាប័ន និងតាមភូមិឃុំនានាជាដើម៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T03:43:36.858Z", "category": "ហិរញ្ញវត្ថុ", "views": 10967, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធនាគារ កាណាឌីយ៉ា និងទ្រូម៉ាន់នី (ខេមបូឌា) ពង្រឹងភាពជាដៃគូបន្ថែម ដើម្បីពង្រីកលទ្ធភាពទទួលបានហិរញ្ញវត្ថុទូទាំងប្រទេស	https://business-cambodia.com/articles/canadia-bank-and-truemoney	រាជធានីភ្នំពេញ ប្រទេសកម្ពុជា – ធនាគារ កាណាឌីយ៉ា ដែលជាធនាគារពាណិជ្ជធំជាងគេ និងឈានមុខគេបំផុតមួយក្នុងប្រទេសកម្ពុជា និងទ្រូម៉ាន់នី ដែលជាក្រុមហ៊ុនឈានមុខគេវ ផ្នែកបច្ចេកវិទ្យាហិរញ្ញវត្ថុអន្តរជាតិកំពុងពង្រីកភាពជាដៃគូយុទ្ធសាស្ត្ររបស់ពួកគេ ដើម្បីពង្រឹងបរិយាបន្នហិរញ្ញវត្ថុ និងលើកកម្ពស់នវានុវត្តន៍ហិរញ្ញវត្ថុនៅទូទាំងប្រទេសកម្ពុជា។ កិច្ចសហប្រតិបត្តិការរវាងស្ថាប័នទាំងពីរ ដែលចាប់ផ្តើមនៅក្នុងឆ្នាំ ២០១៧ និងពង្រីកបន្ថែមនៅក្នុងឆ្នាំ ២០២២ បានដើរតួនាទីយ៉ាងសំខាន់ក្នុងការនាំយកមកនូសេវាកម្មធនាគារសំខាន់ៗ ទៅកាន់តំបន់ដាច់ស្រយាលនានាក្នុងស្រុក។ ជាមួយនឹងភ្នាក់ងារ ទ្រូម៉ាន់នីដ៏ច្រើន ជាង ១០,០០០ ទូទាំងប្រទេស អតិថិជនរបស់ធនាគារ កាណាឌីយ៉ា ជាពិសេសអ្នកនៅតំបន់ដាច់ស្រយាល ទទួលបានភាពងាយស្រួលជាងមុនក្នុងការដាក់-ដកសាច់ប្រាក់ និងសេវាសងប្រាក់កម្ចី ដោយកាត់បន្ថយគម្លាតរវាងធនាគារតាមបែបប្រពៃណី និងតម្រូវការហិរញ្ញវត្ថុបែបទំនើប។ ជាការឆ្លើយតបទៅនឹងការអភិវឌ្ឍទិដ្ឋភាពហិរញ្ញវត្ថុនៅក្នុងប្រទេសកម្ពុជា ក្រុមហ៊ុនទាំងពីរកំពុងបោះជំហានទៅមុខបន្ថែមទៀត ក្នុងការបង្កើនលទ្ធភាពទទួលបានហិរញ្ញវត្ថុ និងភាពងាយស្រួលសម្រាប់អតិថិជន។ លោក Raymond Sia នាយកប្រតិបត្តិ និងប្រធានក្រុមប្រឹក្សាប្រតិបត្តិនៃធនាគារ កាណាឌីយ៉ា បានលើកឡើងពីសារៈសំខាន់នៃការបន្តភាពជាដៃគូនេះថា៖ រយៈពេលជាង ៧ឆ្នាំ នៃកិច្ចសហការជាមួយក្រុមហ៊ុន ទ្រូម៉ាន់នី យើងខ្ញុំបានពង្រីកលទ្ធភាពទទួលបានហិរញ្ញវត្ថុសម្រាប់ប្រជាជនកម្ពុជាជាច្រើននាក់ ជាពិសេសនៅក្នុងតំបន់ដាច់ស្រយាលដែលមិនអាចទទួលបានសេវាកម្មធនាគារពេញលេញ។ តាមរយៈការពង្រឹងភាពជាដៃគូនេះ យើងខ្ញុំនឹងបន្តប្តេជ្ញាចិត្តក្នុងការផ្តល់ជូននូវដំណោះស្រាយហិរញ្ញវត្ថុប្រកបដោយភាពច្នៃប្រឌិតជាមួយនឹងភាពងាយស្រួល និងសុវត្ថិភាពខ្ពស់។ ដោយមានការគាំទ្រពីភ្នាក់ងារជាង ១០,០០០ កន្លែង របស់ទ្រូម៉ាន់នី យើងខ្ញុំកំពុងបន្តពង្រឹងបន្ថែមទៅលើសេវាដាក់-ដកប្រាក់ ការផ្តល់ជូននូវបណ្តាញសងប្រាក់កម្ចីបន្ថែម និងផ្តល់ភាពងាយស្រួលសម្រាប់អតិថិជនដែលប្រើប្រាស់សេវាកម្មបើកប្រាក់បៀវត្សជាមួយយើងខ្ញុំ”។ លោកស្រី ឃួន ហ្រ្វង់ដារា អគ្គនាយិកាប្រតិបត្តិ នៃក្រុមហ៊ុនទ្រូម៉ាន់នីប្រចាំកម្ពុជា និងមីយ៉ាន់ម៉ា បានសង្កត់ធ្ងន់លើឥទ្ធិពលនៃកិច្ចសហប្រតិបត្តិការដែលកំពុងបន្តនេះថា៖ "ការពង្រីកកិច្ចសហការនេះ គឺជាព្រឹត្តិការណ៍ដ៏សំខាន់មួយនៅក្នុងបេសកកម្មរបស់យើងខ្ញុំ ក្នុងការធ្វើឱ្យសេវាហិរញ្ញវត្ថុកាន់តែទូលំទូលាយសម្រាប់ប្រជាជនកម្ពុជាទាំងអស់។ ជាមួយនឹងបណ្តាញភ្នាក់ងារដ៏ធំទូលាយរបស់យើង យើងខ្ញុំមានសេចក្តីរំភើបរីករាយក្នុងការស្វាគមន៍អតិថិជនរបស់ធនាគារ កាណាឌីយ៉ា ជាមួយនឹងការផ្តល់ជូនបទពិសោធន៍ប្រតិបត្តិការប្រកបដោយភាពរលូន"។ តាមរយៈការពង្រឹងភាពជាដៃគូរបស់ពួកគេ ធនាគារ កាណាឌីយ៉ា និង ទ្រូម៉ាន់នី (ខេមបូឌា) បានបញ្ជាក់ជាថ្មីអំពីចក្ខុវិស័យរួមគ្នារបស់ក្នុងការជំរុញបរិយាបន្ន និងនវានុវត្តន៍ហិរញ្ញវត្ថុ ដែលធ្វើឱ្យសេវាកម្មធនាគារកាន់តែមានភាពងាយស្រួល ប្រសិទ្ធភាព និងភាពផ្តោតលើអតិថិជនជាចំបង នៅទូទាំងប្រទេសកម្ពុជា។	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T03:08:59.702Z", "category": "PR", "views": 53, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អបអរសាទរ! អ្នកនាង មិន ចេនី នឹងក្លាយជាទូតសុច្ឆន្ទៈរបស់ផ្សារទំនើប ណូរ៉ូលេន ចាប់ពីថ្ងៃនេះតទៅហើយ	https://business-cambodia.com/articles/mss-jenny-ba-noro-lan	កាលពីថ្ងៃទី២៣ ខែមីនា ឆ្នាំ២០២៥ នេះ ក្រុមហ៊ុន ជីប ម៉ុង រីថែល បានប្រកាសនៅព័ត៌មានដ៏រំភើបមួយ គឺការចុះកិច្ចព្រមព្រៀងទូតសុឆន្ទៈរវាងក្រុមហ៊ុន ជីប ម៉ុង រីថែលនិងអ្នកនាង មិន ចេនី ពោលចាប់ពីថ្ងៃនេះតទៅ អ្នកនាង មិន ចេនី ដែលជាតារាដ៏លេចធ្លោមួយរូបនៅប្រទេសកម្ពុជានឹងក្លាយជាទូតសុឆន្ទៈរបស់ផ្សារទំនើប ណូរ៉ូ លេន ជាផ្លូវការហើយ។   ថ្លែងក្នុងពិធីចុះកិច្ចព្រមព្រៀង ទូតសុឆន្ទៈផ្សារទំនើប ណូរ៉ូ លេន រវាងក្រុមហ៊ុន ជីប ម៉ុង រីថែល និងអ្នកនាង មិន ចេនី លោកជំទាវ លី សុខឆេង ដែលជាអគ្គនាយិកាក្រុមហ៊ុន ជីប ម៉ុង រីថែល និងសមាជិកក្រុមប្រឹក្សាភិបាលក្រុមហ៊ុន ជីប ម៉ុង គ្រុប បានមានប្រសាសន៍ថា “អ្នកនាង មិន ចេនី មិនមែនគ្រាន់តែជាតារាសម្តែងធម្មតាមួយរូបនោះទេ គាត់ក៏ជាអ្នកបង្កើតមាតាឌីជីថលដែមានទេពកោសល្យ និងជា Key Opinion Leader (KOL) ដែលមានឥទ្ធិពលបំផុតមួយរូបនៅក្នុងប្រទេសកម្ពុជា”។ លោកជំទាវ លី សុខឆេង ក៏បានមានប្រសាសន៍បន្តថា មូលហេតុ ដែលធ្វើឱ្យក្រុមហ៊ុន ជីប ម៉ុង រីថែល បានសម្រេចជ្រើសរើសអ្នកនាង មិន ចេនី ឱ្យក្លាយជាទូតសុឆន្ទៈផ្សារទំនើប ណូរ៉ូ លេន ព្រោះតែទីមួយ ការជ្រើសរើសទូតសុឆន្ទៈដែលមានគុណតម្លៃស្របនឹងផ្សារទំនើបជួយពង្រឹងអត្តសញ្ញាណម៉ាក និងបង្កើនភាពជឿជាក់និងទំនុកចិត្តរបស់អតិថិជនលើសេវាកម្មនិងផលិតផល។ ចំណុចទីពីរនោះគឺ អ្នកនាងចេនីគឺមានឥទ្ធិពលដ៏ខ្លាំងក្លាលើចិត្តគំនិតយុវ័យ ពោលគឺជាអ្នកកំណត់និន្នាការនៃការរស់នៅទំនើប គាត់ជះឥទ្ធិពលដល់អតិថិជនគោលដៅរបស់យើងជាមួយនឹងរចនាបថរស់នៅដ៏ទាក់ទាញនិងទំនើបបំផុត។ តារាល្បីៗឬអ្នកមានឥទ្ធិពលដូចជាចេនីមានទំនាក់ទំនងរឹងមាំជាមួយក្រុមគោលដៅជាក់លាក់ ជួយឱ្យមានប្រជាប្រិយភាពរបស់គាត់អាចពង្រីកការទទួលស្គាល់ម៉ាកយីហោរបស់យើង និងជួយឱ្យផ្សារទំនើបលេចធ្លោក្នុងទីផ្សារប្រកួតប្រជែង។ លោកជំទាវ លី សុខឆេង ក៏មានប្រសាសន៍បន្ថែមទៀតថា ចាប់ពីថ្ងៃនេះទៅចេនីនឹងក្លាយជាផ្នែកមួយនៃគ្រួសារ ណូរ៉ូ លេន ហើយនឹងចូលរួមក្នុងសកម្មភាពផ្សព្វផ្សាយនិងកម្មវិធីពិសេសៗជាច្រើនរបស់យើង ដូចជាព្រឹត្តិការណ៍សប្បុរធម៌ និងការអភិវឌ្ឍសហគមន៍។ វត្តមានរបស់ទូតសុឆន្ទៈនៅព្រឹត្តិការណ៍ពិសេសៗអាចទាក់ទាញអតិថិជនថ្មីហើយអ្នកគាំទ្ររបស់នាងអាចក្លាយជាអតិថិជនថ្មីរបស់ផ្សារទំនើប។ លើសពីនេះទៀត ការរួមសហការជាមួយទូតសុឆន្ទៈក្នុងសកម្មភាពសហគមន៍នឹងជួយលើកកម្ពស់ទំនួលខុសត្រូវសង្គមរបស់អាជីវកម្មយើង។ យ៉ាងណាមិញ បើនិយាយអំពីផ្សារទំនើប ណូរ៉ូ លេន មិនគ្រាន់តែជាកន្លែងទិញទំនិញប៉ុណ្ណោះទេ ប៉ុន្តែជាបរិបទនៃការរស់នៅទំនើបថ្មីមួយ ជាកន្លែង One Stop ដែលយុវវ័យអាចមកកម្សាន្ត ជួបជុំ ញ៉ាំអាហារនិងចំណាយពេលវេលាល្អៗជាមួយមិត្តភភ្តិ ក្រុមការងារនិងគ្រួសារ។ ជាកិច្ចបញ្ចប់ លោកជំទាវ លី សុខឆេង ដែលជាអគ្គនាយិកាក្រុមហ៊ុន ជីប ម៉ុង រីថែល និងសមាជិកក្រុមប្រឹក្សាភិបាលក្រុមហ៊ុន ជីប ម៉ុង គ្រុប ក៏បានបញ្ជាក់ថា ក្នុងនាមក្រុមហ៊ុន ជីប ម៉ុង រីថែល លោកជំទាវគឺពិតជាមានមោទនភាពដ៏ខ្ពស់បំផុតក្នុងការចាប់ដៃជាមួយចេនី ហើយលោកជំទាវជឿជាក់ថា ទំនាក់ទំនងនេះមិនគ្រាន់តែជាកិច្ចព្រមព្រៀងសាមញ្ញទេតែវាគឺជាការចាប់ផ្តើមនៃដំណើរអស្ចារ្យមួយដែលនឹងបង្កើតនូវចលនាថ្មី និងជីវិតថ្មីសម្រាប់ផ្សារទំនើប ណូរ៉ូ លេន ជាមួយគ្នាយើងនឹងបង្កើតផ្លូវថ្មីមួយដែលពោរពេញដោយភាពច្នៃប្រឌិត ភាពទំនើប និងការឈ្វេងយល់ពីតម្រូវការរបស់អតិថិជនផងដែរ៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T03:07:56.326Z", "category": "PR", "views": 193, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន ខ្មែរ ប៊ែរវើរីជីស ចុះអនុស្សរណៈយោគយល់ជាមួយភ្លើងគប់ រៀបចំកម្មវិធី មហោស្រពសិល្បៈបុណ្យភូមិ និង Mascot Competition “ក្មេងគិត ក្មេងគូរ” នៅផ្សារទំនើប ជីប ម៉ុង ២៧១ មេហ្គា ម៉ល	https://business-cambodia.com/articles/mou-between-chip-mong-and-phleungokb	ភ្នំពេញ៖ នៅថ្ងៃទី២៣ ខែមីនា ឆ្នាំ២០២៥ ក្រុមហ៊ុន ខ្មែរ ប៊ែរវើរីជីស បានចុះអនុស្សរណៈយោគយល់គ្នាជាមួយនឹង ភ្លើងគប់ ស្ដីពីការរៀបចំព្រឹត្ដិការណ៍ មហោស្រពសិល្បៈបុណ្យភូមិ ឆ្នាំទី១២ និងកម្មវិធី Mascot Competition “ក្មេងគិត ក្មេងគូរ” រដូវកាលទី២, ៣ និង ៤  ដែលមហោស្រពសិល្បៈបុណ្យភូមិ ឆ្នាំទី១២ នឹងប្រារព្ធធ្វើឡើងនៅក្នុងបរិវេណផ្សារទំនើប ជីប ម៉ុង ២៧១ មេហ្គា ម៉ល នាថ្ងៃទី៥ និងទី៦ ខែមេសា ឆ្នាំ២០២៥ ខាងមុខនេះ។      ដោយពិធីចុះអនុស្សរណៈនេះ ធ្វើឡើងក្រោមវត្ដមានលោកជំទាវ លី សុខឆេង អគ្គនាយិកាក្រុមហ៊ុន ជីប ម៉ុង រីថែល ឯ.ក និងជាសមាជិកក្រុមប្រឹក្សាភិបាលក្រុមហ៊ុន ខ្មែរ ប៊ែរវើរីជីស និងវត្ដមានកញ្ញា រិទ្ធី លំអរពេជ្រ (YoKi) អគ្គនាយិកាភ្លើងគប់ និងជាសហស្ថាបនិកបុណ្យភូមិ ព្រមទាំងភ្ញៀវកិត្ដិយសជាច្រើនរូបទៀត។    ថ្លែងនៅក្នុងឱកាសនោះលោកជំទាវ លី សុខឆេង បានមានប្រសាសន៍ថា លោកជំទាវពិតជាមានកិត្តិយស និងសេចក្តីសោមនស្សរីករាយយ៉ាងខ្លាំង ដែលបានចូលរួមក្នុងពិធីចុះអនុស្សរណៈយោគយល់រវាងក្រុមហ៊ុន ខ្មែរ ប៊ែរវើរីជីស និង ភ្លើងគប់ ស្តីពីការរៀបចំព្រឹត្តិការណ៍ មហោស្រពសិល្បៈបុណ្យភូមិ ឆ្នាំទី១២ និងកម្ម វិធី ក្មេងគិត ក្មេងគូរ រដូវកាលទី២, ៣ និង ៤   ដែលជាកម្មវិធី Mascot Competition។     ពិធីចុះអនុស្សរណៈយោគយល់នេះ គឺជាការបោះជំហានមួយដ៏សំខាន់ក្នុង ការពង្រឹងកិច្ចសហការរវាងក្រុមហ៊ុន ខ្មែរ ប៊ែរវើរីជីស និងភ្លើងគប់ ដើម្បីបន្តដំណើរ ក្នុងការអភិរក្សថែរក្សា និងលើកស្ទួយប្រពៃណីវប្បធម៌ខ្មែរ តាមរយៈការរៀបចំ ព្រឹត្តិការណ៍មហោស្រពសិល្បៈ បុណ្យភូមិ ឱ្យក្លាយជាព្រឹត្តិការណ៍វប្បធម៌ដ៏ធំអស្ចារ្យមួយនៅផ្សារទំនើប ជីបម៉ុង ២៧១ មេហ្គា ម៉ល។ កម្មវិធីមហោស្រពសិល្បៈបុណ្យភូមិ មិនត្រឹមតែជាកម្មវិធីកម្សាន្តប៉ុណ្ណោះទេ វាក៏ជាវេទិកាមួយដ៏មានតម្លៃសម្រាប់ការផ្សព្វផ្សាយពីអត្តសញ្ញាណ និងទំនៀមទម្លាប់ខ្មែរដល់ក្រុមយុវជនជំនាន់ក្រោយផងដែរ។   លោកជំទាវមានប្រសាសន៍បន្ដថា រយៈពេលជាង១០ឆ្នាំមកនេះ ក្រុមហ៊ុន ខ្មែរ ប៊ែរវើរីជីស និងភ្លើងគប់ បានដើរជាមួយគ្នា បង្កើតឡើងនូវព្រឹត្តិការណ៍មហោស្រពសិល្បៈបុណ្យភូមិ - ពីថ្ងៃដំបូងដែលធ្វើតាមវត្តអារាម ដែលគាំទ្រដោយ IZE COLA រហូតដល់ព្រឹត្តិការណ៍ដ៏ធំនេះបាន ទទួលការគាំទ្រពីប្រជាជនខ្មែរគ្រប់ស្រទាប់វណ្ណៈ។ ហើយយើងនៅតែបន្តបេសកកម្ម នេះពីមួយឆ្នាំទៅឆ្នាំ។   ដោយយល់ឃើញថា មហោស្រពសិល្បៈបុណ្យភូមិ ដែលធ្លាប់តែធ្វើនៅទីឆ្ងាយៗ ក្នុងកន្លែងដែលពិបាកធ្វើដំណើរ ក្រោមកំដៅថ្ងៃ ត្រូវការបរិបទថ្មីដើម្បីទាក់ទាញយុវជជំនាន់ក្រោយ។ ហេតុនេះហើយ យើងបាននាំយកកម្មវិធីប្រពៃណីមួយនេះមកកាន់ទីប្រជុំជន ក្នុងបរិវេណផ្សារទំនើបដ៏ស្អាត ធំទូលាយ និងងាយស្រួល សម្រាប់ពុកម៉ែបងប្អូនពីគ្រប់ទិសទីមកទទួលយកបទពិសោធន៍ថ្មីនៃការសារទ សិល្បៈនិងវប្បធម៍ជាមួយបុណ្យភូមិ។ ជាក់ស្តែង យើងបានធ្វើកម្មវិធីបុណ្យភូមិខ្យល់ត្រជាក់កាលពីគម្រប់ខួប១០ឆ្នាំរបស់បុណ្យភូមិនៅផ្សារទំនើប ជីប ម៉ុង ២៧១ មេហ្គា ម៉ល កាលពីឆ្នាំ២០២៣។    នេះមិនមែនជាការបោះបង់ទំនៀមទម្លាប់នោះទេ តែជាការបន្សំវាទៅនឹងទំនើបកម្ម ដើម្បីធានាថាអត្តសញ្ញាណវប្បធម៌របស់យើងនៅតែបន្តទៅដល់យុវជនខ្មែរយើងជំនាន់ក្រោយៗ ហើយយើងជឿជាក់យ៉ាងមុតមាំថា ការសហការគ្នានេះនឹងរួមចំណែកយ៉ាងសំខាន់ក្នុងការអភិរក្ស និងលើកស្ទួយវប្បធម៌ និង ប្រពៃណីរបស់ប្រជាជនកម្ពុជា។ នៅឆ្នាំនេះ យើងនឹងរៀបចំកម្មវិធី មហោស្រពសិល្បៈបុណ្យភូមិឆ្នាំទី១២ កាន់តែធំ កាន់សប្បាយ និងសម្បូរបែបជាងមុនទៀត។   លោកជំទាវបន្ថែមថា យើងមិនត្រឹមតែរៀបចំបុណ្យភូមិប៉ុណ្ណោះទេ ក្រុមហ៊ុន ខ្មែរ ប៊ែរវើរីជីស និង ភ្លើងគប់ កំពុងពង្រីកចក្ខុវិស័យយើងតាមរយៈកម្មវិធី "ក្មេងគិត ក្មេងគូរ រដូវកាលទី២, ៣ និង ៤ ”។ ជោគជ័យដ៏លើសលប់នៃកម្មវិធី "ក្មេងគិត ក្មេងគូរ រដូវកាលទី១ កាលពីឆ្នាំ ២០២៤ បានបង្ហាញថា ប្រទេសយើងពោរពេញទៅដោយយុវជនដែលមានទេពកោសល្យមិនធម្មតា សិល្បៈវ័យក្មេងដែលហ៊ានស្វែងរកគំនិតថ្មីៗ មិនតែប៉ុណ្ណោះ កម្មវិធីនេះក៏បានភ្ជាប់ទំនាក់ទំនងជាមួយបងប្អូនខ្មែរកម្ពុជាក្រោម ដែលបានធ្វើដំណើរឆ្លងដែនមកចូលរួម  វាជាការបង្ហាញថាវប្បធម៌អាចជាស្ពានតភ្ជាប់វប្បធម៌។   ជាមួយនឹង កម្មវិធី "ក្មេងគិត ក្មេងគួរ រដូវកាលទី២, ៣ និង ៤  យើងនឹងបន្តពង្រីកវេទិកានេះ ដែលបង្កើតដោយកូនខ្មែរ ដើម្បីផ្តល់ឱកាសឱ្យកូនខ្មែរបង្ហាញទេពកោសល្យរបស់ខ្លួន។ ស្រមៃមើលពីភាពរំភើបរបស់ពួកគេនៅពេលឃើញគំនូររបស់ខ្លួនក្លាយ ជាតុក្កតា Mascot ពិតប្រាកដ ជានិមិត្តរូបនៃផ្សារទំនើបខ្មែរដ៏ធំមួយ ភាពច្នៃប្រឌិតនឹងមិនត្រឹមតែលើក្រដាសទេ តែវានឹងក្លាយជាផ្នែកមួយនៃជីវិតប្រចាំថ្ងៃ និងជាប្រភពនៃមោទនភាពជាតិ។     ទាក់ទងនឹងការរៀបចំព្រឹត្ដិការណ៍បុណ្យភូមិឆ្នាំទី១២ និងលើកទី២ នៅផ្សារទំនើប ជីប ម៉ុង ២៧១ មេហ្គា ម៉លនេះដែរ កញ្ញា រិទ្ធិ លំអរពេជ្រ អគ្គនាយិកាភ្លើងគប់ និង សហស្ថាបនិកបុណ្យភូមិ បានលើកឡើងថា នៅក្នុងឆ្នាំនេះ ប្រធានបទធំរបស់បុណ្យភូមិ គឺយើងផ្ដោតទៅលើ “សម្បត្ដិបេតិកភណ្ឌអរូបីដែលត្រូវការការពារជាបន្ទាន់”។ ពោលគឺជាទម្រង់សិល្បៈដែលសឹងតែបាត់បង់ ហើយនៅសល់តែមួយក្រុមនៅក្នុងស្រុកខ្មែរ។ ដោយក្នុងនោះយើងមាន ៣ ទម្រង់ គឺល្ខោនខោល ល្ខោនយីកេ និងល្ខោនពោលស្រី ដែលយើងនឹងយកមក ៤ ថ្ងៃនៅក្នុងបុណ្យភូមិតែម្ដង។    ពិសេសនៅផ្សារទំនើប ជីប ម៉ុង ២៧១ មេហ្គា ម៉ល គឺមានល្ខោនយីកេអ្នកភូមិនីពេជ្រ ល្ខោនយីកេកួយមកពីខេត្ដកំពង់ធំ ដែលសុទ្ធសឹងជាល្ខោនយីកេ ខុសពីទម្រង់កណ្ដាលនៃទឹកដីកម្ពុជាយើង ហើយសល់តែមួយក្រុមតែប៉ុណ្ណោះ។ មួយទៀតនោះគឺល្ខោនពោលស្រី វត្ដកៀនស្វាយក្រៅ រួមជាមួយល្ខោនខោលវត្ដស្វាយអណ្ដែត ដែលយើងដឹងថាជាសម្បត្ដិបេតិកភណ្ឌអរូបី ដែលបានចុះក្នុងបញ្ជីការពារជាបន្ទាន់ដោយ UNESCO។ ហើយប្រធានបទនេះគឺសំខាន់មែនទែន។    កញ្ញាបន្ដថា បុណ្យភូមិរួមគ្នាជាមួយនឹងក្រុមហ៊ុន ខ្មែរ ប៊េរវើរីជីស កំពុងតែធ្វើយ៉ាងណាឲ្យការផ្សព្វផ្សាយល្ខោនដែលត្រូវការការពារជាបន្ទាន់នេះបានសាយភាយទៅដល់គ្រប់ប្រជាជនខ្មែរទាំងអស់។ ពិសេសអ្នកដែលអាចនឹងធ្វើឲ្យស្នាដៃទាំងអស់ហ្នឹងអាចរស់រានជាបន្ដទៀតបាន។    ក្នុងនោះសម្រាប់ល្បែងប្រជាប្រិយខ្មែរ យើងក៏មាននៅបុណ្យភូមិ ក្នុងផ្សារទំនើប ជីប ម៉ុង ២៧១ មេហ្គា ម៉លផងដែរ។ ដោយក្នុងនោះយើងមានព្រឹត្ដិការណ៍ធំ ២ គឺការវាយក្អមប្រជាប្រិយមហាសំណាង ដោយក្នុងហ្នឹងនឹងមានរង្វាន់ធំពីទឹកពិសារកម្ពុជា និងភេសជ្ជៈ IZE។ ហើយទី២ គឺការទាញព្រ័ត្របុរាណមានជ័យ ប៉ុន្ដែការទាញព្រ័ត្រក្នុងឆ្នាំនេះ នឹងពាំនាំនូវទម្រង់បុរាណ អ៊ីចឹងសម្រាប់ប្រជាពលរដ្ឋ ពិសេសមិត្ដៗយុវវ័យដែលចង់ចូលរួម ក្លាយខ្លួនជាកីឡាករទាញព្រ័ត្រមានជ័យ អាចចូលរួមក្នុងបុណ្យភូមិឆ្នាំទី១២នេះបាន។    សូមជម្រាបថា សម្រាប់ឆ្នាំទី១២ នេះកម្មវិធីបុណ្យភូមិ នឹងរៀបចំឡើងចំនួន ២ ទីតាំង។ ក្នុងនោះទីតាំងទី១ នៅផ្សារទំនើប ជីប ម៉ុង ២៧១ មេហ្គា ម៉ល ដែលនឹងរៀបចំឡើងនៅថ្ងៃទី៥ និងទី៦ ខែមេសា។ ទីតាំងទី២ ស្ថិតនៅវត្ដស្វាយអណ្ដែត ដែលរៀបចំឡើងនៅទី១១ និងទី១២ ខែមេសា ឆ្នាំ២០២៥។ ដូច្នេះកុំភ្លេចចូលរួមព្រឹត្ដិការណ៍បុណ្យភូមិនេះទាំងអស់គ្នា ដើម្បីចូលរួមលើកស្ទួយ និងគាំទ្រសិល្បៈវប្បធម៌បុរាណខ្មែរ ឲ្យនៅគង់វង្សយូរអង្វែងតទៅមុខទៀត៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-24T03:03:02.125Z", "category": "PR", "views": 133, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុន ជីប ម៉ុង រីថែល ឯ.ក ចុះអនុស្សរណៈយោគយល់គ្នាជាមួយក្រុមហ៊ុនចំនួន ៤ នៅក្នុងថ្ងៃតែមួយ	https://business-cambodia.com/articles/mou-chip-mong-retail	ភ្នំពេញ៖ នៅថ្ងៃទី២៣ ខែមីនា ឆ្នាំ២០២៥ ក្រុមហ៊ុន ជីប ម៉ុង រីថែល ឯ.ក ដែលជាបុត្រសម្ព័ន្ធរបស់ក្រុមហ៊ុន ជីប ម៉ុង គ្រុប បានធ្វើការចុះអនុស្សរណៈយោគយល់គ្នាជាមួយនឹងក្រុមហ៊ុនចំនួន ៤ រួមមាន៖ ក្រុមហ៊ុន ប៊ូលហ្គូហ្គី កូរៀន ប៊ីប៊ីឃ្យូ, ក្រុមហ៊ុន ម៉ាស្ទ័រ ស៊ុគីស៊ុប, ក្រុមហ៊ុន អិមអ ឌី.អាយ.វ៉ាយ (ខេមបូឌា) និងក្រុមហ៊ុន ឃីប ហ្គ្រោវីង ត្រេឌីង ឯ.ក។       ដោយពិធីចុះអនុស្សរណៈនេះត្រូវបានប្រារព្ធធ្វើឡើងនៅក្នុងផ្សារទំនើប ជីប ម៉ុង ២៧១ មេហ្គា ម៉ល ក្រោមអធិបតីភាពលោកជំទាវ លី សុខឆេង អគ្គនាយិកាក្រុមហ៊ុន ជីប ម៉ុង រីថែល ឯ.ក និងជាក្រុមប្រឹក្សាភិបាលក្រុមហ៊ុន ជីប ម៉ុង គ្រុប, ថ្នាក់ដឹកនាំក្រុមហ៊ុនទាំង ៤ និងភ្ញៀវកិត្ដិយសជាច្រើនរូបទៀត។   ១. ក្រុមហ៊ុន ប៊ូលហ្គូហ្គី កូរៀន ប៊ីប៊ីឃ្យូ   ថ្លែងនៅក្នុងឱកាសចុះអនុស្សរណៈជាមួយក្រុមហ៊ុន ជីប ម៉ុង រីថែល ឯ.ក លោក ស្រ៊ុន សុខគីម នាយកក្រុមហ៊ុន ប៊ូលហ្គូហ្គី កូរៀន ប៊ីប៊ីឃ្យូ មានប្រសាសន៍ថា ថ្ងៃនេះ គឺជាថ្ងៃប្រវត្តិសាស្ត្រមួយសម្រាប់ក្រុមហ៊ុនយើងខ្ញុំ ដែលយើងចាប់ផ្តើមដំណើរការថ្មីមួយ ក្នុងការពង្រីកអាជីវកម្មរបស់យើងនៅក្នុងផ្សារទំនើប តាមរយៈកិច្ចសហការជាមួយក្រុមហ៊ុន ជីប ម៉ុង រីថែល ឯ.ក ដែលជាម្ចាស់ផ្សារទំនើបជីបម៉ុង ២៧១ មេហ្គា ម៉ល។     លោកបន្ដថា ខ្ញុំពិតជាមានចិត្តរំភើបណាស់ដែល យើងបានជ្រើសរើសយកផ្សារទំនើបដ៏ឈានមុខគេនេះ សម្រាប់បើកហាង ចូលហ្គូហ្គី កូរៀន ប៊ីប៊ី យ្យ ដំបូងរបស់យើងនៅក្នុងផ្សារទំនើប។ ខ្ញុំមានជំនឿទុកចិត្តយ៉ាងពេញទំហឹងថា ផ្សារទំនើប ជីប ម៉ុង ២៧១ មេហ្គាម៉ល គឺជាជម្រើសដ៏ល្អឥតខ្ចោះសម្រាប់អាជីវកម្មរបស់យើង ដោយសារទីតាំង យុទ្ធសាស្ត្រ គុណភាពសេវាកម្ម និងចំនួនអតិថិជនច្រើនកុះករដែលចូលមកទិញទំនិញ និងសេវា កម្មក្នុងរាល់ថ្ងៃ។   តាំងពីបង្កើតក្រុមហ៊ុន ចូលហ្គូហ្គី កូរៀន ប៊ីប៊ីឃ្យូ មក យើងបានខិតខំប្រឹងប្រែងក្នុងការផ្តល់ជូននូវ ម្ហូបកូរ៉េដ៏ឆ្ងាញ់ និងមានគុណភាពខ្ពស់ជូនដល់អតិថិជនរបស់យើង។ ចក្ខុវិស័យរបស់យើង គឺចង់ផ្តល់បទពិសោធន៍អាហារកូរ៉េពិតប្រាកដនៅក្នុងប្រទេសកម្ពុជា ដោយរក្សាបាននូវរសជាតិដើម និង គុណភាពកូរ៉េ ប៉ុន្តែក៏សម្របតាមចំណូលចិត្តរបស់អតិថិជនខ្មែរផងដែរ។     លោក ស្រ៊ុន សុខគីម គូសបញ្ជាក់ថា ការសហការរវាងក្រុមហ៊ុនទាំងពីរនឹងទទួលបានជោគជ័យយ៉ាងធំ ហើយនឹងជាគំរូនៃភាពជាដៃគូដ៏រឹងមាំមួយនៅក្នុងទីផ្សារកម្ពុជា។ ខ្ញុំសូមប្តេជ្ញាថា ហាង ចូលហ្គូហ្គី កូរៀន ប៊ីប៊ីឃ្យូ សាខាជីបម៉ុង ២៧១ មេហ្គាម៉ល នឹងផ្តល់ជូននូវម្ហូប អាហារដែលមានគុណភាពខ្ពស់ និងសេវាកម្មល្អឥតខ្ចោះជូនដល់អតិថិជនទាំងអស់។ យើងនឹង ខិតខំប្រឹងប្រែងបន្តទៀត ដើម្បីធ្វើឱ្យសាខាថ្មីនេះក្លាយទៅជាជម្រើសដ៏ល្អបំផុតសម្រាប់អ្នកចូលចិត្ត ម្ហូបកូរ៉េ។   ២. ក្រុមហ៊ុន ម៉ាស្ទ័រ ស៊ុគីស៊ុប   ថ្លែងនៅក្នុងពិធីចុះអនុស្សរណៈជាមួយយីហោភោជនីយដ្ឋានដ៏ល្បីនេះ លោកជំទាវ លី សុខឆេង មានប្រសាសន៍ថា លោកជំទាវពិតជាមានក្ដីសោមនស្សរីករាយ ហើយការសហការគ្នានេះ គឺជាជំហានដ៏សំខាន់មួយក្នុងការពង្រីកសកម្មភាពអាជីវកម្មរបស់យើង និងការផ្តល់ជូននូរផលិតផល និងសេវាកម្មដែលមានគុណភាពខ្ពស់ជូន ដល់អតិថិជនរបស់យើង។ ក្រុមហ៊ុន ជីប ម៉ុង គ្រុប បានបម្រើសេវាកម្មក្នុងប្រទេសកម្ពុជាអស់រយៈពេលជាច្រើនឆ្នាំ ហើយយើងតែងតែប្តេជ្ញាចិត្តក្នុងការនាំយកនូវ គុណភាព និងភាពជឿជាក់ដល់អតិថិជនរបស់យើង។     ជាមួយក្រុមហ៊ុន ម៉ាស្ទ័រ ស៊ុគីស៊ុប ដែលជាក្រុមហ៊ុនមានបទពិសោធន៍ និងជំនាញ ខ្ពស់ក្នុងវិស័យភោជនីយដ្ឋាន ដែលបានបង្កើតឡើងនិងទទួលបានជោគជ័យក្នុង ការគ្រប់គ្រងភោជនីយដ្ឋានល្បីៗជាច្រើនកន្លែង យើងជឿជាក់ថា យើងនឹងអាច បង្កើតនូវតម្លៃបន្ថែមសម្រាប់អតិថិជន និងរួមចំណែកដល់ការអភិវឌ្ឍសេដ្ឋកិច្ចកម្ពុជា។ ម៉ាស្ទ័រ ស៊ុគីស៊ុប គឺជាដៃគូអាជីវកម្មរបស់តាំងពីដំបូងដែលយើងបើកផ្សារដីប ម៉ុងរ៉ូលេន និងបន្តចាប់ដំណើរពង្រីកអាជីវកម្មជាមួយគ្នាគ្រប់ទីកន្លែង ហើយគាត់ នឹងបន្តបើកបន្ថែមហាង Sakura Buffet BBQ & Soup នៅផ្សារទំនើបជីបម៉ុង សែនសុខ ម៉ល និងហាង Munich Beer នៅផ្សារទំនើប ជីប ម៉ុង ២៧១ មេហ្គា មើល។ កិច្ចសហការរយៈពេលជាច្រើនឆ្នាំនេះ បានបង្ហាញពីទំនុកចិត្តទៅវិញទៅមក និងចក្ខុវិស័យរួមគ្នា ក្នុងការនាំយកបទពិសោធន៍ភោជនីយដ្ឋានថ្មីៗបែបអន្តរជាតិដល់អតិថិជនកម្ពុជា។     លោកជំទាវសង្កត់ធ្ងន់ថា កិច្ចព្រមព្រៀងនេះនឹងជួយឱ្យយើងបន្តការអភិវឌ្ឍ និងពង្រីកវិសាលភាពនៃសេវា កម្មរបស់យើង ដើម្បីឆ្លើយតបទៅនឹងតម្រូវការទីផ្សារដែលកំពុងមានការប្រែប្រួល យ៉ាងឆាប់រហ័ស។ យើងប្តេជ្ញាក្នុងការបន្តលើកកម្ពស់ស្តង់ដារសេវាកម្ម និង ផលិតផលរបស់យើង ដើម្បីបំពេញទៅតាមការរំពឹងទុក និងតម្រូវការរបស់អតិថិជ ន។   ៣. ក្រុមហ៊ុន អិមអ ឌី.អាយ.វ៉ាយ (ខេមបូឌា)   អ្នកនាង ថង ច័ន្ធវណ្ណដា ប្រធានផ្នែកជួលទីតាំងនៃផ្សារទំនើប ជីប ម៉ុង ២៧១ មេហ្គាម៉ល បានមានប្រសាសន៍ថា ការចុះកិច្ចព្រមព្រៀងនៅថ្ងៃនេះ គឺជាសក្ខីភាពនៃការបើកទំព័រថ្មីនៃកិច្ចសហរ ប្រតិបត្តិការរវាងក្រុមហ៊ុនទាំងពីរ។ តាមរយៈការចាប់ដៃគូជាមួយ អិមអ ឌី.អាយ.វ៉ាយ យើងនឹងបង្កើនសក្តានុពលរបស់ផ្សារទំនើប ជីប ម៉ុង ក្នុងការផ្តល់ជម្រើស កាន់តែទូលំទូលាយនៃផលិតផលប្រចាំថ្ងៃ ដល់អតិថិជនកម្ពុជា។     អ្នកនាងបញ្ជាក់ថា មុននឹងសម្រេចយក អិមអ ឌី.អាយ.វ៉ាយ ក៏ដូចជាប្រេនផ្សេងៗចូល ផ្សារទំនើបរបស់យើង ក្រុមការងាររបស់នាងខ្ញុំបានសិក្សាពីទីផ្សារ ម៉ាកយីហោ និង តម្រូវការអតិថិជនរបស់យើងយ៉ាងច្បាស់។ ការសិក្សានេះបានបង្ហាញយ៉ាងច្បាស់ថា ក្រុមហ៊ុន អិមអ ឌី.អាយ.វ៉ាយ គឺជាជម្រើសដ៏ល្អបំផុត ដែលអាចបំពេញតម្រូវការ របស់អតិថិជន និងស្របទៅនឹងទស្សនវិស័យរបស់ក្រុមហ៊ុនជីបម៉ុង ក្នុងការផ្តល់នូវ បទពិសោធន៍ទិញទំនិញដ៏ល្អឥតខ្ចោះដល់អតិថិជន។ ហើយការចាប់ដៃគូនេះ នឹងនាំមកនូវអត្ថប្រយោជន៍ជាច្រើនដូចជា៖ ១. ផ្តល់ជូនអតិថិជននូវជម្រើសផលិតផលកាន់តែច្រើន និងមានគុណភាពល្អ ក្នុង តម្លៃសមរម្យ។ ២. បង្កើនបទពិសោធន៍ទិញទំនិញរបស់អតិថិជន ដោយពួកគាត់អាចរកទិញសម្ភារៈ ប្រើប្រាស់ផ្សេងៗ គ្រប់ប្រភេទក្នុងទីតាំងតែមួយ។ ៣. បង្កើតឱកាសការងារថ្មីៗសម្រាប់ប្រជាពលរដ្ឋកម្ពុជា តាមរយៈការពង្រីកអាជីវ កម្មរបស់ អិមអ ឌី.អាយ.រ៉ាយ ទៅកាន់ផ្សារទំនើបជីបម៉ុងទាំងពីរ។ ៤. ចូលរួមចំណែកក្នុងការអភិវឌ្ឍសេដ្ឋកិច្ចជាតិ តាមរយៈការពង្រឹងវិស័យលក់រាយ និងការនាំយកបច្ចេកវិទ្យាទំនើបៗ មកកាន់ទីផ្សារកម្ពុជា។     សូមជម្រាបថា អិមអ ឌី.អាយ.វ៉ាយ (ខេមបូឌា) គឺជាក្រុមហ៊ុនលក់រាយផលិតផលសម្ភារៈ ប្រើប្រាស់ក្នុងផ្ទះ គ្រឿងសង្ហារឹម សម្ភារៈការិយាល័យ និងផលិតផលជាច្រើន ប្រភេទទៀត ក្នុងតម្លៃសមរម្យ និងមានគុណភាពខ្ពស់។   ៤. ក្រុមហ៊ុន ឃីប ហ្គ្រោវីង ត្រេឌីង ឯ.ក   ការចុះអនុស្សរណៈយោគយល់គ្នារវាងក្រុមហ៊ុន ជីប ម៉ុង រីថែល ឯ.ក និងក្រុមហ៊ុន ឃីប ហ្គ្រោវីង ត្រេឌីង ឯ.ក ធ្វើឡើងក្នុងគោលបំណងពង្រីកអាជីវកម្ម The Green Party នៅក្នុងផ្សារទំនើប ជីប ម៉ុង ២៧១ មេហ្គា ម៉ល។ ថ្លែងក្នុងពិធីចុះអនុស្សរណៈនេះ លោកជំទាវ លី សុខឆេង បានមានប្រសាសន៍ថា «ការមកដល់របស់ The Green Party នៅជីប ម៉ុង ២៧១ មេហ្គា ម៉ល យើងមានទំនុកចិត្តថាអតិថិជនរបស់យើងនឹងរីករាយជាមួយបទពិសោធន៍ទិញទំនិញដែលគ្មានពីរ។ យើងជឿជាក់ថាភាពជាដៃគូនេះនឹងមិនត្រឹមតែជំរុញកំណើនអាជីវកម្មប៉ុណ្ណោះទេ ប៉ុន្តែថែមទាំងរួមចំណែកដល់ការវិវត្តន៍នៃទេសភាពលក់រាយរបស់ប្រទេសកម្ពុជាផងដែរ»។     សូមជម្រាបថា The Green Party គឺជាម៉ាកយីហោលក់រាយដែលត្រូវបានទទួលស្គាល់ទូទាំងពិភពលោកដែលមានឯកទេសលើផលិតផលដែលមិនប៉ះពាល់ដល់បរិស្ថាន ភាពច្នៃប្រឌិត និងទាន់សម័យ។ ដោយក្នុងនោះក្រុមហ៊ុនបានផ្តល់ជូននូវទំនិញជាច្រើនប្រភេទ រួមទាំងគ្រឿងបន្លាស់ម៉ូដ ប្រដាប់ប្រដាក្មេងលេង ផលិតផលឌីជីថល របស់ប្រើប្រាស់ក្នុងផ្ទះ របស់របរតាមរដូវកាល និងផលិតផលអាហារ។ ហើយបច្ចុប្បន្នក្រុមហ៊ុនមានហាងប្រមាណ 2,០០០ ជាងទីតាំងនៅទូទាំងពិភពលោក៕	{ "spider_name": "businesscambodia", "scrape_at": "2025-06-14_19:39:52", "date_created": "2025-03-23T14:27:29.401Z", "category": "PR", "views": 417, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុន តូយ៉ូតា (ខេមបូឌា) ប្រារព្ធពិធីប្រគល់ពានរង្វាន់ កម្មវិធីប្រកួតគូរគំនូររថយន្តក្នុងក្តីស្រមៃលើកទី ១៨ យ៉ាងអស្ចារ្យនៅអុីអនម៉ល សែនសុខ!	https://business-cambodia.com/articles/toyota-cambodia-event	ក្រុមហ៊ុន តូយ៉ូតា (ខេមបូឌា) ដែលជាអ្នកទទួលសិទ្ធិនាំចូល និងចែកចាយផ្តាច់មុខនូវផលិតផលយានយន្ត និងគ្រឿងបន្លាស់ម៉ាក តូយ៉ូតា នៅកម្ពុជា បានរៀបចំពិធីប្រគល់ពានរង្វាន់ដ៏អស្ចារ្យមួយ ដល់ម្ចាស់ជ័យលាភីនៃកម្មវិធីប្រកួតគូរគំនូររថយន្តក្នុងក្តីស្រមៃលើកទី ១៨ នៅផ្សារទំនើប អុីអនម៉ល សែនសុខ។ ព្រឹត្តិការណ៍នេះបានប្រព្រឹត្តទៅដោយភាពរំភើប និងទទួលបានការចាប់អារម្មណ៍យ៉ាងខ្លាំងពីសំណាក់អ្នកចូលរួម។ កម្មវិធីប្រកួតគូរគំនូររថយន្តក្នុងក្តីស្រមៃ គឺជាវេទិកាដ៏ល្អមួយដែលផ្តល់ឱកាសឱ្យកុមារកម្ពុជាបង្ហាញសមត្ថភាពច្នៃប្រឌិតរបស់ខ្លួន តាមរយៈការបង្កើតរូបគំនូរដ៏អស្ចារ្យនៃរថយន្តនៃក្តីសុបិន។ បន្ទាប់ពីការប្រកួតប្រជែងដ៏ស្វិតស្វាញលើស្នាដៃរាប់រយ ម្ចាស់ជ័យលាភីចំនួន ១០ រូបត្រូវបានជ្រើសរើស ដោយបែងចែកជា ៤ ប្រភេទគឺ៖ ក្រោម ៨ ឆ្នាំ៖ ៣ រូប ៨ ដល់ ១១ ឆ្នាំ៖ ៣ រូប ១២ ដល់ ១៥ ឆ្នាំ៖ ៣ រូប ជ័យលាភីកិត្តិយស អគ្គនាយកក្រុមហ៊ុន៖ ១ រូប ម្ចាស់ជ័យលាភីដែលបានប្រកាស រួមមាន៖ ក្រោម ៨ ឆ្នាំ៖ លេខ ១ កុមារា នុត បូនីឫទ្ធីនរេន្រ្ទ, លេខ ២ កុមារី រដ្ឋ លក្សី, និង លេខ ៣ កុមារា យឿង វង្សសុខថាវីរះ ៨ ដល់ ១១ ឆ្នាំ៖ លេខ ១ កុមារា វិន័យ ម៉ូរ៉ា, លេខ ២ កុមារី លាង សុខដាវណ្ណ, និង លេខ ៣ កុមារា លឹម ឆាយលី ១២ ដល់ ១៥ ឆ្នាំ៖ លេខ ១ កុមារី មុិច ជីងជីង, លេខ ២ កុមារី ជីហ៊ត ច័ន្ទជូលី, និង លេខ ៣ កុមារី សុខ យូរី ជ័យលាភីកិត្តិយស អគ្គនាយកក្រុមហ៊ុន៖ កុមារី ជា លីវមល ឆ្នាំ ២០២៥ នេះ គឺជាលើកទី ១៨ ហើយដែលក្រុមហ៊ុន តូយ៉ូតា (ខេមបូឌា) បានរៀបចំកម្មវិធីដ៏មានអត្ថន័យនេះ ដើម្បីលើកទឹកចិត្ត និងជំរុញឱ្យកុមារជំនាន់ថ្មីនៃកម្ពុជា ហ៊ានបញ្ចេញគំនិតច្នៃប្រឌិត និងសមត្ថភាពដ៏អស្ចារ្យរបស់ពួកគេ។ កម្មវិធីនេះមិនត្រឹមតែជាការប្រកួតប្រជែងប៉ុណ្ណោះទេ ថែមទាំងជាការបំផុសគំនិត និងក្តីសុបិនដល់យុវជនខ្មែរផងដែរ។ សូមចូលរួមអបអរសាទរដល់ម្ចាស់ជ័យលាភីទាំងអស់ និងអរគុណដល់អ្នកគាំទ្រទាំងឡាយដែលបានចូលរួមធ្វើឱ្យកម្មវិធីនេះទទួលបានជោគជ័យដ៏ត្រចះត្រចង់! គួរបញ្ជាក់ថា រាល់គំនូរទាំងអស់នេះ ត្រូវបានក្រុមហ៊ុន តូយ៉ូតា (ខេមបូឌា) ដាក់បញ្ជូនទៅប្រទេសជប៉ុន ដើម្បីធ្វើការប្រកួតប្រជែង ជាមួយប្រទេសដទៃទៀត មកពីជុំវិញពិភពលោក ប្រមាណ ១៩០ ប្រទេស៕ សម្រាប់ព័ត៌មានបន្ថែម៖ ប្អូនដែលមានចំណាប់អារម្មណ៍ ក្នុងការចូលរួមប្រកួតប្រជែងស្នាដៃគំនូររថយន្តក្នុងក្តីស្រម៉ៃ នៅឆ្នាំក្រោយ សូមទំនាក់ទំនងក្រុមហ៊ុន តូយ៉ូតា (ខេមបូឌា) ទូរស័ព្ទ៖ 017 555 141គេហទំព័រ៖ www.toyota.com.kh	{ "spider_name": "businesscambodia", "scrape_at": "2025-06-14_19:39:52", "date_created": "2025-03-23T12:24:19.649Z", "category": "PR", "views": 485, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.